Split (1)

train · 28k rows

id stringlengths 36 36	title stringlengths 8 2.31k	content stringlengths 4 21.7k	datetime stringdate 1478-01-28 12:00:00+0700 2025-05-08 14:01:23+0700	domain stringclasses 9 values	url stringlengths 31 236
e8829575-b9b2-4cb9-aa0c-53e5bcdf50e6	មន្ត្រី CPP ចុះជួយមូលដ្ឋានឃុំពោធិ៍ ស្រុកកំពង់លែង ខេត្តកំពង់ឆ្នាំង ក្រើនរំឮកពលរដ្ឋឱ្យបន្តប្រុងប្រយ័ត្ន ចំពោះលទ្ធភាពចម្លងជំងឺកូវីដ-១៩	លោក អ៊ឹម វុត្ថា ប្រធានក្រុមការងារចុះជួយមូលដ្ឋាន គណបក្សប្រជាជនឃុំពោធិ៍ ស្រុកកំពង់លែង ខេត្តកំពង់ឆ្នាំ បានក្រើនរំឮកដល់មន្ត្រីរាជការ និងប្រជាពលរដ្ឋឱ្យចូលរួមប្រុងប្រយ័ត្ន ចំពោះលទ្ធភាពនៃការចម្លងជំងឺកូវីដ-១៩ ខណៈជំងឺនេះពុំទាន់ថមថយនៅឡើយ។ ការក្រើនរំឮកបែបនេះ របស់លោក អ៊ឹម វុត្ថា បានធ្វើឡើងនៅព្រឹកថ្ងៃទី១៧ ខែកក្កដា ឆ្នាំ២០២០នេះ ក្នុងឱកាសដែលលោកបានដឹកនាំក្រុមការងារនាំ ទានព្រះវស្សា និងទេយ្យទៀន ព្រមទាំងថវិកា ទៅប្រគេនព្រះសង្ឃ ដែលគង់នៅចាំព្រះវស្សា វត្តចំនួន៤ ស្ថិតក្នុងឃុំពោធិ៍ រួមមានទី១៖ វត្តគីរីភក្តី, ទី២៖ វត្តពោធិរង្សី, ទី៣៖ វត្តគិរីធម្មវ័ន្ត និងទី៤៖ វត្តកំពង់បាចិនណ្ណារាម។ ជាមួយគ្នានេះដែរ លោក អ៊ឹម វុត្ថា ក៏បានអំពាវនាវឱ្យប្រជាពលរដ្ឋត្រូវចេះថែរក្សាវិធីអនាម័យ ជាពិសេសអនុវត្តន៍ទៅតាមការ ណែនាំរបស់ក្រសួងសុខាភិបាល និងការណែនាំរបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងជាប្រធានគណបក្សប្រជាជនកម្ពុជា។ ដោយឡែកសម្រាប់ទានព្រះវស្សា និងទេយ្យវត្ថុ ដែលយកមកប្រគេនដល់ព្រះសង្ឃគង់ចាំព្រះវស្សាទាំង៤វត្តខាងលើរួមមានក្នុងមួយវត្តទទួលបានទានមួយគូ, អង្ករ៥០គីឡូក្រាម, មី១កេស, សាប៊ូលាងចានពីកាដុង, ទឹកត្រី២យួរ, ត្រីខ២យួរ, ទឹកសុទ្ធមួយកេះ, សៀវភៅ២០ក្បាល, ប៊ិច២៥ដើម, ស្ករស២គីឡូក្រាម, ទឹកស៊ីអ៊ីវ១យួរ, ខ្ទឹមសរ១គីឡូក្រាម, អំបិល១គីឡូក្រាម, តែប្រាំកញ្ចប់, កាហ្វេមួយកញ្ចប់ធំ, ត្រីងៀត១កន្ទុយធំ, សៀង១យួរ, ស្ពៃជ្រក់៦កំប៉ុង, ម៉ាស់មួយប្រអប់, សាប៊ូដុំមួយប្រអប់, ប៊ីចេងកន្លះគីឡូក្រាម, ថ្នាំផ្ដាសាយ១ប្រអប់, ថវិកាប្រគេនព្រះសង្ឃចំនួន៨អង្គ ក្នុង១អង្គថវិកា៥០,០០០ម៉ឺនរៀល, បច្ច័យកសាងចំនួន៤វត្ត ក្នុងមួយវត្ត ៣២ម៉ឺន២ពាន់រៀល, បច្ច័យកសាងសាលាឆាន់ចំនួន ៣២ម៉ឺនរៀល និងក្រមាចែកជូនពុទ្ធបរិស័ទក្នុងម្នាក់ៗទទួលបានក្រមាមួយផងដែរ។ ប្រធានក្រុមការចុះជួយមូលដ្ឋានឃុំពោធិ៍រូបនេះ បានបន្ថែមថា យើងទាំងអស់គ្នាតែងតែគោរពនូវប្រពៃណី សាសនាព្រះពុទ្ធ ដែលជាសាសនានៃយើង ដូច្នេះ ព្រះសង្ឃត្រូវតែចូលកាន់ព្រះវស្សាក្នុងរយៈពេលអស់មួយត្រីមាស នៅទីវត្តអារាមដែលព្រះសង្ឃគង់នៅ ទើបថ្ងៃនេះ លោកក៏ដូចជាក្រុមការងារក្នុងស្រុកកំពង់លែង រួមទាំងពុទ្ធបរិស័ទបាននាំយកមកនូវទេយ្យទាន ប្រគេនព្រះសង្ឃសម្រាប់ដុតបំភ្លឺបូជាព្រះ ក្នុងរយៈពេល៣ខែ និងទេយ្យទានមួយចំនួន សម្រាប់ផ្គត់ផ្គង់ដល់ព្រះសង្ឃ គង់សិក្សារៀនសូត្រនូវធម៌វិន័យ ព្រះសម្មាសម្ពុទ្ធ ជាបរមគ្រូនៃយើង៕	2020-07-18T00:43:00+07:00	freshnewsasia.com	https://m.freshnewsasia.com/index.php/en/localnews/165546-2020-07-17-10-43-38.html
bb066ce5-9db4-4bf4-9b8d-263c8a11ba73	មន្ត្រីជាន់ខ្ពស់ធនាគារជាតិ៖ ឥណទានជិត៤ពាន់លានដុល្លារ ត្រូវបានផ្ដល់ឲ្យអតិថិជនដែលបានស្នើរៀបចំឥណទានឡើងវិញ ក្នុងដំណាក់កាលជំងឺកូវីដ១៩	លោក គិត សុវណ្ណារិទ្ធ អគ្គនាយករងត្រួតពិនិត្យទី១ ធនាគារជាតិនៃកម្ពុជា បានឲ្យដឹងថា ឥណទានជាង៣,៧៦៨លានដុល្លារអាមេរិក ត្រូវបានផ្ដល់ឲ្យអតិថិជន ដែលបានស្នើសុំរៀបចំឥណទានឡើងវិញ ក្នុងដំណាក់កាលនៃជំងឺកូវីដ១៩។ ការឲ្យដឹងរបស់លោក គិត សុវណ្ណារិទ្ធ ធ្វើឡើងក្នុងសិក្ខាសាលាផ្សព្វផ្សាយស្តីពី «វិស័យមីក្រូហិរញ្ញវត្ថុនៅកម្ពុជា» រៀបចំឡើងដោយធនាគារជាតិនៃកម្ពុជា នៅថ្ងៃទី១៧ ខែកក្កដា ឆ្នាំ២០២០ ក្នុងក្រុងបានលុង ខេត្តរតនគីរី។ លោក គិត សុវណ្ណរិទ្ធ ឲ្យដឹងថា ។ មន្រ្ដីជាន់ខ្ពស់រូបនេះបញ្ជាក់ថា ការរីករាលដាលនៃវីរុសកូវីដ១៩ បានធ្វើឲ្យប៉ះពាល់ ដល់សកម្មភាពសេដ្ឋកិច្ចទាំងមូល ហើយវិស័យធនាគារ និងហិរញ្ញវត្ថុក៏ដូចវិស័យដទៃទៀត ក៏បាននិងកំពុងជួបប្រទះនឹងបញ្ហាមួយចំនួន ដោយសារប្រជាពលរដ្ឋដែលជាអ្នកខ្ចីប្រាក់ កំពុងប្រឈមនឹងការធ្លាក់ចុះនៃប្រាក់ចំណូល និងមានការលំបាកក្នុងការទូទាត់សងត្រឡប់។ ដោយមើលឃើញពីបញ្ហានេះហើយ ទើបធនាគារជាតិនៃកម្ពុជាបានដាក់ចេញវិធានការមួយចំនួន ដើម្បីសម្រួលដល់កិច្ចការនេះ ពិសេសការអនុញ្ញាតឲ្យធ្វើការរៀបចំឥណទានឡើងវិញ ចំពោះអតិថិជនណាដែលជួបផលប៉ះពាល់ជាក់ស្តែង ដោយសារវិបត្តិនៃវីរុសកូវីដ១៩។ លោក សុខ វឿន អនុប្រធានក្រុមប្រឹក្សាភិបាល សមាគមមីក្រូហិរញ្ញវត្ថុកម្ពុជាឲ្យដឹងថា គិតត្រឹមថ្ងៃទី១២ ខែកក្កដា ឆ្នាំ២០២០ គ្រឹះស្ថានមីក្រូហិរញ្ញវត្ថុនៅកម្ពុជា បានផ្ដល់ឥណទានសរុបជាង១,១៧០ លានដុល្លារ ដល់អតិថិជនរបស់ខ្លួនជិត២៤ម៉ឺននាក់ ក្នុងចំណោមអតិថិជនដែលបានស្នើសុំ អនុញ្ញាតរៀបចំឥណទានឡើងវិញជាង២៥ម៉ឺននាក់។ លោក រ័ត្ន សុវណ្ណនរៈ អគ្គនាយកត្រួតពិនិត្យធនាគារជាតិនៃកម្ពុជាបញ្ជាក់ថា ទោះបីកន្លងមកមានការខិតខំប្រឹងប្រែងអត់ធ្មត់ពី រាជរដ្ឋាភិបាលកម្ពុជា និងពីគ្រប់ភាគីពាក់ពន្ធ័ រហូតធ្វើឲ្យវិស័យមួយនេះ ទទួលបានការចម្រើន ដូចបច្ចុប្បន្ននេះយ៉ាងណាក្ដី ក៏នៅតែមានជនខិលខូច និងជនឱកាសនិយមមួយចំនួន បានឆ្លៀតយកលទ្ធផលនេះ ធ្វើជាឱកាសកេងបន្លំទាញយកផលប្រយោជន៍ សម្រាប់ប្រយោជន៍ផ្ទាល់ខ្លួនទាំងផ្នែកហិរញ្ញវត្ថុ និងនយោបាយ។ លោកបានបន្ថែមថា ជាក់ស្ដែងសិក្ខាសាលាផ្សព្វផ្សាយស្តីពី «វិស័យមីក្រូហិរញ្ញវត្ថុនៅកម្ពុជា» ដែលធ្វើកន្លងមកក៏ដូចជាកំពុងធ្វើនៅពេលនេះ ដើម្បីលើកកម្ពស់ការយល់ដឹង ដល់អាជ្ញាធរដែនដី, ប្រជាពលរដ្ឋ, គ្រឹះស្ថានធនាគារ និងហិរញ្ញវត្ថុ ព្រមទាំងគ្រឹះស្ថានឥណទានជនបទ កាន់តែមានការយល់ដឹងពីសារៈសំខាន់, បញ្ហាប្រឈម និងដំណោះស្រាយក្នុងវិស័យមីក្រូហិរញ្ញវត្ថុ។ លោកបន្ដថា ទន្ទឹមនេះសិក្ខាសាលាមានបំណង ដើម្បីបញ្ចៀសកុំឲ្យអ្នកប្រើប្រាស់ និងអ្នកខ្ចីប្រាក់ ក៏ដូចប្រជាជនរួចផុតពីការកេងប្រវ័ញ្ញ និងមានបំណុលវ័ណ្ឌក។ ដូច្នេះបញ្ហាប្រឈមក្នុងវិស័យនេះ ត្រូវតែមានការចូលរួមពី គ្រប់អ្នកពាក់ព័ន្ធពិសេសអ្នកផ្ដល់កម្ចី និងអ្នកខ្ចី៕	2020-07-17T22:23:00+07:00	freshnewsasia.com	https://m.freshnewsasia.com/index.php/en/localnews/165522-2020-07-17-08-23-06.html
1cfdbdd8-8622-4b19-8d95-6dc5cdf101ae	ក្រសួងសុខាភិបាល៖ បង្ការការចម្លងជំងឺកូវីដ-១៩ ចៀសវាង «ជិត៣យ៉ាង» ក្នុងជីវភាពរស់នៅប្រចាំថ្ងៃ (Video inside)	ក្រសួងសុខាភិបាល បានផលិតនូវអត្ថបទអប់រំមួយ ដោយបង្ហាញពីការយល់ដឹងបន្ថែមក្នុងការរស់នៅប្រចាំថ្ងៃ ក្នុងបរិបទជំងឺកូវីដ-១៩ ដែលយើងទាំងអស់គ្នា គួរចៀសវាង «ជិត៣យ៉ាង» ។ ទីតាំងបិទជិត (ពុំមានលំហូរខ្យល់ចេញចូលល្អ) ដូចជា បន្ទប់ការ៉ាអូខេ រោងភាពយន្ត រថយន្តដឹកអ្នកដំណើរ យន្តហោះ។ល។ ជួបជុំជិតគ្នាច្រើន (ការជួបជុំដែលមានមនុស្សច្រើនកុះករ) ដូចជា ក្នុងសន្និសីទ ក្នុងកិច្ចប្រជុំធំ ក្នុងផ្សារ ក្នុងវិហារសាសនា ក្នុងរង្គសាល។ល។ ជជែកជិតគ្នាច្រើន (ការសន្ទនាជិតគ្នាច្រើន) ដូចជាក្នុងពេលជប់លៀង កុមារជួបគ្នាក្នុងពេលចេញលេង ។ល។ * ចំណុចប្រសព្វគ្នានៃជិត៣យ៉ាងនេះ នាំឱ្យមានហានិភ័យខ្ពស់ក្នុងការចម្លងជំងឺកូវីដ-១៩ជា ចង្កោម ឬជាក្រុម, សូមបង្ការ «ជិត៣យ៉ាង»កុំឱ្យកើតឡើងជាន់គ្នា (ឬប្រសព្វគ្នា)ក្នុងជីវភាពប្រចាំថ្ងៃ។ *លើសពីការចៀសវាង «ជិត៣យ៉ាង» យើងត្រូវសំអាតដោយថ្នាំសម្លាប់មេរោគនៅលើផ្ទៃប្រើប្រាស់រួម ឬជាសាធារណៈ និងសម្ភារបរិក្ខា វត្ថុប្រើប្រាស់ទាំងអស់ដែលប៉ះពាល់ដោយមនុស្សច្រើនគ្នា៕	2020-07-17T21:57:00+07:00	freshnewsasia.com	https://m.freshnewsasia.com/index.php/en/localnews/165519-2020-07-17-07-57-17.html
363885a2-c308-4c44-aab8-d0d35276e006	សន្តិបណ្ឌិតសុខ ផល ៖ នគរបាលអន្តោប្រវេសន៍ ប្រចាំការនៅតាមច្រកអាកាសយានដ្ឋានអន្តរជាតិ ច្រកទ្វារអន្តរជាតិ និងគ្រប់ច្រកទ្វារទាំងអស់ សូមបន្តអនុវត្តការការពារ ទប់ស្កាត់ ការរាលដាលជំងឺកូវីដ-១៩	ភ្នំពេញ៖ ឯកឧត្តម សន្តិបណ្ឌិតសុខ ផល ក៏បានណែនាំឲ្យមន្ត្រីនគរបាល អន្តោប្រវេសន៍ទាំងអស់ ជាពិសេសមន្ត្រីនគរបាលអន្តោប្រវេសន៍ ប្រចាំការនៅតាមច្រកអាកាសយានដ្ឋានអន្តរជាតិ ច្រកទ្វារអន្តរជាតិ និងគ្រប់ច្រកទ្វារទាំងអស់ សូមបន្តអនុវត្តការការពារ ទប់ស្កាត់ ការរាលដាលជំងឺកូវីដ-១៩។ នាព្រឹកថ្ងៃសុក្រ ទី១៧ ខែកក្កដា ឆ្នាំ២០២០ អគ្គនាយកដ្ឋានអន្តោប្រវេសន៍ បានបើកកិច្ចប្រជុំបូកសរុប លទ្ធផលការងារប្រចាំឆមាសទី១ និងលើកទិសដៅឆមាសទី២ ឆ្នាំ២០២០ ក្រោមអធិបតីភាព ឯកឧត្តម សន្តិបណ្ឌិត សុខ ផល រដ្ឋលេខាធិការក្រសួងមហាផ្ទៃ នៅទីស្ដីការក្រសួងមហាផ្ទៃ។ ក្រោយពីបានស្ដាប់របាយការណ៍ ស្ដីពីលទ្ធផលការងារប្រចាំឆមាសទី១ ឆ្នាំ២០២០ ដែលអានដោយ ឯកឧត្តម ឧត្តមសេនីយ៍ឯក ណុប វី អគ្គនាយករងអន្តោប្រវេសន៍ បានបញ្ជាក់ថា គិតចាប់ពីឆ្នាំ២០១៤ ដល់ខែមិថុនា ឆ្នាំ២០២០នេះ មានជនបរទេស សរុបចំនួន ១៧,២៣០នាក់ ស្រី ២,៩៧១នាក់ ស្មើនឹង ១០៤សញ្ជាតិ ត្រូវបានបណ្ដេញចេញពីប្រទេសកម្ពុជា ក្រោយរកឃើញថា ចូលមកធ្វើការ និងរស់នៅដោយខុសច្បាប់។ បច្ចុប្បន្នមានជនបរទេសកំពុងស្នាក់នៅ កន្លែងត្រៀមបណ្ដេញចេញ នៅមណ្ឌលភ្នំពេញ សៀមរាប និងខេត្តព្រះសីហនុ ចំនួន ៩៣នាក់ ស្រី ០៨នាក់ មាន ២០សញ្ជាតិ និងបានស្ដាប់ពីការងារ បទពិសោធន៍ ស្ដីពីការគ្រប់គ្រងជនបរទេស ការរៀបចំឯកសាររដ្ឋបាលដល់ជនអន្តោប្រវេសន៍ ព្រមទាំងការចូលរួមអនុវត្តវិធានការ បង្ការ ទប់ស្កាត់ ការរាលដាលជំងឺកូវីដ-១៩ នៅតាមច្រកអន្តរជាតិ និងទ្វារព្រំដែនអន្តរជាតិ រួមទាំងការដាក់ឲ្យប្រើប្រាស់ប្រព័ន្ធ (FPCS)។ ថ្លែងក្នុងកិច្ចប្រជុំនេះដែរ ឯកឧត្តម នាយឧត្តមសេនីយ៍ គៀត ច័ន្ទថារិទ្ធ អគ្គនាយកអន្តោប្រេវេសន៍ បានបញ្ជាក់ថា ការដាក់ឲ្យប្រើប្រាស់ប្រព័ន្ធគ្រប់គ្រងវត្តមានជនបរទេស (FPCS) ចាប់ពីដើមឆ្នាំមក បានរកឃើញថា មានជនបរទេសមិនមែនអន្ដោប្រវេសន៍ ប្រមាណជាង ១៦ម៉ឺននាក់ នៅក្នុងប្រទេសកម្ពុជា ប៉ុន្ដែចំនួនស្នាក់នៅជាក់ស្ដែង ប្រហែល ១១ម៉ឺននាក់ ដោយនៅក្នុងប្រទេសកម្ពុជា បានកំណត់ប្រភេទជនបរទេសជាបីប្រភេទផ្សេងគ្នា រួមមាន៖ ជនបរទេសមិនមែនអន្ដោប្រវេសន៍, ជនបរទេសអន្ដោប្រវេសន៍ និងជនបរទេសអន្ដោប្រវេសន៍ជាអ្នកវិនិយោគ។ ឯកឧត្តម នាយឧត្តមសេនីយ៍ បានបញ្ជាក់បន្តទៀតដែរថា ជនបរទេសមិនមែនអន្ដោប្រវេសន៍ សម្ដៅទៅលើភ្នាក់ងារដែលបម្រើការនៅស្ថានទូតបរទេស ឬស្ថានកុងស៊ុលបរទេស ឬស្ថានតំណាងបេសកកម្មបរទេស អ្នកជំនាញការអន្តរជាតិ និងជនផ្សេងៗទៀត ដែលចូលមកកម្ពុជាតាមការស្មើសុំ ឬតាមកិច្ចព្រមព្រៀង ជាមួយរាជរដ្ឋាភិបាលកម្ពុជា ដោយរាប់ទាំងក្រុមគ្រួសារ និងបុគ្គលិករបស់គេ ក្នុងរយៈពេលដែលគេស្នាក់អាស្រ័យនៅ។ នាយឧត្តមសេនីយ៍ គៀត ច័ន្ទថារិទ្ធ បានមានប្រសាសន៍ដែរថា ដោយប្រើប្រាស់តាមប្រព័ន្ធគ្រប់គ្រងវត្តមានជនបរទេស (FPCS) មកដល់ពេលនេះទទួលបាន ចំនួនជាង ១៦ម៉ឺននាក់ ដែលបានចុះបញ្ជីក្នុងប្រព័ន្ធយើង ប៉ុន្ដែប្រព័ន្ធបានបញ្ជាក់ថា វត្តមានជាក់ស្ដែងមានប្រហែលជាង ១១ម៉ឺននាក់ ហើយប្រព័ន្ធនេះក៏កំពុងតាមដានបន្ដទៀត ឬអាចមានការកើនឡើងថែមទៀត។ ឯកឧត្តម នាយឧត្តមសេនីយ៍ អគ្គនាយកដ្ឋានអន្ដោប្រវេសន៍ បានឲ្យដឹងដែរថា ក្នុងឆមាសទី១នេះ អគ្គនាយកដ្ឋានបានខិតខំប្រឹងប្រែងរៀបចំប្រមូលផ្ដុំ ក្នុងគោលដៅជំរុញ ការគ្រប់គ្រងជនបរទេសមិនមែនអន្ដោប្រវេសន៍ ឲ្យកាន់តែមានប្រសិទ្ធភាព តាមរយៈការពិនិត្យស្នើឲ្យបំពេញអាសយដ្ឋានច្បាស់លាស់ ក្នុងសាលកបត្រពេលមកដល់ ការរពង្រឹងសំណុំឯកសារ និងបែបបទពេលមកស្នើសុំទិដ្ឋាការស្នាក់នៅបណ្ដោះអាសន្ន និងការចាត់តាំងអនុវត្តសេចក្ដីណែនាំរបស់ ក្រសួងមហាផ្ទៃ។ ឯកឧត្តម នាយឧត្តមសេនីយ៍ គៀត ច័ន្ទថារិទ្ធ បានសង្ឃឹមថា ចាប់ពីពេលដាក់ឲ្យប្រើប្រាស់ប្រព័ន្ធគ្រប់គ្រងវត្តមានជនបរទេស (FPCS) អគ្គនាយកដ្ឋានអន្ដោប្រវេសន៍ នឹងគ្រប់គ្រងវត្តមានជនបរទេសនៅកម្ពុជាបានល្អ និងច្បាស់លាស់ ខណៈបច្ចុប្បន្ននេះជាជំហ៊ានដំបូងក្នុងការប្រើប្រាស់ប្រព័ន្ធ បច្ចេកវិទ្យាដើម្បីគ្រប់គ្រង ។ ក្នុងឱកាសនោះ ឯកឧត្តម សន្តិបណ្ឌិត សុខ ផល រដ្ឋលេខាធិការក្រសួងមហាផ្ទៃ ក៏បានមានប្រសាសន៍ កោតសរសើរដល់ មន្ត្រីនគរបាលអន្តោប្រវេសន៍ទាំងអស់ដែលបានខិតខំប្រឹងប្រែងក្នុងការអនុវត្តការងារជំនាញ ជាពិសេសក្នុងដំណាក់កាល នៃការរាលដាលជំងឺកូវីដ-១៩ នេះ មន្ត្រីនគរបាលអន្តោប្រវេសន៍ ក៏ជាកម្លាំងដែលត្រូវប្រាស័យទាក់ទងជាមួយជនបរទេសមុនគេ តែមន្ត្រីទាំងអស់បានចូលរួមអនុវត្តបានយ៉ាងល្អ ទាំងការពារ និងការអនុវត្តការងារជំនាញ។ ឯកឧត្តម សន្តិបណ្ឌិត ក៏បានមានប្រសាសន៍គាំទ្រលើការបង្កើតប្រព័ន្ធគ្រប់គ្រងការស្នាក់នៅជនបរទេស ដែលជាប្រព័ន្ធថ្មី ជាពិសេសងាយស្រួលក្នុងស្វែងរកទិន្នន័យរបស់ជនបរទេស ដែលបានមកស្នាក់នៅក្នុងព្រះរាជាណាចក្រកម្ពុជា នៅពេលដែលមានអ្វីកើតឡើងជាយថាហេតុ លើជនបទេស។ ក្នុងនោះដែរ ឯកឧត្តម សន្តិបណ្ឌិត សុខ ផល បានឲ្យ ឯកឧត្តម អគ្គនាយកអន្តោប្រវេសន៍ ពន្លឿនក្នុងរៀបចំឲ្យការដាក់ឲ្យប្រព័ន្ធ (FPCS) នេះផងដែរ៕	2020-07-17T20:43:40+07:00	cen.com.kh	https://cen.com.kh/archives/225842.html
b2b85143-f011-4e58-bc71-d1bfc883e24b	អភិបាលខេត្តត្បូងឃ្មុំ ជំរុញឱ្យប្រជាកសិករបង្កើនការដាំដំណាំ និងចិញ្ចឹមសត្វ ដើម្បីលើកកម្ពស់ជីវភាពគ្រួសារ ក្នុងសម័យកាលជំងឺកូវីដ-១៩	លោក ជាម ច័ន្ទសោភ័ណ អភិបាលខេត្តត្បូងឃ្មុំ បានថ្លែងជំរុញឲ្យប្រជាកសិករខិតខំបង្កើនការដាំដំណាំកសិកម្ម និងដំណាំរួមផ្សំលក្ខណៈគ្រួសារ រួមទាំងការចិញ្ចឹមសត្វ ដើម្បីលើកកម្ពស់ជីវភាពគ្រួសារ ក្នុងសម័យកាលប្រទេសកំពុងប្រឈមនឹងជំងឺកូវីដ-១៩។ លោក ជាម ច័ន្ទសោភ័ណ បានលើកឡើងយ៉ាងដូចនេះនាព្រឹកថ្ងៃទី១៧ ខែកក្កដា ឆ្នាំ២០២០នេះ ក្នុងឱកាសដែលលោក និងលោក ស៊ាក ឡេង ប្រធានក្រុមប្រឹក្សាខេត្ត ចុះសំណេះសំណាល ចែកពូជបន្លែ អន្តរាគមន៍បន្ទាន់ និងសម្ភារៈកសិកម្មជូនគ្រួសារក្រីក្រ និងកសិករងាយរងគ្រោះ ក្នុងវិបត្តិជំងឺកូវីដ១៩ នៅឃុំគោកស្រុក ស្រុកតំបែរ ។ លោក ជាម ច័ន្ទសោភ័ណ ក៏បានអំពាវនាវឲ្យពលរដ្ឋទាំងអស់ ត្រូវមានការប្រុងប្រយ័ត្នខ្ពស់បំផុតចំពោះការប្រែប្រួលអាកាសធាតុនាពេលបច្ចុប្បន្ន ត្រូវថែរក្សាសុខភាពខ្លួន ដោយរក្សានូវអនាម័យជាប់ជានិច្ច តាមការណែនាំរបស់ក្រសួងសុខាភិបាល និងរាជរដ្ឋាភិបាល ដើម្បីចូលរួមទប់ស្កាត់នូវការរីករាលដាលជំងឺកូវីដ-១៩ នៅកម្ពុជា។ ជាមួយគ្នានោះលោកក៏បានបន្តចុះសួរសុខទុក្ខពលរដ្ឋក្រីក្រ និងពិនិត្យដំណើរការសម្ភាស៍គ្រួសារស្នើសុំប័ណ្ណក្រីក្រដល់ខ្នងផ្ទះ ក៏ដូចជាចែកជូនថវិកា ដល់ពូ មីង តា យាយ និងចែកនំចំណីកុមារា កុមារី ប្រកបដោយភាពស្និទ្ធស្នាលបំផុត ក្នុងនាមជាមេគ្រួសារប្រជាជនទូទាំងខេត្តត្បូងឃ្មុំ។ បើតាមលោក ហេង ពិសិដ្ឋ ប្រធានមន្ទីរកសិកម្មខេត្តត្បូងឃ្មុំ និងលោក សុខ សារិទ្ធ អភិបាលស្រុកតំបែរ បានឲ្យដឹងថា ប្រជាកសិករដែលទទួលពូជបន្លែនិងសម្ភារៈកសិកម្ម មានចំនួន៦១គ្រួសារ ដោយក្នុង១គ្រួសារៗទទួលពូជបន្លែរយៈពេលខ្លី រួមមាន៖ ត្រកួន ១គីឡូក្រាម ស្ពៃចង្កឹះ ១កញ្ចប់ ស្ពៃក្រញាញ់ ២កញ្ចប់ ស្ពៃតឿ ១កញ្ចប់ សាលាដ ១កញ្ចប់។ កសិករក៏ទទួលបានពូជបន្លែ និងសម្ភារកសិកម្មសម្រាប់ការធ្វើបង្ហាញ ១៩គ្រួសារ ក្នុង១គ្រួសារទទួលបានកៅស៊ូផ្លាស្ទិចគ្របរង ១ដុំ សំណាញ់ទ្រើង ២ដុំ ទុយោសាច ១ដុំ ថាសបណ្តុះកូន ៥បន្ទះ គ្រាប់ពូជស្ពៃក្រញាញ់ ១កញ្ចប់ គ្រាប់ពូជខាត់ណាដើម ១កញ្ចប់ គ្រាប់ពូជត្រសក់ ១កញ្ចប់ និងគ្រាប់ពូជសណ្តែកកួរ ១កញ្ចប់៕	2020-07-17T20:40:00+07:00	freshnewsasia.com	https://m.freshnewsasia.com/index.php/en/localnews/165508-2020-07-17-06-40-11.html
25efd598-d377-4450-b7d6-ae0b2184ae9c	មន្ត្រីជាន់ខ្ពស់ក្រសួងសុខាភិបាល ព្រមានថាជំងឺកូវីដ១៩ នៅតែគំរាមកំហែងសុខភាព ពលរដ្ឋកម្ពុជានៅឡើយ (Video inside)	លោកស្រី ឱ វណ្ណឌីន រដ្ឋលេខាធិការ និងជាអ្នកនាំពាក្យក្រសួងសុខាភិបាល បានព្រមានថា ជំងឺកូវីដ១៩នៅតែបន្តគំរាមកំហែងដល់សុខភាពប្រជាពលរដ្ឋកម្ពុជានៅឡើយនោះទេ មិនអាចធ្វើប្រហែស ឬខ្វះការប្រុងប្រយ័ត្នបាននោះឡើយ។ ការព្រមានរបស់លោកស្រី ឱ វណ្ណឌីន បានធ្វើឡើងបន្ទាប់ពីជំងឺកូវីដ១៩ ត្រូវបានរកឃើញនៅលើទឹកដីកម្ពុជាជាបន្តបន្ទាប់នៅក្នុងរយៈពេលប៉ុន្មានសប្តាហ៍ចុងក្រោយនេះ។ របាយការណ៍របស់ក្រសួងសុខាភិបាល បានបង្ហាញថា មកដល់ពេលនេះកម្ពុជា រកឃើញអ្នកឆ្លងជំងឺកូវីដ១៩ រហូតដល់ទៅ ១៧១នាក់ ក្នុងនោះ ៣៦នាក់ កំពុងសម្រាកព្យាបាលជំងឺនៅតាមមន្ទីរពេទ្យនៅឡើយ។ លោកស្រី ឱ វណ្ណឌីន បានលើកឡើងថា បើទោះបីករណីចុងក្រោយនេះសុទ្ធតែជាការនាំចូលពីក្រៅប្រទេស តែអាចនឹងបង្កការរីករាលដាលក្នុងប្រទេសគ្រប់ពេលវេលាបើខ្វះការប្រុងប្រយ័ត្ននោះ។ លោកស្រី ឱ វណ្ណឌីន បានថ្លែងប្រាប់អង្គភាពព័ត៌មាន Fresh News នៅថ្ងៃទី១៧ ខែកក្កដា យ៉ាងដូច្នេះ ។ ដោយសារតែបារម្ភពីការរីករាលដាលជំងឺកូវីដ១៩នេះ ក្រសួងសុខាភិបាលនៅថ្ងៃនេះ ក៏បានចេញសេចក្តីអំពាវនាវទៅកាន់ប្រជាពលរដ្ឋកម្ពុជា ឱ្យមានការប្រុងប្រយ័ត្ន និងបង្ការខ្លួនឱ្យបានខ្ពស់ក្នុងពេលធ្វើដំណើរកម្សាន្ត ក៏ដូចជាឈប់សម្រាកនៅថ្ងៃទី១៧ ដល់ថ្ងៃទី២១ ខែសីហា ខាងមុខនេះដែរ។ ក្រសួងសុខាភិបាលអំពាវនាវឱ្យប្រជាពលរដ្ឋប្រកាន់ខ្ជាប់នូវវិធានការចំនួន៦រួមមាន៖ ជ្រើសរើសការជួបជុំគ្រួសារ ឬដំណើរកម្សាន្តប្រកបដោយសុវត្ថិភាពមិនមានការចម្លងជំងឺ, ជ្រើសរើសមធ្យោបាយធ្វើដំណើរមានសុវត្ថិភាព កាត់បន្ថយជាអតិប្បរិមានូវការចម្លងជំងឺ, ជ្រើសរើសទីកន្លែងស្នាក់នៅប្រកបដោយសុវត្ថិភាព និងកាត់បន្ថយហានិភ័យនៃការចម្លងជំងឺ, ជ្រើសរើសការទទួលទានអាហារប្រកបដោយសុវត្ថិភាពមិនបង្កការចម្លងជំងឺ, បុគ្គលម្នាក់ៗ ត្រូវរក្សាអនាម័យជានិច្ច និងត្រូវរក្សាគម្លាតសុវត្ថិភាពបុគ្គល។ ក្រសួងសុខាភិបាល បានអំពាវនាវដល់សាធារណជនចូលរួមអនុវត្តតាមការណែនាំនេះឱ្យមានប្រសិទ្ធភាពខ្ពស់ ដើម្បីចូលរួមចំណែកកាត់ផ្តាច់ការចម្លងមេរោគកូវីដ១៩ ពីបុគ្គលម្នាក់ទៅបុគ្គលម្នាក់ និងកុំឱ្យមានការចម្លងទៅសហគមន៍។ ក្រសួងសុខាភិបាលធ្លាប់បានណែនាំថា ដើម្បីការពារកុំឱ្យឆ្លងជំងឺកូវីដ១៩ ប្រជាពលរដ្ឋត្រូវប្រកាន់ខ្ជាប់នូវវិធានអនាម័យរស់នៅស្អាត ហូបស្អាត ផឹកស្អាត និងឧស្សាហ៍លាងដៃជាមួយសាប៊ូ អាល់កុល ឬជែលសម្លាប់មេរោគ។ ជាពិសេសត្រូវរក្សាគម្លាតសុវត្ថិភាព និងប្រើម៉ាស់ឱ្យបានជាប់ជាប្រចាំពេលទៅកន្លែងប្រមូលផ្តុំ ឬកន្លែងមានការសង្ស័យមានជំងឺកូវីដ១៩នោះ៕	2020-07-17T19:23:00+07:00	freshnewsasia.com	https://m.freshnewsasia.com/index.php/en/localnews/165501-2020-07-17-05-23-14.html
240dae8b-097d-42ef-9f67-a70b733da306	អធិការនគរបាលស្រុកថ្មពួក ខេត្តបន្ទាយមានជ័យ សួរសុខទុក្ខ និងផ្តល់អំណោយជូនប្រជាការពារម្នាក់កំពុងមានជំងឺនៅឃុំគោកកឋិន	ដោយមើលឃើញពីការលំបាករបស់ប្រជាការពារម្នាក់លោក ងួន សារឿន អាយុ៥៩ឆ្នាំ រស់នៅភូមិដឺ ឃុំគោកកឋិន ស្រុកថ្មពួក ខេត្តបន្ទាយមានជ័យ ដែលកំពុងតែមានជំងឺប្រចាំកាយ លោកវរសេនីយ៍ឯក សៅ សារឿន អធិការនគរបាលស្រុកថ្មពួក នៅថ្ងៃទី១៦ ខែកក្កដា ឆ្នាំ២០២០ បានដឹកនាំកម្លាំងចុះសួសុខទុក្ខ និងអំណោយចែកជូន ដើម្បីសម្រួលការលំបាក។ លោកវរសេនីយ៍ឯក សៅ សារឿន ប្រាប់ឲ្យដឹងថា ដោយយល់ឃើញការខ្វះខាតរបស់លោក ងួន សារឿន ដែលមានវ័យចំណាស់ ហើយមានជំងឺប្រចាំកាយលើសឈាម ស្លាប់១ចំហៀងខ្លួនដើរមិនរួច ដេកនៅនិងកន្ទេល លោកបានដឹកនាំកងកម្លាំងចុះសួសុខទុកភ្លាមៗ និងនាំយកគ្រឿងឧបភោគបរិភោគរួមមាន៖ អង្ករ៥០គីទ្បូ ទឹកសុទ្ធ១០យួ ទឹកស៊ីអីវ១យួ មី១កេះ សារ៉ុង១ ទឹកត្រី១កេះ អំបិល និងប៊ីចេង ០៥គីទ្បូ ស្ករសរ១គីទ្បូ ប្រេង០៥លីត្រ និងថវិការមួយចំនួន ដ្បិតតែអំណោយទាំងនេះតិចតួចក៏ពិតមែន តែវាជាទឹកចិត្តរបស់យើងទាំងអស់គ្នាផងដែរ។ ក្រោយពីការចុះសុខទុកអ្នកជំងឺរួចមក លោកបានដឹកនាំកងកម្លាំងចុះសួសុខទុក្ខពលរដ្ឋនៅភូមិឃុំខាងលើបន្តទៀត ដោយលោកអធិការ បាននាំយកសាប៊ូ និងចែលលាងដៃ ចែក ជូនពលរដ្ឋដើម្បីចូលរួមនាំគ្នាកាពារនូវវីរុសកូវីដ១៩ថ្មី ជាប់ជាប្រចាំផងដែរ៕	2020-07-17T18:03:00+07:00	freshnewsasia.com	https://m.freshnewsasia.com/index.php/en/localnews/165484-2020-07-17-04-03-05.html
828961f6-e14d-4d3a-a257-cc5c24fbfdae	ក្រសួងសុខាភិបាល អំពាវនាវពលរដ្ឋអនុវត្តន៍វិធានបង្ការជំងឺកូវីដ១៩ ចំនួន៦ចំណុច ឱ្យបានខ្ជាប់ខ្ជូនក្នុងថ្ងៃឈប់សម្រាកនៅខែក្រោយ (Video inside)	ក្រសួងសុខាភិបាល បានព្រមានថា ការរាតត្បាតនៃជំងឺកូវីដ១៩ មិនទាន់សាបរលាបនៅឡើយនោះទេ ហើយបានទទូចឱ្យប្រជាពលរដ្ឋអនុវត្តនូវវិធានការបង្ការការឆ្លងជំងឺកូវីដ១៩ ឱ្យបានខ្ជាប់ខ្ជួននៅក្នុងឱកាសឈប់សម្រាករយៈពេល៥ថ្ងៃនៅខែសីហាខាងមុខនេះ។ រាជរដ្ឋាភិបាល បានសម្រេចឱ្យប្រជាពលរដ្ឋខ្មែរឈប់សម្រាករយៈពេល៥ថ្ងៃចាប់ពីថ្ងៃទី១៧ ដល់ថ្ងៃទី២១ ខែសីហា ដើម្បីសងថ្ងៃឈប់សម្រាកបុណ្យចូលឆ្នាំថ្មីប្រពៃណីខ្មែរ។ សម្រាប់ក្រសួងសុខាភិបាល នៅតែមានការព្រួយបារម្ភខ្លាចមានការចម្លងជំងឺកូវីដ១៩ ក្នុងកំលុងពេលនៃថ្ងៃឈប់សម្រាកនាពេលខាងមុខនេះ។ ដើម្បីបង្ការការចម្លង និងរីករាលដាលជំងឺកូវីដ១៩ ក្នុងពេលឈប់សម្រាកនេះ ក្រសួងសុខាភិបាលអំពាវនាវឱ្យប្រជាពលរដ្ឋប្រកាន់ខ្ជាប់នូវវិធានការចំនួន៦រួមមាន៖ ជ្រើសរសើការជួបជុំគ្រួសារ ឬដំណើរកម្សាន្តប្រកបដោយសុវត្ថិភាពមិនមានការចម្លងជំងឺ, ជ្រើសរើសមធ្យោបាយធ្វើដំណើរមានសុវត្ថិភាព កាត់បន្ថយជាអតិប្បរិមានូវការចម្លងជំងឺ, ជ្រើសរើសទីកន្លែងស្នាក់នៅប្រកបដោយសុវត្ថិភាព និងកាត់បន្ថយហានិភ័យនៃការចម្លងជំងឺ, ជ្រើសរើសការទទួលទានអាហារប្រកបដោយសុវត្ថិភាពមិនបង្កការចម្លងជំងឺ, បុគ្គលម្នាក់ៗ ត្រូវរក្សាអនាម័យជានិច្ច និងត្រូវរក្សាគម្លាតសុវត្ថិភាពបុគ្គល។ ក្រសួងសុខាភិបាល បានអំពាវនាវដល់សាធារណជនចូលរួមអនុវត្តតាមការណែនាំនេះឱ្យមានប្រសិទ្ធភាពខ្ពស់ ដើម្បីចូលរួមចំណែកកាត់ផ្តាច់ការចម្លងមេរោគកូវីដ១៩ ពីបុគ្គលម្នាក់ទៅបុគ្គលម្នាក់ និងកុំឱ្យមានការចម្លងទៅសហគមន៍។	2020-07-17T17:45:00+07:00	freshnewsasia.com	https://m.freshnewsasia.com/index.php/en/localnews/165481-2020-07-17-03-45-49.html
11c6f7ff-32c8-4166-b11e-d930ac3e5f89	TOP NEWS: ក្រសួងសុខាភិបាលរកឃើញអ្នកជំងឺកូវីដ១៩ចំនួន៥នាក់ថ្មីទៀត ជាករណីនាំចូលពីអាមេរិក (Video inside)	ក្រសួងសុខាភិបាល នៅព្រឹកថ្ងៃទី១៧ ខែកក្កដា ឆ្នាំ២០២០នេះ បានចេញសេចក្ដីជូនព័ត៌មានប្រកាសពីការរកឃើញករណីវិជ្ជមានវីរុសកូវីដ-១៩ ថ្មី ចំនួន០៥នាក់ លើជនជាតិខ្មែរ៣នាក់ និងជនជាតិអាមេរិកចំនួន២នាក់ ដែលសុទ្ធសឹងជាករណីនាំចូលពីអាមេរិក។ សេចក្តីប្រកាសព័ត៌មានដែលបណ្តាញព័ត៌មាន Fresh News ទទួលបាននៅព្រឹកថ្ងៃទី១៧ ខែកក្កដា ឆ្នាំ២០២០បានឲ្យដឹងថា ករណីវិជ្ជមានវីរុសកូវីដ-១៩ថ្មី ចំនួន០៥នាក់ រួមមានបុរសជនជាតិខ្មែរចំនួន០២នាក់, ស្ត្រីជនជាតិខ្មែរ០១នាក់ និងបុរសជនជាតិអាម៉េរិកចំនួន០២នាក់។ ចំពោះករណីជនជាតិខ្មែរ០៣នាក់ វិជ្ជមានវីរុសកូវីដ-១៩ (លទ្ធផលទទួលបានពីវិទ្យាស្ថានប៉ាស្ទ័រកម្ពុជា) គឺមានបុរសអាយុ ៣៤ឆ្នាំ និងកូនប្រុសបង្កើតអាយុ៥ឆ្នាំ មានអាស័យដ្ឋាននៅចាក់អង្រែក្រោម រាជធានីភ្នំពេញ ដែលបានទៅលេងឪពុកម្ដាយ នៅសហរដ្ឋអាមេរិក តាំងពីខែមីនា ឆ្នាំ២០២០ ជាមួយភរិយា និងកូនស្រីម្នាក់ទៀត (តែស្ត្រីទាំងពីរនាក់ មានលទ្ធផលតេស្តលើកទី១នេះអវិជ្ជមាន) និងស្ត្រីអាយុ៦០ឆ្នាំ រស់នៅសហរដ្ឋអាមេរិក ដែលមានអាស័យដ្ឋានស្នាក់ នៅក្នុងបុរីប៉េងហួតបឹងស្ទោរ ខណ្ឌច្បារអំពៅ រាជធានីភ្នំពេញ មានរោគសញ្ញាហៀរសំបោរ (ស្រដៀងផ្តាសាយ) តាំងពីថ្ងៃទី១២ ខែកក្កដា ឆ្នាំ ២០២០។ ក្រសួងបានបញ្ជាក់ថា បុគ្គលទាំងបីនាក់នេះ បានធ្វើដំណើរមកពីសហរដ្ឋអាមេរិក បន្តជើងហោះហើរលេខ BR265 នៅប្រទេសចិន (តៃប៉ិ) មកដល់ប្រទេសកម្ពុជាថ្ងៃទី១៥ ខែកក្កដា ឆ្នាំ២០២០។ លទ្ធផលវិភាគវត្ថុសំណាក របស់ពួកគាត់ទាំងបីនាក់ ទទួលបានលទ្ធផល វិជ្ជមានវីរុសកូវីដ-១៩ នៅថ្ងៃទី១៦ ខែកក្កដា ឆ្នាំ២០២០ ហើយ បច្ចុប្បន្នត្រូវបានដាក់ឱ្យសម្រាកព្យាបាលនៅមណ្ឌលសុខភាពចាក់អង្រែក្រោម រាជធានីភ្នំពេញ។ តាមជើងហោះហើរនេះ មានអ្នកដំណើរសរុបចំនួន ៧៧នាក់ (ស្រី្ត ២៦នាក់ ក្មេងតូច ០២នាក់ កុមារ ៤នាក់ និងបុរស ៤០ នាក់) ដែលក្នុងចំនួនសរុបនេះ មានជនជាតិចិន (តៃវ៉ាន់) ៣៦នាក់ ជនជាតិជប៉ុន ០១នាក់ និងជនជាតិអាម៉េរិក កាំង ១៩នាក់។ អ្នកដំណើរដែលមានលទ្ធផលតេស្តអវិជ្ជមានកូវីដ-១៩ទាំងអស់ត្រូវបានដាក់ឱ្យធ្វើចត្តាឡី ស័កចំនួន១៤ថ្ងៃ ដើម្បីតាមដានសុខភាពបន្ត ដោយចែកចេញជា៖ ចំនួន០៨នាក់នៅមណ្ឌលចត្តាឡីស័ក ទ័ពអាកាស រាជធានីភ្នំពេញ និងចំនួន ៦៦នាក់ នៅសណ្ឋាគារអូខេប៉ាឡេស រាជធានីភ្នំពេញ។ ក្រសួងសុខាភិបាលបន្តថា សម្រាប់ករណីជនជាតិអាម៉េរិក ០២នាក់ វិជ្ជមានវីរុសកូវីដ១៩ (លទ្ធផលទទួលបានពីស្ថានទូតអាមេរិកប្រចាំនៅកម្ពុជា) ៖ ជនជាតិអាមេរិកពីរនាក់ (អាយុទាំងពីរនាក់ មិនបានរាយការណ៍ពីស្ថានទូតអាម៉េរិកនៅកម្ពុជាមកទេ) ជាមន្ត្រីការទូតជាន់ខ្ពស់សហរដ្ឋអាមេរិកក កាន់វីសាប្រភេទ A មានអាស័យដ្ឋានស្នាក់នៅបន្ទប់ដោយឡែក ក្នុងស្ថានទូតអាមេរិកប្រចាំកម្ពុជា រាជធានីភ្នំពេញ។ ជនជាតិអាមេរិកកាំងទាំងពីរនាក់ខាងលើ បានធ្វើដំណើរពីសហរដ្ឋអាមេរិក បន្តជើងហោះហើរលេខ KE689 នៅកូរ៉េខាងត្បូង មកដល់ប្រទេសកម្ពុជាថ្ងៃទី១៥ ខែកក្កដា ឆ្នាំ២០២០។ លទ្ធផល វិភាគវត្ថុសំណាករបស់ពួកគាត់ ទទួលបានលទ្ធផល វិជ្ជមានវីរុសកូវីដ-១៩ នៅថ្ងៃទី១៦ ខែកក្កដា ឆ្នាំ២០២០។ បច្ចុប្បន្ននេះ អ្នកជំងឺទាំងពីរនាក់ ស្ថិតនៅបន្ទប់ដោយឡែកក្នុងស្ថានទូតអាម៉េរិក រាជធានីភ្នំពេញ។ តាមជើងហោះហើរដែលរកឃើញជនជាតិអាមេរិកកាំងទាំងពីរនាក់នេះ មានអ្នកដំណើរសរុបចំនួន៩១នាក់ (ស្ត្រី ៣៥នាក់ កុមារ ០៧នាក់ និងបុរស ៥២នាក់) ដែលក្នុងចំនួនសរុបនេះ មានជនជាតិកូរ៉េ ២៨នាក់ ជនជាតិអាមេរិក១៩នាក់ (កុមារ ០២នាក់) ជនជាតិបារាំង ០២នាក់ ជនជាតិវៀតណាម ០២នាក់ ជនជាតិ អូស្ត្រាលី ០៤នាក់ (កុមារ០២នាក់) ជនជាតិឥណ្ឌូណេស៊ី ០១នាក់ ជនជាតិណូវែលហ្សឺឡង់០៣នាក់ (កុមារ០១នាក់) ជនជាតិចិន ០៣នាក់ ជនជាតិអូទ្រីស ០១នាក់ ជនជាតិ អង់គ្លេស ០៨នាក់ (កុមារ០២នាក់) ជនជាតិហ្វាំងឡង់ ០១នាក់ និងជនជាតិកាណាដា ០១នាក់។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី១៧ ខែកក្កដា ឆ្នាំ២០២០ កម្ពុជាបានរកឃើញអ្នកជំងឺកូវីដ១៩ទាំងអស់ នៅទូទាំងប្រទេស សរុបចំនួន ១៧១នាក់ (ស្ត្រី ៤២នាក់ និងបុរស ១២៩នាក់) ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេស មានចំនួន ១៣៣នាក់ (ស្រី ៣៩នាក់ និងបុរស ៩៤នាក់) និងអ្នកសម្រាកព្យាបាលនៅក្នុងមន្ទីរពេទ្យរដ្ឋ មានចំនួន៣៦នាក់ និងសម្រាកព្យាបាលនៅបន្ទប់ដោយឡែក ក្នុងស្ថានទូតអាមេរិកប្រចាំកម្ពុជា៖ ជនជាតិអាមេរិក០២នាក់៕	2020-07-17T17:33:00+07:00	freshnewsasia.com	https://m.freshnewsasia.com/index.php/en/localnews/165480-2020-07-17-03-33-26.html
de37b135-728b-4e67-89af-fb7f54fa40ce	ក្រសួងសុខាភិបាលចេញវិធានការ បង្ការការចម្លងជំងឺកូវីដ-១៩ ចៀសវាង «ជិត៣យ៉ាង» ក្នុងជីវភាពរស់នៅប្រចាំថ្ងៃ	ភ្នំពេញ៖ ក្រសួងសុខាភិបាល បានផលិតនូវអត្ថបទអប់រំមួយ ដោយបង្ហាញ ពីការយល់ដឹងបន្ថែមក្នុងការរស់នៅប្រចាំថ្ងៃ ក្នុងបរិបទជំងឺកូវីដ-១៩ ដែលយើងទាំងអស់គ្នា គួរចៀសវាង «ជិត៣យ៉ាង» ។ ជិត៣យ៉ាងនេះរួមមាន៖ ជិតទី១៖ ទីតាំងបិទជិត (ពុំមានលំហូរខ្យល់ចេញចូលល្អ) ដូចជា បន្ទប់ការ៉ាអូខេ រោងភាពយន្ត រថយន្តដឹកអ្នកដំណើរ យន្តហោះ។ល។ * ជិតទី២៖ ជួបជុំជិតគ្នាច្រើន (ការជួបជុំដែលមានមនុស្សច្រើនកុះករ) ដូចជា ក្នុងសន្និសីទ ក្នុងកិច្ចប្រជុំធំ ក្នុងផ្សារ ក្នុងវិហារសាសនា ក្នុងរង្គសាល។ល។ ជិតទី៣៖ ជជែកជិតគ្នាច្រើន (ការសន្ទនាជិតគ្នាច្រើន) ដូចជាក្នុងពេលជប់លៀង កុមារជួបគ្នាក្នុងពេលចេញលេង ។ល។ វិធានការគន្លឹះមួយដើម្បីប្រយុទ្ធនឹងជំងឺកូវីដ-១៩ គឺបង្ការការឆ្លងកើតឡើងជាចង្កោម ឬជាក្រុម៖ ចំណុចប្រសព្វគ្នានៃជិត៣យ៉ាងនេះ នាំឱ្យមានហានិភ័យខ្ពស់ក្នុងការចម្លងជំងឺកូវីដ-១៩ជា ចង្កោម ឬជាក្រុម, សូមបង្ការ «ជិត៣យ៉ាង»កុំឱ្យកើតឡើងជាន់គ្នា (ឬប្រសព្វគ្នា)ក្នុងជីវភាពប្រចាំថ្ងៃ។ លើសពីការចៀសវាង «ជិត៣យ៉ាង» យើងត្រូវសំអាតដោយថ្នាំសម្លាប់មេរោគនៅលើផ្ទៃប្រើប្រាស់រួម ឬជាសាធារណៈ និងសម្ភារបរិក្ខា វត្ថុប្រើប្រាស់ទាំងអស់ដែលប៉ះពាល់ដោយមនុស្សច្រើនគ្នា៕	2020-07-17T16:23:38+07:00	cen.com.kh	https://cen.com.kh/archives/225726.html
ed614e6a-53c0-4d01-8cc4-e25a45702cc3	ក្តៅៗ! មុននេះបន្តិច ក្រសួងសុខាភិបាល ប្រកាសរកឃើញអ្នកឆ្លងជំងឺកូវីដ ៥នាក់ថ្មីទៀតហើយ	នៅព្រឹកថ្ងៃទី១៧ ខែកក្កដា ឆ្នាំ២០២០ នេះ ក្រសួងសុខាភិបាល បានចេញសេចក្ដីជូនព័ត៌មានប្រកាស រកឃើញអ្នកឆ្លងជំងឺកូវីដ-១៩ ថ្មី ចំនួន០៥នាក់ (ជនជាតិខ្មែរ៣នាក់ និងជនជាតិអាមេរិកចំនួន២នាក់ )ដែលសុទ្ធសឹងជាករណីនាំចូលពីអាមេរិក។ ក្នុងសេចក្តីប្រកាសព័ត៌មាន របស់ក្រសួងសុខាភិបាល បញ្ជាក់ថា អ្នកឆ្លងជំងឺកូវីដ-១៩ថ្មី ចំនួន០៥នាក់ រួមមានបុរសជនជាតិខ្មែរចំនួន០២នាក់, ស្ត្រីជនជាតិខ្មែរ០១នាក់ និងបុរសជនជាតិអាម៉េរិកចំនួន០២នាក់។ចំពោះករណីជនជាតិខ្មែរ០៣នាក់ វិជ្ជមានវីរុសកូវីដ-១៩ (លទ្ធផលទទួលបានពីវិទ្យាស្ថានប៉ាស្ទ័រកម្ពុជា) គឺមានបុរសអាយុ ៣៤ឆ្នាំ និងកូនប្រុសបង្កើតអាយុ៥ឆ្នាំ មានអាស័យដ្ឋាននៅចាក់អង្រែក្រោម រាជធានីភ្នំពេញ ដែលបានទៅលេងឪពុកម្ដាយ នៅសហរដ្ឋអាមេរិក តាំងពីខែមីនា ឆ្នាំ២០២០ ជាមួយភរិយា និងកូនស្រីម្នាក់ទៀត (តែស្ត្រីទាំងពីរនាក់ មានលទ្ធផលតេស្តលើកទី១នេះអវិជ្ជមាន) និងស្ត្រីអាយុ៦០ឆ្នាំ រស់នៅសហរដ្ឋអាមេរិក ដែលមានអាស័យដ្ឋានស្នាក់ នៅក្នុងបុរីប៉េងហួតបឹងស្ទោរ ខណ្ឌច្បារអំពៅ រាជធានីភ្នំពេញ មានរោគសញ្ញាហៀរសំបោរ (ស្រដៀងផ្តាសាយ) តាំងពីថ្ងៃទី១២ ខែកក្កដា ឆ្នាំ ២០២០។ បុគ្គលទាំងបីនាក់នេះ បានធ្វើដំណើរមកពីសហរដ្ឋអាមេរិក បន្តជើងហោះហើរលេខ BR265 នៅប្រទេសចិន (តៃប៉ិ) មកដល់ប្រទេសកម្ពុជាថ្ងៃទី១៥ ខែកក្កដា ឆ្នាំ២០២០។ លទ្ធផលវិភាគវត្ថុសំណាក របស់ពួកគាត់ទាំងបីនាក់ ទទួលបានលទ្ធផល វិជ្ជមានវីរុសកូវីដ-១៩ នៅថ្ងៃទី១៦ ខែកក្កដា ឆ្នាំ២០២០ ហើយ បច្ចុប្បន្នត្រូវបានដាក់ឱ្យសម្រាកព្យាបាលនៅមណ្ឌលសុខភាពចាក់អង្រែក្រោម រាជធានីភ្នំពេញ។ តាមជើងហោះហើរនេះ មានអ្នកដំណើរសរុបចំនួន ៧៧នាក់ (ស្រី្ត ២៦នាក់ ក្មេងតូច ០២នាក់ កុមារ ៤នាក់ និងបុរស ៤០ នាក់) ដែលក្នុងចំនួនសរុបនេះ មានជនជាតិចិន (តៃវ៉ាន់) ៣៦នាក់ ជនជាតិជប៉ុន ០១នាក់ និងជនជាតិអាម៉េរិក កាំង ១៩នាក់។ អ្នកដំណើរដែលមានលទ្ធផលតេស្តអវិជ្ជមានកូវីដ-១៩ទាំងអស់ត្រូវបានដាក់ឱ្យធ្វើចត្តាឡី ស័កចំនួន១៤ថ្ងៃ ដើម្បីតាមដានសុខភាពបន្ត ដោយចែកចេញជា៖ ចំនួន០៨នាក់នៅមណ្ឌលចត្តាឡីស័ក ទ័ពអាកាស រាជធានីភ្នំពេញ និងចំនួន ៦៦នាក់ នៅសណ្ឋាគារអូខេប៉ាឡេស រាជធានីភ្នំពេញ។ ក្រសួងសុខាភិបាលបន្តថា សម្រាប់ករណីជនជាតិអាម៉េរិក ០២នាក់ វិជ្ជមានវីរុសកូវីដ១៩ (លទ្ធផលទទួលបានពីស្ថានទូតអាមេរិកប្រចាំនៅកម្ពុជា) ៖ ជនជាតិអាមេរិកពីរនាក់ (អាយុទាំងពីរនាក់ មិនបានរាយការណ៍ពីស្ថានទូតអាម៉េរិកនៅកម្ពុជាមកទេ) ជាមន្ត្រីការទូតជាន់ខ្ពស់សហរដ្ឋអាមេរិកក កាន់វីសាប្រភេទ A មានអាស័យដ្ឋានស្នាក់នៅបន្ទប់ដោយឡែក ក្នុងស្ថានទូតអាមេរិកប្រចាំកម្ពុជា រាជធានីភ្នំពេញ។ ជនជាតិអាមេរិកកាំងទាំងពីរនាក់ខាងលើ បានធ្វើដំណើរពីសហរដ្ឋអាមេរិក បន្តជើងហោះហើរលេខ KE689 នៅកូរ៉េខាងត្បូង មកដល់ប្រទេសកម្ពុជាថ្ងៃទី១៥ ខែកក្កដា ឆ្នាំ២០២០។ លទ្ធផល វិភាគវត្ថុសំណាករបស់ពួកគាត់ ទទួលបានលទ្ធផល វិជ្ជមានវីរុសកូវីដ-១៩ នៅថ្ងៃទី១៦ ខែកក្កដា ឆ្នាំ២០២០។ បច្ចុប្បន្ននេះ អ្នកជំងឺទាំងពីរនាក់ ស្ថិតនៅបន្ទប់ដោយឡែកក្នុងស្ថានទូតអាម៉េរិក រាជធានីភ្នំពេញ។ តាមជើងហោះហើរដែលរកឃើញជនជាតិអាមេរិកកាំងទាំងពីរនាក់នេះ មានអ្នកដំណើរសរុបចំនួន៩១នាក់ (ស្ត្រី ៣៥នាក់ កុមារ ០៧នាក់ និងបុរស ៥២នាក់) ដែលក្នុងចំនួនសរុបនេះ មានជនជាតិកូរ៉េ ២៨នាក់ ជនជាតិអាមេរិក១៩នាក់ (កុមារ ០២នាក់) ជនជាតិបារាំង ០២នាក់ ជនជាតិវៀតណាម ០២នាក់ ជនជាតិ អូស្ត្រាលី ០៤នាក់ (កុមារ០២នាក់) ជនជាតិឥណ្ឌូណេស៊ី ០១នាក់ ជនជាតិណូវែលហ្សឺឡង់០៣នាក់ (កុមារ០១នាក់) ជនជាតិចិន ០៣នាក់ ជនជាតិអូទ្រីស ០១នាក់ ជនជាតិ អង់គ្លេស ០៨នាក់ (កុមារ០២នាក់) ជនជាតិហ្វាំងឡង់ ០១នាក់ និងជនជាតិកាណាដា ០១នាក់៕	2020-07-17T12:38:22+07:00	kbnnews.com	https://kbn.news/archives/172203
8cc01b14-3bcc-49a4-8ad9-47af6e484523	នៅព្រឹកនេះ ក្រសួងសុខាភិបាល រកឃើញវិជ្ជមានជំងឺកូវីដ១៩ចំនួន ៥នាក់ថ្មីទៀត ជាករណីនាំចូលពីអាមេរិក	ភ្នំពេញ៖ នៅព្រឹកថ្ងៃទី១៧ ខែកក្តដា ២០២០ ក្រសួងសុខាភិបាលបានប្រកាសរកឃើញអ្នកឆ្លងកូវីដ១៩ មានករណីវិជ្ជមានចំនួន ០៥នាក់បន្ថែមទៀត លើជនជាតិខ្មែរ៣នាក់ និងជនជាតិអាមេរិកចំនួន២នាក់ ដែលសុទ្ធសឹងជាករណីនាំចូលពីអាមេរិក។ សេចក្តីប្រកាសព័ត៌មានដែលបណ្តាញព័ត៌មាន ទទួលបាននៅព្រឹកថ្ងៃទី១៧ ខែកក្កដា ឆ្នាំ២០២០បានឲ្យដឹងថា ករណីវិជ្ជមានវីរុសកូវីដ-១៩ថ្មី ចំនួន០៥នាក់ រួមមានបុរសជនជាតិខ្មែរចំនួន០២នាក់, ស្ត្រីជនជាតិខ្មែរ០១នាក់ និងបុរសជនជាតិអាម៉េរិកចំនួន០២នាក់។ ចំពោះករណីជនជាតិខ្មែរ០៣នាក់ វិជ្ជមានវីរុសកូវីដ-១៩ (លទ្ធផលទទួលបានពីវិទ្យាស្ថានប៉ាស្ទ័រកម្ពុជា) គឺមានបុរសអាយុ ៣៤ឆ្នាំ និងកូនប្រុសបង្កើតអាយុ៥ឆ្នាំ មានអាស័យដ្ឋាននៅចាក់អង្រែក្រោម រាជធានីភ្នំពេញ ដែលបានទៅលេងឪពុកម្ដាយ នៅសហរដ្ឋអាមេរិក តាំងពីខែមីនា ឆ្នាំ២០២០ ជាមួយភរិយា និងកូនស្រីម្នាក់ទៀត (តែស្ត្រីទាំងពីរនាក់ មានលទ្ធផលតេស្តលើកទី១នេះអវិជ្ជមាន) និងស្ត្រីអាយុ៦០ឆ្នាំ រស់នៅសហរដ្ឋអាមេរិក ដែលមានអាស័យដ្ឋានស្នាក់ នៅក្នុងបុរីប៉េងហួតបឹងស្ទោរ ខណ្ឌច្បារអំពៅ រាជធានីភ្នំពេញ មានរោគសញ្ញាហៀរសំបោរ (ស្រដៀងផ្តាសាយ) តាំងពីថ្ងៃទី១២ ខែកក្កដា ឆ្នាំ ២០២០។ ក្រសួងបានបញ្ជាក់ថា បុគ្គលទាំងបីនាក់នេះ បានធ្វើដំណើរមកពីសហរដ្ឋអាមេរិក បន្តជើងហោះហើរលេខ BR265 នៅប្រទេសចិន (តៃប៉ិ) មកដល់ប្រទេសកម្ពុជាថ្ងៃទី១៥ ខែកក្កដា ឆ្នាំ២០២០។ លទ្ធផលវិភាគវត្ថុសំណាក របស់ពួកគាត់ទាំងបីនាក់ ទទួលបានលទ្ធផល វិជ្ជមានវីរុសកូវីដ-១៩ នៅថ្ងៃទី១៦ ខែកក្កដា ឆ្នាំ២០២០ ហើយ បច្ចុប្បន្នត្រូវបានដាក់ឱ្យសម្រាកព្យាបាលនៅមណ្ឌលសុខភាពចាក់អង្រែក្រោម រាជធានីភ្នំពេញ។ តាមជើងហោះហើរនេះ មានអ្នកដំណើរសរុបចំនួន ៧៧នាក់ (ស្រី្ត ២៦នាក់ ក្មេងតូច ០២នាក់ កុមារ ៤នាក់ និងបុរស ៤០ នាក់) ដែលក្នុងចំនួនសរុបនេះ មានជនជាតិចិន (តៃវ៉ាន់) ៣៦នាក់ ជនជាតិជប៉ុន ០១នាក់ និងជនជាតិអាម៉េរិក កាំង ១៩នាក់។ អ្នកដំណើរដែលមានលទ្ធផលតេស្តអវិជ្ជមានកូវីដ-១៩ទាំងអស់ត្រូវបានដាក់ឱ្យធ្វើចត្តាឡី ស័កចំនួន១៤ថ្ងៃ ដើម្បីតាមដានសុខភាពបន្ត ដោយចែកចេញជា៖ ចំនួន០៨នាក់នៅមណ្ឌលចត្តាឡីស័ក ទ័ពអាកាស រាជធានីភ្នំពេញ និងចំនួន ៦៦នាក់ នៅសណ្ឋាគារអូខេប៉ាឡេស រាជធានីភ្នំពេញ។ ក្រសួងសុខាភិបាលបន្តថា សម្រាប់ករណីជនជាតិអាម៉េរិក ០២នាក់ វិជ្ជមានវីរុសកូវីដ១៩ (លទ្ធផលទទួលបានពីស្ថានទូតអាមេរិកប្រចាំនៅកម្ពុជា) ៖ ជនជាតិអាមេរិកពីរនាក់ (អាយុទាំងពីរនាក់ មិនបានរាយការណ៍ពីស្ថានទូតអាម៉េរិកនៅកម្ពុជាមកទេ) ជាមន្ត្រីការទូតជាន់ខ្ពស់សហរដ្ឋអាមេរិកក កាន់វីសាប្រភេទ A មានអាស័យដ្ឋានស្នាក់នៅបន្ទប់ដោយឡែក ក្នុងស្ថានទូតអាមេរិកប្រចាំកម្ពុជា រាជធានីភ្នំពេញ។ ជនជាតិអាមេរិកកាំងទាំងពីរនាក់ខាងលើ បានធ្វើដំណើរពីសហរដ្ឋអាមេរិក បន្តជើងហោះហើរលេខ KE689 នៅកូរ៉េខាងត្បូង មកដល់ប្រទេសកម្ពុជាថ្ងៃទី១៥ ខែកក្កដា ឆ្នាំ២០២០។ លទ្ធផល វិភាគវត្ថុសំណាករបស់ពួកគាត់ ទទួលបានលទ្ធផល វិជ្ជមានវីរុសកូវីដ-១៩ នៅថ្ងៃទី១៦ ខែកក្កដា ឆ្នាំ២០២០។ បច្ចុប្បន្ននេះ អ្នកជំងឺទាំងពីរនាក់ ស្ថិតនៅបន្ទប់ដោយឡែកក្នុងស្ថានទូតអាម៉េរិក រាជធានីភ្នំពេញ។ តាមជើងហោះហើរដែលរកឃើញជនជាតិអាមេរិកកាំងទាំងពីរនាក់នេះ មានអ្នកដំណើរសរុបចំនួន៩១នាក់ (ស្ត្រី ៣៥នាក់ កុមារ ០៧នាក់ និងបុរស ៥២នាក់) ដែលក្នុងចំនួនសរុបនេះ មានជនជាតិកូរ៉េ ២៨នាក់ ជនជាតិអាមេរិក១៩នាក់ (កុមារ ០២នាក់) ជនជាតិបារាំង ០២នាក់ ជនជាតិវៀតណាម ០២នាក់ ជនជាតិ អូស្ត្រាលី ០៤នាក់ (កុមារ០២នាក់) ជនជាតិឥណ្ឌូណេស៊ី ០១នាក់ ជនជាតិណូវែលហ្សឺឡង់០៣នាក់ (កុមារ០១នាក់) ជនជាតិចិន ០៣នាក់ ជនជាតិអូទ្រីស ០១នាក់ ជនជាតិ អង់គ្លេស ០៨នាក់ (កុមារ០២នាក់) ជនជាតិហ្វាំងឡង់ ០១នាក់ និងជនជាតិកាណាដា ០១នាក់។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី១៧ ខែកក្កដា ឆ្នាំ២០២០ កម្ពុជាបានរកឃើញអ្នកជំងឺកូវីដ១៩ទាំងអស់ នៅទូទាំងប្រទេស សរុបចំនួន ១៧១នាក់ (ស្ត្រី ៤២នាក់ និងបុរស ១២៩នាក់) ក្នុងនោះចំនួនអ្នកព្យាបាលជាសះស្បើយ សរុបទូទាំងប្រទេស មានចំនួន ១៣៣នាក់ (ស្រី ៣៩នាក់ និងបុរស ៩៤នាក់) និងអ្នកសម្រាកព្យាបាលនៅក្នុងមន្ទីរពេទ្យរដ្ឋ មានចំនួន៣៦នាក់ និងសម្រាកព្យាបាលនៅបន្ទប់ដោយឡែក ក្នុងស្ថានទូតអាមេរិកប្រចាំកម្ពុជា៖ ជនជាតិអាមេរិក០២នាក់៕	2020-07-17T11:58:33+07:00	cen.com.kh	https://cen.com.kh/archives/225627.html
97412505-11f5-48e5-b5b8-f2b54fc127d7	វិបត្តិជំងឺកូវីដ១៩នៅវៀតណាមធ្វើឲ្យអំពើហិង្សាក្នុងគ្រួសារកើនឡើង	នៅក្នុងប្រទេសវៀតណាម ការដាក់កំហិតសកម្មភាពសង្គមកន្លងមកដើម្បីទប់ទល់នឹងការឆ្លងរាលដាលជំងឺកូវីដ១៩ បានធ្វើឲ្យអំពើហិង្សាក្នុងគ្រួសារកើនឡើង ដោយសារមនុស្សត្រូវបានបង្ខំឲ្យស្នាក់នៅក្នុងផ្ទះ។ នៅក្នុងប្រទេសវៀតណាម អង្គការ Peace House Hotline និងអង្គការ Sunshine Hotline គឺជា អង្គការពីរដែលទទួលការហៅទូរសព្ទពីអ្នកស្វែងរកជំនួយក្នុងករណីមានអំពើហិង្សាលើស្រ្តី ឬកុមារ។ ក្នុងរយៈពេលប៉ុន្មានខែថ្មីៗនេះ ចំនួនការហៅទូរសព្ទ បានកើនឡើងយ៉ាងខ្លាំង គឺមានចំនួនពីរដង បើប្រៀបធៀបទៅនឹងរយៈពេលដូចគ្នានេះដែរកាលពីឆ្នាំមុន ហើយសញ្ញាបានបង្ហាញថា វិបត្តិជំងឺកូវីដ១៩គឺជា ផ្នែកមួយនៃមូលហេតុនេះ។ កន្លងមក ប្រទេសវៀតណាមបានធ្វើការដ៏អស្ចារ្យនៅក្នុងការប្រយុទ្ធប្រឆាំងនឹងជំងឺកូវីដ១៩។ វៀតណាមគឺជា ប្រទេសមានប្រជាពលរដ្ឋច្រើនដែលមិនមានករណីស្លាប់ដោយសារជំងឺកូវីដ១៩ ទោះបីជាប្រទេសនេះមានព្រំដែនជាប់ជាមួយប្រទេសចិនក៏ដោយ។ ការណ៍នេះមិនបានធ្វើឲ្យប្រទេសនៅតំបន់អាស៊ីអាគ្នេយ៍មួយនេះអាចគេចផុតពីផលប៉ះពាល់ដែលបណ្ដាលមកពីវិបត្តិជំងឺកូវីដ១៩ ដូចជាការកើនឡើងនូវអំពើហិង្សាក្នុងគ្រួសារនោះទេ។ វាជានិន្នាការមួយដែលគេឃើញនៅជុំវិញពិភពលោក ដោយមានប្រទេសជាច្រើនបានរាយការណ៍អំពីអត្រាកើនឡើងខ្ពស់នៃអំពើហិង្សាក្នុងគ្រួសារ នៅពេលមានការបិទសកម្មភាពសង្គមដើម្បីទប់ទល់នឹងការឆ្លងរាតត្បាតនៃជំងឺកូវីដ១៩។ ដូចនៅកន្លែងផ្សេងទៀតដែរ ភាគីពាក់ព័ន្ធនានានៅក្នុងប្រទេសវៀតណាមនិយាយថា នៅពេលដែលការបិទសកម្មភាពសង្គមបានបង្ខំមនុស្សជាច្រើនឲ្យស្នាក់នៅក្នុងផ្ទះ ដោយមិនចេញទៅធ្វើការ ឬទៅរៀន ពួកគេបានប្រឈមហានិភ័យខ្ពស់នៃអំពើហិង្សា ការរំលោភបំពានផ្លូវភេទ ឬការកេងប្រវ័ញ្ចផ្សេងៗទៀតនៅក្នុងផ្ទះ។ ហានិភ័យខ្ពស់នេះមិនត្រឹមតែកើតឡើងដោយសារជនរងគ្រោះចំណាយពេលភាគច្រើនស្នាក់នៅក្នុងផ្ទះនោះទេ ក៏ប៉ុន្តែវាក៏កើតឡើងផងដែរ ដោយសារពួកគេមិនស្ថិតនៅកន្លែងធ្វើការ សាលារៀន ឬទីកន្លែងផ្សេងៗទៀត ដែលមនុស្សអាចប្រទះឃើញសញ្ញានៃការរំលោភធ្វើបាប និងអាចជួយពួកគេបាន។ អ្នកស្រី Robyn Mudie ឯកអគ្គរដ្ឋទូតអូស្រ្តាលីប្រចាំនៅប្រទេសវៀតណាម បាននិយាយថា៖ «ភស្តុតាងបង្ហាញថា ក្នុងអំឡុងពេលមានវិបត្តិនិងគ្រោះមហន្តរាយនានា អំពើហិង្សាក្នុងគ្រួសារ និង អំពើហិង្សាយែនឌ័របានកើនឡើង។ ក្នុងអំឡុងពេលនៃការរាតត្បាតជំងឺកូវីដ១៩ ការបាត់បង់ការងារធ្វើ និងការបង្ខំឲ្យនៅក្នុងផ្ទះ បានធ្វើឲ្យអត្រាអំពើហិង្សាលើស្រ្តីនិងកុមារកើនឡើងនៅតាមបណ្ដាប្រទេសនានានៅជុំវិញពិភពលោក»។ អូស្រ្តាលីបានឧបត្ថម្ភថវិកា ១ លាន ៧ សែនដុល្លារអាមេរិកកាលពីខែមិថុនាដល់យុទ្ធនាការបញ្ចប់អំពើហិង្សាលើស្រ្តីនិងកុមារនៅក្នុងប្រទេសវៀតណាម ដោយបានបញ្ជាក់ថា គោលបំណងគឺផ្តល់អាទិភាពដល់ការងើបឡើងវិញចេញពីវិបត្តិជំងឺកូវីដ១៩នេះ។ យុទ្ធនាការនេះរួមមានការផ្តល់ការជួយជ្រោមជ្រែងដល់អ្នកនៅរស់រានមានជីវិតពីអំពើហិង្សា និងការធ្វើការជាមួយផ្សារទំនើប ឱសថស្ថាន និងសណ្ឋាគារនានា ដែលអាចជួយដោយការផ្តល់ម្ហូបអាហារ ថ្នាំពេទ្យ ឬកន្លែងស្នាក់នៅដល់អ្នកនៅរស់រានមានជីវិត។ គម្រោងនេះក៏មានការបង្កើនការយល់ដឹងអំពីបញ្ហានេះផងដែរ។ ការបង្កើនការយល់ដឹងអំពីអំពើហិង្សានេះ គឺអាចផ្ដល់ដល់សាធារណជនមួយចំនួនដែលមិនយល់ស្របលើអ្វីដែលអាចចាត់ទុកថាជាការរំលោភបំពានផ្លូវភេទ ឬក៏ការរំលោភដែលកើតឡើងរវាងប្តីប្រពន្ធ។ ក្នុងចំណោមនិស្សិតវៀតណាមទាំងអស់ ៥៨% ជឿថា ពលរដ្ឋជាគ្រូបង្រៀននឹងមិនប្រព្រឹត្តិទង្វើរំលោភបំពានផ្លូវភេទទេ ហើយ ៥៩% ជឿថា ពួកគេមានសុវត្ថិភាពនៅក្នុងផ្ទះដោយមិនមានការគំរាមកំហែងណាមួយកើតឡើងនោះឡើយ។ នេះបើយោងតាមការសិក្សាមួយកាលពីឆ្នាំ ២០១៩ នៅក្នុងព្រឹត្តិប័ត្រអន្តរជាតិនៃការស្រាវជ្រាវបរិស្ថាន និងសុខភាពសាធារណៈ។ ការបង្កើនការយល់ដឹងអំពីអំពើហិង្សានេះក៏អាចផ្ដល់ដល់មន្ត្រីរដ្ឋាភិបាលផងដែរ។ អ្នកស្រី Nguyen Thi Thu Ha ប្រធានសហជីពស្រ្តីវៀតណាម បាននិយាយនៅពេលដែលគេសួរអំពីសេវាកម្មសម្រាប់កុមារថា អាជ្ញាធរមូលដ្ឋានទំនងជានឹងសំដៅដល់ឧទ្យានកម្សាន្ត ច្រើនជាងសេវាកម្មសង្គម ឬលទ្ធភាពទទួលបានការព្យាបាល។ សហជីពរបស់អ្នកស្រី ដែលស្ថិតក្រោមគណបក្សកុម្មុយនិស្តវៀតណាមគឺជា ផ្នែកមួយនៃយុទ្ធនាការប្រឆាំងនឹងអំពើហិង្សា។ ដោយសារចលនា #MeToo ប្រឆាំងនឹងការរំលោភបំពានផ្លូវភេទ បានសាយភាយនៅទូទាំងពិភពលោក វៀតណាមមានទំនោរផ្តោតខ្លាំងលើការរំលោភបំពានលើកុមារ ច្រើនជាងលើស្រ្តី។ កាលពីឆ្នាំមុន ករណីរំលោភធ្វើបាបជាបន្តបន្ទាប់បានធ្វើឲ្យសាធារណៈមានការភ្ញាក់ផ្អើល ដែលក្នុងនោះមានករណីបុរសម្នាក់ត្រូវបានផាកពិន័យជាប្រាក់ ៨ ដុល្លារ បន្ទាប់ពីបានថើបស្រ្តីម្នាក់ដោយបង្ខំនៅក្នុងជណ្តើរយន្តផងដែរ។ ចំពោះអំពើហិង្សានៅតាមផ្ទះវិញ អត្រាហិង្សានោះអាចនឹងធ្លាក់ចុះនៅពេលឥឡូវនេះ ដោយសារវៀតណាមបានបញ្ឈប់ការដាក់កំហិតបិទសកម្មភាពសង្គមដែលដាក់កន្លងមកដើម្បីទប់ទល់នឹងវិបត្តិជំងឺកូវីដ១៩ នោះ។ អង្គការមូលនិធិប្រជាពលរដ្ឋរបស់អង្គការសហប្រជាជាតិ (UN Population Fund) បានប្រាប់ឲ្យដឹងថា ការជម្នះបញ្ហាទាំងនេះនិងបញ្ហាពាក់ព័ន្ធនានាគឺរួមចំណែកដល់គោលដៅអភិវឌ្ឍន៍ប្រកបដោយចីរភាពរបស់ប្រទេសវៀតណាម ដែលជាកម្មវិធីផ្តួចផ្តើមរបស់អង្គការសហប្រជាជាតិ ដែលរួមមានការផ្ដោតលើសមភាពយេនឌ័រផងដែរ។ អ្នកស្រី Naomi Kitahara ដែលជាអ្នកតំណាងឲ្យអង្គការមូលនិធិប្រជាពលរដ្ឋរបស់អង្គការសហប្រជាជាតិនេះ និងបានថ្លែងតាងនាមឲ្យអង្គការ UNICEF ផងនោះ បានបញ្ជាក់ថា៖ «មិនមានវិធីណាមួយសម្រាប់ប្រទេសវៀតណាមនៅក្នុងការសម្រេចឲ្យបាននូវគោលដៅអភិវឌ្ឍន៍ប្រកបដោយចីរភាពឆ្នាំ ២០៣០ ដោយមិនដោះស្រាយបញ្ហាហិង្សាលើស្រ្តីនិងកុមារនោះទេ។ វាជាការធ្វើឲ្យច្បាស់ថា ពលរដ្ឋគ្រប់រូបគឺជាផ្នែកមួយនៃដំណើរអភិវឌ្ឍន៍ប្រកបដោយចីរភាពរបស់ប្រ ទេសវៀតណាម ដោយមិនមានពលរដ្ឋណាម្នាក់ត្រូវគេទុកចោលនោះឡើយ»៕	2020-07-17T07:00:00+07:00	khmer.voanews.com	https://khmer.voanews.com/a/coronavirus-in-vietnam-claims-zero-lives-but-boosts-domestic-violence-/5506543.html
f1e7da54-237f-41c1-8009-38b7141d7ec5	ករណីឆ្លងជំងឺកូវីដ១៩ប្រចាំថ្ងៃកើនដល់ចំនួនខ្ពស់បំផុតមិនធ្លាប់មាននៅអាមេរិក គឺជាង ៧៥.០០០	ករណីឆ្លងជំងឺកូវីដ១៩ប្រចាំថ្ងៃនៅក្នុងសហរដ្ឋអាមេរិកកើនឡើងដល់ជាង ៧៥.០០០ ករណីកាលពីថ្ងៃព្រហស្បតិ៍ ដែលខ្ពស់បំផុតមិនធា្លប់មានពីមុនមក។ នេះបើយោងតាមទិន្នន័យពីបណ្ដាញសារព័ត៌មាន New York Times។ ខណៈដែលករណីឆ្លងថ្មីនៃជំងឺកូវីដ១៩ចេះតែបន្ដកើនឡើង អភិបាលរដ្ឋមួយចំនួនបន្ដផ្ញើសារផ្សេងៗគ្នា អំពីវិធីដោះស្រាយវិបត្តិសុខភាពពិភពលោកនេះ។ ករណីឆ្លងថ្មីជាង ៦០.០០០ ករណីកំពុងកើតមានជាងរៀងរាល់ថ្ងៃ ដែលតម្រូវឲ្យហាងទំនិញ Walmart ដែលជាហាងលក់រាយធំបំផុតនៅក្នុងសហរដ្ឋអាមេរិក តម្រូវឲ្យអតិថិជនពាក់ម៉ាស់នៅគ្រប់សាខាទាំង ៥.០០០ កន្លែងរបស់ខ្លួន។ អភិបាលរដ្ឋ Alabama អ្នកស្រី Kay Ivey បានបញ្ជាឲ្យពលរដ្ឋទាំងអស់ចាប់ផ្ដើមពាក់ម៉ាស់កាលពីថ្ងៃព្រហស្បតិ៍ម្សិលមិញនេះ ខណៈដែលរដ្ឋនេះបានរាយការណ៍ថា មានករណីស្លាប់ថ្មីជិត ៥០ ករណីកាលពីថ្ងៃពុធ។ ចំណែកឯអភិបាលរដ្ឋ Montana លោក Steve Bullock បានចេញបទបញ្ជាឲ្យពលរដ្ឋពាក់ម៉ាស់នៅគ្រប់កន្លែងទាំងអស់ រួមទាំងនៅតាមទីសាធារណៈដែលបិទជិត នៅតាមសង្កាត់ដែលមានមនុស្ស ៤ ឬ ៥ នាក់ធ្វើតេស្តរកឃើញថាមានជំងឺកូវីដ១៩។ ប៉ុន្តែនៅក្នុងរដ្ឋ Georgia វិញ ដែលមានករណីឆ្លងថ្មីនៃជំងឺកូវីដ១៩ ជិត ៣.៩០០ ករណី អភិបាលរដ្ឋនេះ លោក Brian Kemp បានចេញបទបញ្ជាថ្មីមួយ ដែលហាមឃាត់មិនឲ្យរដ្ឋនេះអនុវត្តវិធានការតម្រូវឲ្យពលរដ្ឋពាក់ម៉ាស់ ប៉ុន្តែលោកលើកទឹកចិត្តយ៉ាងខ្លាំងក្លាឲ្យពលរដ្ឋពាក់ម៉ាស់៕	2020-07-17T07:00:00+07:00	khmer.voanews.com	https://khmer.voanews.com/a/us-coronavirus-infections-soar-but-officials-adopt-mixed-messages-in-response/5506730.html
0f68bf21-d8d1-4fde-9a8f-dad9b44b23a9	ទេសរដ្ឋមន្ត្រី ស៊ុន ចាន់ថុល ប្រាប់រដ្ឋមន្ត្រីដឹកជញ្ជូនអាស៊ាន-ចិន ទោះបីកម្ពុជា មានឥទ្ធិពលអវិជ្ជមានពីជំងឺកូវីដ១៩ រាជរដ្ឋាភិបាលនៅតែបន្តកសាងហេដ្ឋារចនាសម្ព័ន្ធដើម្បីជួយអភិវឌ្ឍសេដ្ឋកិច្ចជាតិ (Video inside)	នៅក្នុងឱកាសដឹកនាំគណៈប្រតិភូក្រសួងចូលរួមកិច្ចប្រជុំរដ្ឋមន្ត្រីដឹកជញ្ជូនអាស៊ាន-ចិន តាមរយៈវីដេអូពីចម្ងាយទាក់ទងនឹងវិធានការប្រយុទ្ធប្រឆាំងមេរោគកូវីដ១៩ ក្នុងវិស័យដឹកជញ្ជូន នៅទីស្ដីការក្រសួង លោកទេសរដ្ឋមន្ត្រី ស៊ុន ចាន់ថុល រដ្ឋមន្ត្រីក្រសួងសាធារណការ និងដឹកជញ្ជូន បានប្រាប់ទៅរដ្ឋមន្ត្រីដឹកជញ្ជូនអាស៊ាន-ចិន ថា ទោះបីជាមានឥទ្ធិពលអវិជ្ជមានពីមេរោគកូវីដ១៩ ទៅលើសេដ្ឋកិច្ចរបស់កម្ពុជាក៏ដោយ ក៏រាជរដ្ឋាភិបាលនៅតែបន្តកសាងហេដ្ឋារចនាសម្ព័ន្ធដើម្បីជួយអភិវឌ្ឍសេដ្ឋកិច្ចសង្គម កាត់បន្ថយថ្លៃដើមនៃការដឹកជញ្ជូន និងភស្តុភារកម្មផងដែរ។ កិច្ចប្រជុំនេះធ្វេីឡេីងនាថ្ងៃទី១៦ ខែកក្កដា ឆ្នាំ២០២០នេះដែលដឹកនាំដោយសហប្រធានលោក Dato Abdul Mutalib Yusof រដ្ឋមន្ត្រីក្រសួងទំនាក់ទំនងព័ត៌មាននិងដឹកជញ្ជូននៃប្រទេសព្រុយណេ និងលោក Li Xiaopeng រដ្ឋមន្ត្រីក្រសួងដឹកជញ្ជូន នៃសាធារណរដ្ឋប្រជាមានិតចិន ដោយផ្តោតជាសំខាន់លើវិធានការប្រយុទ្ធប្រឆាំងនឹងមេរោគកូវីដ១៩ ក្នុងវិស័យដឹកជញ្ជូន។ លោកទេសរដ្ឋមន្ត្រី ស៊ុន ចាន់ថុល បានគូសបញ្ជាក់បន្ថែមថា កម្ពុជាបានរកឃើញអ្នកផ្ទុកមេរោគកូវីដ១៩ លើកដំបូងនៅថ្ងៃទី២៧ ខែមករា ឆ្នាំ២០២០ ជាករណីនាំចូល គិតរហូតមកដល់ពេលនេះកម្ពុជា មានអ្នកឆ្លងមេរោគនេះចំនួន១៦៦ករណី ក្នុងនោះអ្នកជំងឺចំនួន ១៣៣នាក់ត្រូវបានជាសះស្បើយ៣៣នាក់កំពុងទទួលការព្យាបាល។ ដោយឡែកអ្នកស្លាប់ដោយសារមេរោគនេះមិនទាន់កើតមាននៅឡើយទេ។ លោកទេសរដ្ឋមន្ត្រី ក៏បានលើកឡើងផងដែរអំពីវិធានការបិទច្រកទ្វារឆ្លងកាត់ព្រំដែនជាបណ្ដោះអាសន្ន ដោយមានការឯកភាពរវាងប្រទេសជិតខាង ក្នុងនោះមានការអនុវត្តតាមគោលការណ៍ចំនួន៣ចំណុច ទី១៖ ត្រូវផ្ទេរទំនិញពីរថយន្តដឹកទំនិញរបស់ប្រទេសនាំចេញទៅកាន់រថយន្តដឹកទំនិញរបស់ប្រទេសនាំចូលនៅត្រង់ទីតាំងកំណត់មួយ ទី២៖ ត្រូវប្ដូររ៉ឺម៉កសណ្ដោងនៅត្រង់ទីតាំងកំណត់នោះ និងទី៣៖ កំណត់ចំនួនរថយន្តចេញចូលច្បាស់លាស់តាមពេលម៉ោងជាក់លាក់ និងការកំណត់ចំនួនមនុស្សច្រើន បំផុតក្នុងមួយរថយន្តចំនួនពីរនាក់ ដើម្បីទប់ស្កាត់ការរីករាលដាលមេរោគនេះ។ លោកទេសរដ្ឋមន្ត្រី ស៊ន ចាន់ថុល បានបញ្ជាក់ទៀតថា មេរោគកូវីដ១៩ បានជះឥទ្ធិពលអវិជ្ជមានដល់វិស័យដឹកជញ្ជូនទាំងផ្លូវគោក ផ្លូវទឹក និងផ្លូវអាកាសនៅទូទាំងពិភពលោករួមទាំងកម្ពុជាផងដែរ និងធ្វើឱ្យវិស័យនេះមានការធ្លាក់ចុះគួរឱ្យកត់សម្គាល់ ពោលគឺនៅក្នុងរយៈពេល៦ខែ ដើមឆ្នាំ២០២០នេះ កម្ពុជាទទួលបានអ្នកដំណើរចំនួន១.៩៥ លាននាក់ ធ្លាក់ចុះ៦៨% និងទំនិញចំនួន២៥,០០០តោន ធ្លាក់ចុះ៣០% ប្រៀបធៀបនឹងរយៈពេលដូចគ្នាក្នុងឆ្នាំ២០១៩។ លោកទេសរដ្ឋមន្ត្រី បានបន្ថែមថា ផលិតផលក្នុងស្រុកសរុបរបស់កម្ពុជាត្រូវបានគេប៉ាន់ ប្រមាណថាមានកំណើនអវិជ្ជមាន៥.៥% នៅឆ្នាំនេះធៀបនឹងកំណើនវិជ្ជមានជាមធ្យម៧% ក្នុងរយៈពេល២០ឆ្នាំចុងក្រោយនេះ ហើយវិស័យដែលរងផលប៉ះពាល់ច្រើនជាងគេគឺវិស័យទេសចរណ៍ និងវិស័យកាត់ដេរ។ ស្របពេលជាមួយគ្នានេះដែរ រាជរដ្ឋាភិបាលកម្ពុជាបានចាត់វិធានការមួយចំនួនដើម្បីជំរុញសេដ្ឋកិច្ច និងគាំទ្រដល់វិស័យឯកជនក្នុងកំឡុងពេលមានជំងឺរាតត្បាតនេះ ក្នុងនោះរួមមានការបង្កើតកម្មវិធីសង្គម ផ្សេងៗជាច្រើនដើម្បីចូលរួមកាត់បន្ថយការលំបាករបស់ប្រជាពលរដ្ឋដែលងាយរងគ្រោះបំផុត ហើយរំពឹងថាអត្រាកំណើនផលិតផលក្នុងស្រុកសរុបនឹងកើនឡើងដល់ប្រហែល៥% នៅឆ្នាំក្រោយ។ លោកទេសរដ្ឋមន្ត្រី ស៊ុន ចាន់ថុល ក៏បានថ្លែងអំណរគុណ និងការកោតសរសើរយ៉ាងជ្រាលជ្រៅចំពោះដៃគូអភិវឌ្ឍន៍ និងវិស័យឯកជន ដែលបានបន្តសាងសង់ផ្លូវ និងស្ពានជាច្រើនខ្សែ និងផ្លូវល្បឿនលឿនតភ្ជាប់ពីភ្នំពេញទៅ កំពង់ផែសមុទ្រក្រុងព្រះសីហនុផងដែរ៕	2020-07-17T05:40:00+07:00	freshnewsasia.com	https://m.freshnewsasia.com/index.php/en/localnews/165463-2020-07-16-15-40-36.html
74bec0fa-87cf-47cb-92d9-bd3672f8961f	ជំងឺគ្រុនចាញ់ និងជំងឺគ្រុនឈាមនៅកម្ពុជាពាក់កណ្ដាលឆ្នាំនេះ ថយចុះពី ៧០% ទៅជិត ៩០%	ក្រសួងសុខាភិបាលថាស្ថានភាពជំងឺគ្រុនចាញ់នៅកម្ពុជាបានថយចុះចំនួន ៧០ភាគរយ គឺថយចុះចំនួន ៤.៥៤០ពាន់ករណី នៅក្នុងរយៈពេល ៦ខែដំបូងក្នុងឆ្នាំ២០២០ នេះ បើប្រៀបធៀបរយៈពេលដូចគ្នាក្នុងឆ្នាំ២០១៩ ដែលមានចំនួនអ្នកកើតជំងឺនេះ ១៥.១៦៥ករណី។ លើសពីនេះ គឺពុំមានអ្នកស្លាប់ដោយជំងឺនេះទៀតទេ។ ក្រសួងសុខាភិបាលក៏អះអាងថា ជំងឺគ្រុនឈាមវិញអត្រាឆ្លងជំងឺនេះថយចុះ ៨៨% ក្នុងរយៈពេល ៦ខែដើមឆ្នាំ២០២០ នេះ។ សេចក្ដីជូនព័ត៌មានរបស់ក្រសួងសុខាភិបាលកាលពីថ្ងៃទី១៤ ខែកក្កដា ឱ្យដឹងថា ក្នុងនោះជំងឺគ្រុនចាញ់ប្រភេទសន្ធំក៏បានថយចុះប្រមាណ ៣៨១ករណី គឺថយចុះ ៨០ភាគរយ ដែលក្នុងឆ្នាំចាស់មានចំនួន ១.៩២០ករណី។ បើទោះជាមានការថយចុះចំនួនអ្នកកើតជំងឺនេះក្ដីក៏ក្រសួងពិនិត្យឃើញថា ក្នុងឆ្នាំ២០២០ នេះ ក៏មានករណីរាយប៉ាយខ្ពស់តាមទីតាំងភូមិសាស្ត្រមួយចំនួន ដែលជាតំបន់ព្រៃភ្នំ ពិសេសនៅក្នុងខេត្តកំពង់ស្ពឺ មណ្ឌលគិរី ពោធិសាត់ និងខេត្តស្ទឹងត្រែង។ ក្រសួងសុខាភិបាលអះអាងថាកម្ពុជាបានជោគជ័យតាំងពីឆ្នាំ២០១៨ មកបន្តដល់ពេលបច្ចុប្បន្ន ចំពោះអត្រាស្លាប់ស្មើសូន្យនៃអ្នកជំងឺគ្រុនចាញ់ ។ ក្រសួងសង្ឃឹមទៀតថានឹងអាចលុបបំបាត់ជំងឺនេះទាំងស្រុងនៅក្នុងឆ្នាំ២០២៥។ ចំណែកឯជំងឺគ្រុនឈាមវិញ ក្រសួងសុខាភិបាលឲ្យដឹងថាអ្នកឈឺចំនួន ៣.៣៣៩ករណី និងមានអ្នកស្លាប់ជំនួន ៤ករណីក្នុងរយៈពេល ៦ខែដើមឆ្នាំ២០២០ នេះ។ នៅក្នុងរយៈពេល ៦ខែដើមឆ្នាំ២០១៩ ជំងឺនេះមានជិត ២៨.២៨៥ករណី និងមានអ្នកស្លាប់ ៣២នាក់។ ក្រសួងអះអាងក្នុងសេចក្ដីជូនព័ត៌មានកាលពីថ្ងៃទី១៥ កក្កដាថា ពេលនេះ ជំងឺគ្រុនឈាមនៅកម្ពុជាស្ថិតក្នុងស្ថានភាពអាចគ្រប់គ្រងបានយ៉ាងល្អ។ កាលពីឆ្នាំ២០១៩ ក្រសួងប្រកាសថា គឺជាឆ្នាំដ៏គ្រោះថ្នាក់ដោយសារជំងឺគ្រុមឈាម ដ្បិតចំនួនអ្នកឆ្លងមានដល់ទៅជាង ៥ម៉ឺនករណី គឺកើនឡើង ៥ដងពីឆ្នាំ២០១៨៕	2020-07-17T05:12:00+07:00	rfa.org	https://www.rfa.org/khmer/news/health/dengue-hemorrhagic-fever-and-malaria-have-declined-to-nearly-90-percent-07162020180926.html
41c4331a-e8e5-49dc-b0cf-3e60fc92ce27	គ្រោះទឹកជំនន់វាយលុកប្រទេសឥណ្ឌា ស្របពេលជំងឺ COVID-19 កំពុងរាតត្បាតក្នុងកម្រិតធ្ងន់ (Photo inside)	មន្ត្រីជាន់ខ្ពស់ឥណ្ឌា បាននិយាយនៅថ្ងៃព្រហស្បតិ៍នេះថា ទឹកជំនន់រដូវមូសុងបានជន់លិច ផ្នែកជាច្រើននៃរដ្ឋភាគខាងកើតប្រទេសឥណ្ឌា ដែលបង្ខំឲ្យមនុស្សជាងមួយលាននាក់ ជម្លៀសទៅទីជម្រកបណ្តោះអាសន្ន ទោះបីជាត្រូវប្រឈមមុខហានិភ័យនៃការឆ្លង COVID-19 ក៏ដោយ។ នេះបើតាមការចេញផ្សាយ ដោយទីភ្នាក់ងារព័ត៌មាន CNA នៅល្ងាចថ្ងៃព្រហស្បតិ៍ ទី១៦ ខែកក្កដា ឆ្នាំ២០២០។ ជំនន់ទឹកភ្លៀងខាងលើនេះ បានសម្លាប់មនុស្សយ៉ាងតិច ១០នាក់ និងបណ្តាលឱ្យមនុស្សជាង ៧០នាក់ទៀតរងរបួសនៅរដ្ឋ អាហ្សាម (Assam), ប៊ីហារ (Bihar) និង ហ្សាកខានដ៍ (Jharkhand) នឹងបានធ្វើឱ្យភូមិរាប់ពាន់ជន់លិចក្នុងរយៈពេល ២៤ម៉ោងចុងក្រោយនេះ ខណៈដែលអាជ្ញាធរកំពុងព្យាយាមរក្សាគម្លាតសង្គម នៅទីជម្រកបណ្តោះអាសន្ន។ គួរបញ្ជាក់ថា លោក ចន ហ្វ្លេមីង (John Fleming) ប្រធានកាកបាទក្រហម និងអឌ្ឍចន្ទក្រហមអន្តរជាតិបាននិយាយថា ខណៈពេលដែលពិភពលោកកំពុងផ្តោតលើវិបត្តិ COVID-19 នៅសហរដ្ឋអាមេរិក និងអាមេរិកខាងត្បូង នៅអាស៊ីខាងត្បូងដែលស្មើនឹង ១/៤ នៃប្រជាជនទាំងអស់នៅលើពិភលោក កំពុងតែរីករាលដាលក្នុងកម្រិតប្រកាសអាសន្ន៕	2020-07-17T00:28:00+07:00	freshnewsasia.com	https://m.freshnewsasia.com/index.php/en/internationalnews/165452-2020-07-16-10-28-45.html
15d996c4-d03a-4d6a-b648-6fef6e4c9fd2	ភាពញៀនគ្រឿងញៀនជាជំងឺខួរក្បាលអាចព្យាបាលបាន! ការបង្ក្រាបគ្រឿងញៀនទូទាំងប្រទេស សម្រាប់ថ្ងៃទី១៦ ខែកក្កដា៖ បង្ក្រាប១៩ករណី ឃាត់ខ្លួន៣៩នាក់	យុទ្ធនាការប្រយុទ្ធប្រឆាំងគ្រឿងញៀនខុសច្បាប់ទូទាំងប្រទេស សម្រាប់ថ្ងៃទី១៦ ខែកក្កដា ឆ្នាំ២០២០នេះ បានបង្ហាញថា កម្លាំងសមត្ថកិច្ចបានបង្ក្រាប១៩ករណី ក្នុងនោះ ករណីប្រើប្រាស់១ករណី, ជួញដូរ១៨ករណី និងឃាត់ខ្លួនជនសង្ស័យ៣៩នាក់។ របាយការណ៍ បានឲ្យដឹងថា លទ្ធផលអនុវត្តច្បាប់ពីថ្ងៃទី០១ ខែមករា ដល់ថ្ងៃទី១៦ ខែកក្កដា ឆ្នាំ២០២០នេះ កម្លាំងសមត្ថកិច្ច បានបង្ក្រាបចំនួន៥,៨២៦ករណី ឃាត់មនុស្ស១១,៥៧១នាក់ (ស្រី៧៣៦នាក់)៕	2020-07-17T00:17:00+07:00	freshnewsasia.com	https://m.freshnewsasia.com/index.php/en/localnews/165449-2020-07-16-10-17-44.html
668a2afa-ec3b-499d-ace3-a37cbce16687	UPDATE: ថវិកាបន្តកើនឡើងដល់ជាង៤២ពាន់លានរៀល ជាប្រាក់វិភាគទានប្រាក់បៀរវត្សដោយស្ម័គ្រចិត្តមកពីមន្រ្តីសាធារណៈ ជូនមូលនិធិប្រយុទ្ធប្រឆាំងជំងឺកូវីដ១៩	គិតត្រឹមល្ងាចថ្ងៃទី១៥ ខែកក្កដា ឆ្នាំ២០២០នេះ ថ្នាក់ដឹកនាំ និងមន្រ្តីសាធារណៈចំនួន ៨៥ ៧០៩នាក់ មកពីក្រសួង ស្ថាប័ន ចំនួន៤២ (កើន៤៥៦នាក់ ធៀបនឹងតួលេខថ្ងៃ០៩ ខែកក្កដា ឆ្នាំ២០២០) បានចូលរួមវិភាគទានប្រាក់បៀវរត្សដោយស្ម័គ្រចិត្ត ជូនមូលនិធិប្រយុទ្ធប្រឆាំងជំងឺកូវីដ១៩ ដោយមានចំនួនទឹកប្រាក់សរុបកើនដល់ ៤២ ៦៤៦ ៧៧៨ ០០០រៀលហើយ (កើនជាង៥៨៨លានរៀល ធៀបនឹងតួលេខថ្ងៃ០៩ ខែកក្កដា ឆ្នាំ២០២០)។ សូមបញ្ជាក់ថា រាជរដ្ឋាភិបាលកម្ពុជា កាលពីថ្ងៃទី១៨ ខែមីនា ឆ្នាំ២០២០ បានចេញសេចក្តីសម្រេចមួយ បង្កើតគណៈកម្មការជាតិប្រយុទ្ធប្រឆាំងនឹងជំងឺកូវីដ១៩។ គណៈកម្មការនេះដឹកនាំដោយ សម្តេចតេជោ ហ៊ុន សែន អមដោយអនុប្រធានប្រធាន៥រូប និងសមាជិកជា៤០នាក់ ដែលក្នុងនោះមាន២០នាក់ មកពីបណ្តាក្រសួងស្ថាប័នផ្សេងៗ និងសមាជិកដទៃទៀតជាអភិបាលរាជធានីខេត្តទាំងអស់នៅកម្ពុជា៕	2020-07-16T17:48:00+07:00	freshnewsasia.com	https://m.freshnewsasia.com/index.php/en/localnews/165386-2020-07-16-03-48-22.html
f7b02d73-8073-45f8-b3c2-39d5599bb14f	សម្តេចតេជោ ហ៊ុន សែន ណែនាំឲ្យគ្រប់ទីកន្លែងធ្វើអាជីវកម្មតូចធំទាំងរបស់រដ្ឋ និងឯកជន ត្រូវតែមានជែល ទឹកអាល់កុល និងម៉ាសសម្រាប់អតិថិជនដើម្បីទប់ស្កាត់ជំងឺកូវីដ១៩ (Video inside)	សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា នៅថ្ងៃទី១៦ ខែកក្កដា ឆ្នាំ២០២០នេះ បានបង្ហោះសារលើ Facebook ផ្លូវការរបស់សម្តេច ដោយបន្តអំពាវនាវដល់បងប្អូនជនរួមជាតិ ត្រូវឧស្សាហ៍ដុសលាងសម្អាតដៃជាមួយសាប៊ូ ជែលសម្លាប់មេរោគ ឬទឹកអាល់កុល និងត្រូវពាក់ម៉ាសការពារឲ្យបានល្អ កុំធ្វេសប្រហែសចំពោះជំងឺកូវីដ១៩ឲ្យសោះ។ ជាមួយគ្នានេះ សម្តេចតេជោនាយករដ្ឋមន្ត្រីក៏បានណែនាំ ឲ្យគ្រប់ទីកន្លែងធ្វើអាជីវកម្មតូចធំទាំងរបស់រដ្ឋ និងឯកជន ហាងកាហ្វេ ភោជនីយដ្ឋាន ការដ្ឋានសំណង់ ទីកន្លែងកាត់សក់ ផ្ទះសំណាក់ សណ្ឋាគារ កាស៊ីណូដែលបានអនុញ្ញាត ធនាគារ និងកន្លែងប្តូរប្រាក់តូចធំ គ្លីនិកតូចធំ គ្លីនិកធ្មេញ មន្ទីរពេទ្យរដ្ឋ និងមន្ទីរពេទ្យឯកជន ត្រូវតែមានជែល ទឹកអាល់កុល និងម៉ាសសម្រាប់ផ្តល់ជូនអតិថិជន ឬក្រុមគ្រួសារអ្នកជំងឺ ដើម្បីទប់ស្កាត់ការរីករាលដាលជំងឺកូវីដ១៩។ សម្តេចតេជោ ហ៊ុន សែន បានបង្ហោះសារក្នុង Facebook យ៉ាងដូច្នេះថា ។ សូមជម្រាបថា ក្រសួងសុខាភិបាល នៅព្រឹកថ្ងៃទី១៦ ខែកក្កដា ឆ្នាំ២០២០នេះ បានចេញសេចក្តីប្រកាសព័ត៌មាន ស្តីពីការរកឃើញករណីវិជ្ជមានវីរុសកូវីដ-១៩ ថ្មី ចំនួន០១នាក់ទៀត លើបងប្អូនខ្មែរដែលធ្វើដំណើរត្រឡប់មកពីប្រទេសអារ៉ាប់ប៊ីសាអូឌី កាលពីថ្ងៃទី១០ ខែកក្កដា ឆ្នាំ២០២០កន្លងទៅ។ គិតត្រឹមម៉ោង០៧៖០០ព្រឹក ថ្ងៃទី១៦ ខែកក្កដា ឆ្នាំ២០២០ នៅកម្ពុជាបានរកឃើញអ្នកជំងឺកូវីដ១៩ សរុបចំនួន១៦៦នាក់ (ស្ត្រី ៤០នាក់ និងបុរស ១២៦នាក់) ចំនួនអ្នកព្យាបាលជាសះស្បើយ សរុបទូទាំងប្រទេសមានចំនួន ១៣៣នាក់ (ស្រី ៣៩នាក់ និងបុរស ៩៤នាក់) អ្នកសម្រាកព្យាបាលនៅក្នុងមន្ទីរពេទ្យរដ្ឋ មានចំនួន៣៣នាក់៕	2020-07-16T16:53:00+07:00	freshnewsasia.com	https://m.freshnewsasia.com/index.php/en/localnews/165378-2020-07-16-02-53-48.html
62720e19-0788-4779-9b6f-5e95c973f412	លោកជំទាវវេជ្ជបណ្ឌិត ឱ វណ្ណឌីន៖ កាលណាវីរុសចូលក្នុងខ្លួនយើង ការពិនិត្យ គឺនឹងឃើញ តែយើងក៏មិនដឹងថា តើវីរុសនេះ មានការវិវត្តន៍ទៅយ៉ាងណា ឬមានប្រតិកម្មប្រែប្រួលបែបណាខ្លះ ក្នុងសរីរាង្គមនុស្ស	ភ្នំពេញ៖ លោកជំទាវ ឱ វណ្ណឌីន រដ្ឋលេខាធិការនិងជាអ្នកនាំពាក្ ក្រសួងសុខាភិបាល បានថ្លែងតាមរយៈបណ្តាញតេឡេក្រាម នៅថ្ងៃទី១៦ ខែកក្កដា ឆ្នាំ២០២០នេះថា ជាការពិតហើយ កាលណាវីរុសចូលក្នុងខ្លួនយើង ការពិនិត្យ គឺនឹងឃើញហើយ តែនេះយើងក៏មិនដឹងថាតើវីរុសនេះ មានការវិវត្តន៍ទៅយ៉ាងណា ឬមានប្រតិកម្មប្រែប្រួលបែបណាខ្លះ ក្នុងសរីរាង្គមនុស្ស ហើយការចម្លងមកបុគ្គល អាចមានការប៉ះពាល់របៀបណានៅវេលាណា ពេលគាត់ធ្វើដំណើរ ឬចល័តនោះ ក្នុងរយៈពេលដែលការរាតត្បាតដល់បណ្តាប្រទេសលើលោកនេះ នៅមានសភាពខ្លាំងនៅឡើយ។ លោកជំទាវ បានថ្លែងបន្តថា សូម្បីតែអ្នកវិទ្យាសាស្ត្រក៏បានស្នើសុំអង្គការសុខភាពពិភពលោក ឲ្យពិនិត្យពីរបៀបចម្លងតាមខ្យល់ឡើងវិញផងដែរ ដែលមកទល់ពេលនេះ នៅតែមិនទាន់មានការបញ្ជាក់លើចំណុចនេះនៅឡើយដែរ។ ត្រង់ចំណុចប្រែប្រួលនេះឯង ដែលជាការលំបាកសម្រាប់យើងក្នុងការយល់ដឹងពីអត្តចរិតរបស់វីរុសដ៏កាចសាហាវនេះដែរ។ លោកជំទាវ បានបញ្ជាក់ថា “ខ្ញុំក៏ធ្លាប់បានលើកពីបញ្ហាប្រែប្រួល និងការមិនដឹងច្បាស់ពីអត្តចរិតវីរុសនេះជាច្រើនលើកហើយដែរ ហើយនេះ កាន់តែបញ្ជាក់ពីការពញ្ញាក់ស្មារតីបុគ្គលគ្រប់រូប មិនត្រូវសន្តិភាពនិយមជាមួយវីរុសបែបនេះនោះឡើយ និងរិតតែចាក់ចង្កេះបុគ្គលគ្រប់រូបថា នែ្ន! សុំកុំភ្លេចពីលទ្ធភាពនៃការចម្លងរបស់វីរុសកូវីដ-១៩ ដែលមានភាពរហ័ស ដែលពិបាកប៉ាន់ស្មានបាននេះណាស់ និងត្រូវតែមានការប្រុងប្រយ័ត្នជាប់ជានិច្ច អនុវត្តវិធានការការពារឲ្យបានខ្ជាប់ខ្ជួន ទោះជានៅទៅទីណា នៅកន្លែងណា កាលៈទេសៈណា និងពេលវេលាណាក៏ដោយ ជាពិសេសនៅក្នុងអំឡុងពេលឈប់សម្រាកយូរ នាពេលខាងមុខនេះ សូមបងប្អូនប្រជាពលរដ្ឋកុំភ្លេចឲ្យសោះ នូវការការពារខ្លួន ដើម្បីសុខភាពផ្ទាល់ខ្លួន និងក្រុមគ្រួសារខ្លួន មិនមានការចម្លងវីរុសកូវីដ-១៩។ សូមជូនពរលោកអ្នកគ្រប់ៗគ្នា សុខភាពល្អ រឹងមាំ និងសូមប្រើប្រាស់ភាពវៃឆ្លាតជាងវីរុសកូវីដ-១៩ជានិច្ច របស់លោកអ្នក កុំទុកឱកាសឲ្យវីរុសកូវីដ-១៩ អាចវៃលុកសរីរាង្គលោកអ្នក និងរាតត្បាតចូលក្នុងសហគមន៍យើងបានឲ្យសោះ។ សូមអរគុណជាអនេកនូវរាល់ការចូលរួមរបស់លោកអ្នក និងសុំឲ្យការធ្វើដំណើររបស់លោកអ្នកមានសុខសុវត្ថិភាព៕	2020-07-16T16:33:51+07:00	cen.com.kh	https://cen.com.kh/archives/225443.html
284c140d-13e8-4ec0-8fb9-ea3f953e17bf	TOP NEWS: ក្រសួងសុខាភិបាលរកឃើញអ្នកជំងឺកូវីដ១៩ថ្មីម្នាក់ទៀត លើបងប្អូនខ្មែរដែលធ្វើដំណើរមកពីប្រទេសអារ៉ាប់ប៊ីសាអូឌី (Video inside)	ក្រសួងសុខាភិបាល នៅព្រឹកថ្ងៃទី១៦ ខែកក្កដា ឆ្នាំ២០២០នេះ បានចេញសេចក្តីប្រកាសព័ត៌មាន ស្តីពីការរកឃើញករណីវិជ្ជមានវីរុសកូវីដ-១៩ ថ្មី ចំនួន០១នាក់ទៀត លើបងប្អូនខ្មែរដែលធ្វើដំណើរត្រឡប់មកពីប្រទេសអារ៉ាប់ប៊ីសាអូឌី កាលពីថ្ងៃទី១០ ខែកក្កដា ឆ្នាំ២០២០កន្លងទៅ។ ក្រសួងសុខាភិបាលបានឲ្យដឹងថា អ្នកជំងឺកូវីដ១៩ ដែលទើបរកឃើញនេះ ជាបុរសជានជាតិខ្មែរអាយុ ២៥ឆ្នាំ មានអាស័យដ្ឋាន នៅសង្កាត់ច្រាំងចំរះខណ្ឌឫស្សីកែវ រាជធានីភ្នំពេញ។ បុរសនេះ ជាអ្នកធ្វើដំណើរតាមជើងហោះហើរមកពីប្រទេសអារ៉ាប់ប៊ីសាអូឌី និងបានបន្តជើងហោះហើរពីប្រទេសម៉ាឡេស៊ី មកដល់កម្ពុជានៅថ្ងៃទី១០ ខែកក្កដា ឆ្នាំ២០២០ វេលាម៉ោង១៧៖២៥នាទីល្ងាច។ វត្ថុសំណាកលើកទីបីរបស់ពួកគាត់ ដែលបានធ្វើវិភាគដោយវិទ្យាស្ថានប៉ាស្ទ័រកម្ពុជា ទទួលបានលទ្ធផល វិជ្ជមានវីរុសកូវីដ-១៩ នៅយប់ថ្ងៃទី១៥ ខែកក្កដា ឆ្នាំ២០២០ ហើយ បច្ចុប្បន្នអ្នកជំងឺខាងលើនេះ ត្រូវបានដាក់ឱ្យសម្រាកព្យាបាល នៅមណ្ឌលសុខភាពចាក់អង្រែ រាជធានីភ្នំពេញ។ ក្រសួងសុខាភិបាលបានបញ្ជាក់ទៀតថា ចំពោះអ្នកដំណើរចំនួន៦៩នាក់ ដែលធ្វើដំណើរតាមជើងហោះហើរជាមួយអ្នកវិជ្ជមានកូវីដ-១៩ កំពុងត្រូវបានបន្តធ្វើចត្តាឡីស័កចំនួន១៤ថ្ងៃ នៅមណ្ឌលចត្តាឡីស័កជំពូរវ័ន្ត ក្នុងរាជធានីភ្នំពេញ។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី១៦ ខែកក្កដា ឆ្នាំ២០២០ នៅកម្ពុជាបានរកឃើញអ្នកជំងឺកូវីដ១៩ សរុបចំនួន១៦៦នាក់ (ស្ត្រី ៤០នាក់ និងបុរស ១២៦នាក់) ចំនួនអ្នកព្យាបាលជាសះស្បើយ សរុបទូទាំងប្រទេសមានចំនួន ១៣៣នាក់ (ស្រី ៣៩នាក់ និងបុរស ៩៤នាក់) អ្នកសម្រាកព្យាបាលនៅក្នុងមន្ទីរពេទ្យរដ្ឋ មានចំនួន៣៣នាក់៕	2020-07-16T15:49:00+07:00	freshnewsasia.com	https://m.freshnewsasia.com/index.php/en/localnews/165375-2020-07-16-01-49-38.html
c24cdaf2-6d63-42c3-8b62-6e2f8008c9f6	កម្ពុជាទទួលបានចំណូលគយជិត១៣០០លានដុល្លារ នៅឆមាសទី១ឆ្នាំនេះ ធ្លាក់ចុះ១៦% ដោយសារជំងឺកូវីដ១៩ (Video inside)	នៅឆមាសទី១ ឆ្នាំ២០២០នេះ ចំណូលសរុបដែលប្រមូលដោយអគ្គនាយកដ្ឋានគយ និងរដ្ឋាករកម្ពុជា (អ.គ.រ) មានជាង ៥,១៥២.៦ប៊ីលានរៀល ឬប្រមាណជា១,២៧២.២ លានដុល្លារអាមេរិកថយចុះ១៦.២% បើធៀបរយៈពេលដូចគ្នាឆ្នាំ២០១៩។ នេះបើតាមសេចក្តីប្រកាសព័ត៌មានរបស់ អគ្គនាយកដ្ឋានគយដែលបណ្តាញព័ត៌មាន Fresh News ទទួលបាននៅព្រឹកថ្ងៃទី១៦ ខែកក្កដានេះ។ ការប្រកាសតួលេខចំណូលគយនៅឆមាសទី១នេះ ត្រូវបានធ្វើឡើងនៅក្នុងកិច្ចប្រជុំបូកសរុបការងារគយ និងរដ្ឋាករប្រចាំឆមាសទី១ ឆ្នាំ២០២០ ក្រោមអធិបតីភាពបណ្ឌិត គុណ ញឹម ប្រតិភូរាជរដ្ឋាភិបាលទទួលបន្ទុកជាអគ្គនាយក នៃអគ្គនាយដ្ឋានគយ និងរដ្ឋាករកម្ពុជា ដោយមានការចូលរួមពីមន្ត្រីគយ និងរដ្ឋាករជាថ្នាក់ដឹកនាំជាច្រើនរូប នាថ្ងៃទី១៤ ខែកក្កដា ឆ្នាំ២០២០។ សេចក្តីប្រកាសព័ត៌មានបានដកស្រង់សំដីរបស់ បណ្ឌិត គុណ ញឹម ដែលលើកឡើងថា «ក្នុងឆមាសទី១ ឆ្នាំ២០២០នេះ ចំណូលសរុបដែលប្រមូលដោយ អ.គ.រ មានជាង ៥,១៥២.៦ ប៊ីលានរៀល ឬប្រមាណជា ១,២៧២.២ លានដុល្លារអាមេរិក។ តួលេខចំណូលនេះត្រូវជា ៤៣.៩% នៃផែនការដែលកំណត់ដោយច្បាប់ ស្តីពីហិរញ្ញវត្ថុសម្រាប់ការគ្រប់គ្រងឆ្នាំ២០២០។ បើធៀបនឹងឆមាសទី១ ឆ្នាំ២០១៩ ចំណូលនេះថយចុះ ១៦.២% ដែលក្នុងនោះ ចំណូលពីមុខទំនិញយានយន្តថយចុះ ៣១.៧%, គ្រឿងសំណង់ថយចុះ ២៨.២%, នៅពេលដែលមុខទំនិញប្រេងឥន្ធនៈកើនឡើង ៥.៥% និងមុខទំនិញចម្រុះផ្សេងទៀតមានកំណើន ៣.១%»។ លោកអគ្គនាយកក៏បានគួរកត់សម្គាល់ថា ការនាំចូលមុខទំនិញយានយន្ត ដែលជាប្រភពចំណូលគយដ៏សំខាន់ មានការធ្លាក់ចុះខ្លាំងជាបន្តបន្ទាប់ ជាពិសេសនៅក្នុងត្រីមាសទី២ ឆ្នាំ២០២០នេះ។ ប្រភេទពន្ធនិងអាករសំខាន់ៗ ដែលប្រមូលដោយគយមាន ពន្ធគយ (ពន្ធនាំចូល), អាករពិសេស និងអាករលើតម្លៃបន្ថែម (VAT)។ នៅក្នុងឆមាសទី១ ឆ្នាំ២០២០ នេះ បើប្រៀបធៀបនឹងឆមាសទី១ ឆ្នាំ២០១៩ លទ្ធផលចំណូលតាមប្រភេទពន្ធមានការប្រែប្រួលដូចតទៅ៖ ពន្ធគយថយចុះ ១៩.៨%, អាករពិសេសធ្លាក់ចុះ ២១.៦% ហើយ VAT ថយចុះ ៩.៦%។ ដោយឡែក តួលេខបណ្ដោះអាសន្ននៃទំហំពាណិជ្ជកម្មអន្តរជាតិក្នុងឆមាសទី១ ឆ្នាំ២០២០ ធៀបនឹងឆមាសទី១ ឆ្នាំ២០១៩ មានការប្រែប្រួលដូចតទៅ៖ តម្លៃនាំចូលសរុបថយចុះ ៩.៤% ហើយតម្លៃនាំចេញសរុបថយចុះ ០.៧% ក្នុងនោះ តម្លៃផលិតផលកាត់ដេរនាំចេញថយចុះ ៧.៥% ប៉ុន្តែតម្លៃផលិតផលស្រូវ អង្ករ កៅស៊ូ និងកសិផលផ្សេងទៀត សរុបកើនឡើង ១៤.៥%។ លោកបន្តថា ការធ្លាក់ចុះទំហំពាណិជ្ជកម្មអន្តរជាតិ និងចំណូលពន្ធ-អាករគយ ក្នុងឆមាសទី១ ឆ្នាំ២០២០នេះ គឺដោយសារកត្តាមួយចំនួន ដែលក្នុងនោះកត្តាសំខាន់គឺ ការផ្ទុះរីករាលដាលនៃជំងឺកូវីដ១៩ ដែលបានធ្វើឱ្យ ទីផ្សារក្នុងស្រុក ក៏ដូចជាទីផ្សារនាំចេញរបស់កម្ពុជា និងលំហូរពាណិជ្ជកម្មអន្តរជាតិ រងផលប៉ះពាល់ធ្ងន់ធ្ងរ។ ប្រភពចំណូលពន្ធ និងអាករសំខាន់ៗរួមមាន យានយន្តនិងគ្រឿងចក្រ (ដើរតួនាទីប្រមាណ ៤២.៤%នៃចំណូលសរុប), ប្រេងឥន្ធនៈ (ត្រូវជាប្រមាណ ២១.៦%នៃចំណូលសរុប) និងទំនិញចម្រះនិងគ្រឿងសំណង់ (ដើរតួនាទីប្រមាណជា ៣៤.៧% នៃចំណូលសរុប)។ លោកបណ្ឌិត គុណ ញឹម ក៏បានលើកឡើងអំពីលទ្ធផល នៃការអនុវត្តការងារកំណែទម្រង់ និងទំនើបកម្មគយ និងផែនការសកម្មភាពឆ្នាំ២០២០ ផងដែរ ដែលក្នុងនោះមាន ការចូលរួមរៀបចំឯកសារយុទ្ធសាស្ត្រ គោលនយោបាយ ច្បាប់ និងបទប្បញ្ញត្តិមួយចំនួន, ការពង្រឹងប្រសិទ្ធិភាពការងារបច្ចេកទេសគយ, ការបង្ការនិងបង្ក្រាបអំពើរត់គេចពន្ធ, ការកែលម្អ មុខងារប្រព័ន្ធស្វ័យប្រវត្តិកម្ម ព្រមទាំងការអនុវត្តវិធានការនានារបស់រាជរដ្ឋាភិបាល ដែលពាក់ព័ន្ធនឹងគយ ជាពិសេសគឺការធ្វើសាមញ្ញកម្មនីតិវិធីគយ សំដៅសម្រួលដល់ខ្សែច្រវាក់ផ្គត់ផ្គង់ផលិតកម្ម នៃវិស័យជាអាទិភាពនានា ក្នុងបរិបទកូវីដ១៩។ សម្រាប់ទិសដៅអនុវត្តការងារក្នុងឆមាសទី២ ឆ្នាំ២០២០ លោកអគ្គនាយកបានរំលឹកឡើងវិញនូវការណែនាំរបស់ អគ្គបណ្ឌិតសភាចារ្យ ឧបរដ្ឋមន្ត្រី រដ្ឋមន្ត្រីក្រសួងសេដ្ឋកិច្ចនិងហិរញ្ញវត្ថុ ដែលបានលើកឡើងនាកិច្ចប្រជុំបូកសរុបការងារគយ និងរដ្ឋាករប្រចាំឆ្នាំ២០១៩ កាលពីខែកុម្ភៈ កន្លងទៅនេះ និងបន្តអនុវត្តវិធានការទាំង៤ជុំ របស់រាជរដ្ឋាភិបាលដែលពាក់ព័ន្ធនឹងគយ ក្នុងការទ្រទ្រង់សេដ្ឋកិច្ចជាតិក្នុងកាលៈទេសៈលំបាកដែលបង្កដោយជំងឺកូវីដ១៩។ ទន្ទឹមនឹងនោះ លោកក៏បានដាក់ចេញនូវវិធានការជាក់លាក់មួយចំនួន ដើម្បីឈានទៅសម្រេចឲ្យបានតាមគោលដៅនានា ដែលបានកំណត់ ជាពិសេសគឺការ ប្រមូលចំណូលពន្ធនិងអាករចូលថវិកាជាតិ៕	2020-07-16T15:30:00+07:00	freshnewsasia.com	https://m.freshnewsasia.com/index.php/en/localnews/165373-2020-07-16-01-30-35.html
9a8e605c-c7b9-4e0f-9ab7-e84d155bd491	សម្ដេចតេជោ ហ៊ុន សែន បន្តអំពាវនាវឲ្យពលរដ្ឋថែរក្សាអនាម័យឲ្យបានជាប់ជានិច្ច ដើម្បីបង្ការទប់ស្កាត់ការឆ្លងជំងឺកូវីដ១៩	សម្ដេចតេជោ ហ៊ុន សែន នាយករដ្ឋមន្រ្តីកម្ពុជា តាមរយៈបណ្ដាញសង្គមហ្វេសប៊ុកនាព្រឹកថ្ងៃទី១៦ ខែកក្កដា ឆ្នាំ២០២០នេះ បានបន្តអំពាវនាវឲ្យប្រជាពលរដ្ឋថែរក្សាអនាម័យ ឲ្យបានជាប់ជានិច្ច ដើម្បីបង្កាទប់ស្កាត់ការឆ្លងជំងឺកូវីដ១៩ ។ សម្ដេចថា ជំងឺឆ្លងរាតត្បាតកូវីដ១៩ មកទល់ថ្ងៃនេះនៅក្នុងពិភពលោកបានកើនឡើង ១៣,១៥០,៦៤៥ នាក់ហើយ។ ចំនួនអ្នកស្លាប់ក៏បានកើនឡើងដល់ ៥៧៤,៤៦៤នាក់ រីករាលដាលលើ២១៦ប្រទេស រីឯថ្នាំព្យាបាលក៏មិនទាន់មានដែរ។ នៅក្នុងប្រទេសកម្ពុជាវិញមកទល់ថ្ងៃនេះមានអ្នកឆ្លងរោគសរុប ១៦៦នាក់ អ្នកដែលបានព្យាបាលជាសះស្បើយមាន ១៣៣នាក់ និងគ្មានអ្នកស្លាប់ដោយសារកូវីដ១៩ទេ។ សម្ដេចនាយករដ្ឋមន្ត្រីបញ្ជាក់ថា “វិធីដែលចាំបាច់នឹងមានប្រសិទ្ធភាពបំផុតចៀសវាងការឆ្លងរោគកូវីដ១៩ ដែលយើងមើលមិនឃើញដោយភ្នែកទទេរនេះ គឺត្រូវឧស្សាហ៍ដុសលាងសម្អាតដៃជាមួយសាប៊ូ ចឹលសម្លាប់មេរោគ ឬទឹកអាល់កុល។ ត្រូវពាក់ម៉ាសការពារអោយបានល្អ ហើយកុំធ្វេសប្រហែសដោយគិតថាកំណើនឆ្លងរោគនៅប្រទេសយើងទាប”។ នាយករដ្ឋមន្ត្រីបន្ថែមថា ទីកន្លែងធ្វើអាជីវកម្មតូចធំរួមទាំងផ្សាររដ្ឋ និងឯកជន តូបលក់ឥវ៉ាន់តូចធំ ដេប៉ូចែកចាយ ហាងកាហ្វេ ភោជនីយដ្ឋាន ការដ្ឋានសំណង់ ទីកន្លែងកាត់សក់ ផ្ទះសំណាក់ សណ្ឋាគារ កាស៊ីណូដែលបានអនុញ្ញាត ធនាគារ និងកន្លែងប្តូរប្រាក់តូចធំ គ្លិនិកតូចធំ គ្លិនិកធ្មេញ មន្ទីរពេទ្យរដ្ឋ និង មន្ទីរពេទ្យឯកជន ត្រូវតែមានចឹល ទឹកអាល់កុល និងម៉ាសសម្រាប់ផ្តល់ជូនអតិថិជនឬក្រុមគ្រួសារអ្នកជំងឺដើម្បីទប់ស្កាត់ការរីករាលដាលចម្លងរោគពីម្នាក់ទៅម្នាក់ ហើយត្រូវបន្តធ្វើតាមការណែនាំរបស់ក្រសួងសុខាភិបាលគ្រប់ពេល។សូមជូនពរបងប្អូនបានចៀសផុតពីជំងឺឆ្លងរលាកផ្លូវដង្ហើមកូវីដ១៩ ទាំងអស់គ្នា៕	2020-07-16T10:07:50+07:00	kbnnews.com	https://kbn.news/archives/172035
fd3ffb25-eb61-4f1d-9b4e-09ead5567ed8	ក្ដៅៗ ! ព្រឹកនេះក្រសួងសុខាភិបាល ប្រកាសរកឃើញបុរសជនជាតិខ្មែរ១នាក់ មានផ្ទុកវីរុសកូវីដ-១៩	នាព្រឹកថ្ងៃទី១៦ ខែកក្កដា ឆ្នាំ២០២០ ក្រសួងសុខាភិបាលកម្ពុជាបានប្រកាសរកឃើញករណីវិជ្ជមាន១នាក់ ដែលជាបុរសជនជាតិខ្មែរ អាយុ២៥ឆ្នាំ មានទីលំនៅរស់នៅសង្កាត់ច្រាំងចំរេះ ខណ្ឌឬស្សីកែវ រាជធានីភ្នំពេញ។ តាមការបញ្ជាក់របស់ក្រសួងបានឲ្យដឹងថា បុរសដែលមានផ្ទុកវីរុសកូវីដ-១៩ គឺជាអ្នកធ្វើដំណើរតាមជើងហោះហើរពីប្រទេសម៉ាឡេស៊ី មកដល់កម្ពុជានៅថ្ងៃទី១០ ខែកក្កដា ឆនាំ២០២០ នៅវេលាម៉ោង១៧និង២៥នាទីល្ងាច។ គួរជម្រាបថា គិតត្រឹមថ្ងៃព្រហស្បតិ៍ ទី១៦ ខែកក្កដា ឆ្នាំ២០២០ កម្ពុជាមានករណីកូវីដ-១៩ សរុប១៦៦នាក់ ព្យាបាលជាសះស្បើយចំនួន១៣៣នាក់ និងកំពុងសម្រាកព្យាបាលនៅមន្ទីរពេទ្យមានចំនួន៣៣នាក់ទៀត ៕	2020-07-16T08:45:45+07:00	kbnnews.com	https://kbn.news/archives/171996
65e51232-4ca8-4366-a1a5-a6c2ca823596	ក្រុងតូក្យូដាក់ការប្រុងប្រយ័ត្នខ្ពស់ ខណៈករណីឆ្លងកូវីដ១៩ថ្មីបន្តកើនឡើង	អភិបាលក្រុងតូក្យូលោកស្រី Yuriko Koike កាលពីថ្ងៃពុធបានចេញសេចក្តីព្រមានឲ្យប្រុងប្រយ័ត្នថ្នាក់ខ្ពស់បំផុតទាក់ទងនឹងការឆ្លងរាលដាលយ៉ាងឆាប់នៃជំងឺកូវីដ១៩នៅរាជធានីជប៉ុននេះ ដោយបានស្នើឲ្យពលរដ្ឋនិងអាជីវកម្មក្នុងទីក្រុងតូក្យូបង្កើនវិធានការការពារជំងឺ ប៉ុន្តែលោកស្រីមិនបានអំពាវនាវឲ្យអាជីវកម្មបិទទ្វារទេ។ ទូរទស្សន៍ជាតិ NHK របស់ជប៉ុនផ្សាយថា ករណីឆ្លងប្រចាំថ្ងៃនៅតូក្យូបានកើនជាបន្តបន្ទាប់ គឺ១១៩នាក់កាលពីថ្ងៃចន្ទ ១៤៣នាក់នៅថ្ងៃអង្គារ និង១៦៥នាក់កាលពីថ្ងៃពុធ។ មកទល់ថ្ងៃអាទិត្យនេះ មានការឆ្លងជាង២០០នាក់ក្នុងមួយថ្ងៃ។ លោកស្រីអភិបាលក្រុងបានទទូចនៅក្នុងសន្និសីទព័ត៌មានកាលពីថ្ងៃពុធឲ្យម្ចាស់ភោជនីយដ្ឋាន ហាងលក់ទំនិញ និងក្លឹបកម្សាន្ត មានវិធានការសុវត្ថិភាពសុខភាពគ្រប់គ្រាន់តាមការណែនាំ ហើយលោកស្រីបានស្នើឲ្យសើរើច្បាប់ដើម្បីដាក់ទោសម្ចាស់អាជីវកម្មដែលមិនគោរពតាមក្បួនសុវត្ថិភាពសុខភាព។ ចំនួនអ្នកជំងឺកូវីដ១៩ដែលត្រូវចូលសម្រាកនៅមន្ទីរពេទ្យតូក្យូក៏បានកើនឡើងដែរ។ នៅជុំវិញពិភពលោកគិតត្រឹមថ្ងៃពុធ វីរុសកូរ៉ូណាបានឆ្លងដល់មនុស្សជាង១៣,៣លាននាក់ ហើយជំងឺកូវីដ១៩បានសម្លាប់មនុស្សប្រមាណ៥៧៨.០០០នាក់៕	2020-07-16T07:00:00+07:00	khmer.voanews.com	https://khmer.voanews.com/a/tokyo-on-top-virus-alert-as-covid-cases-continue-to-surge-/5505015.html
8908d8b8-f134-433b-b572-029f3f1ebdfa	ឥណ្ឌាបិទសកម្មភាពជាថ្មីនៅតំបន់ខ្លះ ខណៈកូវីដ១៩បានឆ្លងដល់ពលរដ្ឋជិត១លាននាក់	ខណៈដែលចំនួនករណីឆ្លងកូវីដ១៩នៅក្នុងប្រទេសឥណ្ឌាបានកើនជិតដល់១លាននាក់នោះ អាជ្ញាធរបានចាប់ដាក់វិធានការបិទសកម្មភាពសង្គមជាថ្មីនៅផ្នែកខ្លះនៃប្រទេសឥណ្ឌា ស្របពេលដែលអាជ្ញាធរមូលដ្ឋានព្យាយាមការពារប្រព័ន្ធសុខាភិបាលមិនឲ្យហួសសមត្ថភាពមើលថែអ្នកជំងឺ។ ប្រទេសឥណ្ឌាកាលពីថ្ងៃពុធបានរាយការាណ៍ពីចំនួនឆ្លងប្រចាំថ្ងៃថ្មីចំនួនជិត៣០.០០០ករណីនិងអ្នកស្លាប់ ៥៨២នាក់ ដែលធ្វើឲ្យចំនួនឆ្លងសរុបកើនដល់៩៣៦.០០០នាក់ ហើយអ្នកស្លាប់សរុប ២៤.០០០នាក់។ អ្នកជំនាញថា ចំនួនពិតប្រាកដទំនងលើសចំនួននេះខ្លាំង ដោយសារឥណ្ឌាខ្វះលទ្ធភាពក្នុងការធ្វើតេស្តរកអ្នកជំងឺ។ វិធានការបិទសកម្មភាពជាថ្មីរយៈពេល២សប្តាហ៍នឹងត្រូវអាជ្ញាធរចាប់អនុវត្តនៅថ្ងៃព្រហស្បតិ៍នៅក្នុងរដ្ឋ Bihar ភាគខាងកើតឥណ្ឌា ដែលរដ្ឋនេះមានប្រជាជន ១២៨លាននាក់និងប្រព័ន្ធសុខភាពទន់ខ្សោយ។ ចាប់ពីថ្ងៃសៅរ៍កន្លងនេះ រដ្ឋ Bihar បានរាយការណ៍ពីករណីឆ្លងថ្មី១.០០០ករណីក្នុងមួយថ្ងៃបើទោះបីការធ្វើតេស្តមានកម្រិត។ មានពលករក្រីក្រឥណ្ឌាជិត២.៥លាននាក់បានជាប់នៅតាមទីក្រុងនានារបស់ឥណ្ឌានៅដំណាក់កាលដំបូងនៃការបិទសកម្មភាពប្រទេស ហើយពួកគេបានទៅដល់ស្រុកកំណើតរបស់ពួកគេវិញ ក្រោយពីបានបាត់បង់ការងារនៅតាមទីក្រុង។ នៅទីក្រុង Bangalore ដែលជាតំបន់បច្ចេកវិទ្យានៅភាគខាងត្បូងឥណ្ឌាដែលមានការិយាល័យតំណាងរបស់ក្រុមហ៊ុនដូចជា Amazon និង Apple អាជ្ញាធរបានបញ្ជាឲ្យបិទសកម្មភាពមួយសប្តាហ៍ចាប់ពីថ្ងៃអង្គារមក៕	2020-07-16T07:00:00+07:00	khmer.voanews.com	https://khmer.voanews.com/a/lockdowns-reimposed-in-india-as-virus-cases-near-1-million/5505003.html
c724abb7-640a-4725-8387-7443eb301ba1	ក្រសួងសុខាភិបាល៖ ករណីជំងឺគ្រុនចាញ់ថយចុះ៧០ភាគរយ ក្នុងពេល៦ខែដើមឆ្នាំ២០២០	ចំនួនករណីជំងឺគ្រុនចាញ់នៅកម្ពុជាបានធ្លាក់ចុះ៧០ភាគរយគឺពីចំនួន១៥១៦៥ករណីក្នុងពេល៦ខែដើមឆ្នាំ២០១៩មកនៅត្រឹមចំនួន៤៥៤០ករណីក្នុងពេល៦ខែដើមឆ្នាំ២០២០នេះ។ នេះបើយោងតាមក្រសួងសុខាភិបាលកម្ពុជា។ សេចក្តីប្រកាសព័ត៌មានរបស់ក្រសួងសុខាភិបាល ចេញផ្សាយនៅថ្ងៃទី១៥ខែកក្កដា បញ្ជាក់បន្ថែមថាមិនមានអ្នកស្លាប់ទេក្នុងករណីជំងឺគ្រុនចាញ់ទាំង៤៥៤០នោះ។ ស្ថានភាពជំងឺគ្រុនចាញ់ឆ្នាំ២០២០នេះមានរាយប៉ាយនៅតំបន់ព្រៃភ្នំ ពិសេសនៅខេត្តកំពង់ស្ពឺ មណ្ឌលគិរី រតនគិរី ពោធិសាត់ និងស្ទឹងត្រែង។ ការប្រកាសរបស់ក្រសួងសុខាភិបាលនេះធ្វើឡើងពីរថ្ងៃក្រោយពីមានការចេញផ្សាយការសិក្សាថ្មីមួយដែលព្រមានថា ជំងឺកូវីដ១៩អាចមានសក្តានុពលធ្វើឲ្យអាក់ខានដល់សេវាកម្មសុខាភិបាលដែលផ្តោតទៅលើជំងឺអេដស៍ របេងនិងគ្រុនចាញ់ក្នុងប្រទេសមានចំណូលទាបនិងមធ្យមនេះ។ ការសិក្សាដែលបានចុះផ្សាយនៅលើទិន្ទានុប្បវត្តិសុខភាពសកល នេះរកឃើញថា ការអាក់ខានការផ្តល់សេវាកម្មសុខាភិបាលទៅលើជំងឺគ្រុនចាញ់ដោយសារតែការរាតត្បាតនៃជំងឺកូវីដ១៩អាចបណ្តាលឲ្យមានករណីស្លាប់កើនឡើងក្នុងរយៈពេល៥ឆ្នាំទៅមុខទៀត។ មជ្ឈមណ្ឌលសហរដ្ឋអាមេរិកគ្រប់គ្រងនិងបង្ការជំងឺនៅតែដាក់កម្ពុជាស្ថិតក្នុងប្រទេសដែលមានហានិភ័យនៃការឆ្លងជំងឺគ្រុនចាញ់នៅឡើយ ជាពិសេសជំងឺគ្រុនចាញ់ប្រភេទសន្ធំ(P. falciparum)។ ក្រសួងសុខាភិបាលកម្ពុជាលើកឡើងថា ជំងឺគ្រុនចាញ់ប្រភេទសន្ធំនេះមានចំនួន៣៨១ករណីគឺថយចុះ៨០ភាគរយបើធៀបនឹងឆ្នាំ២០១៩៕	2020-07-16T07:00:00+07:00	khmer.voanews.com	https://khmer.voanews.com/a/malaria-cases-down-70-for-first-6-month-this-year/5504306.html
f0709f91-88af-424b-bbb6-f20c85a6b54d	ប្រធានាធិបតីប្រេស៊ីលថា លោកធ្វើតេស្តឃើញឆ្លងជំងឺកូវីដ១៩ ជាលើកទីពីរ	ប្រធានាធិបតីប្រេស៊ីលលោក Jair Bolsonaro នៅតែស្ថិតនៅដាច់ដោយឡែកពីគេនៅថ្ងៃព្រហស្បតិ៍នេះ គឺមួយថ្ងៃក្រោយមក បន្ទាប់ពីលោកបានប្រកាសថា លោកបានធ្វើតេស្តឃើញថាមានឆ្លងជំងឺកូវីដ១៩ ជាលើកទីពីរ។ ថ្លែងទៅកាន់អ្នកកាសែតនៅខាងក្រៅវិមានប្រធានាធិបតីក្នុងរដ្ឋធានីប្រាស៊ីលីយ៉ា លោក Bolsonaro បាននិយាយថា លោកនឹងធ្វើតេស្តម្ដងទៀតនៅពេលប៉ុន្មានថ្ងៃខាងមុខ ដោយសង្ឃឹមថាអាចចាប់ផ្ដើមកិច្ចការមួយចំនួនរបស់លោកឡើងវិញ។ លោក Bolsonaro បានទទូចថា ថ្នាំ hydroxychloroquine ដែលជាថ្នាំព្យាបាលជំងឺគ្រុនចាញ់ បានជួយលោកទប់ទល់នឹងជំងឺកូវីដ១៩បាន ទោះបីជាអ្នកវិទ្យាសាស្ត្របាននិយាយថា គ្មានភស្តុតាងផ្នែកវេជ្ជសាស្ត្រណាមួយបង្ហាញអំពីប្រសិទ្ធភាពនៃថ្នាំនេះក៏ដោយ។ ចាប់តាំងពីជំងឺកូវីដ១៩ បានផ្ទុះឆ្លងរាលដាលដំបូងកាលពី ៤ ខែមុនមក លោក Bolsonaro ហាក់មិនគិតថា ជំងឺនេះមានភាពធ្ងន់ធ្ងរខ្លាំងនោះទេ ដោយបានរិះគន់អភិបាលរដ្ឋនានារបស់ប្រទេសប្រេស៊ីលថាបានដាក់កំហិតដើម្បីកាត់បន្ថយការឆ្លងរាលដាលនៃជំងឺនេះ។ ប្រទេសប្រេស៊ីលមានករណីឆ្លងជំងឺកូវីដ១៩ ច្រើនជាងគេបំផុតទីពីរនៅលើពិភលោក បន្ទាប់ពីសហរដ្ឋអាមេរិក។ ប្រទេសនេះមានករណីឆ្លងជំងឺនេះ ជិត ២ លាននាក់ និងករណីស្លាប់ជាង ៧៥.០០០ នាក់៕	2020-07-16T07:00:00+07:00	khmer.voanews.com	https://khmer.voanews.com/a/brazil-president-says-he-tests-positive-for-coronavirus-a-second-time/5505163.html
30beb6f2-4cef-429c-a636-9ae2e3be3f50	ពលរដ្ឋខ្មែរម្នាក់ទៀតដែលធ្វើដំណើរមកពីអារ៉ាប៊ី សាអូឌីត ឆ្លងកូវីដ១៩	កម្ពុជាធ្វើតេស្តរកឃើញអ្នកឆ្លងកូវីដ១៩ម្នាក់ទៀតនៅថ្ងៃព្រហស្បតិ៍នេះ ដោយធ្វើឲ្យចំនួនអ្នកឆ្លងជំងឺនេះសរុបក្នុងប្រទេសកើនដល់១៦៦នាក់។ សេចក្តីប្រកាសព័ត៌មានរបស់ក្រសួងសុខាភិបាលចេញផ្សាយនៅថ្ងៃទី១៦ ខែកក្កដានេះ បានឲ្យដឹងថា អ្នកឆ្លងកូវីដចុងក្រោយគេនេះ គឺជាបុរសជនជាតិខ្មែរអាយុ២៥ឆ្នាំ មានទីលំនៅក្នុងសង្កាត់ច្រាំងចំរេះ ខណ្ឌឫស្សីកែវ រាជធានីភ្នំពេញ។ ការធ្វើតេស្តរកឃើញករណីឆ្លងចុងក្រោយនេះ កើតឡើងនៅពេលដែលវត្ថុសំណាកលើកទី៣របស់បុរសនេះ ត្រូវបានយកទៅពិនិត្យនៅវិទ្យាស្ថានប៉ាស្ទ័រកម្ពុជា ក្រោយពីបុរសរូបនេះ បានធ្វើដំណើរតាមជើងយន្តហោះតែមួយក្នុងចំណោមមនុស្ស៨០នាក់ ដែលបានវិលត្រឡប់មកពីប្រទេសអារ៉ាប៊ី សាអូឌីត កាលពីថ្ងៃទី១០ ខែកក្កដាឆ្នាំ២០២០។ បច្ចុប្បន្ន បុរសរូបនេះ រួមទាំងបុរសខ្មែរ២៤នាក់ផ្សេងទៀតដែលបានឆ្លងជំងឺនេះ ក្រោយពីធ្វើដំណើរត្រឡប់មកពីប្រទេសក្នុងតំបន់មជ្ឈិមបូព៌ានោះ ត្រូវបានដាក់ឲ្យសម្រាកព្យាបាលនៅមណ្ឌលសុខភាពចាក់អង្រែ រាជធានីភ្នំពេញ។ ចំណែកអ្នកឆ្លងជំងឺនេះ៨នាក់ផ្សេងទៀត ដែលបានវិលត្រឡប់មកពីប្រទេសឥណ្ឌូនេស៊ី កំពុងសម្រាកនៅមន្ទីរពេទ្យមិត្តភាពខ្មែរ-សូវៀតក្នុងក្រុងភ្នំពេញដែរ។ រហូតមកដល់ពេលនេះ ក្នុងចំណោមអ្នកឆ្លងកូវីដទាំង១៦៦នាក់ មាន១៣៣នាក់ បានជាសះស្បើយ៕	2020-07-16T07:00:00+07:00	khmer.voanews.com	https://khmer.voanews.com/a/another-cambodian-traveller-from-saudi-arabia-tested-covid-19-positive/5505454.html
aa4812f2-acca-4d61-af13-1ece36a0e481	តំបន់និងកន្លែងជាច្រើននៅអាមេរិកតម្រូវឲ្យពាក់ម៉ាស់ពេលមានកំណើនការឆ្លងជំងឺកូវីដ១៩	ដោយមានចំនួនករណីនៃជំងឺកូវីដ១៩នៅក្នុងសហរដ្ឋអាមេរិកឡើងជិត៣លាន៥សែនករណីនិងកំពុងកើនឡើងបន្តទៀត រដ្ឋ តំបន់ និងទីកន្លែងពាណិជ្ជកម្មជាច្រើនទៀតកំពុងតម្រូវឲ្យពលរដ្ឋនិងអតិថិជនពាក់ម៉ាស់។ លោក Kay Ivey អភិបាលរដ្ឋអាឡាបាម៉ាភាគខាងត្បូងសហរដ្ឋអាមេរិក បានបញ្ជាឲ្យពលរដ្ឋទាំងអស់ចាប់ផ្តើមពាក់ម៉ាស់ដែលចូលជាធរមាននៅថ្ងៃព្រហស្បតិ៍នេះ នៅពេលដែលរដ្ឋនេះបានរាយការណ៍ថា ចំនួនស្លាប់ថ្មីមានជិត៥០នាក់កាលពីថ្ងៃពុធម្សិលមិញ។ លោក Steve Bullock អភិបាលរដ្ឋម៉ុងតាណា បានតម្រូវឲ្យពាក់ម៉ាស់នៅក្នុងកន្លែងសាធារណៈទាំងអស់នៅក្នុងសង្កាត់នានាដែលមនុស្ស៤នាក់ទៀតបានធ្វើតេស្តមានជំងឺកូវីដ១៩វិជ្ជមាន។ Walmart ដែលជាហាងលក់ទំនិញរាយដ៏ធំបង្អស់របស់អាមេរិក នៅពេលថ្មីៗនេះ បានតម្រូវឲ្យអតិថិជនពាក់ម៉ាស់នៅហាងលក់ដូរទំនិញទាំងអស់របស់ខ្លួនជាង៥ពាន់ ហើយក៏ដូចជា ក្រុមហ៊ុនបច្ចេកវិទ្យា Apple ក្រុមហ៊ុនលក់កាហ្វេ Starbucks ក្រុមហ៊ុនលក់គ្រឿងអេឡិចត្រូនិករាយ Best Buy និងក្រុមហ៊ុនលក់ទំនិញរាយថោក Costco ដែរ។ ក៏ប៉ុន្តែមេដឹកនាំរដ្ឋមួយចំនួនតូចបានបដិសេធពុំព្រមបញ្ជាឲ្យតម្រូវពាក់ម៉ាស់ ថ្វីបើមានការកើនឡើងជាមធ្យមនូវចំនួនមេរោគកូរ៉ូណាជាង៦ម៉ឺនករណីក្នុងមួយថ្ងៃនៅក្នុងសហរដ្ឋអាមេរិកចាប់តាំងពីដើមខែមិថុនាក៏ដោយ។ លោក Kevin Stitt អភិបាលរដ្ឋអូក្លាហាម៉ាដែលបានប្រកាសកាលពីថ្ងៃពុធថា លោកបានធ្វើរោគវិនិច្ឆ័យមានមេរោគកូរ៉ូណា។ លោក Stitt ជាអ្នកសាធារណរដ្ឋដែលបានចូលរួមយុទ្ធនាការឃោសនារបស់លោកប្រធានាធិបតីដូណាល់ ត្រាំនៅក្នុងទីក្រុងទល់ស្លាកាលពីខែមុនដែលពួកអ្នកជំនាញខាងសុខាភិបាលជឿថា ទំនងបានធ្វើឲ្យការឆ្លងជំងឺកូវី១៩ឡើងខ្លាំងនៅទីកន្លែងនោះ៕	2020-07-16T07:00:00+07:00	khmer.voanews.com	https://khmer.voanews.com/a/more-us-states-businesses-requiring-face-masks-as-coronavirus-infection-rate-grows-day-by-day/5505418.html
169d5492-453d-4e11-94d0-1330bd76cc44	UN ផ្ដល់ថវិកា១លានដុល្លារ ដើម្បីគាំពារពលករចំណាកស្រុកនៅកម្ពុជា ក្រោយត្រឡប់មកវិញដោយសារជំងឺកូវីដ-១៩ (Video inside)	អង្គការសហប្រជាជាតិ (UN) តាមរយៈទីភ្នាក់ងារប្រចាំនៅប្រទេសកម្ពុជា បានផ្ដល់ថវិកាចំនួន១លានដុល្លារ ដល់រាជរដ្ឋាភិបាល ដើម្បីគាំពារ និងដោះស្រាយផលប៉ះពាល់ផ្សេងៗ ចំពោះពលករជនទេសន្តរប្រវេសន៍ (ពលករចំណាក់ស្រុក) នៅពេលពួកគេត្រឡប់មកស្រុកកំណើតវិញ ដោយសាររាតត្បាតនៃ ជំងឺកូវីដ-១៩។ ក្រោយទទួលបានកញ្ចប់ថវិកាឧបត្ថម្ភនេះ សម្ដេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ នៅព្រឹកថ្ងៃទី១៥ ខែកក្កដា ឆ្នាំ២០២០នេះ បានដឹកនាំកិច្ចប្រជុំជាន់ខ្ពស់ រវាងស្ថាប័នពាក់ព័ន្ធ នៃរាជរដ្ឋាភិបាល និងអង្គការសហប្រជាជាតិប្រចាំនៅកម្ពុជា ស្ដីពីកម្មវិធីរួមគ្នា ដើម្បីគាំទ្រជនទេសន្តរប្រវេសន៍ ដែលវិលត្រឡប់ក្នុងស្ថានភាព នៃការរាតត្បាតជំងឺកូវីដ-១៩ និងផលប៉ះពាល់។ សម្ដេចក្រឡាហោម ស ខេង បានគូសបញ្ជាក់ថា កិច្ចប្រជុំនេះ គឺផ្ដោតសំខាន់លើការបែងចែក ធ្វើយ៉ាងណាប្រើប្រាស់ថវិកានេះឲ្យបានត្រឹមត្រូវ និងតម្លាភាព បានដល់មុខសញ្ញាដែលជាពលករចំណាកស្រុក ក្រោយត្រឡប់មកកំណើតវិញ ហើយបានជួបបញ្ហាជីវភាពអំឡុងពេលការផ្ទុះរីករាលដាល នៃជំងឺកូវីដ-១៩ ជាសកលនេះ។ បើតាមលើកឡើងរបស់ សម្ដេចក្រឡហោម ស ខេង, ខេត្តតែ៣ប៉ុណ្ណោះ ដែលជាអាទិភាពក្នុងការប្រើប្រាស់នូវកញ្ចប់ថវិកានេះ ដើម្បីឧបត្ថម្ភដល់ពលករទេសន្ដរប្រវេសន៍ រួមមាន ខេត្តបន្ទាយមានជ័យ, បាត់ដំបង និងខេត្តសៀមរាប។ ក្នុងខេត្តទាំង៣នេះទៀតសោត រាជរដ្ឋាភិបាល នឹងជ្រើសរើសស្រុកគោលដៅមួយចំនួនទៀត តាមលទ្ធភាពជាក់ស្ដែង។ សម្ដេចក្រឡាហោម ស ខេង បានបង្ហាញនូវជំនឿជឿជាក់ថា ប្រសិនបើអនុវត្តកម្មវិធីនេះបានល្អ ក្នុងរយៈពេលសាកល្បង៦ខែ កម្ពុជានឹងទទួលបាននូវកញ្ចប់ថវិកាឧបត្ថម្ភបន្ថែមទៀត ពីអង្គការសហប្រជាជាតិ។ ប៉ុន្ដែក្នុងកិច្ចប្រជុំ សម្ដេចបានសង្កត់ធ្ងន់ឲ្យក្រុមការងារទាំងអស់ ត្រូវយកចិត្តទុកដាក់អនុវត្តការងារនេះ ពោលត្រូវយកទៅប្រើប្រាស់ឲ្យចំគោលដៅ និងមានតម្លាភាព។ បន្ថែមពីនេះ សម្ដេចក្រឡាហោម ស ខេង បានថ្លែងអំណរគុណដល់អង្គការសហប្រជាជាតិ ដែលបានអនុម័តសំណើគម្រោងដ៏មានសារៈសំខាន់នេះ ជាមួយនឹងកញ្ចប់ថវិកា១លានដុល្លារសហរដ្ឋអាមេរិក ដើម្បីអនុវត្តកម្មវិធីរួមគ្នាមួយដែលនឹងសហការអនុវត្តដោយក្រុមទីភ្នាក់ងារ នៃអង្គការសហប្រជាជាតិ និងរាជរដ្ឋាភិបាល ក្នុងគោលបំណងការពារពលករទេសន្ដរប្រវេសន៍ ដែលធ្វើមាតុភូមិនិវត្តន៍ និងសហគមន៍។ ជាមួយគ្នានេះ លោកស្រី ជូ ប៊ុនអេង អនុប្រធានអចិន្ដ្រៃយ៍ គណៈកម្មាធិការជាតិប្រយុទ្ធប្រឆាំងអំពើជួញដូរមនុស្ស បានគូសបញ្ជាក់ថា ក្នុងរយៈពេលអនុវត្តគម្រោងដ៏ខ្លីនេះ ត្រូវការកិច្ចសហការ ការចូលរួមគាំទ្រ និងអនុវត្តពីរដ្ឋបាលថ្នាក់ក្រោមជាតិ ដែលជាមន្ដ្រីជួរមុខ មានភារកិច្ចគ្រប់គ្រងដោយផ្ទាល់លើសន្ដិសុខ សណ្ដាប់ធ្នាប់ ភាពចល័តរបស់ពលរដ្ឋ និងការផ្ដល់សេវាសាធារណៈផ្សេង។ លើសពីនេះទៀត រដ្ឋបាលថ្នាក់ក្រោមជាតិ មានតួនាទីសម្របសម្រួលការចូលរួមពីអង្គការដៃគូ ក្នុងការផ្ដល់ការផ្សព្វផ្សាយ អប់រំទូលំទូលាយ ដើម្បីជំរុញឲ្យគម្រោងទទួលបានលទ្ធផល ទាន់ពេលវេលា។ ដើម្បីអនុវត្តគម្រោងនេះឲ្យមានប្រសិទ្ធភាព សម្ដេចក្រឡាហោម ស ខេង បានដាក់ចេញនូវអនុសាសន៍មួយចំនួន រួមមាន៖ * រដ្ឋបាលថ្នាក់ក្រោមជាតិ ត្រូវគ្រប់គ្រងឲ្យបានល្អនូវសន្ដិសុខ សណ្ដាប់ធ្នាប់ ចលនារបស់ជនទេសន្ដរប្រវេសន៍ និងផ្ដល់សេវាសាធារណៈនានាឲ្យមានភាពឆ្លើយតប និងបានទាន់ពេលវេលា ក៏ដូចជាសម្របសម្រួលការចូលរួមរបស់ដៃគូ ក្នុងការផ្សព្វផ្សាយ និងលើកកម្ពស់ជីវភាពរបស់ប្រជាពលរដ្ឋ * ស្នើទីភ្នាក់ងារអង្គការសហប្រជាជាតិប្រចាំកម្ពុជា សម្របសម្រួលជាមួយទីភ្នាក់ងារអង្គការសហប្រជាជាតិ ជាមួយប្រទេសប្រចាំនានាក្នុងតំបន់ ដើម្បីរកដំណោះស្រាយក្នុងការគ្រប់គ្រងលំហូឆ្លងកាត់ព្រំដែន នូវពលករទេសន្ដរប្រវេសន៍ រវាងប្រទេសបញ្ជូន និងប្រទេសទទួល * ក្រសួងផែនការ និងរដ្ឋបាលថ្នាក់ក្រោមជាតិ គប្បីខិតខំធ្វើបច្ចុប្បន្នភាព ជនក្រីក្រពិតប្រាកដ ពិសេសជនទេសន្ដរប្រវេសន៍ដែលបានត្រឡប់ពីប្រទេសជិតខាង ដើម្បីទទួលផលពីកម្មវិធីឧបត្ថម្ភសាច់ប្រាក់ដល់គ្រួសារក្រីក្រ និងកិច្ចគាំពារផ្នែកសេដ្ឋកិច្ចផ្សេងៗទៀតរបស់រាជរដ្ឋាភិបាល * ក្រសួងស្ថាប័ន និងរដ្ឋបាលថ្នាក់ក្រោមជាតិពាក់ព័ន្ធ ត្រូវយកចិត្ដទុកដាក់លើសន្ដិសុខស្បៀង អាហារូបត្ថម្ភរបស់ប្រជាពលរដ្ឋ * ទីភ្នាក់ងារនៃអង្គការសហប្រជាជាតិប្រចាំកម្ពុជា និងក្រុមការងារបច្ចេកទេសសម្រាប់សហការជាមួយដៃគូអភិវឌ្ឍន៍ និងអង្គការសង្គមស៉ីវិល ដើម្បីសម្របសម្រួល និងគៀងគរធនធានសម្រាប់ដោះស្រាយផលប៉ះពាល់ដោយសារកូវីដ-១៩។ * ត្រូវបន្ដសហការរៀបចំឲ្យមានប្រព័ន្ធគ្រប់គ្រងទិន្ន័យជនចំណាកស្រុកដែលបានវិលត្រឡប់មកវិញ ឲ្យមានព័ត៌មានគ្រប់ជ្រុងជ្រោយសម្រាប់ជាមូលដ្ឋាន ក្នុងការសិក្សាអំពីផលប៉ះពាល់ ក៏ដូចជាផ្ដល់កិច្ចអន្ដរាគមន៍ប្រកបដោយលក្ខណៈឆ្លើយតប និងទាន់ពេលវេលា ក៏ដូចជាសហការក្នុងការស្វែងរកធនធានបន្ថែម ដើម្បីរួមចំណែកក្នុងការដោះស្រាយផលប៉ះពាល់ដោយសារវិបត្តិជំងឺកូវីដ-១៩ នៅថ្នាក់ក្រោមជាតិ៕	2020-07-15T19:47:00+07:00	freshnewsasia.com	https://m.freshnewsasia.com/index.php/en/localnews/165304-2020-07-15-05-47-06.html
98d0d61e-ebef-4e74-8a65-8b880ecb26db	ក្រសួងសុខាភិបាល៖ ស្ថានភាពជំងឺគ្រុនឈាមនៅកម្ពុជា ៦ខែមកនេះ ថយចុះ៨៨% (Video inside)	ក្រសួងសុខាភិបាល បានប្រកាសថា នៅរយៈពេល៦ខែ ឆ្នាំ២០២០ ពោលគឺចាប់ពីខែមករា ដល់ខែមិថុនាកន្លងមកនេះ ស្ថានភាពជំងឺគ្រុនឈាមនៅកម្ពុជា បានថយចុះប្រមាណ៨៨% បើធៀបនឹងរយៈពេលដូចគ្នា កាលពីឆ្នាំមុន។ សេចក្តីប្រកាសរបស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាន បញ្ជាក់ថា ស្ថានភាពជំងឺគ្រុនឈាមនៅទូទាំងប្រទេស៖ ជំងឺគ្រុនឈាមក្នុងរយៈពេលពីខែមករា - មិថុនា ក្នុងឆ្នាំ ២០២០ មានចំនួនសរុប ៣.៣៣៩ករណី និងស្លាប់ចំនួន៤ករណី (អត្រាស្លាប់ ០,០៣%)។ ក្នុងអំឡុងប្រាំមួយខែដើមឆ្នាំ២០២០នេះ គឺករណីជំងឺគ្រុនឈាមបានថយចុះប្រមាណជា ៨៨% បើប្រៀបធៀបជាមួយឆ្នាំ ២០១៩ ក្នុងរយៈពេលដូចគ្នាដែលមាន ២៨.២៨៥ករណី និងស្លាប់ ៣២នាក់។ ទោះជាយ៉ាងនេះក្តី ក្រសួងបញ្ជាក់ដែរថា ករណីជំងឺគ្រុនឈាមបាន ថយចុះនៅទូទាំងប្រទេសនាដើមឆ្នាំ២០២០ តែករណីមានរាយប៉ាយដុំៗតាមភូមិសាស្ត្រប្រជុំជនមួយចំនួន ពិសេសនៅរាជធានីភ្នំពេញ ខេត្តព្រះសីហនុ ប៉ៃលិន សៀមរាប កណ្ដាល កំពង់ធំ តាកែវ មណ្ឌលគិរី រតនគិរី និងខេត្តព្រះវិហារ។ ជាសន្និដ្ឋានក្នុងខណៈពេលនេះ គឺស្ថានភាពជំងឺគ្រុនឈាមក្នុងប្រទេសកម្ពុជាកំពុងស្ថិតនៅក្នុងស្ថាន ភាពធម្មតាក្រោមការគ្រប់គ្រងយ៉ាងល្អរបស់កម្មវិធីប្រយុទ្ធនឹងជំងឺគ្រុនឈាមទូទាំងប្រទេស ដែលមានការចូល រួមអន្តរាគមន៍ និងសហការពេញលេញរបស់គ្រប់ដៃគូពាក់ព័ន្ធ និងប្រជាជនក្នុងសហគមន៍។ ក្រសួងបានថ្លែងអំណរគុណយ៉ាងជ្រាលជ្រៅជូនដល់កម្មវិធីប្រយុទ្ធនឹងជំងឺគ្រុនឈាម និងដៃគូពាក់ព័ន្ធ ទូទាំងប្រទេស អនុគណៈកម្មការគ្លីនិកជំងឺគ្រុនឈាម ថ្នាក់ដឹកនាំ មន្ត្រី-បុគ្គលិកសុខាភិបាល និងក្រុមគ្រូពេទ្យ ទាំងអស់នៅទូទាំងប្រទេស ក្រសួង-ស្ថាប័ន-អាជ្ញាធរពាក់ព័ន្ធទាំងអស់ទាំងថ្នាក់ជាតិ និងថ្នាក់ក្រោមជាតិ គម្រោងទប់ស្កាត់និងបង្ការជំងឺឆ្លងក្នុងមហាអនុតំបន់ទន្លេមេគង្គ អង្គការសុខភាពពិភពលោក និងដៃគូវិនិយោគ ផ្សេងៗទៀត ដែលបានខំខិតបំពេញភារកិច្ចបានល្អប្រសើរបំផុត ក្នុងការសម្របសម្រួលកម្មវិធី ការធ្វើរោគ វិនិច្ឆ័យ-ព្យាបាលថែទាំករណីជំងឺ ការគ្រប់គ្រងភ្នាក់ងារចម្លងការតាមដានឃ្លាំមើលជំងឺ និងការលើកកម្ពស់ សុខភាពនាពេលកន្លងមក រួមទាំងការដាក់វិធានការអន្តរាគមន៍ឆ្លើយតបនានាទាន់ពេលវេលា ដែលធានាបាន នូវការបង្ការបានជាមុនមិនឱ្យមានការចម្លងជំងឺសាយភាយ ឬរាតត្បាតជំងឺតាមសូចនាករក្នុងយុទ្ធសាស្ត្រជាតិ ដែលបានគ្រោងទុក។ ក្រសួងសុខាភិបាល ក៏បានអំពាវនាវ និងលើកទឹកចិត្តដល់ប្រជាជនគ្រប់រូបត្រូវបន្តចូលរួមអនុវត្តតាមវិធាន ការបង្ការជំងឺគ្រុនឈាមតាមយុទ្ធសាស្ត្រជាតិប្រយុទ្ធនឹងជំងឺគ្រុនឈាម ដែលក្រសួងសុខាភិបាលតែងបានផ្សព្វផ្សាយជាបន្តបន្ទាប់នោះ។ ក្រសួងសុខាភិបាល ក៏ក្រើនរំលឹកដែរថា ការងារប្រយុទ្ធនឹងជំងឺគ្រុនឈាមគឺជា កាតព្វកិច្ចរបស់បុគ្គលម្នាក់ៗគ្រប់រូប ដែលត្រូវចូលរួមទទួលខុសត្រូវដាច់ខាតលើការងារ៖ លុបបំបាត់ភ្នាក់ងារ ចម្លងមូសខ្លា និងដង្កូវទឹក (ក្នុងពាង-អាងទឹក សំបកកង់យានជំនិះ និងប្រភពដក់ទឹកផ្សេងៗទៀត) រួសរាន់ទៅ ទទួលយកសេវាធ្វើរោគវិនិច្ឆ័យ-ព្យាបាលថែទាំករណីជំងឺត្រឹមត្រូវទាន់ពេលវេលា (សេវាសាធារណៈដែលនៅ ជិតបំផុតដូចជា មណ្ឌលសុខភាព និងមន្ទីរពេទ្យ) ដោយមិនត្រូវទុកអ្នកជំងឺគ្រុនក្តៅសាកល្បងព្យាបាលដោយ ខ្លួនឯង និងមិនបានសង្ស័យអំពីជំងឺគ្រុនឈាម (ការធ្វើរោគវិនិច្ឆ័យ-ព្យាបាលថែទាំមិនត្រឹមត្រូវ និងមិនទាន់ ពេលវេលាគឺអាចបណ្ដាលឱ្យគ្រោះថ្នាក់ដល់អាយុជីវិតអ្នកជំងឺបានគ្រប់ពេល និងគ្មានគ្រូពេទ្យណាអាចជួយ សង្គ្រោះបានឡើយ) និងត្រូវចូលរួមអនុវត្តវិធានការរស់នៅស្អាត បរិស្ថានផ្ទះសំបែងមានអនាម័យសំរាន្តក្នុងមុង ទាំងថ្ងៃទាំងយប់ ប្រើសម្លៀកបំពាក់ដៃជើងវែងៗបង្ការការខាំរបស់សត្វមូសជាដើម។ ក្រសួងសុខាភិបាល នៅតែបន្តផ្តល់ជូនដោយមិនគិតថ្លៃនូវថ្នាំបាណកឃាដ (ថ្នាំអាបែត) សម្រាប់ដាក់ចូលក្នុងភាជន៍ទឹកទុកប្រើប្រាស់ មួយឆ្នាំពីរដង (ដើមរដូវវស្សា និងចុងរដូវវស្សា) នៅតាមផ្ទះគ្រប់ៗគ្នាតាមគោលដៅភូមិសាស្ត្រនៃភ្នាក់ចម្លងមូសខ្លា៕	2020-07-15T19:46:00+07:00	freshnewsasia.com	https://m.freshnewsasia.com/index.php/en/localnews/165303-2020-07-15-05-46-03.html
a170e024-b496-41b7-be0b-1b4551d77c20	ក្រសួងសុខាភិបាល៖ អត្រាកើតជំងឺគ្រុនចាញ់នៅកម្ពុជា ឆមាសទី១ ឆ្នាំ២០២០ ធ្លាក់ចុះ៧០ភាគរយ និងគ្មានមនុស្សស្លាប់ទេ	ក្រសួងសុខាភិបាល នៅថ្ងៃទី១៥ ខែកក្កដា ឆ្នាំ២០២០នេះ បានប្រកាសថា ក្នុងរយៈពេលប្រាំមួយខែ ដើមឆ្នាំ២០២០នេះ ជំងឺគ្រុនចាញ់ បានកើតឡើងនៅកម្ពុជាសរុបមាន ៤៥៤០ករណី ដោយបានថយចុះ ៧០% បើប្រៀបធៀបរយៈពេលដូចគ្នានៃឆ្នាំ២០១៩ ដែលមានដល់ទៅ ១៥.១៦៥ករណី ហើយ៦ខែមកនេះ មិនមាននរណាម្នាក់បានស្លាប់ដោយជំងឺគ្រុនចាញ់ទេ។ សេចក្តីប្រកាសព័ត៌មានរបស់ក្រសួងសុខាភិបាល ស្តីពីស្ថានភាពជំងឺគ្រុនចាញ់នៅកម្ពុជា ចាប់ពីខែមករា ដល់ខែមិថុនា ឆ្នាំ២០០២ បានឱ្យដឹងថា ក្នុងនោះ ជំងឺគ្រុនចាញ់ប្រភេទសន្ធិ (Plasmodium falciparum [P f) មាន ៣៨១ករណី (គឺថយចុះ ៨០% បើប្រៀបធៀបជាមួយឆ្នាំ២០១៩ ដែលមាន ១៩២០ករណី)។ ស្ថានភាពជំងឺ គ្រុនចាញ់ឆ្នាំ២០២០ ដែលកំពុងបានថយចុះនេះ ក៏មានរាយប៉ាយខ្ពស់តាមទីតាំងភូមិសាស្ត្រមួយចំនួនជាតំបន់ មានព្រៃភ្នំ ពិសេសនៅខេត្តកំពង់ស្ពឺ មណ្ឌលគិរី រតនគិរី ពោធិសាត់ និងស្ទឹងត្រែង។ ជាសន្និដ្ឋានសម្រាប់ពេលនេះ គឺប្រទេសកម្ពុជាបានសម្រេចនូវសមិទ្ធផលមួយក្នុងចំណោមពីរ រួចជាស្រេច គឺសូចនាករអត្រាស្លាប់ស្មើសូន្យតាំងពីឆ្នាំ២០១៨ មកដល់បច្ចុប្បន្ន (បានន័យថា ជោគជ័យបីឆ្នាំ មុនគោលដៅគ្រោងទុក)។ សមិទ្ធផលទីពីរ គឺសូចនាករអត្រាឈឺដោយគ្រុនចាញ់សន្សំ (P) កំពុងស្ថិតនៅការ គ្រប់គ្រងបានយ៉ាងល្អ (បានកាត់បន្ថយជាបន្តបន្ទាប់) ដែលរំពឹងយ៉ាងមុតមាំថានឹងឈានទៅសម្រេចបានជោគ ជ័យតាមការគ្រោងទុក ដូចមានចងក្រងនៅក្នុងយុទ្ធសាស្ត្រជាតិលុបបំបាត់ជំងឺគ្រុនចាញ់ឆ្នាំ២០១១-២០២៥ ក្រោមគំនិតផ្តួចផ្តើមផ្ទាល់ដោយ សម្ដេចតេជោ ហ៊ុន សែន នាយករដ្ឋមន្ត្រីនៃកម្ពុជា។ នេះបើតាមសេចក្តីប្រកាស។ ក្រសួងសុខាភិបាល ក៏ថ្លែងអំណរគុណយ៉ាងជ្រាលជ្រៅជូនដល់សមាជិក សមាជិកាក្រុមការងារថ្នាក់ជាតិលុប បំបាត់ជំងឺគ្រុនចាញ់ គណៈអភិបាលខេត្តជាប្រធានក្រុមការងារពិសេសលុបបំបាត់ជំងឺគ្រុនចាញ់ថ្នាក់ខេត្ត ថ្នាក់ដឹកនាំ មន្ត្រី-បុគ្គលិកសុខាភិបាល និងក្រុមគ្រូពេទ្យទាំងអស់នៅទូទាំងប្រទេស ក្រសួង-ស្ថាប័នអាជ្ញាធរ ពាក់ព័ន្ធទាំងអស់ ទាំងថ្នាក់ជាតិ និងថ្នាក់ក្រោមជាតិ គម្រោងមូលនិធិសកល គម្រោងលុបបំបាត់ជំងឺគ្រុនចាញ់ PMI-USAID អង្គការសុខភាពពិភពលោក និងដៃគូវិនិយោគផ្សេងៗទៀត ដែលបានខិតខំបំពេញភារកិច្ចបាន ល្អប្រសើរបំផុត ក្នុងការសម្របសម្រួលកម្មវិធី ការរុករក ជួបពិនិត្យធ្វើតេស្តរោគវិនិច្ឆ័យ និងព្យាបាលករជាជំងឺ ការប្រយុទ្ធនិងគ្រប់គ្រងភ្នាក់ងារចម្លង ការតាមដានឃ្លាំមើលជំងឺ និងឆ្លើយតបតាមវិធីសាស្ត្រ១-៣-៧ និងការ លើកកម្ពស់សុខភាព នាពេលកន្លងមក រួមទាំងការដាក់វិធានការនានាទាន់ពេលវេលា និងផែនការច្បាស់លាស់ មានប្រសិទ្ធភាពខ្ពស់ឈានទៅសម្រេចបាននូវយុទ្ធសាស្ត្រជាតិតាមការគ្រោងទុក។ ក្រសួងសុខាភិបាល បានលើកទឹកចិត្តដល់ប្រជាជនគ្រប់រូបត្រូវបន្តចូលរួមអនុវត្តតាមវិធានការរបស់កម្ម វិធីប្រយុទ្ធនឹងជំងឺគ្រុនចាញ់ដែលកំពុងបានប្រតិបត្តិការជាបន្តបន្ទាប់ឱ្យមានប្រសិទ្ធភាពខ្ពស់ ពិសេសសូម៖ កុំភ្លេចយកមុងជ្រលក់ថ្នាំទៅតាមពេលចូលព្រៃភ្នំ តំបន់ប្រឈមចម្លងជំងឺគ្រុនចាញ់ ត្រូវសំរាន្តក្នុងមុងជ្រលក់ថ្នាំ ជាប្រចាំ (ពិសេសពេលព្រលប់ និងយប់) ត្រូវស្វែងរកសេវាពិនិត្យព្យាបាលជំងឺគ្រុនចាញ់ដែលនៅជិតបំផុត ដើម្បីពិគ្រោះជំងឺ ឬដោះឈាមរកមេរោគគ្រុនចាញ់នៅរាល់ពេលបន្ទាប់ពីបានចូលទៅតំបន់ប្រឈមចម្លងជំងឺ គ្រុនចាញ់ និងត្រូវទទួលការព្យាបាលត្រឹមត្រូវតាមការណែនាំរបស់ភ្នាក់ងារពិនិត្យព្យាបាលជំងឺគ្រុនចាញ់។ ក្រសួងសុខាភិបាលនៅតែបន្តផ្តល់ជូនដោយមិនគិតថ្លៃទាំងមុងជ្រលក់ថ្នាំ និងការធ្វើតេស្តនិងព្យាបាលជំងឺគ្រុនចាញ់៕	2020-07-15T19:15:00+07:00	freshnewsasia.com	https://m.freshnewsasia.com/index.php/en/localnews/165297-2020-07-15-05-15-01.html
3bc995c6-a019-4e91-a6b0-d0bd435e7a54	ថៃកោតសរសើរកម្ពុជា ក្នុងការទប់ស្កាត់ និងដាក់ចេញវិធានការការពារជំងឺកូវីដ១៩ បានទាន់ពេលវេលា	ឯកអគ្គរាជទូតថៃប្រចាំកម្ពុជា លោក Panyarak Poolthup បានថ្លែងកោតសរសើរដល់ប្រមុខរាជរដ្ឋាភិបាលកម្ពុជា សម្ដេចតេជោ ហ៊ុន សែន នាយករដ្ឋមន្ដ្រីនៃកម្ពុជា និងក្រសួងសុខាភិបាល ដែលដាក់ចេញនូវវិធានការការពារ ទប់ស្កាត់ជំងឺកូវីដ១៩ បានយ៉ាងជោគជ័យ។ ការថ្លែងបែបនេះរបស់ឯកអគ្គរាជទូតថៃប្រចាំកម្ពុជា ក្នុងឱកាសចូលជួបសម្ដែងការគួរសម និងស្វែងយល់នីតិវិធី និងវិធានការកាពារទប់ស្កាត់ជំងឺកូវីដ១៩ ជាមួយរដ្ឋមន្ដ្រីក្រសួងសុខាភិបាល លោកសាស្ដ្រាចារ្យ ម៉ម ប៊ុនហេង នៅថ្ងៃទី១៥ ខែកក្កដា ឆ្នាំ២០២០នេះ នាទីស្ដីការក្រសួងសុខាភិបាល។ ក្នុងឱកាសនោះ ឯកអគ្គរាជទូតថៃប្រចាំកម្ពុជា បានមកស្វែងយល់ពីនីតិវិធី សម្រាប់អ្នកដំណើរពីក្រៅប្រទេសចូលមកកម្ពុជា ក្នុងស្ថានភាពជំងឺកូវីដ១៩ ដើម្បីមានភាពងាយស្រួលសម្រាប់ក្រុមវិនិយោគ របស់ប្រទេសខ្លួន ប្រមាណជិត៦០នាក់ ដែលត្រូវត្រលប់មកកម្ពុជា ដើម្បីរៀបចំអាជីវកម្មរបស់ខ្លួនឡើងវិញ។ ជាការឆ្លើយតប រដ្ឋមន្ដ្រីក្រសួងសុខាភិបាល បានឱ្យដឹងថា ។ រដ្ឋមន្ដ្រីថ្លែងបន្ដថា ជំងឺកូវីដ១៩ អាចឆ្លងទៅលើមនុស្សគ្រប់គ្នា ដោយមិនប្រកាន់ទៅលើអ្នកណាម្នាក់នោះទេ ឱ្យតែធ្វេសប្រហែស គឺនឹងមានករណីឆ្លងពីមនុស្សម្នាក់ទៅម្នាក់ ដូច្នេះយើងត្រូវតែអនុវត្ដឱ្យបាននូវវិធានការការពារទប់ស្កាត់ និងប្រុងប្រយ័ត្នបំផុត ចាំបាច់ត្រូវតែអនុវត្ដវិធានការនេះមិនអាចខាតបាន។ ក្នុងឱកាសនោះ លោក Panyarak Poolthup បានថ្លែងអំណរគុណដល់ប្រមុខរាជរដ្ឋាភិបាលកម្ពុជា សម្ដេ ចតេជោ ហ៊ុន សែន នាយករដ្ឋមន្ដ្រីនៃកម្ពុជា និងក្រសួងសុខាភិបាល ដែលទប់ស្កាត់ជំងឺកូវីដ១៩ បានយ៉ាងជោគជ័យ។ ហើយថៃ នឹងបន្ដវិនិយោគ និងសហការជាមួយកម្ពុជាជានិច្ច។ លើសពីនោះ លោកឯកអគ្គរាជទូតថៃរូបនេះ បានថ្លែងទៅកាន់រដ្ឋមន្ដ្រីក្រសួងសុខាភិបាលថា សម្រាប់កម្ពុជា ៣ខែទៅមុខទៀត វាយតម្លៃ និងធ្វើការរំពឹងទុកបែបណា ចំពោះស្ថានភាពជំងឺកូវីដនេះ។ ជាការឆ្លើយតប រដ្ឋមន្ដ្រីក្រសួងសុខាភិបាល បានបញ្ជាក់ថា លុះត្រាតែរកឃើញវ៉ាក់សាំង ឬថ្នាំដែលមានប្រសិទ្ធិភាពក្នុងការព្យាបាលជំងឺកូវីដ១៩ ជាពិសេស ទាល់តែប្រទេសនៅលើសកលលោក អាចព្យាបាលជា ឬធូរស្បើយពីជំងឺនេះ ទើបនៅកម្ពុជា នឹងបានធូរស្រាលដែរ ដោយកន្លងមក ករណីជំងឺកូវីដ១៩នៅកម្ពុជា សុទ្ធតែជាករណីនាំចូល។ ដូច្នេះបើនៅតាមបណ្ដាលប្រទេសនៅតែបន្ដរាតត្បាតយ៉ាងសាហាវនៃជំងឺនេះ កម្ពុជាក៏មិនទាន់អាចសន្និដ្ឋានថាបានដែរ ព្រោះជំងឺកូវីដនេះ មិនអាចស្មានទុកជាមុនបាននោះឡើយ តែយើងទាំងអស់គ្នា នៅតែបន្ដខិតខំប្រឹងប្រែងអស់ពីលទ្ធភាព ក្នុងការការពារ ទប់ស្កាត់ជំងឺកូវីដ១៩នេះ ដោយមិនរុញរានឡើយ ។សង្ឃឹមថាបងប្អូនប្រជាពលរដ្ឋយើង នឹងសហការគ្នា ប្រយុទ្ធនឹងជំងឺកូវីដ១៩នេះ៕	2020-07-15T19:11:00+07:00	freshnewsasia.com	https://m.freshnewsasia.com/index.php/en/localnews/165296-2020-07-15-05-11-39.html
a4d51bdd-161d-4f72-ac06-e4181f64b860	គ្រួសារឧត្តមសេនីយ៍ទោ ស សាវី ដែលស្លាប់ដោយជំងឺកូវីដ-១៩ នៅម៉ាលី ទទួលបានថវិកា ៥៥០០០ដុល្លារ ពីសម្តេចតេជោ ហ៊ុន សែន	ឧបនាយករដ្ឋមន្ត្រី ប្រាក់ សុខុន រដ្ឋមន្ត្រីក្រសួងការបរទេស និងសហប្រតិបត្តិការអន្តរជាតិ នៅព្រឹកថ្ងៃទី១៥ ខែកក្កដា ឆ្នាំ២០២០នេះ បានដឹកនាំគណ:ប្រតិភូចូលរួមគោរពវិញ្ញាណក្ខន្ធសពឧត្តមសេនីយ៍ទោ ស សាវី ព្រមទាំងបាននាំថវិការបស់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា ចំនួន៥ម៉ឺន ៥ពាន់ដុល្លារ ប្រគល់ជូនគ្រួសារសពលោកឧត្តមសេនីយ៍។ ពិធីគោរពវិញ្ញាណក្ខន្ធរបស់ ឧត្តមសេនីយ៍ទោ ស សាវី ដែលបានបាត់បង់ជីវិត ក្នុងពេលបំពេញ បេសកកម្មមនុស្សធម៌តាមរយៈអង្គការសហប្រជាជាតិ នៅប្រទេសម៉ាលី ត្រូវបានប្រារព្ធជាផ្លូវការនៅវិទ្យាស្ថានហ្វឹកហ្វឺនបណ្តុះបណ្តាលកងកម្លាំងរក្សាសន្តិភាព បោសសំអាតមីន និងកាកសំណល់សង្រ្គាម ក្នុងស្រុកឧដុង្គ ខេត្តកំពង់ស្ពឺ។ ក្នុងពិធីគោរពវិញ្ញាណក្ខន្ធនាព្រឹកនេះ ឃេីញថាមានវត្តមានប្រតិភូតំណាងស្ថាប័នកំពូលៗរបស់ជាតិ តំណាងស្ថានទូត សេនានុព័ន្ធ និងអនុព័ន្ធយោធា ដែលកំពុងមានវត្តមាននៅក្នុងប្រទេសកម្ពុជា បានមកចូលរួមគោរពវិញ្ញាណក្ខ័ន្ធ និងរំលែកទុក្ខជាមួយគ្រួសារសពផងដែរ។ សូមបញ្ជាក់ថា ឧត្តមសេនីយ៍ទោ ស សាវី អាយុ៦៣ឆ្នាំ បានបាត់បង់ជីវិត កាលពីថ្ងៃទី២៩ ខែមិថុនា ឆ្នាំ២០២០ បន្ទាប់ពីឆ្លងជំងឺកូវីដ-១៩ នៅប្រទេសម៉ាលី។ លោកឧត្តមសេនីយ៍ទោ មានទីលំនៅភូមិចុងបឹង ឃុំម្កាក់ ស្រុកអង្គស្នួល ខេត្តកណ្តាល។ រហូតដល់ពេលនេះ កម្ពុជាមានកងកម្លាំង៥កង សរុបចំនួន៧៨៧នាក់ កំពុងបំពេញបេសកកម្មរក្សាសន្តិភាព ក្រោមឆ័ត្ររបស់អង្គការសហប្រជាជាតិ ក្នុងនោះមានលីបង់, ស៊ូដង់, ស៊ូដង់ខាងត្បូង, ម៉ាលី និងអាហ្វ្រិកកណ្តាល៕	2020-07-15T18:14:00+07:00	freshnewsasia.com	https://m.freshnewsasia.com/index.php/en/localnews/165287-2020-07-15-04-14-59.html
68489c5a-0a20-4917-97d4-43621cb14259	អាជ្ញាធរសុខាភិបាលអាមេរិក៖ «ប្រសិនបើប្រជាជនទាំងអស់នាំគ្នាពាក់ម៉ាសពី ៤-៨សប្តាហ៍នោះជំងឺ COVID-19 នឹងស្ថិតក្រោមការគ្រប់គ្រងវិញ» (Video inside)	នាយកមជ្ឈមណ្ឌលអាមេរិកសម្រាប់ការគ្រប់គ្រង និងបង្ការជំងឺឆ្លង (CDC) លោក រ៉ូប៊ឺត រ៉េដហ្វៀល (Robert Redfield) បាននិយាយថា ប្រសិនបើប្រជាជនអាមេរិកទាំងអស់នាំគ្នាពាក់ម៉ាស នោះការជំងឺឆ្លង COVID-19 អាចនឹងស្ថិតនៅក្រោមការគ្រប់គ្រងក្នុងរយៈពេលពី ៤-៨សប្ដាហ៍។ នេះបើតាមការចេញផ្សាយ ដោយសារព័ត៌មាន CNA នៅព្រឹកថ្ងៃពុធ ទី១៥ ខែកក្កដា ឆ្នាំ២០២០។ លោក Redfield ធ្វើការកត់សម្គាល់បែបនេះ នៅក្នុងបទសម្ភាសន៍តាមប្រព័ន្ធអនឡាញ ជាមួយទស្សនាវដ្ដីវេជ្ជសាស្ត្រអាមេរិក (Journal of the American Medical Association) នៅថ្ងៃអង្គារសប្ដាហ៍នេះ។ នាឱកាសនោះនាយក CDC រូបនេះបានគូសបញ្ជាក់ដូច្នេះថា «ខ្ញុំគិតថា បើយើងអាចធ្វើឱ្យអ្នកទាំងអស់គ្នា ពាក់ម៉ាសបាន នោះការកើនឡើងនៃករណីឆ្លង COVID-19 អាចនឹងស្ថិតនៅក្រោមការគ្រប់គ្រង ក្នុងរយៈពេលពី ៤ ទៅ ៨សប្ដាហ៍»។ លោក Redfield បានបន្ថែមទៀតថា ការពាក់ម៉ាស គឺជាបញ្ហាសុខាភិបាលសាធារណៈ ប៉ុន្តែលោកមានការសោកស្ដាយ បើការពាក់ម៉ាសត្រូវបានប្រើប្រាស់ ត្រឹមតែជាប្រយោជន៍នយោបាយ។ គួរបញ្ជាក់ថា បើតាម CDC ការពាក់ម៉ាសគឺជាវិធានការមួយដ៏ចម្បង ក្នុងការចូលរួមទប់ស្កាត់ការឆ្លង COVID-19។ គិតត្រឹមថ្ងៃអង្គារសប្តាហ៍នេះ សហរដ្ឋអាមេរិកមានករណីឆ្លង COVID-19 សរុប ៣.៥លានករណី ក្នុងនោះស្លាប់ ១៣៩,១៤៣នាក់ និងជាសះស្បើយឡើងវិញ ១.៦លាននាក់៕	2020-07-15T16:16:00+07:00	freshnewsasia.com	https://m.freshnewsasia.com/index.php/en/internationalnews/165274-2020-07-15-02-16-22.html
74c5a099-e42e-4ded-a5dc-474536f833cd	ស្រី្តក្នុងវិស័យសហគ្រាសខ្នាតតូច និងមធ្យម កំពុងស្ថិតក្នុងចំណុច ដែលងាយរងផលប៉ះពាល់ខ្ពស់ ដោយសារវិបត្តិជំងឺកូវីដ-១៩	ភ្នំពេញ ៖ ចំនួន ៦១% នៃអ្នកដឹកនាំស្រី្ត និងអ្នកធ្វើជំនួញក្នុងវិស័យ សហគ្រាសខ្នាតតូច និងមធ្យម គឺជាស្ត្រី ដែលជាអត្រាខ្ពស់ ក្នុងបណ្តាប្រទេសអាស៊ាន។ នេះជាការលើកឡើង របស់លោកជំទាវ អ៊ឹង កន្ថាផាវី រដ្ឋមន្ត្រីក្រសួងកិច្ចការនារី នាព្រឹកថ្ងៃទី១៥ ខែកក្កដា ឆ្នាំ២០២០នេះ ក្នុងសិក្ខាសាលា ស្តីពី «សហគ្រិនស្ត្រីក្នុងសហគ្រាសខ្នាតតូច និងមធ្យម ក្នុងអំឡុងពេល និងក្រោយពីវិបត្តិនៃជំងឺកូវីដ-១៩» លោកជំទាវ បានឱ្យដឹងថា សហគ្រិននិងអាជីវករស្ត្រីនៅកម្ពុជា នៅតែប្រឈមជួបឧបសគ្គជាច្រើន ជាពិសេសនៅតាមតំបន់ទីជនបទ។ លោកជំទាវ អ៊ឹង កន្ថាផាវី បានបញ្ជាក់ថា ពេលវិបត្តិកូវីដ-១៩នេះ សហគ្រាសខ្នាតតូច និងមធ្យម ដែលមានស្ត្រីជាម្ចាស់អាជីវកម្ម កំពុងស្ថិតក្នុងចំណុច ដែលងាយរងផលប៉ះពាល់ខ្ពស់ ឬអាចខូចខាត នៅពេលដែលយើងឈានទៅដំណើរការពិភពសេដ្ឋកិច្ច នៅក្រោយវិបត្តិកូវីដ-១៩ ។ លោកជំទាវ បានឲ្យដឹងទៀតថា ក្នុងបរិការណ៍បច្ចុប្បន្ន ការសិក្សាស្រាវជ្រាវ បានបង្ហាញថា ជំងឺកូវីដ-១៩ បានបង្កផលប៉ះពាល់អវិជ្ជមាន លើស្ត្រីច្រើនជាងបុរស ទាំងក្នុងវិស័យសេដ្ឋកិច្ចនិងសង្គម ជាពិសេសស្ត្រី នៅក្នុងប្រទេសកំពុងអភិវឌ្ឍ ដែលកំពុងរងផលប៉ះពាល់យ៉ាងធ្ងន់ធ្ងរ ដោយសារស្ត្រីភាគច្រើន មានការងារនៅក្នុងវិស័យសេវាកម្ម និងវិស័យសេដ្ឋកិច្ចក្រៅប្រព័ន្ធ ហើយអាចមិនបានទទួល នូវការឧបត្ថម្ភ ពីកម្មវិធីគាំពារសង្គម ដោយជាធម្មតាកម្មវិធីនេះ គ្របដណ្ដប់តែលើកម្មករនិយោជិតសេដ្ឋកិច្ច ក្នុងប្រព័ន្ធប៉ុណ្ណោះ។ ពីរទសវត្សរ៍កន្លងមកនេះ ការរីកចម្រើននៃកិច្ចអភិវឌ្ឍន៍សេដ្ឋកិច្ច-សង្គមកម្ពុជា រួមទាំងការលើកកម្ពស់សមភាពយេនឌ័រ បានរុញច្រានមនុស្សជាច្រើន ចាកចេញពីភាពក្រីក្រ, ប៉ុន្តែបើតាមរដ្ឋមន្ត្រីក្រសួងកិច្ចការនារី បញ្ហាវិបត្តិកូវីដ-១៩ អាចនឹងបង្កឱ្យពួកគាត់ ត្រឡប់ចូលក្នុងភាពក្រីក្រវិញ ផងដែរ៕	2020-07-15T16:01:37+07:00	cen.com.kh	https://cen.com.kh/archives/225123.html
bade1528-b526-4d8d-a454-8c655c5bbbb7	ដោយសារជំងឺកូវីដ-១៩ ធ្វើឲ្យពលរដ្ឋខ្មែរវិលត្រឡប់ពីថៃ មកកម្ពុជាវិញជាង១០ម៉ឺននាក់	ភ្នំពេញ៖ លោកជំទាវ ជូ ប៊ុនអេង មានប្រសាសន៍ថា រហូតមកដល់ពេលនេះ មានប្រជាពលរដ្ឋខ្មែរវិលត្រឡប់ពីប្រទេសថៃ មកប្រទេសកម្ពុជាវិញ មានជាង១០ម៉ឺននាក់ ហើយការវិលត្រឡប់មកវិញនេះ ដោយសារជំងឺកូវីដ-១៩ បានរីករាលដាល់ពេញសាកលលោក ធ្វើឲ្យមានការបិទប្រទេសជាដើម។ ក្នុងកិច្ចប្រជុំជាន់ខ្ពស់រវាងស្ថាប័នពាក់ព័ន្ធ នៃរាជរដ្ឋាភិបាល និងអង្គការសហប្រជាជាតិនៅកម្ពុជាស្ដីពី កម្មវិធីរួមគ្នា ដើម្បីគាំទ្រជនទេសន្ដរប្រវេសន៍ ដែលវិលត្រឡប់ក្នុងស្ថានភាពនៃការរាតត្បាតជំងឺកូវីដ-១៩ និងផលប៉ះពាល់ នាព្រឹកថ្ងៃពុធ ទី១៤ ខែកក្កដា ឆ្នាំ២០២០ នៅទីស្ដីការក្រសួងមហាផ្ទៃ លោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្ត្រៃយ៍គណៈកម្មាធិការប្រយុទ្ធប្រឆាំងអំពើជួញដូរមនុស្ស បានឲ្យដឹងថា ស្ថានភាពជំងឺកូវីដ-១៩ មិនទាន់បានស្ងប់ស្ងាត់នៅឡើយទេ ហើយប្រទេសជិតខាងក្នុងតំបន់ នៅតែបន្ដឆ្លងជំងឺកូវីដ-១៩ ជាពិសេស បន្ដរឹតត្បិតក្នុងការបិទព្រំដែន និងកាត់បន្ថយចរាចរណ៍ផលិតផល ដែលជាប្រភពនៃសេដ្ឋកិច្ចរបស់ខ្លួន។ លោកជំទាវបន្ដថា រោងចក្រសហគ្រាស និងអាជីវកម្មជាច្រើន ត្រូវបានផ្អាក ដែលធ្វើឲ្យពលករបាត់បង់ការងារ និងបានរុញច្រានឲ្យពលករទេសន្ដរប្រវេសន៍មួយចំនួន សម្រេចចិត្តវិលត្រឡប់មកស្រុកទេសរបស់ខ្លួនវិញ ទោះបីជាប្រឈមនឹងការហាមឃាត់ និងបិទព្រំដែនក៏ដោយ។ លោកជំទាវ មានប្រសាសន៍ថា «គិតចាប់ពីថ្ងៃទី២១ ខែមីនា ឆ្នាំ២០២០ ក្រោយការប្រកាសបិទព្រំដែនរបស់រាជរដ្ឋាភិបាលថៃ មកដល់ថ្ងៃទី៧ ខែកក្កដា ឆ្នាំ២០២០ ដែលមានរយៈពេល៣ខែ ១៥ថ្ងៃ មានប្រជាពលរដ្ឋកម្ពុជា ដែលវិលត្រឡប់ពីការធ្វើទេសន្ដរប្រវេសន៍ នៅក្រៅប្រទេស ជាពិសេស ប្រទេសថៃចំនួនសរុបចំនួន ជាង១០០.៥៦៨នាក់»។ ឆ្លៀតឱកាសនោះដែរ លោកជំទាវ លើកឡើងថា ក្នុងទស្សនវិស័យរួម នៃការឆ្លើយតបទៅនឹងវិបត្តិការរាតត្បាតជំងឺកូវីដ-១៩ និងផលប៉ះពាល់លើវិស័យសេដ្ឋកិច្ច និងសង្គមជាសាកល អង្គការសហប្រជាជាតិ នៅកម្ពុជា បានចូលរួមគាំទ្រការអនុវត្តផែនការជាតិរបស់រាជរដ្ឋាភិបាល ក្នុងការឆ្លើយតបទៅនឹងវិបត្តិនៃការរាតត្បាតជំងឺកូវីដ-១៩ ដោយផ្ដោចលើការទប់ស្កាត់ការចម្លង និងការឆ្លងក្នុងចំណោមក្រុម ប្រជាពលរដ្ឋដែលទើបនឹងវិលត្រឡប់ពីការធ្វើទេសន្ដរប្រវេសន៍ ដែលអាចបង្កើតស្ថានភាពរាលដាលទ្រងទ្រាយធំនៅតាមសហគមន៍ និងរក្សាស្ថានភាពនៃការរស់នៅប្រកបដោយស្ថេរភាព នឹងភាពចុះសម្រុង ជាមួយសហគមន៍មូលដ្ឋាន ក្នុងតំណាក់កាលនៃធ្វើសមាហរណកម្ម៕	2020-07-15T14:49:36+07:00	cen.com.kh	https://cen.com.kh/archives/225087.html
5aee4a86-0a13-44ce-8c58-ebdbe08d0244	មកដល់ពេលនេះ ប្រទេសកម្ពុជាអាចគ្រប់គ្រងស្ថានភាពជំងឺកូវីដ១៩ បានល្អប្រសើរ ដោយបានធ្វើឱ្យផលិតកម្មកសិកម្មងើបឡើងវិញ	ភ្នំពេញ៖ សម្ដេចក្រឡាហោម បានមានប្រសាសន៍ថា មកដល់ពេលនេះ ប្រទេសកម្ពុជាអាចគ្រប់គ្រងស្ថានភាពជំងឺកូវីដ១៩ បានល្អប្រសើរ ដោយបានធ្វើឱ្យផលិតកម្មកសិកម្មងើបឡើងវិញ និងសកម្មភាពសេដ្ឋកិច្ចនានាមានសកម្មភាពឡើងវិញ ដើម្បីផ្គត់ផ្គង់តម្រូវការក្នុងស្រុក ឈរលើមូលដ្ឋានអនាម័យ និងវិធានការការពារការរីករាលដាលជំងឺកូវីដ១៩គ្រប់ទីកន្លែង។ សម្ដេចបានចាត់ទុកលទ្ធផលនេះថាជាស្នាដៃកើតចេញពីការដឹកនាំដ៏ត្រឹមត្រូវរបស់សម្ដេចតេជោហ៊ុនសែន និងការចូលរួមគាំទ្រពីក្រសួងស្ថាប័នជាតិ និងថ្នាក់ក្រោមជាតិ ប្រជាពលរដ្ឋ បណ្ដាប្រទេសជាមិត្ត ដៃគូអភិវឌ្ឍន៍ ក្នុងនោះក៏មានភ្នាក់ងារអង្គការសហប្រជាតិដែរ។ នៅព្រឹកថ្ងៃពុធ ទី១៥ ខែកក្កដាឆ្នាំ២០២០នេះ សម្ដេចក្រឡាហោម ស ខេង ឧបនាយករដ្ឋមន្ត្រី រដ្ឋមន្ត្រីក្រសួងមហាផ្ទៃ បានអញ្ជើញដឹកនាំកិច្ចប្រជុំជាន់ខ្ពស់រវាងស្ថាប័នពាក់ព័ន្ធនៃរាជរដ្ឋាភិបាល និងអង្គការសហប្រជាជាតិប្រចាំនៅកម្ពុជា ស្ដីពីកម្មវិធីរួមគ្នា ដើម្បីគាំទ្រជនទេសន្តរប្រវេសន៍ដែលវិលត្រឡប់ក្នុងស្ថានភាពជំងឺកូវីដ១៩ និងផលប៉ះពាល់ នៅទីស្ដីការក្រសួងមហាផ្ទៃ។ សម្ដេចក្រឡាហោម បានមានប្រសាសន៍ថា កិច្ចប្រជុំនេះបានរៀបចំឡើងក្នុងបរិការណ៍ដែលពិភពលោកកំពុងជួបវិបត្តិសង្គម និងសេដ្ឋកិច្ច បង្កឡើងដោយជំងឺកូវីដ១៩ ហើយថាដើម្បីប្រយុទ្ធ និងដោះស្រាយផលប៉ះពាល់បណ្ដលមកពីវិបត្តិនេះ រាជរដ្ឋាភិបាល បានបង្កើតយន្តការ និងដាក់ចេញវិធានការជាបន្តបន្ទាប់។ ជាក់ស្ដែងនៅថ្ងៃនេះ រាជរដ្ឋាភិបាលបានបន្តកិច្ចប្រជុំក្នុងក្របខ័ណ្ឌកិច្ចសហប្រតិបត្តិការជាមួយអង្គការសហប្រជាជាតិ ដើម្បីរួមគ្នាជួយពលរដ្ឋជាជនទេសន្តរប្រវេសន៍ក្នុងស្ថានភាពលំបាកនៃជំងឺកូវីដ១៩។ សម្ដេចបានថ្លែងអំណរគុណយ៉ាងជ្រាលជ្រៅចំពោះអង្គការសហប្រជាជាតិ ដែលបានអនុម័តគម្រោងថវិកាចំនួន១លានដុល្លារអាមេរិក ដើម្បីអនុវត្តកម្មវិធីរួមគ្នាមួយរវាងទីភ្នាក់ងារអង្គការសហប្រជាជាតិ និងរាជរដ្ឋាភិបាល ក្នុងគោលបំណងជួយការពារពលករទេសន្តរប្រវេសន៍ ដែលធ្វើមាតុភូមិនិវត្តន៍ និងការពារការចម្លងជំងឺដល់សហគមន៍។ សម្ដេចសង្ឃឹមថាភាគីទាំងពីរនឹងចូលរួមមតិយោបល់ល្អៗ ដើម្បីជួយឱ្យការអនុវត្តគម្រោងនេះទទួលបានលទ្ធផលល្អ។ គួរកត់សម្គាល់ថា ក្នុងរយៈពេលជាង៣ខែ ដែលប្រទេសថៃបិទព្រំដែនជាមួយកម្ពុជា មានប្រជាពលរដ្ឋជាពលករទេសន្តរប្រវេសន៍ បានវិលត្រឡប់ប្រមាណជាជាង១០ម៉ឺននាក់ ក្នុងនោះស្ត្រីប្រមាណ៥០ភាគរយ និងកុមារ៣ភាគរយ។ នេះបើតាមរបាយការណ៍របស់លោកជំទាវ ជូ ប៊ុនអេង រដ្ឋលេខាធិការក្រសួងមហាផ្ទៃ និងជាអនុប្រធានអចិន្ត្រៃយ៍គណៈកម្មាធិការជាតិប្រយុទ្ធប្រឆាំង នឹងអំពើជួញដូរមនុស្ស ដែលបានថ្លែងជូនសម្ដេច និងអង្គប្រជុំ។ នាឱកាសនោះដែរ លោកស្រី ផូលីន ថាម៉េស៊ីស ប្រធានសម្របសម្រួលអង្គការសហប្រជាជាតិប្រចាំនៅកម្ពុជា បានថ្លែងកោតសរសើររាជរដ្ឋាភិបាលកម្ពុជា ពិសេសក្រសួងមហាផ្ទៃ សម្រាប់ការប្ដេជ្ញាចិត្ត និងការដឹកនាំក្នុងការឆ្លើយតបទៅនឹងសេចក្ដីត្រូវការរបស់ជនទេសន្តរប្រវេសន៍មាតុភូមិនិវត្តន៍ ក្នុងនាមជាក្រុមងាយរងគ្រោះមួយដ៏សំខាន់ ដែលរងផលប៉ះពាល់ពីការរាត្បាតនៃជំងឺកូវីដ១៩។ ក្នុងនាមតំណាងអង្គការសហប្រជាជាតិ លោកស្រី រួមទាំងបណ្ដាតំណាងអង្គការអន្តរជាតិនានារបស់អង្គការសហប្រជាជាតិ បានបង្ហាញការពេញចិត្តក្នុងការបន្តកិច្ចសហប្រតិបត្តការ ជាមួយរាជរដ្ឋាភិបាលកម្ពុជា ដើម្បីជួយសម្រួលការលំបាករបស់ពលរដ្ឋជាពលករទេសន្តរប្រវេសន៍ និងពលរដ្ឋងាយរងគ្រោះផ្សេងៗទៀត។ លោកស្រីវេជ្ជបណ្ឌិត លី អៃឡាន ប្រធានអង្គការសុខភាពពិភពលោក បានកោតសសើររដ្ឋបាលថ្នាក់ ក្រោមជាតិរបស់ប្រទេសកម្ពុជា ដែលបានត្រៀមលក្ខណៈឆ្លើយតបទៅនឹងជំងឺកូវីដ-១៩ ព្រោះមាន សារសំខាន់ខ្លាំងណាស់ ដើម្បីទទួលបានជោគជ័យនាពេលខាងមុខ។ លោកស្រីវេជ្ជបណ្ឌិត លី អៃឡាន មានប្រសាសន៍ថា «កាលពីសប្ដាហ៍មុន ខ្ញុំមានកិត្តិយសដែលបានចុះធ្វើទស្សនកិច្ចនៅខេត្តបាត់ដំបង បន្ទាយមានជ័យ និងសៀមរាប ជាមួយលោកជំទាវវេជ្ជបណ្ឌិត ឱ វណ្ណឌីន ដើម្បីពិនិត្យមើលដោយផ្ទាល់អំពីរបៀបដែលខេត្តនីមួយៗ បាននិងកំពុងរៀបចំត្រៀមលក្ខណៈ និងឆ្លើយតបទៅនឹងជំងឺកូវីដ-១៩។ខ្ញុំសូមថ្លែងអំណរគុណដ៏ស្មោះស្ម័គ្រចំពោះ ឯកឧត្តមអភិបាលខេត្តទាំងបី ផងដែរ»។ លោកស្រីបន្ដថា ការត្រៀមលក្ខណៈ និងការឆ្លើយតបក្នុងមូលដ្ឋាននេះ មានសារសំខាន់ខ្លាំងណាស់ ដើម្បីទទួលបានជោគជ័យ។ លោកស្រីបានឃើញ រួចមកហើយនូវវឌ្ឍនភាពដ៏សម្បើម និងតម្លៃនៃកិច្ចសហការពហុវិស័យ ព្រោះមានសារសំខាន់ខ្លាំងណាស់ក្នុងការវិនិយោគ ទៅលើទំនាក់ទំនងដ៏រឹងមាំ និងប្រកបដោយភាពជឿជាក់ រវាងដៃគូនៅថ្នាក់ជាតិ និងថ្នាក់ក្រោមជាតិ។ អញ្ជើញមានប្រសាសន៍នាឱកាសនោះដែរ ឯកឧត្តម សក់ សេដ្ឋា រដ្ឋលេខាធិការប្រចាំការក្រសួងមហាផ្ទៃបញ្ជាក់ថា ឆ្លងតាមស្មារតីនៃកិច្ចប្រជុំកន្លងមកជាមួយតំណាងភ្នាក់ងារអង្គការសហប្រជាជាតិ កញ្ចប់ជំនួយថវិកា១លានដុល្លាររបស់អង្គការសហប្រជាជាតិនាពេលនេះ នឹងត្រូវប្រើប្រាស់ដោយផ្អែកលើយន្តការរាជរដ្ឋាភិបាលដែលមានស្រាប់។ ជំនួយនេះនឹងផ្ដោតលើបណ្ដាក្រុងស្រុកមួយចំនួននៃខេត្តបាត់ដំបង សៀមរាប និងបន្ទាយមានជ័យ តាមរយៈការពង្រឹងសមត្ថភាពនៅតាមមណ្ឌលចត្តាឡីស័ក ការជួយផ្ដល់ព័ត៌មានដល់ពលរដ្ឋជាពលករទេសន្តរប្រវេសន៍ ការពង្រឹងការព្យាបាលផ្នែកចិត្តសាស្ត្រ ការបណ្ដុះបណ្ដាលជំនាញវិជ្ជាជីវៈ និងការផ្ដល់កញ្ចប់ជំនួយធ្វើសមាហរណកម្មសេដ្ឋកិច្ចដល់ពលរដ្ឋជាពលករទេសន្តរប្រវេសន៍នៅតាមមូលដ្ឋាន។ សម្ដេចក្រឡាហោម ស ខេង ឧបនាយករដ្ឋមន្ត្រីបានសម្ដែងការគាំទ្រចំពោះផែនការសកម្មភាពនេះ និងបានស្នើឱ្យស្ថាប័នពាក់ព័ន្ធចូលរួមគាំទ្រឱ្យបានល្អ។ សម្ដេចក៏បានស្នើឱ្យក្រុមការងារបច្ចេកទេសជាន់ខ្ពស់រវាងក្រសួងស្ថាប័នពាក់ព័ន្ធ បន្តកិច្ចសហការឱ្យបានជិតស្និទ្ធជាមួយភ្នាក់ងារតំណាងអង្គការសហប្រជាតិ និងត្រូវប្រជុំឱ្យបានទៀងទាត់ ដើម្បីតាមដានការអនុវត្តគម្រោងនេះ។ សូមបញ្ជាក់ថារាជរដ្ឋាភិបាលកម្ពុជា បានបង្កើតគណៈកម្មាធិការជាតិការប្រយុទ្ធប្រឆាំងនឹងជំងឺកូវីដ១៩ និងបានបង្កើតគណៈកម្មការអន្តរក្រសួងមួយ ដោយបានបែងចែកក្រុមការងារប្រតិបត្តិការចំនួនពីរ ដើម្បីទប់ទល់នឹងវិបត្តិជំងឺឆ្លងសាកលនេះ គឺទី១ ក្រុមការងារប្រតិបត្តិការបច្ចេកទេស និងផ្គត់ផ្គង់ និងទី២ ក្រុមការងារប្រតិបត្តិការអប់រំបណ្ដុះបណ្ដាល និងអប់រំសាធារណៈ៕	2020-07-15T14:28:57+07:00	cen.com.kh	https://cen.com.kh/archives/225071.html
497a6e42-ea19-439c-9d66-f7734cb15ac1	ជំងឺគ្រុនឈាមនៅកម្ពុជា ៦ខែ ឆ្នាំ២០២០ កើតឡើង ៣.៣៣៩ករណី និងស្លាប់ចំនួន៤ករណី	ភ្នំពេញ៖ ក្រសួងសុខាភិបាល បានប្រកាសថា ស្ថានភាពជំងឺគ្រុនឈាម នៅទូទាំងប្រទេស រយៈពេល៦ខែ (មករា ដល់មិថុនា) ឆ្នាំ២០២០ បានថយចុះប្រមាណ៨៨% បើធៀបនឹងរយៈពេលដូចគ្នា កាលពីឆ្នាំ២០១៩។ បើតាមសេចក្តីប្រកាសរបស់ក្រសួងសុខាភិបាល បញ្ជាក់ថា ស្ថានភាពជំងឺគ្រុនឈាមនៅទូទាំងប្រទេស ក្នុងរយៈពេលពីខែមករា – មិថុនា ក្នុងឆ្នាំ ២០២០ មានចំនួនសរុប ៣.៣៣៩ករណី និងស្លាប់ចំនួន៤ករណី (អត្រាស្លាប់ ០,០៣%)។ ក្នុងអំឡុងប្រាំមួយខែដើមឆ្នាំ២០២០នេះ គឺករណីជំងឺគ្រុនឈាមបានថយចុះប្រមាណជា ៨៨% បើប្រៀបធៀបជាមួយឆ្នាំ ២០១៩ ក្នុងរយៈពេលដូចគ្នាដែលមាន ២៨.២៨៥ករណី និងស្លាប់ ៣២នាក់។ ករណីជំងឺគ្រុនឈាមបាន ថយចុះនៅទូទាំងប្រទេសនាដើមឆ្នាំ២០២០ តែករណីមានរាយប៉ាយដុំៗ តាមភូមិសាស្ត្រប្រជុំជនមួយចំនួន ពិសេសនៅរាជធានីភ្នំពេញ ខេត្តព្រះសីហនុ ប៉ៃលិន សៀមរាប កណ្ដាល កំពង់ធំ តាកែវ មណ្ឌលគិរី រតនគិរី និងខេត្តព្រះវិហារ។ ជាសន្និដ្ឋានក្នុងខណៈពេលនេះ គឺស្ថានភាពជំងឺគ្រុនឈាមក្នុងប្រទេសកម្ពុជាកំពុងស្ថិតនៅក្នុងស្ថាន ភាពធម្មតាក្រោមការគ្រប់គ្រងយ៉ាងល្អ របស់កម្មវិធីប្រយុទ្ធនឹងជំងឺគ្រុនឈាមទូទាំងប្រទេស ដែលមានការចូលរួមអន្តរាគមន៍ និងសហការពេញលេញរបស់គ្រប់ដៃគូពាក់ព័ន្ធ និងប្រជាជនក្នុងសហគមន៍។ ក្រសួងបានថ្លែងអំណរគុណយ៉ាងជ្រាលជ្រៅ ជូនដល់កម្មវិធីប្រយុទ្ធនឹងជំងឺគ្រុនឈាម និងដៃគូពាក់ព័ន្ធ ទូទាំងប្រទេស អនុគណៈកម្មការគ្លីនិកជំងឺគ្រុនឈាម ថ្នាក់ដឹកនាំ មន្ត្រី-បុគ្គលិកសុខាភិបាល និងក្រុមគ្រូពេទ្យទាំងអស់នៅទូទាំងប្រទេស ក្រសួង-ស្ថាប័ន-អាជ្ញាធរពាក់ព័ន្ធទាំងអស់ទាំងថ្នាក់ជាតិ និងថ្នាក់ក្រោមជាតិ គម្រោងទប់ស្កាត់ និងបង្ការជំងឺឆ្លងក្នុងមហាអនុតំបន់ទន្លេមេគង្គ អង្គការសុខភាពពិភពលោក និងដៃគូវិនិយោគផ្សេងៗទៀត ដែលបានខំខិតបំពេញភារកិច្ចបានល្អប្រសើរបំផុត ក្នុងការសម្របសម្រួលកម្មវិធី ការធ្វើរោគ វិនិច្ឆ័យ-ព្យាបាលថែទាំករណីជំងឺ ការគ្រប់គ្រងភ្នាក់ងារចម្លងការតាមដានឃ្លាំមើលជំងឺ និងការលើកកម្ពស់ សុខភាពនាពេលកន្លងមក រួមទាំងការដាក់វិធានការអន្តរាគមន៍ ឆ្លើយតបនានាទាន់ពេលវេលា ដែលធានាបាន នូវការបង្ការបានជាមុន មិនឱ្យមានការចម្លងជំងឺសាយភាយ ឬរាតត្បាតជំងឺតាមសូចនាករក្នុងយុទ្ធសាស្ត្រជាតិ ដែលបានគ្រោងទុក។ ក្រសួងសុខាភិបាល សូមអំពាវនាវ និងលើកទឹកចិត្ត ដល់ប្រជាជនគ្រប់រូបត្រូវបន្ត ចូលរួមអនុវត្តតាមវិធាន ការបង្ការជំងឺគ្រុនឈាមតាមយុទ្ធសាស្ត្រជាតិប្រយុទ្ធនឹងជំងឺគ្រុនឈាម ដែលក្រសួងសុខាភិបាល តែងបានផ្សព្វផ្សាយជាបន្តបន្ទាប់នោះ។ ក្រសួងសុខាភិបាល សូមក្រើនរំលឹកថា ការងារប្រយុទ្ធនឹងជំងឺគ្រុនឈាម គឺជាកាតព្វកិច្ចរបស់បុគ្គលម្នាក់ៗគ្រប់រូប ដែលត្រូវចូលរួមទទួលខុសត្រូវដាច់ខាតលើការងារ៖ លុបបំបាត់ភ្នាក់ងារ ចម្លងមូសខ្លា និងដង្កូវទឹក (ក្នុងពាង-អាងទឹក សម្បកកង់យានជំនិះ និងប្រភពដក់ទឹកផ្សេងៗទៀត) រួសរាន់ទៅ ទទួលយកសេវាធ្វើរោគវិនិច្ឆ័យ-ព្យាបាល ថែទាំករណីជំងឺត្រឹមត្រូវទាន់ពេលវេលា (សេវាសាធារណៈដែលនៅ ជិតបំផុតដូចជា មណ្ឌលសុខភាព និងមន្ទីរពេទ្យ) ដោយមិនត្រូវទុកអ្នកជំងឺគ្រុនក្តៅសាកល្បងព្យាបាលដោយខ្លួនឯង និងមិនបានសង្ស័យអំពីជំងឺគ្រុនឈាម (ការធ្វើរោគវិនិច្ឆ័យ-ព្យាបាលថែទាំមិនត្រឹមត្រូវ និងមិនទាន់ ពេលវេលាគឺអាចបណ្ដាលឱ្យគ្រោះថ្នាក់ដល់អាយុជីវិត អ្នកជំងឺបានគ្រប់ពេល និងគ្មានគ្រូពេទ្យណាអាចជួយ សង្គ្រោះបានឡើយ) និងត្រូវចូលរួមអនុវត្តវិធានការរស់នៅស្អាត បរិស្ថានផ្ទះសម្បែងមានអនាម័យសម្រាន្តក្នុងមុង ទាំងថ្ងៃទាំងយប់ ប្រើសម្លៀកបំពាក់ដៃជើងវែងៗបង្ការការខាំរបស់សត្វមូសជាដើម។ ក្រសួងសុខាភិបាល នៅតែបន្តផ្តល់ជូនដោយមិនគិតថ្លៃ នូវថ្នាំបាណកឃាដ (ថ្នាំអាបែត) សម្រាប់ដាក់ចូលក្នុងភាជន៍ទឹកទុកប្រើប្រាស់ មួយឆ្នាំពីរដង (ដើមរដូវវស្សា និងចុងរដូវវស្សា) នៅតាមផ្ទះគ្រប់ៗគ្នាតាមគោលដៅភូមិសាស្ត្រនៃភ្នាក់ចម្លងមូសខ្លា៕	2020-07-15T13:38:29+07:00	cen.com.kh	https://cen.com.kh/archives/225055.html
f255fc25-afde-47c4-b60d-39e0708067d7	គ្រួសារឧត្តមសេនីយ៍ទោ ស សាវី ដែលស្លាប់ដោយជំងឺកូវីដ-១៩ នៅម៉ាលី ទទួលបានថវិកា ៥០០០ដុល្លារ ពីសម្តេច ហ៊ុន សែន	នៅព្រឹកថ្ងៃទី១៥ ខែកក្កដា ឆ្នាំ២០២០នេះ ឧបនាយករដ្ឋមន្ត្រី ប្រាក់ សុខុន រដ្ឋមន្ត្រីក្រសួងការបរទេស និងសហប្រតិបត្តិការអន្តរជាតិ បានដឹកនាំគណ:ប្រតិភូចូលរួមគោរពវិញ្ញាណក្ខន្ធសពឧត្តមសេនីយ៍ទោ ស សាវី ដែលស្លាប់ដោយជំងឺកូវីដ-១៩ នៅប្រទេសម៉ាលី ដោយបាននាំថវិការបស់សម្តេចនាយករដ្ឋមន្ត្រី ហ៊ុន សែន ចំនួន៥ពាន់ដុល្លារ និងថវិកា២០លានរៀន ប្រគល់ជូនគ្រួសារសពផងដែរ។ សពឧត្តមសេនីយ៍ទោ ស សាវី ត្រូវបានប្រារព្ធធ្វើពិធីបុណ្យជាផ្លូវការនៅវិទ្យាស្ថានហ្វឹកហ្វឺនបណ្តុះបណ្តាលកងកម្លាំងរក្សាសន្តិភាព បោសសំអាតមីន និងកាកសំណល់សង្រ្គាម ក្នុងស្រុកឧដុង្គ ខេត្តកំពង់ស្ពឺ។ ឧត្តមសេនីយ៍ទោ ស សាវី អាយុ៦៣ឆ្នាំ បានបាត់បង់ជីវិត កាលពីថ្ងៃទី២៩ ខែមិថុនា ឆ្នាំ២០២០ បន្ទាប់ពីឆ្លងជំងឺកូវីដ-១៩ នៅប្រទេសម៉ាលី។ លោកឧត្តមសេនីយ៍ទោ មានទីលំនៅភូមិចុងបឹង ឃុំម្កាក់ ស្រុកអង្គស្នួល ខេត្តកណ្តាល៕ ដោយ៖ សុភាព១	2020-07-15T11:55:57+07:00	kbnnews.com	https://kbn.news/archives/171878
b05c304b-d3c8-4234-8d84-4b21d583bdf2	កម្ពុជាមិនទាន់ប៉ះពាល់សន្តិសុខស្បៀង តែអ្នកជំនាញស្នើឲ្យបន្ថយពឹងផលិតផលកសិកម្មប្រទេសជិតខាង	ជំងឺកូវីដ១៩ មិនទាន់បានធ្វើឲ្យប៉ះពាល់ដល់សន្តិសុខស្បៀងនៅកម្ពុជា ដូចបណ្តាប្រទេសមួយចំនួនលើពិភពលោកនៅឡើយទេ ប៉ុន្តែវាបានក្លាយជាជួងដាស់តឿនដល់ប្រទេសនេះ ឲ្យគិតគូដល់ការកែច្នៃអាហារ និងពង្រឹងការដាំដុះដំណាំកសិកម្មមួយចំនួនសម្រាប់ការប្រើប្រាស់ក្នុងស្រុក ដោយមិនត្រូវពឹងផ្អែកខ្លាំង លើប្រទេសជិតខាងដូចមុនទៀតឡើយ។ នេះបើតាមការលើកឡើងរបស់អ្នកជំនាញ។ ដោយសារតែវិបត្តិសុខភាពដែលបង្កឡើងដោយវីរុសកូរ៉ូណា ប្រទេសជិតខាងកម្ពុជា បានបិទច្រកព្រំដែនដើម្បីទប់ស្កាត់ការឆ្លងរាលដាល ដោយសារនៅប្រទេសថៃ និងវៀតណាម បានឈានដល់ការចម្លងកម្រិតសហគមន៍។ ការណ៍នោះ បានបង្កឲ្យមានការព្រួយបារម្ភខ្លះៗ ក្នុងចំណោមមហាជនខ្មែរ ដែលទទួលទានផលិតផលកសិកម្មនាំចូលដែលមានដូចជាបន្លែនិងផ្លែឈើជាដើម។ ប៉ុន្តែការព្រួយបារម្ភនោះ ត្រូវបានរលាយបាត់វិញដោយសារតែការព្រមព្រៀងដោះដូរទំនិញនៅតាមច្រកព្រំដែននៅបើកដំណើរការដដែល។ លោក កាន់ បុញ្ញរិទ្ធ អ្នកតំណាងអង្គការអ្នកស្ម័គ្រចិត្តនៅបរទេសប្រចាំនៅកម្ពុជាឬវីអេសអូកម្ពុជានិងជាទីប្រឹក្សាគម្រោងការលើកកម្ពស់ជីវភាពជនបទបានពន្យល់ប្រាប់វីអូអេថា៖ «បន្លែបើនិយាយពីស្ថានភាពផលិតវិញគឺនៅមានស្ថានភាពដដែលប៉ុន្តែទាក់ទងមួយគ្រាមានកូវីដគឺវាមានការបិទផ្លូវបិទអីទៅវាប៉ះពាល់ដល់ថ្លៃហើយវាធ្វើឲ្យមានការជ្រួលច្របល់ដោយការលក់អនឡាញកាន់តែច្រើនប៉ុន្តែទាក់ទងនឹងគុណភាពវាអត់មានអ្នកធានាបាននូវគុណភាព»។ លោកកាន់ បុញ្ញរិទ្ធបានបន្តថាផលិតផលស្រូវអង្ករមិនប៉ះពាល់ទេ៖«ពីព្រោះកូវីដកើតឡើងចំពេលដែលកសិករប្រមូលផលរួចហើយ អីចឹងគាត់មានអាហាររបស់គាត់បម្រុងទុកមួយល្មមដល់ពេលអីចឹងទៅវាអត់ប៉ះពាល់អីច្រើនទេ»។ តម្លៃអង្ករកើនឡើងខ្លះ ដោយសារពលរដ្ឋមួយចំនួនទិញអាហារស្តុកទុក និងដោយបរិមាណនៃការបញ្ជាទិញសម្រាប់លក់ទៅបរទេសនៅមានដដែល ហើយសឹងតែកើនឡើងច្រើនជាងមុនផងដែរ។ ផលិតផលស្រូវ គឺមានទំហំពាក់កណ្តាលនៃផលិតផលកសិកម្មនៃប្រទេសកម្ពុជាដែលអាចបំពេញតម្រូវការក្នុងស្រុកនិងសល់នាំចេញ។ ក្នុងឆ្នាំ២០១៩កម្ពុជានាំចេញអង្ករចំនួន ៦២០.០០០តោនដែលធ្វើឲ្យកម្ពុជាស្ថិតក្នុងចំណោមប្រទេសធំៗ១០ដែលនាំអង្ករចេញច្រើនលើពិភពលោក។ ប៉ុន្តែដំណាំផ្លែឈើនិងបន្លែក្នុងប្រទេសអាចបំពេញតម្រូវការបានតែ៧០ភាគរយប៉ុណ្ណោះក្រៅពីនោះត្រូវនាំចូលពីក្រៅប្រទេសជាពិសេសពីប្រទេសថៃនិងវៀតណាម។ នេះបើតាមតួលេខចងក្រងដោយស្ថានទូតសហរដ្ឋអាមេរិកប្រចាំនៅកម្ពុជា។ ក្រុមអ្នកជំនាញឲ្យដឹងថា កម្ពុជានាំបន្លែចូលចំនួនចន្លោះពី២០០ ទៅ៤០០តោនក្នុងមួយថ្ងៃៗ។ លោកបណ្ឌិត យ៉ង សាំងកុមារ អ្នកជំនាញខាងកសិកម្មនិងជាប្រធានគណៈកម្មាធិការនាយកនៃគណបក្សប្រជាធិបតេយ្យមូលដ្ឋានមើលឃើញថាវិបត្តិសុខភាពដែលបង្កឡើងដោយជំងឺកូវីដ១៩បានផ្តល់ជាឱកាសល្អសម្រាប់កសិករទៅវិញដោយសារតែតម្រូវការស្បៀងអាហារកើនឡើងនៅក្នុងប្រទេសនិងក្រៅប្រទេសដូច្នេះការនាំចេញកើនឡើងរីឯតម្លៃក៏កើនឡើងផងដែរ។ ទន្ទឹមនឹងនេះវាក៏ជាឱកាសសម្រាប់កម្ពុជាងាកមកមើលការបំពេញតម្រូវការផលិតផលកសិកម្មក្នុងស្រុកនិងពង្រឹងឧស្សាហកម្មកែច្នៃផលិតផលមួយចំនួនដែលប៉ះពាល់ក្នុងនោះមានដូចជាស្វាយចន្ទីនិងដំឡូងមីជាដើម។ លោក យ៉ង សាំងកុមារ បានបន្ថែមថា៖ «វាជាមេរៀនមួយសំខាន់សម្រាប់កម្ពុជាយើងគឺគិតគូរការពង្រឹងការផលិតក្នុងស្រុកដើម្បីបំពេញតម្រូវការប្រជាជនក្នុងស្រុក ដើម្បីធានាសន្តិសុខស្បៀងក៏វាទាក់ទងសេដ្ឋកិច្ចនិងការងារដែរ។ អីចឹងវាជាឱកាសវិញទេ»។ ផលិតផលកសិកម្មមានទំហំ២២ ភាគរយនៃផលិតផលសរុបក្នុងស្រុក។ កសិករកម្ពុជាមានជាង៣លានគ្រួសារដោយក្នុងនោះមានជាង២លានគ្រួសារមិនពឹងផ្អែកលើវិស័យកសិកម្មទាំងស្រុងទេ។ ពួកគេអាស្រ័យលើចំណូលដែលបានមកពីសមាជិកក្រុមគ្រួសារដែលធ្វើការតាមរោងចក្រនានាក្នុងប្រទេសនិងអ្នកខ្លះធ្វើចំណាកស្រុកទៅប្រទេសជិតខាងជាពិសេសប្រទេសថៃ។ ការណ៍នេះនាំឲ្យមានផលប៉ះពាល់ដល់ចំណូលរបស់ក្រុមគ្រួសារដែលធ្លាប់តែបានមកពីកូនដែលធ្វើការនៅរោងចក្រនិងធ្វើចំណាកស្រុកទៅក្រៅប្រទេស។ ពួកគេខ្លះបាត់បង់ចំណូលដោយសារតែរោងចក្រមួយចំនួនបានព្យួរសកម្មភាពនិងប៉ះពាល់ដល់កម្មករជិត២០ម៉ឺននាក់។ ក្នុងពេលជាមួយគ្នានេះដែរមានពលករយ៉ាងហោចណាស់១០ម៉ឺននាក់បានវិលត្រឡប់មកប្រទេសវិញដោយសារតែភ័យខ្លាចជំងឺកូវីដ១៩និងសកម្មភាពការងារមួយចំនួនក្នុងប្រទេសថៃត្រូវផ្អាកដោយសារតែវិបត្តិសុខភាពនេះផងដែរ។ លោក យ៉ង សាំងកុមារ បានបញ្ជាក់បន្ថែមថា កសិករទាំងនេះប្រឈមនឹងភាពមិនច្បាស់លាស់លើផ្នែកសង្វាក់ផលិតកម្មក្នុងពេលខាងមុខ៖ «ទាំងនេះក៏ជាបញ្ហាប្រឈមដែរពីព្រោះគាត់ត្រូវការទុនដើម្បីដាំដុះទៅមុខទៀតប៉ុន្តែយើងកំពុងតែតាមដានមើលថាស្ថានភាពយ៉ាងម៉េចពីព្រោះវាទាមទារឲ្យមានការតាមដានសិក្សាមើលការប្រឈមរបស់គាត់ប៉ុណ្ណា។ ជារួមគឺបញ្ហានេះវាធ្ងន់ធ្ងរសម្រាប់ពួកគាត់ជាពិសេសអ្នកដែលប្រាក់ចំណូលរបស់គាត់អាស្រ័យលើក្រៅពីការងារកសិកម្ម»។ លោក យ៉ង សាំងកុមារ បញ្ជាក់ថាកសិករទាំងនេះត្រូវប្រឈមនឹងការបង់រំលោះប្រាក់កម្ចីពីគ្រឹះស្ថានមីក្រូហិរញ្ញវត្ថុផងដែរដែលចាំបាច់ត្រូវតែមានការគាំទ្របន្ថែម៖ «អីចឹងបានជាយើងទាមទារឲ្យមានវិធានការគាំទ្រដល់ពួកគាត់គឺធ្វើម៉េចឲ្យពួកគាត់មានឱកាសរកប្រាក់ចំណូលឡើងវិញ។ ធ្វើម៉េចឲ្យពួកគាត់មានភាពធូរស្រាលក្នុងការបង់រំលោះធនាគារជាដើម»។ កត្តាទាំងនេះ អាចបង្កជាបញ្ហាប្រឈមដល់សន្តិសុខស្បៀងក្នុងពេលអនាគតផងដែរ។ លោក ថេង សាវឿន ប្រធានសហព័ន្ធសហគមន៍កសិករកម្ពុជាបានបញ្ជាក់ថា៖ «កសិករនឹងប្រថុយដាក់លក់ឬបញ្ចាំទ្រព្យសម្បតិ្តគាត់ផ្សេងៗដើម្បីធ្វើការសងត្រឡប់ទៅស្ថាប័នមីក្រូហិរញ្ញវត្ថុឬធនាគារឯកជនហ្នឹង។ នេះជាចំណុចមួយព្រួយបារម្ភហើយខ្ញុំគិតថាការលើកកម្ពស់ឬកាត់បន្ថយភាពក្រីក្រអាចប្រឈមខ្លាំងហើយជាពិសេសគឺកត្តាសេដ្ឋកិច្ចនិងជីវភាពពួកគាត់ប្រចាំថ្ងៃប្រឈមខ្លាំងមែនទែន។ នេះជាហេតុសំខាន់។ យើងអាចនិយាយបានដែរថាអ្នកដែលប្រឈមនឹងកង្វះខាតស្បៀងកាន់តែប្រឈមមុខជាងគេជាងឯងដែលគាត់ពិបាកក្នុងការរកចំណូលហើយផលិតកម្មទីផ្សាររបស់ពួកគាត់ មួយចំនួនមានដីមានស្រែអាចផលិតបានសម្រាប់ហូបជាលក្ខណៈគ្រួសារបានខ្លះៗដែរ»។ តាមការសិក្សារបស់អង្គការវីអេសអូកម្ពុជា ដែលបានស្ទាបស្ទង់មតិខ្នាតតូចលើក្រុមកសិករចំនួន៣៨២នាក់បានឲ្យដឹងថា កសិករចំនួន២៩៦នាក់មិនប៉ះពាល់លើការងារកសិកម្មទេ ហើយពួកគេអាចដំណើរការពេញលេញឡើងវិញបានក្នុងរយៈពេល៣ខែខាងមុខ។ ដោយឡែកកសិករ៤០នាក់បានបញ្ជាក់ថាពួកគេបើកបានខ្លះដោយជំនួយពីរដ្ឋាភិបាល។ ប៉ុន្តែមានកសិករ៥នាក់បានក្ស័យទុន។ លោក កាន់ បុញ្ញរិទ្ធ នៃអង្គការវីអេសអូកម្ពុជា ក៏បានបញ្ជាក់បន្ថែមថា៖ «រឿងកូវីដ១៩នេះយើងកំពុងសិក្សាមើលថាផលប៉ះពាល់វាមានអីគេ។ រឿងលក់ផលិតផលមិនមែនជាបញ្ហាទេប៉ុន្តែរឿងសំខាន់គឺការផ្សារភ្ជាប់ធាតុចូលកសិកម្មមួយចំនួនដែលធាតុចូលកសិកម្មមួយចំនួនហ្នឹងវាធ្វើឲ្យប៉ះពាល់តម្លៃ។ ឧទាហរណ៍ធាតុចូលកសិកម្មមួយចំនួនដូចជាជីដែលផលិតនៅក្រៅប្រទេសវាធ្វើឲ្យថ្លៃជាងមុនទៅវាអាចប៉ះពាល់ដល់ផលិតផលរបស់កសិករផងដែរ។ បើសិនជាយើងមានផលិតផលក្នុងស្រុកគឺវាអាចជួយបានច្រើន»។ អង្គការវីអេសអូកម្ពុជា ធ្វើការនៅខេត្តបាត់ដំបង កំពង់ឆ្នាំងនិងកំពង់ធំជាមួយនឹងកសិករប្រហែល៩.០០០នាក់ តាំងពីឆ្នាំ២០១៤ ហើយយល់ថាក្រៅពីការពង្រឹងផលិតផលក្នុងស្រុកការពង្រឹងការភ្ជាប់ទំនាក់ទំនងរវាងកសិករជាមួយនឹងម្ចាស់រោងម៉ាស៊ីនកិនស្រូវនានានិងឈ្មួញកណ្តាលក៏អាចជួយពង្រឹងស្មារតីកសិករផងដែរជាពិសេសនៅពេលដែលមានវិបត្តិសុខភាពដូចនេះដែលធ្វើឲ្យលំហូរព័ត៌មានត្រូវកកស្ទះនៅកន្លែងខ្លះ។ អង្គការអ្នកស្ម័គ្រចិត្តនេះមើលឃើញថា ការខ្វះចន្លោះព័ត៌មានរវាងកសិករនិងម្ចាស់រោងម៉ាស៊ីនកិនស្រូវ បានធ្វើឲ្យកសិករបែរជាមានអារម្មណ៍មិនច្បាស់លាស់ពីទីផ្សារផលិតផលរបស់ពួកគេ ហើយធ្វើឲ្យពួកគេងាយរងគ្រោះនឹងការទម្លាក់តម្លៃ។ លោក កាន់ បុញ្ញរិទ្ធិបានបន្ថែមថា៖ «បើនិយាយជារួមទៅឥឡូវនេះយើងកំពុងជួយផ្នែកស្រូវដែលយើងកំពុងផ្សារភ្ជាប់ទីផ្សារហើយនឹងកំពុងពង្រឹងក្រុមរបស់គាត់ដោយធ្វើម៉េចឲ្យគាត់ទទួលបានព័ត៌មានច្បាស់លាស់ថាស្រូវរបស់គាត់ផលិតគឺអត់បញ្ហាអ្វីទេគឺរោងម៉ាស៊ីនកិនស្រូវគេចាំទទួលយកព្រោះដោយសារមានការកុម្មង់ទិញច្រើន»។ ប៉ុន្តែមន្ត្រីរដ្ឋាភិបាលកម្ពុជាបានផ្តល់រូបភាពដ៏ល្អពីស្នាដៃនិងសមិទ្ធិផលដែលកើតមានឡើងនៅក្នុងមូលដ្ឋានរបស់ខ្លួន។ លោក អ៊ុក សំណាង ប្រធានមន្ទីរកសិកម្មខេត្តព្រៃវែងបានអះអាងនៅក្នុងសន្និសីទសារព័ត៌មានមួយនៅអង្គភាពអ្នកនាំពាក្យរដ្ឋាភិបាលកម្ពុជាកាលពីថ្ងៃព្រហស្បតិ៍សប្តាហ៍មុនថាក្តីកង្វល់នានាដែលក្រុមអ្នកជំនាញឬបណ្តាញសារព័ត៌មានបានលើកឡើងគឺខុសពីស្ថានភាពជាក់ស្តែង។ លោក អ៊ុកសំណាងបានបន្ថែមថា៖«កន្លងមកនេះយើងឃើញថាប្រជាពលរដ្ឋខ្វះកម្លាំងពលកម្ម កសិកម្មនឹងធ្លាក់ចុះប៉ុន្តែជាក់ស្តែងអត់ទេ។ ជាក់ស្តែងទោះបីកម្លាំងពលកម្មពេញវ័យត្រូវបានមកបម្រើការនៅរោងចក្រហើយនៅសល់ឪពុកម្តាយជាអ្នកដំណើរការផលិតកម្មប៉ុន្តែវាត្រូវបានយន្តូបនីយកម្មដើរជំនួស ទាំងការភ្ជួររាស់ទាំងការដឹកជញ្ជូន។ អីចឹងនៅសល់ភារកិច្ចគាត់តែមួយទេគឺកត់ភ្នែកជញ្ជីងថ្លឹងស្រូវហើយនឹងគិតលុយ»។ រីឯលោករស់ ផារិទ្ធ អភិបាលរងខេត្តស្វាយរៀងបានបញ្ជាក់នៅក្នុងសន្និសីទសារព័ត៌មានមួយទៀតដែលបានរៀបចំឡើងនៅអង្គភាពអ្នកនាំពាក្យរាជរដ្ឋាភិបាលនៅថ្ងៃទី៦ខែកក្កដាថាវិធីបង្កបង្កើនផលកសិកម្មបច្ចុប្បន្នខុសពីក្នុងពេលអតីតកាលដោយសារតែការប្រើប្រាស់គ្រឿងយន្ត៖ «យើងពិនិត្យមើលនៅតាមផ្ទះមិនមានមនុស្សនៅច្រើនទេប្រចាំថ្ងៃ មានតែយាយតាឬក៏ឪពុកម្តាយពីរនាក់និងក្មេងៗតែប៉ុណ្ណោះទេ។ សួរថាកម្លាំងពលកម្មទៅណា? កម្លាំងពលកម្មគេទៅធ្វើការតាមរោងចក្រតំបន់សហគ្រាសនានាដើម្បីលើកកម្ពស់ជីវភាពគ្រួសាររបស់បងប្អូន។ នេះបញ្ជាក់ថាមានការរីកចម្រើនគួរឲ្យកត់សម្គាល់។ ហើយសួរថាបើអត់កម្លាំងពលកម្ម មានតែចាស់ៗហេតុអ្វីក៏អាចធ្វើស្រែបាន? ស្រែផ្ទៃដីប៉ុណ្ណាគឺធ្វើបានប៉ុណ្ណឹងហើយលើសផែនការទៅទៀត។ ហេតុអ្វី? គឺដោយយើងប្រើគ្រឿងយន្ត»។ ប៉ុន្តែលោក អ៊ុក សំណាង ទទួលស្គាល់ដែរថាតម្លៃស្រូវ បានធ្លាក់ចុះខ្លះជាពិសេសអ្នកនៅសល់ចុងរដូវដែលមានបរិមាណតិចតួចហើយពិបាកដឹកជញ្ជូន៖ «អីចឹងទៅធ្លាក់តម្លៃអីចឹងដែរដោយសារតែអ្នកស្រុកឈ្មួញកណ្តាលអ្នកភូមិអ្នកអីហ្នឹងគាត់ទិញសម្រាប់ត្រៀមលក់បន្តទៅមុខអីចឹងទៅឬមួយក៏គាត់ទិញសម្រាប់ផ្គត់ផ្គង់ចំណីសត្វអីចឹង។ អីចឹងវាមានតម្លៃទាប ខ្ញុំទទួលស្គាល់ថាវាពិតជាមានអីចឹងមែនកន្លងមក»។ មន្ត្រីរដ្ឋាភិបាលថ្នាក់មូលដ្ឋានក៏បានទទួលស្គាល់បញ្ហាប្រឈមដែលកើតឡើងពីការបាត់បង់ការងាររោងចក្រនិងពលករចំណាកស្រុកត្រូវវិលមកវិញ។ លោកជា សុមេធី អភិបាលខេត្តព្រៃវែងបានថ្លែងនៅក្នុងសន្និសីទសារព័ត៌មានកាលពីថ្ងៃព្រហស្បតិ៍សប្តាហ៍មុនដែរថាក្នុងអំឡុងពេលមានវិបត្តិសុខភាពនេះពលករចំណាកស្រុកបានវិលត្រឡប់មកប្រទេសវិញហើយបានក្លាយជាបញ្ហាប្រឈមមួយសម្រាប់ខេត្ត៖ «ឥឡូវនេះបញ្ហាប្រឈមដែលសព្វថ្ងៃនេះគឺពាក់ព័ន្ធនឹងបញ្ហាកូវីដនេះ គឺបងប្អូនប្រជាពលរដ្ឋចំណាកស្រុកមកពីថៃនេះច្រើន។ មកដល់ម៉ោងនេះគឺគាត់មកពីថៃនេះគឺមកដល់ជិត៨.០០០នាក់»។ ខេត្តព្រៃវែងមានពលរដ្ឋធ្វើចំណាកស្រុកច្រើនរហូតដល់ចំនួន២២ម៉ឺននាក់ក្នុងនោះជាង៥ម៉ឺននាក់ទៅធ្វើការក្រៅប្រទេស។ នេះបើតាមការបញ្ចាក់របស់លោកអភិបាលខេត្ត។ ខេត្តស្វាយរៀងក៏មានកម្មកររោងចក្រកាត់ដេរសម្លៀកបំពាក់និងស្បែកជើងជាង១ម៉ឺននាក់បានបាត់បង់ការងារក្រោយពីរោងចក្រចំនួន១៨បានបិទ។ តាមការបញ្ជាក់របស់អាជ្ញាធរខេត្តគឺពលរដ្ឋក្រីក្រជាង២ម៉ឺនគ្រួសារទទួលបានការឧបត្ថម្ភរបស់រដ្ឋាភិបាលក្នុងអំឡុងកូវីដ១៩នេះ។ អង្គការ Oxam បានព្រមានថាភាពអត់ឃ្លានដែលបង្កឡើងដោយវីរុសកូរ៉ូណាអាចសម្លាប់មនុស្សច្រើនជាវីរុសនេះទៅទៀត។ នៅក្នុង ចេញផ្សាយកាលពីថ្ងៃទី៩ខែកក្កដាអង្គការនេះព្រមានថាផលប៉ះពាល់គឺមានទាំងលើប្រទេសដែលមានចំណូលមធ្យមនិងប្រទេសអ្នកមានហើយមានមនុស្សរហូតដល់១២.០០០នាក់នឹងស្លាប់ជារៀងរាល់ថ្ងៃដោយសារការអត់ឃ្លាន។ លោក សុខ ឥសាន អ្នកនាំពាក្យគណបក្សប្រជាជនកម្ពុជាបានបញ្ជាក់ប្រាប់វីអូអេកាលពីថ្ងៃច័ន្ទថាប្រទេសកម្ពុជាមិនព្រួយបារម្ភនឹងកង្វះអាហារូបត្ថម្ភទេ៖ «ខ្ញុំយល់ថារាជរដ្ឋាភិបាលកម្ពុជាបានត្រៀមលក្ខណៈគ្រប់ជ្រុងជ្រោយណាស់អីចឹងហើយដូច្នេះហើយបានជានៅប្រទេសកម្ពុជាមិនមានអ្នកស្លាប់ដោយជំងឺកូវីដទេអីចឹងបន្ទុករដ្ឋាភិបាលទទួលបានក្នុងការផ្គត់ផ្គង់ស្បៀងជូនបងប្អូនប្រជាពលរដ្ឋទូទាំងប្រទេសបាន»។ កាលពីខែមិថុនា រដ្ឋាភិបាលកម្ពុជាបានប្រកាសអនុវត្តកម្មវិធីផ្តល់សាច់ប្រាក់ជូនប្រជាពលរដ្ឋក្រីក្រ និងងាយរងគ្រោះដោយសារជំងឺកូវីដ១៩ចំនួនជាង៥៦ម៉ឺនគ្រួសារហើយគ្រោងនឹងចំណាយទឹកប្រាក់សរុប២៥ លានដុល្លារក្នុងមួយខែៗ។ ក្នុងនោះក្រុមគ្រួសារខ្លះអាចទទួលបានប្រាក់រហូតដល់១២ម៉ឺនរៀល។ លោកនាយករដ្ឋមន្រ្តីបានអះអាងថារដ្ឋាភិបាលបានបញ្ចេញទឹកប្រាក់ឧបត្ថម្ភចំនួន១២៥លានដុល្លារដើម្បីត្រៀមបើកដល់ពួកគេក្នុងរយៈពេល៥ខែខាងមុខ។ ក្នុងពេលដែលអ្នកជំនាញមិនទាន់ហ៊ានសន្និដ្ឋានថា តើផលប៉ះពាល់ដោយជំងឺកូវីដ១៩ក្នុងពេលខាងមុខនឹងមានទំហំប៉ុណ្ណាឲ្យពិតប្រាកដនៅឡើយ។ គណបក្សកាន់អំណាចយល់ថាជំនួយដល់ពលរដ្ឋក្រីក្រនឹងនៅបន្ត។ លោក សុខ ឥសាន្ត បានបញ្ជាក់ថា៖ «ភាពអត់ការងារធ្វើនិងភាពលំបាករបស់បងប្អូនប្រជាពលរដ្ឋនៅមានលំបាកតទៅទៀត។ អីចឹងពេលវេលានេះវាអាចបន្តទៅមុខទៀត»។ រដ្ឋាភិបាលកម្ពុជាក៏បានបង្កើតមូលនិធិជាច្រើនសម្រាប់ផ្តល់កម្ចីទុនក្នុងនោះមានតាមរយៈធនាគារអភិវឌ្ឍន៍ជនបទនិងកសិកម្មជាដើមដើម្បីជួយដល់កសិករប៉ុន្តែនីតិវិធីស្មុគ្រស្មាញខ្លះបានបង្កការលំបាកដល់ប្រជាពលរដ្ឋ។ នេះបើតាមការបញ្ជាក់របស់អ្នកជំនាញកសិកម្ម។ ទន្ទឹមនឹងនេះដៃគូអភិវឌ្ឍន៍មួយចំនួនក៏បានជួយដល់កម្ពុជាដែរ។ សហភាពអឺរ៉ុបបានប្រកាសកាលពីដើមខែមិថុនាថា ផ្តល់ជំនួយនិងកម្ចីជិត៥០០ លានដុល្លារ ដើម្បីគាំទ្រលើផ្នែកសេដ្ឋកិច្ច និងសង្គមកិច្ច ដែលប៉ះពាល់ដោយជំងឺកូវីដ១៩នេះ៕	2020-07-15T07:00:00+07:00	khmer.voanews.com	https://khmer.voanews.com/a/cambodia-food-security-not-impacted-but-experts-urge-more-home-grown-crops/5502716.html
ee3e2c0c-ad78-46ba-88fc-43e81188252d	ពលរដ្ឋខ្មែរ៩នាក់ទៀតដែលធ្វើដំណើរមកពីអារ៉ាប៊ីសាអ៊ូឌីតបានឆ្លងជំងឺកូវីដ១៩	បុរសជាពលរដ្ឋខ្មែរចំនួន ៩ នាក់ទៀត អាយុចន្លោះពី ២៤ ដល់ ៣០ឆ្នាំ ត្រូវបានរកឃើញថា បានឆ្លងវីរុសកូវីដ១៩ ដោយធ្វើឲ្យចំនួនករណីឆ្លងសរុបក្នុងប្រទេសកម្ពុជាកើនដល់ ១៦៥ នាក់ គិតត្រឹមថ្ងៃអង្គារនេះ។ នេះបើយោងតាមក្រសួងសុខាភិបាលកម្ពុជា។ សេចក្តីប្រកាសព័ត៌មានរបស់ក្រសួង ចេញផ្សាយនៅថ្ងៃទី១៤ ខែកក្កដានេះ រៀបរាប់ថា បុរសទាំង ៩នាក់ គឺជាអ្នកធ្វើដំណើរវិលត្រឡប់មកពីប្រទេសអារ៉ាប់ប៊ី សាអូឌីត ដោយឆ្លងកាត់ប្រទេសម៉ាឡេស៊ី មុនចូលមកកម្ពុជា កាលពីថ្ងៃទី១០ ខែកក្កដា ឆ្នាំ២០២០។ ក្នុងចំណោមអ្នកទាំង ៩ នាក់នេះ ម្នាក់មានទីលំនៅក្នុងសង្កាត់ច្រាំងចំរេះ ខណ្ឌឫស្សីកែវ ម្នាក់នៅឃុំកំពង់ត្រឡាច ស្រុកកំពង់ត្រឡាច ខេត្តកំពង់ឆ្នាំង និងម្នាក់ទៀតនៅឃុំកំពង់លួង ស្រុកពញ្ញាឮ ខេត្តកណ្តាល ហើយ ៦ នាក់ទៀតរស់នៅខេត្តត្បូងឃ្មុំ។ បច្ចុប្បន្នបុរសទាំង ៩ នាក់នេះ ត្រូវបានដាក់ឲ្យសម្រាកព្យាបាល នៅមណ្ឌលសុខភាពចាក់អង្រែរាជធានីភ្នំពេញ។ កាលពីថ្ងៃអាទិត្យ ក្រសួងសុខាភិបាលក៏បានប្រកាសរកឃើញអ្នកធ្វើដំណើរ ១៥ នាក់ផ្សេងទៀត ដែលជាជនជាតិខ្មែរ នៅក្នុងក្រុមអ្នកដំណើរមកពីប្រទេស អារ៉ាប់ប៊ី សាអូឌីត ជាមួយគ្នាមានផ្ទុកវីរុសកូរ៉ូណា។ ក្នុងចំណោមអ្នកឆ្លងសរុបទាំង ១៦៥ នាក់នៅទូទាំងប្រទេស ១៣៣ នាក់បានជាសះស្បើយ និង ៣២ នាក់ទៀត រួមទាំងបុរសទាំង ៩ នាក់ចុងក្រោយនេះផង កំពុងសម្រាកព្យាបាលក្នុងមន្ទីរពេទ្យរដ្ឋ៕	2020-07-15T07:00:00+07:00	khmer.voanews.com	https://khmer.voanews.com/a/nine-new-cases-of-covid-19-in-cambodia-are-cambodian-travellers-from-saudi/5502526.html
22cc0100-e8e8-4ba1-8ada-355bd820f576	សេចក្តីរាយការណ៍ថា វ៉ាក់សាំងការពារជំងឺកូវីដ១៩ កំពុងមានសង្ឃឹម	ក្រុមអ្នកស្រាវជ្រាវសហរដ្ឋអាមេរិកនិយាយថា ថ្នាំវ៉ាក់សាំងចាក់ការពារមេរោគកូរ៉ូណាដែលកំពុងពិសោធន៍បានបង្ហាញនូវការឆ្លើយតបប្រព័ន្ធភាពស៊ាំប្រកបដោយក្តីសង្ឃឹមនៅក្នុងការសិក្សាដំណាក់កាលដំបូង។ ថ្នាំវ៉ាក់សាំងថ្មីដែលត្រូវបានផលិតដោយក្រុមហ៊ុនជីវៈបច្ចេកវិទ្យា Moderna ដែលមានទីតាំងក្នុងសហរដ្ឋអាមេរិកនិងត្រូវបានអភិវឌ្ឍដោយក្រុមអ្នកស្រាវជ្រាវនៅឯវិទ្យាស្ថានជាតិជំងឺឆ្លងសហរដ្ឋអាមេរិក។ ក្នុងរបាយការណ៍មួយដែលបានចេញផ្សាយក្នុងទស្សនាវដ្តីពេទ្យ New England ក្រុមអ្នកស្រាវជ្រាវ បានផ្តល់ថ្នាំវ៉ាក់សាំងពិសោធន៍ចំនួន២ដូសទៅឲ្យក្រុមអ្នកស្ម័គ្រចិត្តចំនួន៤៥នាក់ ដែលមានអាយុពីរវាង១៨ឆ្នាំទៅ៥៥ឆ្នាំ។ ក្រុមអ្នកស្រាវជ្រាវបាននិយាយថា មិនមានអ្នកស្ម័គ្រចិត្តណាម្នាក់ បានជួបប្រទះផលប៉ះពាល់ធ្ងន់ធ្ងរទេ ក៏ប៉ុន្តែពួកគេជាងពាក់កណ្តាលបានរាយការណ៍ថា មានប្រតិកម្មតិចតួចឬមិនខ្លាំងដូចជា អស់កម្លាំង ឈឺក្បាល គ្រុនរងា ឈឺសាច់ដុំ និងឈឹសម្លាក់ជាដើម។ លទ្ធផលនៃថ្នាំវ៉ាក់សាំងដែលត្រូវបានសាកល្បងលើមនុស្សលើកដំបូង ជាផ្នែកមួយនៃដំណាក់ការសាកល្បងលើកទីមួយដែលត្រូវបានធ្វើឡើងដើម្បីធ្វើតេស្តសាកល្បងដែលមានចំនួនដូសវ៉ាក់សាំងតិច មធ្យម និងច្រើន ដើម្បីវាស់ស្ទង់ទាំងសុវត្ថិភាពនិងសមត្ថភាពរបស់ថ្នាំវ៉ាក់សាំងនោះដើម្បីបង្កើតប្រព័ន្ធស៊ាំ។ លោកវេជ្ជបណ្ឌិត William Schaffner ជាអ្នកឯកទេសជំងឺឆ្លងនៅឯសាលាពេទ្យនៅសាកលវិទ្យាល័យ Vanderbilt ក្នុងទីក្រុង Nashville រដ្ឋ Tennessee សហរដ្ឋអាមេរិក ដែលមិនទាក់ទិនក្នុងការសិក្សានោះបាននិយាយថា៖ «វាជាជំហានដំបូង ក៏ប៉ុន្តែ វាជាជំហានដំបូងប្រកបដោយការរំភើបបំផុត»។ ក្រុមហ៊ុន Moderna នៅពេលបច្ចុប្បន្ននេះកំពុងស្ថិតក្នុងដំណាក់កាលទី២នៃការធ្វើតេស្តសាកល្បងថ្នាំវ៉ាក់សាំងដែលនឹងទាក់ទិនក្រុមអ្នកស្ម័គ្រចិត្តទ្រង់ទ្រាយធំដើម្បីកំណត់ពីប្រសិទ្ធភាពរបស់ថ្នាំវ៉ាក់សាំងនោះ៕	2020-07-15T07:00:00+07:00	khmer.voanews.com	https://khmer.voanews.com/a/report-experimental-covid-19-vaccine-shows-promising-immune-responses-/5503789.html
963170d7-22b0-4cf6-9a13-f992f5d5832a	កំណើនករណីឆ្លងជំងឺកូវីដ១៩នៅទូទាំងពិភពលោកតម្រូវឲ្យប្រទេសនានាបិទសកម្មភាពសង្គមជាថ្មីទៀត	ខណៈដែលករណីឆ្លងជំងឺកូវីដ១៩ នៅទូទាំងពិភពលោកកើនឡើងដល់ជាង ១៣ លាននាក់ និងមានករណីស្លាប់ជាង ៥ សែន ៧ ម៉ឺន នាក់ សហរដ្ឋអាមេរិកបានឲ្យដឹងថា ខ្លួនរំពឹងថា នឹងចាប់ផ្ដើមផលិតវ៉ាក់សាំងបង្ការត្រឹមចុងរដូវក្ដៅនេះ។ បណ្ដាប្រទេសនានាកំពុងតែអនុវត្តវិធានការបិទសកម្មភាពសង្គមជាថ្មីទៀត បញ្ជាឲ្យពលរដ្ឋស្នាក់នៅក្នុងផ្ទះ និងរក្សាគម្លាតពីគ្នា ដើម្បីទប់ស្កាត់កុំឲ្យឆ្លងរាតត្បាតជំងឺកូវីដ១៩។ បណ្ដាញព័ត៌មាន CNBC នៅក្នុងសហរដ្ឋអាមេរិក បានរាយការណ៍កាលពីថ្ងៃចន្ទថា មន្ត្រីជាន់ខ្ពស់ម្នាក់នៃរដ្ឋបាលរបស់លោក ត្រាំ បានថ្លែងប្រាប់អ្នកសារព័ត៌មានថា ដំណើរការផលិតវ៉ាក់សាំងកំពុងតែប្រព្រឹត្តទៅ បើទោះបីជាពួកគេមិនប្រាកដថាតើវ៉ាក់សាំងនោះនឹងមានប្រសិទ្ធភាពដែរឬយ៉ាងណា។ មន្ត្រីជាន់ខ្ពស់រូបនោះត្រូវបានគេស្រង់សម្ដីថា ពួកគេបានទិញសម្ភារៈសម្រាប់ផលិតវ៉ាក់សាំងរួចរាល់ហើយ ហើយក៏បានត្រៀមកន្លែងសម្រាប់ផលិត និងវត្ថុធាតុដើមដែលចាំបាច់នានាផងដែរ។ បណ្ដាញព័ត៌មាន CNBC បានផ្សាយថា ក្រុមហ៊ុនពីរដែលពាក់ព័ន្ធនឹងការផលិតវ៉ាក់សាំងថ្មីនេះ គឺមានក្រុមហ៊ុន Moderna និងក្រុមហ៊ុន Johnson & Johnson។ ក្រុមហ៊ុនទាំងពីរនេះត្រូវបានគេរំពឹងថា នឹងធ្វើការពិសោធន៍វ៉ាក់សាំងដំណាក់កាលចុងក្រោយលើមនុស្សនៅត្រឹមចុងខែនេះ៕	2020-07-15T07:00:00+07:00	khmer.voanews.com	https://khmer.voanews.com/a/rising-covid-19-cases-around-the-world-leads-to-new-social-distancing-restrictions-lockdown-measures/5503459.html
433982d1-a2e6-4007-a25b-6794674d4a61	សម្តេចតេជោ ហ៊ុន សែន៖ រាជរដ្ឋាភិបាលកម្ពុជា អត់ទាន់រលំដោយសារជំងឺកូវីដ-១៩ នោះទេ (Video inside)	ថ្លែងចេញពីទឹកដីខេត្តព្រៃវែង ប្រមុខនៃរាជរដ្ឋាភិបាលកម្ពុជា សម្តេចតេជោ ហ៊ុន សែន បានមានប្រសាសន៍បញ្ជាក់ថា រាជរដ្ឋាភិបាលកម្ពុជា ដែលដឹកនាំដោយគណបក្សប្រជាជនកម្ពុជា អត់ទាន់រលំដោយសារជំងឺកូវីដ-១៩នោះទេ ហើយនៅតែមានថវិកាសម្រាប់បើកប្រាក់បៀវត្សរ៍ជូនមន្ត្រីរាជការ កងកម្លាំងប្រដាប់អាវុធជាធម្មតា។ ការមានប្រសាសន៍បញ្ជាក់បែបនេះ របស់សម្តេចតេជោ ហ៊ុន សែន បន្ទាប់ពីមានការរិះគន់បែបជាន់ពន្លិចលើការដឹកនាំរបស់រដ្ឋាភិបាលកម្ពុជា ពីសំណាក់ក្រុមប្រឆាំងមួយក្តាបតូច ដែលមិនគិតពីសុខទុក្ខរបស់ប្រជាពលរដ្ឋ និងការខិតខំប្រឹងប្រែងរបស់ រដ្ឋាភិបាលកម្ពុជា ក្នុងវិបត្តិរាតត្បាតនៃជំងឺកូវីដ-១៩ បែបជានាំគ្នារិះគន់ទាំងងងឹតងងុល និងរុញច្រានឱ្យរដ្ឋាភិបាលនឹងដួលរលំទៅវិញ។ ការរិះគន់បែបនេះជាគំនិតទុរិយស ដែលមិនគិតពីការខិតខំប្រឹងប្រែងរបស់រដ្ឋាភិបាល ក្នុងទប់ស្កាត់ ការពារ និងបង្ការជំងឺកូវីដ-១៩ ព្រមទាំងកិច្ចខិតខំប្រឹងប្រែងស្តារជីវភាពរស់នៅរបស់ប្រជាពលរដ្ឋ ក៏ដូចជាការស្តារសេដ្ឋកិច្ចប្រទេសជាតិឡើងវិញជាដើម។ ក្នុងឱកាសអញ្ជើញបំពេញទស្សនកិច្ចនៅមជ្ឈមណ្ឌលស្រាវជ្រាវ និងអភិវឌ្ឍន៍ពូជត្រី ក៏ដូចជាសំណេះសំណាលជាមួយប្រជាកសិករនៅស្រុកពាមរក៍ ខេត្តព្រៃវែង នៅព្រឹកថ្ងៃអង្គារ ទី១៤ ខែកក្កដា ឆ្នាំ២០២០នេះ។ សម្តេចតេជោ ហ៊ុន សែន បានបញ្ជាក់យ៉ាងដូច្នេះថា៖ ។ សម្តេចតេជោ ហ៊ុន សែន បានមានប្រសាសន៍បន្តថា ជំងឺកូវីដ-១៩ អាចបំផ្លាញប្រជាពលរដ្ឋកម្ពុជា តែមិនអាចធ្វើឱ្យប្រជាយពលរដ្ឋកម្ពុជាដាច់បាយបាននោះឡើយ ព្រោះជីបចរសេដ្ឋកិច្ចរបស់កម្ពុជា មិនមែនពាក់សុទ្ធសាធទៅលើវិស័យសេវាទេសចរណ៍ សេវាដឹកជញ្ជូនផ្លូវអាកាស ផ្លូវទឹក ឬផ្លូវគោកនោះទេ ហើយកម្ពុជា ក៏មិនមែនពឹងពាក់តែលើឧស្សាហកម្មមួយមុខណានោះដែរ។ ជំងឺកូវីដ១៩ បានធ្វើឱ្យមានការផ្លាស់ប្តូរឥរិយាបថរស់នៅរបស់ប្រជាពលរដ្ឋមិនត្រឹមតែស្រុកខ្មែរនោះទេ គឺលើពិភពលោកតែម្តង។ សម្តេចតេជោ ហ៊ុន សែន បានថ្លែងថា ជំងឺកូវីដ១៩ ប៉ះពាល់គ្រប់ប្រទេសទាំងប្រទេសអ្នកមាន និងអ្នកក្រ។ ញ្ហាកូវីដ១៩ បានធ្វើឱ្យវិស័យឧស្សាហកម្មលើពិភពលោកប៉ះពាល់ជាងកម្ពុជាធ្ងន់ធ្ងរណាស់។ ដូចជាឧស្សាហកម្មផលិតយន្តហោះជាដើម លែងមានទៀតហើយ ព្រោះមិនដឹងលក់ឱ្យនរណា?។ * «សម្រាប់បណ្ណ ក្រ-១» ៖ ក្នុង ១គ្រួសារទទួលបានប្រាក់ចំនួន ១២ម៉ឺនរៀល បូកបន្ថែម ៥២,០០០រៀល សម្រាប់សមាជិកគ្រួសារម្នាក់ៗ ហើយបូកបន្ថែម៤ ម៉ឺនរៀល ម្នាក់ទៀត សម្រាប់សមាជិកនៅក្នុងគ្រួសារ ដែលជាកុមារអាយុក្រោម៥ ឆ្នាំ, ជនមានពិការភាព, ជនចាស់ជរាអាយុចាប់ពី ៦០ ឆ្នាំឡើង និងអ្នកផ្ទុកមេរោគអេដស៍។ * «សម្រាប់បណ្ណ ក្រ-២»៖ ក្នុង១គ្រួសារ ទទួលបានប្រាក់ចំនួន ១២ម៉ឺនរៀល បូកបន្ថែម ៣៦,០០០រៀល សម្រាប់សមាជិកគ្រួសារម្នាក់ៗ ហើយបូកបន្ថែម ២៨,០០០រៀល ម្នាក់ទៀត សម្រាប់សមាជិកនៅក្នុងគ្រួសារ ដែលជាកុមារអាយុក្រោម ៥ឆ្នាំ, ជនមានពិការភាព, ជនចាស់ជរាអាយុចាប់ពី ៦០ឆ្នាំឡើង និងអ្នកផ្ទុកមេរោគអេដស៍។ * «សម្រាប់បណ្ណ ក្រ-១» ៖ ក្នុង ១គ្រួសារទទួលបានប្រាក់ចំនួន ១២ម៉ឺនរៀល បូកបន្ថែម ៤ម៉ឺនរៀល)សម្រាប់សមាជិកគ្រួសារម្នាក់ៗ ហើយបូកបន្ថែម ៤ម៉ឺនរៀល ម្នាក់ទៀត សម្រាប់សមាជិកនៅក្នុងគ្រួសារ ដែលជាកុមារអាយុក្រោម ៥ឆ្នាំ, ជនមានពិការភាព, ជនចាស់ជរាអាយុចាប់ពី ៦០ឆ្នាំឡើង និងអ្នកផ្ទុកមេរោគអេដស៍។ * «សម្រាប់បណ្ណ ក្រ-២» ៖ ក្នុង ១គ្រួសារទទួលបានប្រាក់ចំនួន ១២ ម៉ឺនរៀល បូកបន្ថែម២៨ ០០០រៀល សម្រាប់សមាជិកគ្រួសារម្នាក់ៗ ហើយបូកបន្ថែម ២៨,០០០រៀល ម្នាក់ទៀត សម្រាប់សមាជិកនៅក្នុងគ្រួសារ ដែលជាកុមារអាយុក្រោម ៥ឆ្នាំ, ជនមានពិការភាព, ជនចាស់ជរាអាយុចាប់ពី ៦០ឆ្នាំឡើង និង អ្នកផ្ទុកមេរោគអេដស៍។ * «សម្រាប់បណ្ណ ក្រ១» ៖ ក្នុង ១គ្រួសារទទួលបានប្រាក់ចំនួន ៨ម៉ឺនរៀល បូកបន្ថែម ២៤,០០០រៀល សម្រាប់សមាជិកគ្រួសារម្នាក់ៗ ហើយបូកបន្ថែម ២៤,០០០រៀល ម្នាក់ទៀត សម្រាប់សមាជិកនៅក្នុង គ្រួសារ ដែលជាកុមារអាយុក្រោម៥ឆ្នាំ, ជនមានពិការភាព, ជនចាស់ជរាអាយុចាប់ពី៦០ឆ្នាំឡើង និងអ្នកផ្ទុកមេរោគអេដស៍។ * «សម្រាប់បណ្ណ ក្រ-២» ៖ ក្នុង ១រួសារទទួលបានប្រាក់ចំនួន៨ម៉ឺនរៀល បូកបន្ថែម ១៦,០០០រៀល សម្រាប់សមាជិកគ្រួសារម្នាក់ៗ ហើយបូកបន្ថែម១៦,០០០រៀល ម្នាក់ទៀត សម្រាប់សមាជិកនៅក្នុង គ្រួសារ ដែលជាកុមារអាយុក្រោម ៥ឆ្នាំ, ជនមានពិការភាព, ជនចាស់ជរាអាយុចាប់ពី ៦០ឆ្នាំឡើង និងអ្នកផ្ទុកមេរោគអេដស៍៕	2020-07-14T21:35:00+07:00	freshnewsasia.com	https://m.freshnewsasia.com/index.php/en/localnews/165218-2020-07-14-07-35-40.html
33c4a120-7a51-4a8f-8379-8d2707ea54e3	ក្រើនរំលឹកដល់ប្រជាពលរដ្ឋទាំងអស់ មិនត្រូវធ្វេសប្រហែសអំពីជំងឺកូវីដ ១៩ បើទោះបីចំនួនអ្នកឆ្លងនៅក្នុងប្រទេសយើងមានតិចក្តី	ខេត្តស្វាយរៀង៖ លោក ម៉ែន វិបុល បានក្រើនរំលឹកដល់ប្រជាពលរដ្ឋទាំងអស់ មិនត្រូវធ្វេសប្រហែសអំពីជំងឺកូវីដ ១៩ ដែលជាបញ្ហាប្រឈមរួមទូទាំងសកលលោកនាពេលនេះឡើយ បើទោះបីចំនួនអ្នកឆ្លងនៅក្នុងប្រទេសយើងមានតិចក្តី។ លោក ម៉ែន វិបុល អភិបាលខេត្ត និងជាប្រធានគណៈកម្មាធិការសាខាកាកបាទក្រហមកម្ពុជាខេត្តស្វាយរៀង អមដំណើរដោយលោកអភិបាលរងខេត្ត លោក លោកស្រីជាសមាជិក សមាជិកាគណៈកម្មាធិការសាខា លោកនាយកសាខា លោកអភិបាលរងស្រុករមាសហែក និងលោកស្រីមេឃុំអណ្ដូងពោធិ៍នៅថ្ងៃទី១៤ ខែកក្កដា ឆ្នាំ២០២០នេះ បានអញ្ជើញជួបសំណេះសំណាលសួរសុខទុក្ខ និងនាំយកអំណោយមនុស្សធម៌របស់សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា តាមរយៈសាខាកាកបាទក្រហមកម្ពុជាខេត្ត ផ្តល់ជូនជនងាយរងគ្រោះ (ចាស់ជរា ៨គ្រួសារ និងគ្រួសារមានជីវភាពខ្វះខាត ១២គ្រួសារ) សរុប ២០គ្រួសារ ក្នុងឃុំអណ្តូងពោធិ៍ ស្រុករមាសហែក ។ មានប្រសាសន៍នាឱកាសនោះ លោក ម៉ែន វិបុល បាននាំមកនូវការផ្ដាំផ្ញើសួរសុខទុក្ខពីសម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា ដែលជានិច្ចកាលសម្តេចតែងតែយកចិត្តទុកដាក់គិតគូរខ្ពស់បំផុតចំពោះសុខទុក្ខប្រជាពលរដ្ឋគ្រប់រូប មិនប្រកាន់វណ្ណៈ ពណ៌សម្បុរ ជំនឿសាសនា ឬនិន្នាការនយោបាយណាមួយឡើយ ។ ជាពិសេសក្នុងពេលដែលពិភពលោក កំពុងព្រួយបារម្ភ ការប្រយុទ្ធប្រឆាំងនឹងជំងឺកូវីដ-១៩ សម្ដេចបានយកចិត្តទុក្ខដាក់ខ្ពស់បំផុត ចំពោះបងប្អូនប្រជាពលរដ្ឋងាយរងគ្រោះនៅមូលដ្ឋាន ព្រោះឥទ្ធិពលជំងឺកូវីដ-១៩ បានបណ្ដាលឲ្យប៉ះពាល់ដល់សេដ្ឋកិច្ច និងជីវភាពរបស់បងប្អូនក្នុងការប្រកបរបរទទួលទានប្រចាំថ្ងៃ ។ លោកប្រធានគណៈកម្មាធិការសាខា ក៏បានបញ្ជាក់ដែរថា អំណោយមនុស្សធម៌ទាំងអស់នេះ គ្រាន់តែអាចជួយសម្រួលការខ្វះខាត របស់បងប្អូនបានមួយរយៈពេលប៉ុណ្ណោះ ហើយរដូវវស្សាបានឈានចូលមកដល់ហើយ ត្រូវរួសរាន់ត្រៀមលក្ខណៈបង្កបង្កើនផល ដើម្បីជួយទ្រទ្រង់ជីវភាពប្រចាំថ្ងៃ ។ លោកបានក្រើនរំលឹកដល់ប្រជាពលរដ្ឋទាំងអស់ មិនត្រូវធ្វេសប្រហែសអំពីជំងឺកូវីដ ១៩ ដែលជាបញ្ហាប្រឈមរួមទូទាំងសកលលោកនាពេលនេះឡើយ បើទោះបីចំនួនអ្នកឆ្លងនៅក្នុងប្រទេសយើងមានតិចក្តី តែយើងត្រូវបង្កើនការយកចិត្តទុកដាក់ខ្ពស់ និងត្រៀមទប់ស្កាត់គ្រប់ពេលវេលា ដោយត្រូវធ្វើអនាម័យសុខភាពឲ្យបានជាប្រចាំ ដើម្បីការពារអាយុជីវិតសម្រាប់ខ្លួនឯងផ្ទាល់ និងក្រុមគ្រួសារកុំឲ្យមានឆ្លងមេរោគកូវីដ១៩នេះឲ្យសោះ ។ លោកក៏បានអំពាវនាវដល់បងប្អូនប្រជាពលរដ្ឋទាំងអស់ ត្រូវតែអនុវត្តឲ្យបានខ្ជាប់ខ្ជួន នូវសេចក្តីណែនាំរបស់ក្រសួងសុខាភិបាល គឺត្រូវដុសលាងសម្អាតដៃជាប្រចាំដោយទឹកសាប៊ូ អាល់កុល ឬជែល និងពាក់ម៉ាសឲ្យបានត្រឹមត្រូវ និងត្រូវខ្ទប់មាត់ជាមួយក្រម៉ា ឬម៉ាស នៅពេលក្អក ឬកណ្តាស នៅក្នុងចំណោមក្រុមមនុស្សច្រើន ឬទីប្រជុំជននានា ។ ម្យ៉ាងវិញទៀតត្រូវចូលរួមគោរពច្បាប់ចរាចរណ៍ផ្លូវគោកថ្មី ដើម្បីការពារអាយុជីវិតខ្លួនឯង និងក្រុមគ្រួសារ សំខាន់កាត់បន្ថយឲ្យបាននូវគ្រោះថ្នាក់ចរាចរណ៍ ធ្វើការអប់រំកូនចៅ ចៀសឲ្យឆ្ងាយពីគ្រឿងញៀន និងខិតខំប្រកបមុខរបរបង្កបង្កើនផលបន្ថែម ដើម្បីបង្កើនជីវភាពរស់នៅប្រចាំថ្ងៃ ៕	2020-07-14T16:44:43+07:00	cen.com.kh	https://cen.com.kh/archives/224820.html
2b0f2f86-d0fb-4a98-98d7-004bae4e0791	ក្រុមប្រឹក្សាឃុំសង្កាត់ ត្រូវយកចិត្តទុកដាក់អនុវត្តកម្មវិធីឧបត្ថម្ភសាច់ប្រាក់ ជូនគ្រួសារក្រីក្រ ក្នុងអំឡុងពេលជំងឺកូវីដ១៩ ឲ្យបានត្រឹមត្រូវតាមនីតិវិធី ចំគោលដៅ ចំមុខសញ្ញា	ខេត្តស្វាយរៀង ៖ លោក ម៉ែន វិបុល អភិបាលខេត្តស្វាយរៀង អមដំណើរដោយលោកអភិបាលរងខេត្ត លោកនាយករដ្ឋបាលសាលាខេត្ត លោកប្រធានមន្ទីរ និងប្រធាន អនុប្រធានការិយាល័យ អង្គភាព ចំណុះសាលាខេត្តរួមនឹងមន្ត្រីពាក់ព័ន្ធនាព្រឹកថ្ងៃទី១៤ ខែកក្កដា ឆ្នាំ២០២០នេះ បានអញ្ជើញចុះពិនិត្យមើលវឌ្ឍនភាពនៃសំណង់សាលាឃុំ ដែលសាងសង់រួចរាល់ និងកំពុងសាងសង់ ព្រមទាំងបានជួបសំណេះសំណាលជាមួយមេឃុំ ក្រុមប្រឹក្សាឃុំ ស្ថិតនៅសាលាឃុំសង្កែ សាលាឃុំកំពង់អំពិល ក្នុងស្រុករំដួល និងសាលាឃុំអណ្តូងពោធិ៍ ក្នុងស្រុករមាសហែក ខេត្តស្វាយរៀង។ ក្រៅពីមានប្រសាសន៍ពាក់ព័ន្ធនឹងបញ្ហាសន្តិសុខសណ្តាប់ធ្នាប់សង្គម ការងារអភិវឌ្ឍខេត្ត និងការផ្តាំផ្ញើដល់ក្រុមប្រឹក្សា ឲ្យខិតខំយកចិត្តទុកដាក់អនុវត្តកម្មវិធីឧបត្ថម្ភសាច់ប្រាក់ របស់រាជរដ្ឋាភិបាលជូនគ្រួសារក្រីក្រ ក្នុងអំឡុងពេលនៃការរីករាលដាលជំងឺកូវីដ១៩ ឲ្យបានត្រឹមត្រូវតាមនីតិវិធី ចំគោលដៅ ចំមុខសញ្ញា ប្រកបដោយតម្លាភាពសម្រាប់ប្រជាពលរដ្ឋក្រីក្រពិតប្រាកដ។ លោកអភិបាលខេត្ត ក៏បានជម្រាបជូនដល់ក្រុមប្រឹក្សាឃុំ អំពីការចងក្រងប្រវត្តិខេត្ត ក្រុង ស្រុក ដែលលោកផ្ទាល់ បានដឹកនាំរៀបចំរាល់ហើយ កាលពីពេលកន្លងមក ហើយបច្ចុប្បន្នកំពុងចងក្រងនូវសៀវភៅប្រវត្តិឃុំសង្កាត់ ក្នុងខេត្តស្វាយរៀងបន្ថែមទៀត សម្រាប់ប្រជាពលរដ្ឋ មន្ត្រីរាជការ និងទុកឲ្យកូនចៅជំនាន់ក្រោយសិក្សាស្វែងយល់ ព្រមទាំងតម្កល់ទុកនៅតាមបណ្ដាសាលាឃុំ សង្កាត់នីមួយៗផងដែរ ៕	2020-07-14T16:34:06+07:00	cen.com.kh	https://cen.com.kh/archives/224819.html
09ebe095-cc20-4d21-909d-ea3c9db58aec	TOP NEWS: ក្រសួងសុខាភិបាល រកឃើញអ្នកកើតជំងឺកូវីដ១៩ ចំនួន៩នាក់ថ្មីបន្ថែមទៀតជាករណីនាំចូល (Video inside)	ក្រសួងសុខាភិបាល បានប្រកាសឱ្យដឹងនៅព្រឹកថ្ងៃអង្គារ ទី១៤ ខែកក្កដា ឆ្នាំ២០២០នេះថា រកឃើញអ្នកកើតជំងឺកូវីដ១៩ ចំនួន ៩នាក់ថ្មីបន្ថែមទៀត ដែលជាករណីនាំចូលពីប្រទេសអារ៉ាប៊ីសាអូឌីត។ យោងតាមសេចក្តីប្រកាសព័ត៌មានរបស់ក្រសួងសុខាភិបាល បានឱ្យដឹងថា អ្នកទើបរកឃើញកើតមានជំងឺកូវីដ១៩នេះ ជាអ្នកធ្វើដំណើរមកពីប្រទេសអារ៉ាប់ប៊ីសាអូឌីត កាលពីថ្ងៃទី១០ ខែកក្កដា ឆ្នាំ២០២០កន្លងទៅនេះ។ អ្នកជំងឺទាំង៩នាក់នេះ ត្រូវបានពិនិត្យរកឃើញជំងឺកូវីដ១៩ កាលពីថ្ងៃទី១៣ ខែកក្កដាម្សិលមិញ ហើយត្រូវបានបញ្ជូនទៅសម្រាកព្យាបាលនៅមណ្ឌលសុខភាពចាក់អង្រែ។ - បុរសជានជាតិខ្មែរអាយុ ២៤ឆ្នាំ មានអាស័យដ្ឋាននៅភូមិ១សង្កាត់ច្រាំងចំរះខណ្ឌឫស្សីកែវ រាជធានីភ្នំពេញ - បុរសជនជាតិខ្មែរអាយុ ២៥ឆ្នាំ មានអាស័យដ្ឋាននៅភូមិកំពង់ត្រឡាច ឃុំកំពង់ត្រឡាច ស្រុកកំពង់ ត្រឡាច ខេត្តកំពង់ឆ្នាំង - បុរសជនជាតិខ្មែរអាយុ ២៩ឆ្នាំ មានអាស័យដ្ឋាននៅភូមិទួលទោកឃុំកំពង់ហ្លួង ស្រុកពញ្ញាឮ ខេត្តកណ្ដាល - បុរសជនជាតិខ្មែរអាយុ ២៦ឆ្នាំ មានអាស័យដ្ឋាននៅភូមិដំណាក់ពពេល ឃុំគរ ស្រុកត្បូងឃ្មុំ ខេត្តត្បូងឃ្មុំ - បុរសជនជាតិខ្មែរអាយុ ២៧ឆ្នាំ មានអាស័យដ្ឋាននៅភូមិសោយ១ ឃុំប៊ុស១ ស្រុកក្រូចឆ្មារ ខេត្តត្បូងឃ្មុំ - បុរសជនជាតិខ្មែរអាយុ ២៨ឆ្នាំ មានអាស័យដ្ឋាននៅភូមិ៦ ឃុំរការខ្នុរ ស្រុកក្រូចឆ្មារខេត្តត្បូងឃ្មុំ - បុរសជនជាតិខ្មែរអាយុ ២៨ឆ្នាំ មានអាស័យដ្ឋាននៅភូមិស្វាយឃ្លាំង ឃុំទីភក្រូចឆ្មាររ ខេត្តត្បូងឃ្មុំ - បុរសជនជាតិខ្មែរអាយុ ២៦ឆ្នាំ មានអាស័យដ្ឋាននៅភូមិទួលសម្បត្តិ ឃុំ ថ្មីសំដុះ ស្ត្រីចក្រថ្នាក់ខេត្តត្បូងឃ្មុំ ។ - បុរសជនជាតិខ្មែរអាយុ ៣០ឆ្នាំ មានអាស័យដ្ឋាននៅភូមិវិហារសម្បូរឃុំរកាពប្រាំ ស្រុកត្បូងឃ្មុំ ខេត្តត្បូងឃ្មុំ ក្រសួងសុខាភិបាលបញ្ជាក់ថា បុរសទាំង០៩នាក់ខាងលើ ជាអ្នកធ្វើដំណើរតាមជើងហោះហើរមកពីប្រទេសអារ៉ាប់ប៊ីសាអូឌី និងបានបន្តជើងហោះហើរ ពីប្រទេសម៉ាឡេស៊ី មកដល់កម្ពុជានៅថ្ងៃទី១០ ខែកក្កដា ឆ្នាំ២០២០ វេលាម៉ោង១៧:២៥នាទីល្ងាច។ វត្ថុសំណាកលើកទីពីររបស់ពួកគាត់ ដែលបានធ្វើវិភាគដោយវិទ្យាស្ថាន ប៉ាស្ទ័រកម្ពុជា ទទួលបានលទ្ធផលវិជ្ជមានវីរុសកូវីដ-១៩ នៅយប់ថ្ងៃទី១៣ ខែកក្កដា ឆ្នាំ២០២០ ហើយបច្ចុប្បន្ន អ្នកជំងឺទាំង ០៩នាក់ខាងលើនេះ ត្រូវបានដាក់ឱ្យសម្រាកព្យាបាលនៅមណ្ឌលសុខភាពចាក់ អង្រែ រាជធានីភ្នំពេញ។ រីឯអ្នកដំណើរចំនួន៧០នាក់ ដែលធ្វើដំណើរតាមជើងហោះហើរជាមួយអ្នក វិជ្ជមានវីរុសកូវីដ-១៩ កំពុងត្រូវបានបន្តធ្វើចត្តាឡីស័កចំនួន១៤ថ្ងៃ នៅមណ្ឌលចត្តាឡីស័កជំពូរវ័ន្តមួយ ក្នុងរាជធានីភ្នំពេញ។ ក្នុងចំនួនអ្នកដំណើរ ៨០នាក់ ដែលបានធ្វើដំណើរមកពីប្រទេសអារ៉ាប់ប៊ីសាអូឌី គិតមកដល់ថ្ងៃនេះ មានអ្នកជំងឺកូវីដ-១៩ សរុបមានបុរសចំនួន២៤នាក់ ដែលបច្ចុប្បន្នកំពុងសម្រាក ព្យាបាលនៅមណ្ឌលសុខភាពចាក់អង្រែរាជធានីភ្នំពេញ។ សូមជម្រាបថា គិតត្រឹមម៉ោង០៧៖០០ព្រឹក ថ្ងៃទី១៤ ខែកក្កដា ឆ្នាំ២០២០ នេះ កម្ពុជារកឃើញមានអ្នកមានជំងឺកូវីដ១៩ សរុបចំនួន១៦៥នាក់ (ស្ត្រី ៤០នាក់ និងបុរស ១២៥នាក់) ក្នុងនោះអ្នកព្យាបាលជាសះស្បើយ សរុបទូទាំងប្រទេស មានចំនួន ១៣៣នាក់ (ស្រី៣៩នាក់ និងបុរស៩៤នាក់) និង អ្នកសម្រាកព្យាបាលនៅក្នុងមន្ទីរពេទ្យរដ្ឋមានចំនួន៣២នាក់៕	2020-07-14T15:51:00+07:00	freshnewsasia.com	https://m.freshnewsasia.com/index.php/en/localnews/165179-2020-07-14-01-51-46.html
6a0f9f46-6157-4b68-83f8-881d81a9f0e2	ប្រុងប្រយ័ត្ន! ការភ័យខ្លាចជំងឺកូវីត-១៩ បានក្លាយជាឱកាសសម្រាប់ជនខិលខូចយកទៅបោកបញ្ឆោតអ្នកប្រើប្រាស់តាមប្រព័ន្ធអនឡាញ	នាយកដ្ឋានប្រឆាំងបទល្មើសបច្ចេកវិទ្យាបានឲ្យដឹងថា ប្រហែលជាជាងកន្លះឆ្នាំហើយដែលការផ្ទុះឡើងនៃជំងឺកូវីត-១៩ បានរីករាលដាលយ៉ាងខ្លាំងស្ទើរតែពាសពេញពិភពលោក រីឯជនខិលខូចខ្លះក៏នៅតែឆ្លៀត ឱកាសដើម្បីទាញយកផលប្រយោជន៍ពីភាពវឹកវរនៃជំងឺរាតត្បាតមួយនេះ។ បើតាមការផ្សព្វផ្សាយរបស់ក្រុមហ៊ុនសន្តិសុខលើប្រព័ន្ធអុីនធឺណិត Bitdefender បានឱ្យដឹងថា ក្នុងរយៈពេលប៉ុន្មានខែថ្មីៗនេះ មានការបោកបញ្ឆោតដោយការផ្ញើអុីម៉ែលបានកើនឡើងកាន់តែខ្លាំង ដើម្បីលួចព័ត៌មានផ្ទាល់ខ្លួន និងលេខសម្ងាត់ធនាគាររបស់អ្នកប្រើប្រាស់ ឬដើម្បីបញ្ចូលមេរោគ។ ភាគច្រើននៃការផ្ញើអុីម៉ែលឆបោកទាំងនោះ ត្រូវបានបន្លំធ្វើជាផ្ញើចេញពីប្រភពដែលអាចទុកចិត្តបានដូចជា អង្គការ រដ្ឋាភិបាល ក្រសួងសុខាភិបាល មជ្ឈមណ្ឌលសុខភាពសាធារណៈ ឬធនាគារជាដើម តាមរយៈអុីម៉ែល ដើម្បីឱ្យអ្នកប្រើប្រាស់មានការជឿទុកចិត្ត។ ជាឧទាហរណ៍ ជនខិលខូចបានធ្វើការបោកបញ្ឆោតបន្លំជាអង្គការសុខភាពពិភព លោក (WHO) ផ្សព្វផ្សាយព័ត៌មានថ្មីៗ ឬជាធនាគារ HSBC ជូនដំណឹងអំពីការដាក់ បញ្ចូលប្រាក់ ដើម្បីឱ្យអ្នកប្រើប្រាស់ទាញយកឯកសារដែលមានបង្កប់ជាមួយមេរោគ។ ទោះជានៅប្រទេសកម្ពុជាយើងមិនសូវជាមានអ្នកប្រើប្រាស់អុីម៉ែល ដែលមានតែនៅតាមក្រុមហ៊ុនធំៗមួយចំនួននោះក្តី នាយកដ្ឋានប្រឆាំងបទល្មើសបច្ចេកវិទ្យា សូមឱ្យអ្នកប្រើប្រាស់ទាំងអស់មានការប្រុងប្រយ័ត្នចំពោះការឆបោកទាំងនេះ ព្រោះជនខិលខូចអាចប្តូរយុទ្ធសាស្ត្រពីការផ្ញើអុីម៉ែល ទៅជាការផ្ញើសារតាមរយៈបណ្តាញទំនាក់ទំនងសង្គម ដែលកំពុងមានការពេញនិយមនៅប្រទេសយើងនោះ។ កន្លងមកនាយកដ្ឋានក៏បានណែនាំអ្នកប្រើប្រាស់សូមកុំទាញយកឯកសារពីប្រភពដែលមិនស្គាល់ច្បាស់ ចៀសវាងការឆ្លងមេរោគ ក៏ដូចជាបាត់បង់ទិន្នន័យផ្ទាល់ខ្លួន ហើយក៏បានផ្សព្វផ្សាយពីល្បិចកលរបស់ជនខិលខូចដែលអាចប្រើប្រាស់ដើម្បីបោកបញ្ឆោតប្រជាពលរដ្ឋក្នុងសម័យកូវីតកាលពីខែមីនាហើយផងដែរ៕	2020-07-14T15:01:46+07:00	kbnnews.com	https://kbn.news/archives/171743
753e89c2-332b-4c4d-bb7a-1f0f806a80f6	សម្តេច ហ៊ុន សែន ៖ ជំងឺកូវីដ-១៩ មិនអាចសម្លាប់ជីវិតប្រជាជនខ្មែរបានឡើយ…	នៅព្រឹកថ្ងៃទី១៤ ខែកក្កដា ឆ្នាំ២០២០ សម្តេចនាយករដ្ឋមន្ត្រី ហ៊ុន សែន បានអញ្ជើញបំពេញទស្សនកិច្ចនៅមជ្ឈមណ្ឌលស្រាវជ្រាវ និងអភិវឌ្ឍន៍ពូជត្រី និងសំណេះសំណាលជាមួយប្រជាកសិករនៅស្រុកពាមរក៍ ខេត្តព្រៃវែង។ ក្នុងឱកាសនោះ សម្តេចហ៊ុន សែន បានមានប្រសាសន៍ថា ជំងឺកូវីដ-១៩ មិនអាចសម្លាប់ជីវិតប្រជាជនកម្ពុជា បានឡើយ ៕	2020-07-14T10:10:36+07:00	kbnnews.com	https://kbn.news/archives/171641
b3c64251-b0a2-49c7-bd6e-25023b3cb998	ហ្វីលីពីន កោតសរសើរកម្ពុជា ក្នុងការគ្រប់គ្រង និងទប់ស្កាត់បានល្អការរីករាលដាលជំងឺឆ្លងកូវីដ-១៩ ហើយមានបំណងសិក្សាស្វែងយល់លើបញ្ហានេះ	ហ្វីលីពីនបានសម្តែងការកោតសរសើរចំពោះរាជរដ្ឋាភិបាលកម្ពុជា ដែលបានគ្រប់គ្រង និងទប់ស្កាត់បានល្អការរីករាលដាលជំងឺឆ្លងកូវីដ-១៩ ហើយមានបំណងសិក្សាស្វែងយល់លើបញ្ហានេះ។ នេះជាការលើកឡើងរបស់លោកវរសេនីឯក សាលីម៉ារ អ អុីមភើរាល អនុព័ន្ធយោធាហ្វីលីពីនថ្មី ប្រចាំកម្ពុជា ក្នុងឪកាសចូលជួបសម្តែងការគួរសមជាមួយនាយឧត្តមសេនីយ៍ វង្ស ពិសេន អគ្គមេបញ្ជាការនៃកងយោធពលខេមរភូមិន្ទ នៅថ្ងៃទី១៣ ខែកក្កដា ឆ្នាំ២០២០។ ក្នងឱកាសជួបសម្ដែងការគួរសមនោះដែរ នាយឧត្ដមសេនីយ៍ វង្ស ពិសេន បានថ្លែងនូវការស្វាគមន៍ចំពោះបេសកកម្មការទូតរបស់លោក វរសេនីឯក សាលីម៉ារ អ អុីមភើរាល នៅកម្ពុជា ហើយសង្ឃឹមថាយើងពិតជាមានកិច្ចសហការល្អជាមួយគ្នា។ នាយឧត្ដមសេនីយ៍អគ្គមេបញ្ជាការ បានរំលឹកពីទំនាក់ទំនងកិច្ចសហប្រតិបត្តិការរវាងកម្ពុជា និង ហ្វីលីពីន ដែលមានចាប់តាំងពីឆ្នាំ១៩៥៧ ហើយត្រូវផ្តាច់នៅឆ្នាំ១៩៧៥ ដោយសារប្រទេសកម្ពុជាធ្លាក់ក្នុងរបបប្រល័យពូជសាសន៍ ប៉ុលពត ហើយទើបតែក្នុងឆ្នាំ១៩៩២ប្រទេសទាំងពីរក៏បានចាប់ផ្តើមមានទំនាក់ទំនងជាមួយគ្នាឡើងវិញ និងបានរៀបចំប្រារព្ធខួបលើកទី៦០ឆ្នាំ នៃថ្ងៃភ្ជាប់ទំនាក់ទំនងការទូតកម្ពុជា-ហ្វីលីពីន ផងដែរ។ ពាក់ព័ន្ធលើវិស័យការពារជាតិ នាយឧត្ដមសេនីយ៍ វង្ស ពិសេន បានគូសបញ្ជាក់ថា កន្លងមកក្នុងឆ្នាំ២០១៧ រដ្ឋមន្ត្រីក្រសួងការពារជាតិនៃប្រទេសទាំងពីរ បានចុះអនុសារណៈជាមួយគ្នា ដើម្បីពង្រឹងវិស័យការពារជាតិ។ នាយឧត្ដមសេនីយ៍ សង្ឃឹមថា ក្រោយស្ថានការណ៍កូវីដ១៩ស្ងប់ស្ងាត់ កងទ័ពប្រទេសទាំងពីរនឹងបន្តកិច្ចសហប្រតិបត្តិការជាមួយគ្នាបន្តទៀត។ ជាកិច្ចឆ្លើយតប លោកវរសេនីឯក សាលីម៉ារ អ អុីមភើរាល បានសំដែងការអំណរគុណចំពោះនាយឧត្តមសេនីយ៍ អគ្គមេបញ្ជាការ ដែលបានអនុញ្ញាតឲ្យរូបលោកចូលជួបសម្តែងការគួរសមនាឱកាសនេះ។ លោកអនុព័ន្ធយោធា បានសម្តែងការកោតសរសើរចំពោះរាជរដ្ឋាភិបាលកម្ពុជា ដែលបានគ្រប់គ្រង និងទប់ស្កាត់បានល្អការរីករាលដាលជំងឺឆ្លងកូវីដ-១៩ ហើយរូបលោកមានបំណងសិក្សាស្វែងយល់លើបញ្ហានេះ។ លោកវរសេនីឯក សាលីម៉ារ អ អុីមភើរាល ក៏បានស្ញប់ស្ញប់ស្ញែងចំពោះយុទ្ធសាស្ត្ររបស់កម្ពុជា ក្នុងការដោះស្រាយជំលោះរ៉ាំរ៉ៃកន្លងមក ហើយនេះជាផ្នែកមួយដ៍សំខាន់ដែលហ្វីលីពីនត្រូវសិក្សា។ លោកអនុព័ន្ធសង្ឃឹមថា ក្នុងពេលអនាគតដ៍ខ្លី ហ្វីលីពីននឹងទទួលបានសុខសន្តិភាពដូចកម្ពុជាសព្វថ្ងៃដែរ៕	2020-07-14T10:08:09+07:00	kbnnews.com	https://kbn.news/archives/171637
dfbeb566-84e9-40b9-b777-166edb9eee42	សុទ្ធជាជនជាតិខ្មែរទាំងអស់ ! អ្នកឆ្លងជំងឺកូវីដទាំង៩នាក់ ដែលរកឃើញនៅព្រឹកនេះ តែមកពី…	នៅព្រឹកថ្ងៃទី១៤ ខែកក្កដា ឆ្នាំ២០២០ នេះ ក្រសួងសុខាភិបាល បានប្រកាសឱ្យដឹងថា បានរកឃើញអ្នកឆ្លងជំងឺកូវីដ-១៩ ចំនួន៩នាក់ថ្មីបន្ថែមទៀតលើបុរសជនជាតិខ្មែរ តែសុទ្ធជាករណីនាំចូលពីប្រទេសអារ៉ាប៊ីសាអូឌីត។ យោងតាមសេចក្តីប្រកាសព័ត៌មានរបស់ក្រសួងសុខាភិបាល បានឲ្យដឹងថា អ្នកដែលមានផ្ទុកជំងឺកូវីដ-១៩នេះ សុទ្ធជាអ្នកធ្វើដំណើរមកពីប្រទេសអារ៉ាប់ប៊ីសាអូឌីត កាលពីថ្ងៃទី១០ ខែកក្កដា ឆ្នាំ២០២០។ អ្នកជំងឺទាំង៩នាក់នេះ ត្រូវបានពិនិត្យរកឃើញជំងឺកូវីដ១៩ កាលពីថ្ងៃទី១៣ ខែកក្កដា ហើយត្រូវបានបញ្ជូនទៅសម្រាកព្យាបាលនៅមណ្ឌលសុខភាពចាក់អង្រែ។ នៅក្នុងសេចក្តីប្រកាសព័ត៌មានរបស់ក្រសួងសុខាភិបាល បានបញ្ជាក់ថា អ្នកឆ្លងជំងឺកូវីដ-១៩ ទាំង៩នាក់នេះរួមមាន៖ ១- បុរសជានជាតិខ្មែរអាយុ ២៤ឆ្នាំ មានអាស័យដ្ឋាននៅភូមិ១សង្កាត់ច្រាំងចំរះខណ្ឌឫស្សីកែវ រាជធានីភ្នំពេញ។ ២- បុរសជនជាតិខ្មែរអាយុ ២៥ឆ្នាំ មានអាស័យដ្ឋាននៅភូមិកំពង់ត្រឡាច ឃុំកំពង់ត្រឡាច ស្រុកកំពង់ ត្រឡាច ខេត្តកំពង់ឆ្នាំង ។ ៣- បុរសជនជាតិខ្មែរអាយុ ២៩ឆ្នាំ មានអាស័យដ្ឋាននៅភូមិទួលទោកឃុំកំពង់ហ្លួង ស្រុកពញ្ញាឮ ខេត្តកណ្ដាល ។ ៤- បុរសជនជាតិខ្មែរអាយុ ២៦ឆ្នាំ មានអាស័យដ្ឋាននៅភូមិដំណាក់ពពេល ឃុំគរ ស្រុកត្បូងឃ្មុំ ខេត្តត្បូងឃ្មុំ។ ៥- បុរសជនជាតិខ្មែរអាយុ ២៧ឆ្នាំ មានអាស័យដ្ឋាននៅភូមិសោយ១ ឃុំប៊ុស១ ស្រុកក្រូចឆ្មារ ខេត្តត្បូងឃ្មុំ។ ៦- បុរសជនជាតិខ្មែរអាយុ ២៨ឆ្នាំ មានអាស័យដ្ឋាននៅភូមិ៦ ឃុំរការខ្នុរ ស្រុកក្រូចឆ្មារខេត្តត្បូងឃ្មុំ។ ៧- បុរសជនជាតិខ្មែរអាយុ ២៨ឆ្នាំ មានអាស័យដ្ឋាននៅភូមិស្វាយឃ្លាំង ឃុំទីភក្រូចឆ្មាររ ខេត្តត្បូងឃ្មុំ ។ ៨- បុរសជនជាតិខ្មែរអាយុ ២៦ឆ្នាំ មានអាស័យដ្ឋាននៅភូមិទួលសម្បត្តិ ឃុំ ថ្មីសំដុះ ស្ត្រីចក្រថ្នាក់ខេត្តត្បូងឃ្មុំ ។ ៩- បុរសជនជាតិខ្មែរអាយុ ៣០ឆ្នាំ មានអាស័យដ្ឋាននៅភូមិវិហារសម្បូរឃុំរកាពប្រាំ ស្រុកត្បូងឃ្មុំ ខេត្តត្បូងឃ្មុំ។ សូមបញ្ជាក់ថា គិតត្រឹមមកដល់ព្រឹកថ្ងៃទី១៤ ខែកក្កដា ឆ្នាំ២០២០ នេះក្រសួងសុខាភិបាលកម្ពុជា បានរកឃើញមានអ្នកឆ្លងជំងឺកូវីដ-១៩ សរុបចំនួន១៦៥នាក់ (ស្ត្រី៤០នាក់ និងបុរស ១២៥នាក់) និងព្យាបាលបានជាសះស្បើយចំនួន ១៣៣នាក់ (ស្រី៣៩នាក់ និងបុរស៩៤នាក់) ៕	2020-07-14T09:32:47+07:00	kbnnews.com	https://kbn.news/archives/171615
ae42f693-9d21-44a0-bf5d-fe7f1b2c4c98	ក្តៅៗ! ព្រឹកនេះ រកឃើញអ្នកឆ្លងជំងឺកូវីដ៩នាក់ទៀតហើយ	នៅព្រឹកនេះ ក្រសួងសុខាភិបាលប្រកាស ឲ្យដឹងថា មនុស្ស៩នាក់ទៀតមកពីអារ៉ាប់ប៊ីសាអូឌីបានធ្វើតេស្តឃើញមានកូវីដ១៩ បន្ទាប់មនុស្ស១៥នាក់បាន រកឃើញមេរោគនេះកាលពីប៉ុន្មានថ្ងៃមុន ។ ក្រសួងសុខាភិបាលបាននិយាយថា មានករណីវិជ្ជមានចំនួន ០៩នាក់បន្ថែមទៀត ក្នុងចំណោមអ្នក ធ្វើដំណេីរមកពីប្រទេសអារ៉ាប់ប៊ីសាអូឌី មកដល់កម្ពុជានាថ្ងៃទី១០ ខែកក្កដា ឆ្នាំ២០២០ ៕	2020-07-14T09:07:08+07:00	kbnnews.com	https://kbn.news/archives/171607
30694dd0-1ac3-4e02-9c8b-b0a34f92de07	ទីក្រុងញូវយ៉ករាយការណ៍ថា មិនមានការស្លាប់ដោយជំងឺកូវីដ១៩ក្នុងរយៈពេល ២៤ ម៉ោង	ទីក្រុងញូវយ៉កដែលកាលពីពេលមុនជាទីកន្លែងផ្ទុះដ៏ខ្លាំងនៃជំងឺកូវីដ១៩ មិនមានមនុស្សស្លាប់ដោយសារមេរោគកូរ៉ូណាជាលើកទី១នៅក្នុងរយៈពេល២៤ម៉ោង។ លោក Bill de Blasio អភិបាលក្រុងញូវយ៉កបាននិយាយនៅថ្ងៃចន្ទម្សិលមិញដែលជាថ្ងៃគ្មានការស្លាប់ដោយជំងឺកូវីដ១៩បានត្រូវគេរាយការណ៍ចាប់តាំងពីករណីទី១បានត្រូវរាយការណ៍កាលពីថ្ងៃទី១ ខែមីនាថា «ជំងឺនេះនៅមិនទាន់បាត់នៅឡើយទេ»។ លោក de Blasio បាននិយាយទៀតថា «យើងពិនិត្យមើលជុំវិញប្រទេស ហើយយើងឃើញអ្វីដែលប្រជាពលរដ្ឋអាមេរិកាំងច្រើនទៀតកំពុងឆ្លងកាត់រដ្ឋ និងក្រុងជាច្រើនដែលកំពុងប៉ះពាល់យ៉ាងអាក្រក់បំផុតនៅពេលឥឡូវនេះ។ ដូច្នេះ គ្មាននរណាអាចអបអរបានទេ ក៏ប៉ុន្តែ យើងយ៉ាងហោចណាស់អាចអបអរថា អ្វីៗដែលលោក អ្នក បានធ្វើយ៉ាងច្រើនធ្វើឱ្យយើងបានដល់ចំណុចនេះដែលក្នុងរយៈពេល២៤ម៉ោងគ្មានមនុស្សស្លាប់។ សូមឱ្យមានដូចនេះជាច្រើនថ្ងៃទៅមុខទៀត»។ លោកអភិបាលក្រុង De Blasio មានប្រសាសន៍ទៀតថា លោកមានការព្រួយកង្វល់អំពីការកើនឡើងនូវចំនួនមនុស្សដែលមានអាយុខ្ទង់២០ឆ្នាំប្លាយដែលបានឆ្លងមេរោគកូរ៉ូណា។ លោកបានជំរុញឱ្យពួកគេពាក់ម៉ាស និងឃ្លាតនៅឆ្ងាយពីគ្នា។ កាលពីថ្ងៃចន្ទម្សិលមិញដែរ លោក Andrew Cuomo អភិបាលរដ្ឋញូវយ៉ក បានចេញបទបញ្ជាសុខភាពគ្រាអាសន្នមួយដែលតម្រូវឱ្យពួកអ្នកទស្សនាមកពីរដ្ឋផ្សេងទៀតដែលមានអត្រាជំងឺកូវីដ១៩ខ្ពស់ផ្តល់ព័ត៌មានអំពីស្ថានភាពស្នាក់នៅរបស់ពួកគេ បើពុំដូច្នេះទេ ប្រឈមនឹងការផាកពិន័យជាប្រាក់រហូតដល់២ពាន់ដុល្លារ៕	2020-07-14T07:00:00+07:00	khmer.voanews.com	https://khmer.voanews.com/a/new-york-city-reports-no-covid-deaths-in-24-hours/5502377.html
8494ded3-9612-49e2-bc73-fd62a17e5be3	ករណីឆ្លងកូវីដ១៩ថ្មីអាចបង្កការលំបាកដល់បេសកកម្មយោធាអាមេរិកនៅជប៉ុន កូរ៉េខាងត្បូង	អ្នកវិភាគបានព្រមានកាលពីថ្ងៃចន្ទថា ការណ៍ដែលសហរដ្ឋអាមេរិកមិនអាចគ្រប់គ្រងបាននូវការបន្តរាតត្បាតនៃវីរុសកូរ៉ូណាដែលបង្កជំងឺកូវីដ១៩ នៅក្នុងប្រទេសបានកំពុងចាប់ផ្តើមមានផលប៉ះពាល់កាន់តែខ្លាំងដល់បេសកកម្មយោធាអាមេរិកនៅក្រៅប្រទេស ខណៈដែលការឆ្លងក្នុងចំណោមបុគ្គលិកយោធាដែលប្រចាំការនៅប្រទេសជប៉ុន និងកូរ៉េខាងត្បូងមានការកើនឡើង។ មន្ត្រីជប៉ុននៅកោះ Okinawa បាននិយាយកាលពីថ្ងៃអាទិត្យថា មានការឆ្លងកូវីដ១៩ថ្មី៦០ករណីត្រូវបានរាយការណ៍ពីមូលដ្ឋានយោធាម៉ារីនអាមេរិកពីរកន្លែងកាលពីសប្តាហ៍កន្លងទៅនេះ។ កាលពីថ្ងៃចន្ទ កាសែត Asahi Shimbun របស់ជប៉ុនក៏បានរាយការណ៍ពីករណីឆ្លងថ្មី៣២ទៀតនៅមូលដ្ឋានយោធា Futenma។ ជាការឆ្លើយតប យោធាសហរដ្ឋអាមេរិកបានតម្រូវឲ្យទាហានម៉ារីនរបស់ខ្លួននិងក្រុមគ្រួសារត្រូវដាក់ឲ្យនៅក្រោមវិធានការរឹតត្បិតមិនអាចចេញពីមូលដ្ឋានយោធាបាន។ ការឆ្លងក្នុងចំណោមបុគ្គលិកយោធាអាមេរិកនៅកូរ៉េខាងត្បូងហាក់មានការធូរស្រាលជាង ដោយករណីឆ្លងថ្មីជាទាហានទើបមកដល់ថ្មីពីសហរដ្ឋអាមេរិក។ យោធាអាមេរិកនៅកូរ៉េខាងត្បូងនិយាយថា ទាហាននិងអ្នកធ្វើដំណើរ៣៤នាក់ធ្វើតេស្តឃើញកូវីដ១៩ក្រោយពីពួកគេបានធ្វើដំណើរពីសហរដ្ឋអាមេរិក។ នេះជាការកើនឡើងខ្លាំងសម្រាប់យោធាអាមេរិកនៅកូរ៉េខាងត្បូងដែលកន្លងមកមានករណីឆ្លងតិចតួចប៉ុណ្ណោះ។ សហរដ្ឋអាមេរិកនិងកូរ៉េខាងត្បូងបានលុបចោលសមយុទ្ធរួមគ្នាមួយកាលពីដើមឆ្នាំនេះដោយសារកូវីដ១៩ ហើយការកើនឆ្លងថ្មីនេះអាចនឹងប៉ះពាល់ដល់ការធ្វើសមយុទ្ធប្រចាំឆ្នាំមួយទៀត។ នៅទូទាំងពិភពលោក កាលពីថ្ងៃចន្ទ វីរុសកូរ៉ូណាបានឆ្លងដល់មនុស្សជាង១២,៩លាននាក់ ហើយជំងឺកូវីដ១៩បានសម្លាប់មនុស្សជិត៥៧០.០០០នាក់៕	2020-07-14T07:00:00+07:00	khmer.voanews.com	https://khmer.voanews.com/a/new-covid-cases-complicate-us-military-missions-in-japan-south-korea/5501929.html
c0c51f31-def6-4d12-b5d1-7d1328e53be1	អង្គការ WHO ថា ស្ថានការណ៍វិបត្តិជំងឺកូវីដ១៩ នឹងមិនត្រឡប់ដូចធម្មតាទេសម្រាប់ពេលមួយរយៈ	អង្គការសុខភាពពិភពលោក WHO បានព្រមានកាលពីថ្ងៃច័ន្ទម្សិលមិញថា ការឆ្លងរាតត្បាតនៃជំងឺកូវីដ១៩ គឺកាន់តែយ៉ាប់យ៉ឺនទៅៗនៅទូទាំងពិភពលោក ហើយស្ថានការណ៍នឹងមិនត្រឡប់មករក «ភាពធម្មតាដូចពីមុន» សម្រាប់ពេលមួយរយៈ។ នៅក្នុងសន្និសីទកាសែតជាប្រចាំរបស់អង្គការ WHO កាលពីថ្ងៃច័ន្ទ អគ្គនាយកអង្គការនេះ លោក Tedros Adhanom Ghebreyesus បាននិយាយថា ទោះបីជាប្រទេសជាច្រើននៅទ្វីបអឺរ៉ុប និងនៅកន្លែងផ្សេងទៀតបានបង្ហាញថា វាអាចទៅរួចនៅក្នុងការគ្រប់គ្រងការឆ្លងរាលដាលនេះក៏ដោយ ក៏ប្រទេសជាច្រើន «កំពុងដើរលើទិសដៅខុស»។ លោក Tedros បានបង្ហាញអំពីសេនារីយ៉ូ ៤ ដែលមាននៅលើពិភពលោកសព្វថ្ងៃនេះ ទាក់ទិននឹងការឆ្លើយតបទៅនឹងវិបត្តិជំងឺកូវីដ១៩ នេះ។ នៅក្នុងសេនារីយ៉ូទីមួយ ប្រទេសដែលប្រុងប្រយ័ត្ន និងដឹងអំពីរឿងនេះ «បានត្រៀមខ្លួន និងឆ្លើយតបយ៉ាងឆាប់រហ័ស និងមានប្រសិទ្ធភាពចំពោះករណីឆ្លងដំបូងៗ។ ជាលទ្ធផល ប្រទេសទាំងនោះអាចជៀសវាងមិនឲ្យមានការផ្ទុះឆ្លងរាលដាលច្រើនបានកន្លងមក»។ លោកបានបញ្ជាក់ថា ប្រទេសទាំងនេះបានបន្តនូវយុទ្ធសាស្ត្រដ៏ទូលំទូលាយដើម្បីស្វែងរក ដាក់នៅដាច់ដោយឡែក ធ្វើតេស្ត និងមើលថែព្យាបាលអ្នកជំងឺ ដែលធ្វើឲ្យអាចទប់ទល់នឹងជំងឺនេះបាន។ នៅក្នុងសេនារីយ៉ូទី ២ លោក Tedros បានលើកឡើងពីប្រទេសដែលជួបប្រទះនូវការឆ្លងរាលដាលធ្ងន់ធ្ងរ ប៉ុន្តែអាចគ្រប់គ្រងបានតាមរយៈការដឹកនាំខ្លាំងក្លា និងការគោរពរបស់ប្រជាពលរដ្ឋចំពោះវិធានការសុខភាពសាធារណៈសំខាន់ៗ។ លោកថា ប្រទេសមួយចំនួននៅអឺរ៉ុបត្រូវនឹងសេនារីយ៉ូនេះ។ សម្រាប់សេនារីយ៉ូទី ៣ លោក Tedros បានលើកឡើងពីប្រទេសដែលទប់ស្កាត់ជំងឺនេះបាននៅពេលវាឆ្លងរាលដាលខ្លាំងលើកដំបូង ប៉ុន្តែបានបន្ធូរបន្ថយការដាក់កំហិតលឿនពេក ដែលធ្វើឲ្យមានការផ្ទុះឡើងនូវការឆ្លងថ្មីដ៏គ្រោះថ្នាក់។ រីឯសេនារីយ៉ូទី ៤ វិញ លោក Tedros បញ្ជាក់ថា គឺប្រទេសទាំងឡាយណាដែលកំពុងស្ថិតនៅក្នុងដំណាក់កាលផ្ទុះឆ្លងរាលដាលជំងឺនេះខ្លាំងក្លា។ លោកថា សេនារីយ៉ូនេះគឺកើតមាននៅ «ទូទាំងទ្វីបអាមេរិក អាស៊ីខាងត្បូង និងប្រទេសមួយចំនួននៅទ្វីបអាហ្វ្រិក»៕	2020-07-14T07:00:00+07:00	khmer.voanews.com	https://khmer.voanews.com/a/who-director-general-says-no-return-to-normal-for-foreseable-future-/5502171.html
f9469567-eb57-419e-b693-4780f44fe5b7	កម្ពុជាពិចារណាតម្រូវឲ្យមានការធ្វើតេស្តកូវីដលើមន្ត្រីការទូត និងអង្គការអន្តរជាតិដូចអ្នកដំណើរដទៃទៀតពេលមកដល់កម្ពុជា	អាជ្ញាធរកម្ពុជាកំពុងពិចារណាដាក់លក្ខណ្ឌតម្រូវឲ្យមានការធ្វើតេស្តកូវីដ១៩ចំពោះមន្ត្រីការទូតនិងមន្ត្រីអង្គការអន្តរជាតិនៅពេលដែលពួកគេធ្វើដំណើរចូលមកដល់កម្ពុជា។ នេះបើយោងតាមលិខិតមួយច្បាប់របស់លោក អូន ព័ន្ធមុនីរ័ត្ន ឧបនាយករដ្ឋមន្ត្ រីនិងជារដ្ឋមន្ត្រីក្រសួងសេដ្ឋកិច្ចនិងហិរញ្ញវត្ថុ ផ្ញើជូនលោកនាយករដ្ឋមន្ត្រី ហ៊ុន សែនដែលវីអូអេទទួលបាននៅថ្ងៃច័ន្ទនេះ។ លិខិតរបស់ប្រធានគណៈកម្មាធិការគោលនយោបាយសេដ្ឋកិច្ច និងហិរញ្ញវត្ថុ ចុះថ្ងៃទី១០ ខែកក្កដា ឆ្នាំ២០២០ ដែលមានចំណារឯកភាពរបស់លោកនាយករដ្ឋមន្ត្រីនៅថ្ងៃទី១៣ ខែកក្កដា នេះបានសរសេរថា៖ «អង្គប្រជុំក៏បានពិភាក្សាផងដែរអំពីវិធានការចេញ-ចូលកម្ពុជារបស់មន្ត្រីការទូតនិងមន្ត្រីជំនាញរបស់អង្គការអន្តរជាតិនានា នៅពេលដែលក្រសួងសុខាភិបាលយល់ថា គួរតែតម្រូវឲ្យមានការធ្វើ Screening Test [ការធ្វើតេស្តយកសំណាក] ដូចអ្នកធ្វើដំណើរផ្សេងទៀត នៅពេលធ្វើដំណើរមកដល់ប្រទេសកម្ពុជា»។ ការស្នើលក្ខខណ្ឌតម្រូវថ្មីចុងក្រោយលើមន្ត្រីការទូតនិងមន្ត្រីអង្គការអន្តរជាតិនេះគឺជាផ្នែកមួយនៃវិធានការរបស់រដ្ឋាភិបាលក្នុងការកែសម្រួលលើលក្ខខណ្ឌតម្រូវក្នុងការធ្វើដំណើរមកកាន់ប្រទេសកម្ពុជាសម្រាប់ជនបរទេសដែលជាវិនិយោគិន ឬអ្នកជំនួញ បុគ្គលិកក្រុមហ៊ុន អ្នកជំនាញការនិងកម្មករជំនាញ ព្រមទាំងក្រុមគ្រួសាររបស់ពួកគេ។ កន្លងមក គ្រប់អ្នកដំណើរទាំងអស់ជាជនបរទេសដែលចូលមកប្រទេសកម្ពុជាត្រូវតម្រូវឲ្យមានវិញ្ញាបនបត្រសុខភាពដែលបញ្ជាក់ថា ពួកគេគ្មានកូវីដ១៩ និងត្រូវឲ្យមានលិខិតធានា ឬទឹកប្រាក់តម្កល់យ៉ាងតិច២ពាន់ដុល្លារអាមេរិកផងដែរក្នុងអំឡុងពេលស្នាក់នៅកម្ពុជា លើកលែងតែមន្ត្រីការទូត និងមន្ត្រីអង្គការអន្តរជាតិ។ លិខិតរបស់លោក អូន ព័ន្ធមុនីរ័ត្ន បានបញ្ជាក់ទៀតថា៖ «អង្គប្រជុំបានឯកភាពស្នើគណៈកម្មការអន្តរក្រសួងដើម្បីប្រយុទ្ធនឹងជំងឺកូវីដ១៩ ដឹកនាំដោយក្រសួងសុខាភិបាលលើកយកបញ្ហានេះទៅពិភាក្សាក្នុងកិច្ចប្រជុំដោយឡែកជាការប្រញាប់ក្នុងសប្តាហ៍[ខាងមុខ]នេះ រួចរាយការណ៍គោរពសុំការសម្រេចដ៏ខ្ពង់ខ្ពស់ពីសំណាក់សម្តេចតេជោនាយករដ្ឋមន្ត្រី»។ កាលពីថ្ងៃអាទិត្យ ក្រសួងសុខាភិបាលបានប្រកាសរកឃើញអ្នកធ្វើដំណើរ ១៥ នាក់ទៀត ដែលជាជនជាតិខ្មែរ មានផ្ទុកវីរុសកូរ៉ូណា ក្រោយពួកគេធ្វើដំណើរពីប្រទេសអារ៉ាប់ប៊ីសាអូឌីត និងឆ្លងកាត់ប្រទេសម៉ាឡេស៊ី មុនចូលមកកម្ពុជាកាលពីថ្ងៃទី១០ ខែកក្កដា ឆ្នាំ២០២០ ដោយធ្វើឲ្យករណីឆ្លងសរុបនៅក្នុងប្រទេសកើនដល់ ១៥៦ នាក់ ក្នុងនោះ១៣៣នាក់បានជាសះស្បើយនិងគ្មានអ្នកស្លាប់៕	2020-07-14T07:00:00+07:00	khmer.voanews.com	https://khmer.voanews.com/a/cambodia-considers-requiring-displomatic-international-ngo-staff-be-tested-covid/5500996.html
2995e354-f3a5-4e88-9ac4-283910b4a9cd	រដ្ឋមន្ត្រី វង សូត ចុះពិនិត្យការបើកប្រាក់ឧបត្ថម្ភ ដល់ស្ត្រីមានផ្ទៃពោះ កុមារក្រោមអាយុ២ឆ្នាំ និងគ្រួសារក្រីក្រងាយរងគ្រោះ ក្នុងអំឡុងជំងឺកូវីដ១៩ ក្នុងខេត្តត្បូងឃ្មុំ	លោក វង សូត រដ្ឋមន្ត្រីក្រសួងសង្គមកិច្ច អតីតយុទ្ធជន និងយុវនីតិសម្បទា នៅថ្ងៃទី១៣ ខែកក្កដា ឆ្នាំ២០២០នេះ បានអញ្ជើញជួបសំណេះសំណាល និងពិនិត្យលទ្ធផលកម្មវិធីឧបត្ថម្ភសាច់ប្រាក់ ដល់ស្ត្រីមានផ្ទៃពោះ កុមារក្រោមអាយុ២ឆ្នាំ និងគ្រួសារក្រីក្រ ងាយរងគ្រោះ ក្នុងអំឡុងជំងឺកូវីដ១៩ ក្នុងខេត្តត្បូងឃ្មុំ។ ក្នុងពិធីសំណេះសំណាល បានធ្វើឡើងនៅសាលប្រជុំសាលាខេត្តត្បូងឃ្មុំ ដោយមានការចូលរួមពីលោក ជាម ច័ន្ទសោភ័ណ អភិបាលខេត្តត្បូងឃ្មុំ និងអភិបាលរងខេត្ត រួមទាំងថ្នាក់ដឹកនាំមន្ទីរអង្គភាពជុំវិញខេត្ត អភិបាលស្រុកក្រុងទាំង៧ ឃុំ សង្កាត់ ជុំវិញខេត្ត និងអ្នកពាក់ព័ន្ធជាច្រើនរូបទៀត។ ថ្លែងក្នុងឱកាសនោះ លោករដ្ឋមន្រ្តី វង សូត បានលើកឡើងថា ដើម្បីធានានិរន្ដរភាពក្នុងការទទួលអត្ថប្រយោជន៍របស់អ្នកទទួលផល នៅក្នុងស្ថានភាពលំបាក ឬគ្រោះអាសន្ន ក្នុងអំឡុងពេលនៃការរាតត្បាតជំងឺកូវីដ-១៩ ក្រសួងសង្គមកិច្ច អតីតយុទ្ធជន និងយុវនីតិសម្បទា ស្នើឲ្យអភិបាលរាជធានី-ខេត្ត ជួយជំរុញដល់រដ្ឋបាលឃុំ-សង្កាត់ ចូលរួមអនុវត្តវិធានការឆ្លើយតបទៅនឹងគ្រោះអាសន្ន ពាក់ព័ន្ធនឹងការអនុវត្តកម្មវិធីឧបត្ថម្ភសាច់ប្រាក់ជូនស្រ្ដីមានផ្ទៃពោះ និងកុមារអាយុក្រោម២ឆ្នាំ រួមមាន៖ ការបង្កើនកិច្ចសហការជាមួយមន្ទីរ/អង្គភាពពាក់ព័ន្ធ ក្នុងការផ្សព្វផ្សាយអំពីកម្មវិធីឧបត្ថម្ភសាច់ប្រាក់ជូនស្ដ្រីមានផ្ទៃពោះ និងកុមារអាយុក្រោម២ឆ្នាំ ឲ្យមានប្រសិទ្ធភាពខ្ពស់ ក្នុងការអនុវត្តកិច្ចការនេះ ឲ្យមានប្រសិទ្ធភាព តម្លាភាព និងគណនេយ្យភាព។ រដ្ឋមន្ត្រី ក៏បានជំរុញដល់អាជ្ញាធរភូមិ/ឃុំ ទាំងអស់ ត្រូវបន្តយកចិត្តទុកដាក់ថែមទៀត ចំពោះសុខទុក្ខ និងតម្រូវការរបស់គ្រួសារក្រីក្រ ពិសេសត្រូវចុះដល់ខ្នងផ្ទះ និងសិក្សាថា តើគ្រួសារណាខ្លះដែលមានជីវភាពក្រីក្រ និងងាយរងគ្រោះពិតប្រាកដ ដើម្បីក្រុមការងារជួយពួកគាត់បានទាន់វេលា និងចំគោលដៅ។ លោក ជាម ច័ន្ទសោភ័ណ អភិបាលខេត្តត្បូងឃ្មុំ បានឲ្យដឹងថា ខេត្តត្បូងឃ្មុំ មាន៖ ០១ក្រុង ០៦ស្រុក ២សង្កាត់ ៦២ឃុំ ៨៧៣ភូមិ និងមានប្រជាពលរដ្ឋសរុបប្រមាណ ៨៥៧.៩០០នាក់។ លោកបានបន្តថា លទ្ធផលការងារសម្រេចបាននានា ជាលទ្ធផលនៃការអនុវត្តកម្មវិធីសាច់ប្រាក់ជូនគ្រួសារក្រីក្រ និងងាយរងគ្រោះ ក្នុងអំឡុងពេលប្រយុទ្ធនឹងជំងឺកូវីដ ១៩ និងឧបត្ថម្ភសាច់ប្រាក់ជូនដល់ស្ត្រីមានផ្ទៃពោះ និងកុមារក្រោមអាយុ២ឆ្នាំក្នុងខេត្តត្បូងឃ្មុំ គិតត្រឹមថ្ងៃទី១២ ខែកក្កដា ឆ្នាំ២០២០ មានដូចជា ការឧបត្ថម្ភគ្រួសារក្រីក្រ និងងាយរងគ្រោះក្នុងអំឡុងពេលកូវីដ១៩ ចំនួន៣០.៦៣៥គ្រួសារ (ក្រ១ ចំនួន១០.៦២២គ្រួសារ និងក្រ២ ចំនួន២០.០១៣គ្រួសារ) សរុបថវិកាចំណាយប្រមាណ ៥.៣០៤លានរៀល ស្មើនឹង៩០.៩១%។ ដោយឡែក ការឧបត្ថម្ភសាច់ប្រាក់ជូនស្ត្រីមានផ្ទៃពោះ និងកុមារក្រោមអាយុ២ឆ្នាំ ចាប់ពីថ្ងៃទី១ ខែកុម្ភៈ ឆ្នាំ២០២០ បានអនុវត្តបានចំនួន ១.៩៤៦នាក់ ក្នុងនោះប័ណ្ណសមធម៌ចំនួន១.៨១៤ប័ណ្ណ និងប័ណ្ណអទិភាពចំនួន១៣២ប័ណ្ណ ក្នុងអនុវត្តលក្ខខណ្ឌពិនិត្យសុខភាពស្ត្រី កុមារតាមមណ្ឌលសុខភាពចំនួន១១.០៥៨ករណី ចំណាយសរុបនៅថ្ងៃទី១ ខែកុម្ភៈ ឆ្នាំ២០២០ ចំនួនប្រមាណ ៦២០លានរៀល។ នេះបើតាម លោក ជាម ច័ន្ទសោភ័ណ។ ជាមួយគ្នានោះ លោក វង សូត បានក្រើនរំលឹកដល់ប្រជាពលរដ្ឋក៏ដូចជាអាជ្ញាធរមូលដ្ឋាន សូមជូនដំណឹងដល់ប្រជាពលរដ្ឋ មានប័ណ្ឌក្រីក្រនៅតាមមូលដ្ឋាន ដែលនៅសេសសល់មិនទាន់ បានបើកប្រាក់ឧបត្ថម្ភរបស់រាជរដ្ឋាភិបាល សូមអញ្ជើញរួសរាន់មកបើកឲ្យបានមុនថ្ងៃកំណត់ដែលបានអនុវត្ដ។ នៅក្នុងកម្មវិធីដដែលនោះ រដ្ឋមន្ត្រី វង សូត បានប្រគល់ Tablets ចំនួន៦៤ ជូនដល់ជនបង្គោល និងឧបត្ថម្ភថវិកាសរុបចំនួន ១០.៣០០.០០០៛ ជូនដល់អ្នកចូលរួមមកពីស្រុក ក្រុង ក្រុមប្រឹក្សា មេឃុំ ចៅសង្កាត់ ស្មៀន ក្នុងខេត្តត្បូងឃ្មុំ សរុបចំនួន ២០៦នាក់ ក្នុងម្នាក់ៗទទួលបានថវិកា៥ម៉ឺនរៀល និងអ្នកចូលរួមមកពីស្រុកកំចាយមារ ខេត្តព្រៃវែង ចំនួន២៦នាក់ ស្រុកអស់ទឹកប្រាក់ចំនួន ១លាន ៣សែនរៀល៕	2020-07-14T01:59:00+07:00	freshnewsasia.com	https://m.freshnewsasia.com/index.php/en/localnews/165159-2020-07-13-11-59-37.html
b0f79cd8-b2cd-422c-9452-085071b40d42	អ្នកជំនាញ៖ ជំងឺកូវីដ១៩ ធ្វើឲ្យការលក់ខុនដូនៅកម្ពុជាធ្លាក់ចុះចន្លោះពី៣០-៥០ភាគរយ (Video inside)	លោកស្រី អាន សុធីតា អគ្គនាយិការក្រុមហ៊ុន CBRE Cambodia ដែលជាអ្នកជំនាញមួយរូបរបស់កម្ពុជា ក្នុងវិស័យខុនដូ បានបញ្ជាក់ឲ្យដឹងថា ការផ្ទុះឡើងនៃជំងឺកូវីដ១៩ ជាច្រើនខែកន្លងមកនេះ បានធ្វើឲ្យការទិញ-លក់ក្នុងវិស័យខុនដូ មានការធ្លាក់ចុះចន្លោះពី៣០-៥០ភាគរយ។ ការឲ្យដឹងរបស់លោកស្រី អាន សុធីតា នេះធ្វើឡើងក្នុងកិច្ចសម្ភាសន៍ជាមួយទូរទូស្សន៍ Fresh News ក្នុងកម្មវិធី «ភ្ញៀវពិសេសប្រចាំសប្ដាហ៍» ក្រោមប្រធានបទ «បញ្ហាប្រឈមរបស់វិស័យខុនដូ នៅក្នុងប្រទេសកម្ពុជា ដោយសារជំងឺកូវីដ១៩»។ ទាក់ទិននឹងបញ្ហាធ្លាក់ចុះនៃការលក់វិស័យខុនដូនេះ លោកស្រី អាន សុធីតា បានបញ្ជាក់ថា ។ លោកស្រីបានបន្ដថា ជាធម្មតាអតិថិជន និងអ្នកវិនិយោគតែងតែចាប់អារម្មណ៍ជាមួយគម្រោង ដែលបញ្ចប់រួចរាល់ក្នុងកាលៈទេសៈនេះ ប៉ុន្ដែសម្រាប់គម្រោងកំពុងសាងសង់ អ្នកវិនិយោគ និងអតិថិជនទទួលបានតិចតួចប៉ុណ្ណោះ។ លោកស្រីបញ្ជាក់ថា ថ្មីៗនេះការដាក់ជួលខុនដូមានការធ្លាក់ចុះ ដោយសារតែមិនមានអតិថិជនបរទេស។ ភាគច្រើនពួកគាត់ ត្រឡប់ទៅកាន់ប្រទេសកំណើត ចំណែកឯជនបរទេសផ្សេងទៀត មិនអាចត្រឡប់ពីប្រទេសខ្លួនចូលកម្ពុជា ដោយសារតែជំងឺកូវីដ១៩នេះ។ ទាំងនេះធ្វើឲ្យអត្រាទំនេរនៃខុនដូកើនឡើងខ្ពស់។ លោកស្រី អាន សុធីតា បានឲ្យដឹងទៀតថា ទោះបីមានការធ្លាក់ចុះនៃការលក់ខុនដូក្ដី ប៉ុន្ដែគម្រោងសាងសង់នៅតែដំណើរការធម្មតា មិនមានបញ្ហាប្រឈមនោះឡើយ។ លោកស្រីថា នៅក្នុងត្រីមាសទី១នេះ ទោះបីមិនឃើញមានគម្រោងបញ្ចប់ការសាងសង់ក៏ដោយ ប៉ុន្ដែនៅតែមានគម្រោងដែលដាក់លក់ ជាក់ស្ដែងថ្មីៗនេះមាន៣គម្រោងត្រូវបានដាក់លក់ ក្នុងកំឡុងពេលទីផ្សារកំពុងមានបញ្ហា៕	2020-07-13T21:34:00+07:00	freshnewsasia.com	https://m.freshnewsasia.com/index.php/en/localnews/165122-2020-07-13-07-34-48.html
121cb55c-e7b0-450d-b10e-bc2bc8353a62	សូម្បីរដ្ឋអាឡាស្ការបស់អាមេរិក ក៏គេចមិនផុតពីការផ្ទុះជំងឺឆ្លង COVID-19 (Video inside)	រដ្ឋអាឡាស្កា (Alaska) ដ៏ត្រជាក់របស់អាមេរិក ដែលមានប្រជាជនរស់នៅជាង ៧សែននាក់ បានរកឃើញករណីឆ្លង COVID-19 ថ្មីៗចំនួន ១១៦ករណីដែលជាការឆ្លងច្រើនបំផុតប្រចាំថ្ងៃមិនធ្លាប់មាននោះឡើយ។ នេះបើតាមការចេញផ្សាយដោយទីភ្នាក់ងារព័ត៌មានស៊ីនហួរ នៅព្រឹកថ្ងៃចន្ទ ទី១៣ ខែកក្កដា ឆ្នាំ២០២០។ តាមរបាយការណ៍របស់មន្ទីរសុខាភិបាល និងសេវាសង្គមអាឡាស្កាបានឱ្យដឹងថា កាលពីថ្ងៃសោរ៍សប្តាហ៍មុន អាជ្ញាធរបានរកឃើញករណីឆ្លងប្រចាំថ្ងៃថ្មីចំនួន ៧៧ករណី និងមួយថ្ងៃបន្ទាប់គឺថ្ងៃអាទីត្យ រដ្ឋអាឡាស្កាបានបំបែកកំណត់ត្រាខ្លួនឯង ដោយបានរកឃើញករណីឆ្លងថ្មីចំនួន ១១៦ករណី។ គួរបញ្ជាក់ថា នាពេលបច្ចុប្បន្នរដ្ឋអាឡាស្កាមានករណីឆ្លង COVID-19 សរុបចំនួន ១,៧៧៤ករណី ក្នុងនោះមនុស្ស ១៧នាក់បានស្លាប់ និង ៨៤៧នាក់ កំពុងសម្រាកព្យាបាលនៅមន្ទីរពេទ្យ។ ដោយឡែកនៅថ្ងៃដែល Alaska បំបែកកំណត់ត្រានោះ សហរដ្ឋអាមេរិកទាំងមូលមានអ្នកឆ្លង COVID-19 ថ្មីៗចំនួន ៥៩,៧៤៧នាក់ ធ្វើឱ្យករណីឆ្លងសរុបកើនដល់ ៣.៤លានករណី ក្នុងនោះស្លាប់ ១៣៧,៧៨២នាក់ និងជាសះស្បើយឡើងវិញ ១.៥លាននាក់៕	2020-07-13T18:24:00+07:00	freshnewsasia.com	https://m.freshnewsasia.com/index.php/en/internationalnews/165101-2020-07-13-04-24-04.html
81e754ef-5ddb-4565-ac69-186faa88fb51	«បញ្ហាប្រឈមរបស់វិស័យខុនដូនៅកម្ពុជា ដោយសារជំងឺកូវីដ១៩» ជាប្រធានបទកិច្ចសម្ភាសកម្មវិធី «ភ្ញៀវពិសេសប្រចាំសប្តាហ៍» ផ្សាយនៅថ្ងៃចន្ទនេះ	កម្មវិធី «ភ្ញៀវពិសេសប្រចាំសប្តាហ៍» សម្រាប់នៅថ្ងៃចន្ទ ទី១៣ ខែកក្កដា ឆ្នាំ២០២០នេះ លោកស្រី អាន សុធីតា អគ្គនាយិកាក្រុមហ៊ុន CBRE Cambodia នឹងពន្យល់ជុំវិញប្រធានបទ៖«បញ្ហាប្រឈមរបស់វិស័យខុនដូនៅកម្ពុជា ដោយសារជំងឺកូវីដ១៩» ក្នុងកម្មវិធី «ភ្ញៀវពិសេសប្រចាំសប្តាហ៍» របស់ទូរទស្សន៍ Fresh News។ ការផ្សាយនៃកិច្ចសម្ភាសរវាងអង្គភាពព័ត៌មាន Fresh News និងលោកស្រី អាន សុធីតា ធ្វើឡើងនៅម៉ោង២រសៀល និងម៉ោង៩យប់ ថ្ងៃទី១៣ ខែកក្កដា ឆ្នាំ២០២០នេះ ហើយក៏នឹងមានការផ្សាយឡើងវិញ នៅម៉ោង២រសៀល និងម៉ោង៩យប់ ថ្ងៃអង្គារ ថ្ងៃសុក្រ និងថ្ងៃសៅរ៍ផងដែរ (ក្នុងសប្តាហ៍ដដែល)។ សូមប្រិយមិត្តរង់ចាំ និងតាមដានការផ្សាយ របស់បណ្តាញព័ត៌មាន Fresh News, ទូរទស្សន៍ព័ត៌មាន Fresh News ផ្សាយតាមរយៈទូរទស្សន៍ខ្សែកាបទូទាំងប្រទេស, ទូរទស្សន៍ Fresh News, Computer, Facebook & Youtube Fresh News.	2020-07-13T13:46:00+07:00	freshnewsasia.com	https://m.freshnewsasia.com/index.php/en/localnews/165082-2020-07-12-23-46-58.html
ad83de70-20c5-4758-8701-7529a219adc3	ញាក់សាច់ ! ពលទាហានឥណ្ឌូនេស៊ី ជាង៣ ០០០នាក់ ឆ្លងវីរុសកូវីដ-១៩ ដែលបង្ករឡើងដោយមនុស្ស២នាក់	សាលាហ្វិកហ្វឺនយោធាមួយកន្លែងស្ថិតនៅក្នុងកោះជ្វាទី៤ ប្រទេសឥណ្ឌូនេស៊ី បានប្រកាសរកឃើញពលទាហានចំនួន១ ២៨០នាក់ ឆ្លងវីរុសកូវីដ-១៩ ខណៈប្រទេសនេះគឺជាប្រទេសដែលមានករណីឆ្លងប្រទេសថ្ងៃខ្ពស់ជាងប្រទេសផ្សេងៗនៅក្នុងអាស៊ាន។ នេះបើយោងតាមការចុះផ្សាយរបស់សារព័ត៌មាន កាលពីថ្ងៃទី១២ ខែកក្កដា ឆ្នាំ២០២០។ នាយឧត្តមសេនីយ៍ Andika Perkasa នាយសេនាធិការកងទ័ព បាននិយាយកាលពីថ្ងៃសៅរ៍ថា សាលាបេក្ខជនយោធាឥណ្ឌូនេស៊ី នៅក្នុងខេត្តដែលមានប្រជាជនច្រើនបំផុតរបស់ប្រទេសនេះត្រូវបានគេដាក់ឱ្យនៅដាច់ដោយឡែក ហើយមនុស្ស៣០នាក់ ត្រូវបានបញ្ជូនទៅមន្ទីរពេទ្យដំបូងដោយមានរោគសញ្ញាស្រាល។ លោកបាននិយាយថាក្នុងចំណោមអ្នកឆ្លងវីរុសកូវីដ-១៩ ចំនួន១ ២៨០នាក់ មាន៩៩១នាក់ជា កម្មាភិបាលហើយនៅសល់គឺជាបុគ្គលិក និងសមាជិកគ្រួសាររបស់ពួកគេ ដែលភាគច្រើនមិនមានរោគសញ្ញាអ្វីឡើយ ដោយបច្ចប្បន្នពួកគេទាំងអស់ត្រូវបានបញ្ជូនទៅមន្ទីរពេទ្យដើម្បីសម្រាកព្យាបាល។ យោងតាមរបាយការណ៌របស់សាលាបណ្ដុះបណ្ដាលពលទាហានបានឲ្យដឹងថា ការផ្ទុះឡើងដំបូងត្រូវបានគេរកឃើញនៅពេលដែលកម្មាភិបាលពីរនាក់ ដោយពួកគេបានទៅមន្ទីរពេទ្យ បន្ទាប់ពីមានការត្អូញត្អែរអំពីគ្រុនក្តៅ និងឈឺខ្នង។ ក្រោយមកអ្នកទាំងពីរត្រូវបានធ្វើតេស្តិ៍វិជ្ជមាន ដែលជំរុញឱ្យមានការធ្វើតេស្ដដ៏ធំមួយនៅឯបណ្ឌិត្យសភាដែលមានបុគ្គលិក និងកម្មាភិបាលចំនួន៣ ០០០នាក់ ដែលនៅក្នុងនោះមានមនុស្ស១ ២៨០នាក់ ឆ្លងវីរុសនេះ។ ជាមួយគ្នានេះអភិបាលនៃកោះជ្វាខាងលិច បានសុំទោសចំពោះការផ្ទុះឡើងនេះ ហើយបានជំរុញឱ្យប្រជាជនដាក់កម្រិតចលនារបស់ពួកគេនៅក្នុង និងក្រៅសង្កាត់ដែលជាកន្លែងសិក្សានេះស្ថិតនៅរហូតដល់វាត្រូវបានគ្រប់គ្រង។ គួរជម្រាបថា ប្រទេសឥណ្ឌូណេស៊ីគឺជាប្រទេសដែលរងគ្រោះខ្លាំងជាងគេនៅអាស៊ីអាគ្នេយ៍ដែលមានករណីកូវីដ-១៩ ត្រូវបានគេដឹងថាមានជាង៧៥ ០០០ករណី ខណៈមានមនុស្សស្លាប់ជាង៣ ៥០០ នាក់។ ដោយឡែកចំនួនពិតប្រាកដត្រូវបានគេជឿថា អាចខ្ពស់ជាងនេះទោះយ៉ាងណាអ្នកជំនាញនិយាយថា ការធ្វើតេស្តមានកំណត់កំពុងតែបញ្ជាក់ពីទំហំពិតនៃការឆ្លងរាតត្បាតនេះ ៕	2020-07-13T11:25:54+07:00	kbnnews.com	https://kbn.news/archives/171454
c5af8139-f5fc-4a54-aeeb-752654a5facc	របាយការណ៍៖ ប្រព័ន្ធផ្សព្វផ្សាយសង្គមផ្សាយទ្រឹស្តីបំផុសបំផុលអំពីជំងឺកូវីដ១៩ ឲ្យមនុស្សម្នាបំពានបទបញ្ជាចត្តាឡីស័ក	របាយការណ៍នេះក៏បានបង្ហាញថា អ្នកដែលពឹងផ្អែកលើប្រព័ន្ធផ្សព្វផ្សាយដើម្បីទទួលបានព័ត៌មាន ទំនងជាបានព្រងើយកន្តើយជាមួយសារណែនាំរបស់រដ្ឋាភិបាល អំពីការស្នាក់នៅក្នុងផ្ទះ ដើម្បីការពារសុវត្ថិភាព នៅក្នុងអំឡុងពេលនៃការរាតត្បាតនៃជំងឺកូវីដ១៩ និងទំនងជាមិនបានគោរពតាមបទបញ្ជារបស់រដ្ឋាភិបាលឡើយ។ អ្នកស្រាវជ្រាវមកពីសាកលវិទ្យាល័យ Kings College London និងក្រុមហ៊ុនស្ទង់មតិ Ipsos MORI បានសិក្សាពីទ្រឹស្តីបំផុសបំផុលមួយចំនួនជុំវិញការរាតត្បាតនៃជំងឺកូវីដ១៩ នេះ។ លោក Daniel Allingtonសហអ្នកនិពន្ធនៃរបាយការណ៍នេះ បានផ្ដល់បទសម្ភាសន៍មួយដល់ VOA តាមកម្មវិធី Skypeថា៖ «យើងឲ្យនិយមន័យទ្រឹស្តីបំផុសបំផុលថា ជាការពន្យល់អំពីការរាតត្បាតនៃជំងឺកូវីដ១៩ទាំងឡាយណា ដែលបង្ហាញថា វីរុសនេះត្រូវបានបង្កើតឡើងដោយសិប្បនិម្មិត ឬថាវីរុសនេះមិនគ្រោះថ្នាក់ដូចមនុស្សគិត និងថាអ្វីផ្សេងត្រូវបានប្រើភាគច្រើនដើម្បីធ្វើឲ្យយើងជឿថាជារោគសញ្ញានៃមេរោគ ឬគំនិតដែលថា [វីរុសនេះ] មិនបង្កគ្រោះថ្នាក់អ្វីទេ»។ ទ្រឹស្តីបំផុសបំផុលដ៏លេចធ្លោមួយគឺថា បច្ចេកវិទ្យាទូរស័ព្ទចល័ត 5G បង្កឲ្យមានជំងឺនេះ។ នៅប៉ុន្មានសប្ដាហ៍កន្លងទៅនេះ អង់តែនទូរគមនាគមន៍ទូរស័ព្ទចល័ត 5G រាប់សិបកន្លែងត្រូវបានគេបំផ្លាញចោលនៅជុំវិញចក្រភពអង់គ្លេស។ ប៉ូលិសនិយាយថា ជំនឿ ដែលថាអង់តែននេះបង្កឲ្យមានជំងឺផ្លូវដង្ហើម ទំនងជាកត្តាលើកទឹកចិត្តឲ្យមានការវាយប្រហារជាច្រើនករណីលើអង់តែនទាំងនោះ។ ក្រុមអ្នកស្រាវជ្រាវបានសាកសួរពលរដ្ឋរស់នៅចក្រភពអង់គ្លេសចំនួន ២២៥២ នាក់។ សរុបមក ៨ ភាគរយជឿថា បច្ចេកវិទ្យា 5G បង្កឲ្យមានជំងឺរាតត្បាតនេះ។ ក្នុងចំណោមអ្នកទាំងនោះ ៦០ ភាគរយបាននិយាយថា ពួកគេទទួលបានព័ត៌មានពី YouTube។ ៩២ ភាគរយនៃអ្នកទាំងនោះ មិនជឿលើទ្រឹស្តីបំផុសបំផុល 5G នេះទេ ហើយមានតែ ១៤ ភាគរយប៉ុណ្ណោះ បាននិយាយថាពួកគេទទួលបានព័ត៌មានពី YouTube។ នៅក្នុងចំណោមអ្នកដែលមិនជឿថាមានវីរុសកូរ៉ូណា ៥៨ ភាគរយដកស្រង់ប្រភពមកពី Facebook ដែលជាប្រភពនៃការទទួលបានព័ត៌មានចម្បងរបស់ពួកគេ។ លោក Allington និយាយថា លទ្ធផលដែលរំខានបំផុតគឺជាការត្រៀមខ្លួនក្នុងចំណោមអ្នកដែលជឿលើទ្រឹស្តីបំផុសបំផុលអំពីជំងឺនេះ ដើម្បីបំពានច្បាប់ចត្តាឡីស័ក និងបទបញ្ជាបិទក្រុងជាដើម។ លោក Allington បានប្រាប់ VOA ថា៖ «យើងបានរកឃើញថា អ្នកដែលចេញក្រៅផ្ទះ ឬទៅធ្វើការ ទោះបីជាពួកគេដឹងថាខ្លួនមានអាការៈមួយចំនួនដែលអាចជាជំងឺកូវីដ១៩ ទំនងជាភាគច្រើនទទួលព័ត៌មានពីប្រព័ន្ធផ្សព្វផ្សាយសង្គម»។ ការណ៍នេះបង្ហាញពីហានិភ័យផ្នែកសុខភាពដែលចាំបាច់ត្រូវតែដោះស្រាយ។ នេះបើតាមសម្តីរបស់លោក Damian Collins សមាជិកសភាអង់គ្លេស និងជាសហស្ថាបនិកនៃក្រុមការងារ «Infotagion» ដែលមានគោលបំណងប្រយុទ្ធប្រឆាំងនឹងព័ត៌មានក្លែងក្លាយអំពីការរាតត្បាតនៃជំងឺកូវីដ១៩។ លោក Collins បានប្រាប់ VOA តាមកម្មវិធី Skype ថា៖ «មាតិកាជាច្រើននៅតែមាននៅលើប្រព័ន្ធផ្សព្វផ្សាយសង្គម ហើយជាញយដងនៅពេលដែលមានគេរាយការណ៍ [អំពីមាតិកាទាំងនេះ] ទៅកាន់ក្រុមហ៊ុនប្រព័ន្ធផ្សព្វផ្សាយ ពួកគេមិនលុបមាតិកានោះចោលភ្លាមៗទេ»។ លោកបន្ថែមថា លោកមានការព្រួយបារម្ភខ្លាំងលើតួនាទីរបស់ប្រព័ន្ធផ្សព្វផ្សាយនៅក្នុងកម្មវិធីវ៉ាក់សាំងណាមួយ។ លោក Collins បាននិយាយថា៖ «បើសិនជាយើងឈានដល់ចំណុចមួយ ដែលយើងមានវ៉ាក់សាំង ហើយដើម្បីឲ្យវ៉ាក់សាំងមានប្រសិទ្ធភាព យើងតម្រូវឲ្យមានមនុស្សជាច្រើនយល់ព្រមចាក់វ៉ាក់សាំងនេះ។ វាសំខាន់ណាស់ ដែលថា មនុស្សម្នាមានទំនុកចិត្តក្នុងរឿងនេះ។ ហើយបើសិនជាមនុស្សម្នានាំគ្នាចែករំលែកទ្រឹស្ត្រីបំផុសបំផុល និងការកុហស អំពីវ៉ាក់សាំង ហើយព្យាយាមបញ្ចុះបញ្ចូលមនុស្សមិនឲ្យទទួលវា នោះនឹងមានហានិភ័យធ្ងន់ធ្ងរក្នុងវិស័យសុខាភិបាលជាមិនខាន»។ ក្រុមហ៊ុន Facebook ក្រុមហ៊ុន YouTube និង Twitter បានឲ្យដឹងថា ពួកគេបានលុបចោលវីដេអូ និងការបង្ហោះរាប់រយរាប់ពាន់ ដែលពាក់ព័ន្ធនឹងព័ត៌មានក្លែងក្លាយនៃជំងឺកូវីដ១៩ដែលអាចបង្កឲ្យមានគ្រោះថ្នាក់។ នៅក្នុងភស្តុតាងជាលាយលក្ខណ៍អក្សរផ្ញើទៅកាន់សភាចក្រភពអង់គ្លេស ក្រុមហ៊ុន Facebook បានឲ្យដឹងថា នៅក្នុងអំឡុងខែមេសា ខ្លួនបាន «បង្ហាញស្លាកព្រមានចំនួនប្រមាណ ៥០ លាន លើអត្ថបទដែលទាក់ទងជំងឺកូវីដ១៩ នៅលើហ្វេសប៊ុក»។ ក្រុមហ៊ុន Facebook បានបន្ថែមថា នៅពេលមនុស្សបានឃើញស្លាកព្រមាននេះ ៩៥% ភាគរយមិនបានចុចបើកមើលអត្ថបទដើមនោះឡើយ»។ លោក Allington មកពីសាកលវិទ្យាល័យ Kings College London បានឲ្យដឹងថា ទោះបីជាមានការអះអាងបែបនេះក៏ដោយ ក៏ប្រព័ន្ធផ្ទៃក្នុង [របស់ក្រុមហ៊ុនទាំងនោះ] ដែលបង្កើតឡើងដើម្បីប្រយុទ្ធប្រឆាំងនឹងព័ត៌មានក្លែងក្លាយនៅតែស្រពិចស្រពិល។ លោកបានប្រាប់ VOA ថា៖ «ប្រព័ន្ធទាំងនោះគួរតែត្រូវបានបើកចំហសម្រាប់ការធ្វើសវនកម្មដោយស្ថាប័នដែលទទួលខុសត្រូវតាមបែបប្រជាធិបតេយ្យ»។ ក្រុមហ៊ុនប្រព័ន្ធផ្សព្វផ្សាយសង្គមធំៗកំពុងប្រឈមមុខនឹងបញ្ហា។ តួយ៉ាងក្រុមហ៊ុនជាង ១៥០ ដូចជាក្រុមហ៊ុន Starbucks និង Coca-Cola បានបញ្ឈប់ការទិញការផ្សាយពាណិជ្ជកម្មពីក្រុមហ៊ុន Facebook ដោយសារព្រួយបារម្ភពីព័ត៌មានក្លែងក្លាយ និងឧក្រិដ្ឋកម្មស្អប់គុំកួន។ ស្របពេលគ្នានេះដែរ ប្រធានាធិបតីសហរដ្ឋអាមេរិកលោក Donald Trump បានចុះហត្ថលេខាលើបទបញ្ជាប្រតិបត្តិមួយកាលពីខែឧសភា ដើម្បីដកហូតអភ័យឯកសិទ្ធិរបស់ក្រុមហ៊ុនប្រព័ន្ធផ្សព្វផ្សាយសង្គម សម្រាប់មាតិកាដែលបង្ហោះដោយអ្នកប្រើប្រាស់របស់ក្រុមហ៊ុនទាំងនេះ បន្ទាប់ពីក្រុមហ៊ុន Twitter បានដាក់ស្លាកព្រមានឲ្យផ្ទៀងផ្ទាត់ការពិតមួយ លើការបង្ហោះរបស់លោកប្រធានាធិបតី។ លោក Trump បានប្រាប់អ្នកសារព័ត៌មានកាលពីថ្ងៃទី២៨ ខែឧសភា ថា៖ «បើសិនជាក្រុមហ៊ុន Twitter មិនយុត្តិធម៌ ហើយអ្នកនឹងយកក្រុមហ៊ុនប្រភេទនេះមកធ្វើជាចៅក្រម និងអ្នកវិនិច្ឆ័យ ខ្ញុំគិតថាអ្នកបិទក្រុមហ៊ុនទៅ។ ប៉ុន្តែខ្ញុំនឹងជ្រើសយកការឆ្លងកាត់នីតិវិធីច្បាប់ដើម្បីធ្វើរឿងនេះ»៕	2020-07-13T07:00:00+07:00	khmer.voanews.com	https://khmer.voanews.com/a/report-social-media-amplify-covid-19-conspiracy-theories-lockdown-breaking/5500273.html
b08eb107-720a-4a0b-b944-4a7aa1f44af1	រដ្ឋមន្ត្រីក្រសួងអប់រំសហរដ្ឋអាមេរិកជំរុញឲ្យបើកសាលារៀនឡើងវិញ	រដ្ឋមន្ត្រីក្រសួងអប់រំសហរដ្ឋអាមេរិកអ្នកស្រី Betsy DeVos កាលពីថ្ងៃអាទិត្យម្សិលមិញ បានជំរុញសហគមន៍មូលដ្ឋាននានានៅទូទាំងសហរដ្ឋអាមេរិកឲ្យបើកសាលារៀនឡើងវិញនៅក្នុងរយៈពេលប៉ុន្មានសប្ដាហ៍ខាងមុខ ដោយមានការបង្រៀនផ្ទាល់ក្នុងថ្នាក់ចំនួន ៥ ថ្ងៃក្នុងមួយសប្ដាហ៍។ អ្នកស្រីបាននិយាយថា ការបើកសាលារៀនឡើងវិញនេះគឺមានសុវត្ថិភាពទាំងស្រុង ទោះបីជាចំនួននៃករណីឆ្លងជំងឺកូវីដ១៩ នេះកើនឡើងថ្មីខ្ពស់ក៏ដោយ។ នៅក្នុងកម្មវិធីពិភាក្សានៃទូរទស្សន៍ Fox News និងទូរទស្សន៍ CNN អ្នកស្រី DeVos បានជំទាស់ទៅនឹងដំបូន្មានរបស់អ្នកជំនាញផ្នែកសុខភាព និងអាជ្ញាធរថ្នាក់រដ្ឋ និងថ្នាក់មូលដ្ឋាន ដែលប្រឆាំងនឹងការបើកសាលារៀនពេញទំហឹងឡើងវិញ ដែលភាគច្រើនត្រូវបានបិទតាំងពីខែមីនាមក នៅពេលដែលជំងឺកូវីដ១៩ បានវាយលុកពាសពេញប្រទេស។ នៅពេលបច្ចុប្បន្ននេះ សហរដ្ឋអាមេរិកមានករណីឆ្លងជំងឺកូវីដ១៩ ចំនួន ៦ ម៉ឺនករណី ឬក៏ច្រើនជាងនេះក្នុងមួយថ្ងៃ ដោយជារឿយៗមានការកើនឡើងប្រចាំថ្ងៃខ្ពស់ជារៀងរាល់ថ្ងៃក្នុងពេលមួយសប្ដាហ៍កន្លងមកនេះ។ អ្នកស្រី DeVos បានបញ្ជាក់នៅក្នុងកម្មវិធី «Fox News Sunday» ថា៖ «ការចូលរៀនវិញគឺពិតជាសំខាន់។ ទិន្នន័យកន្លងមកបានបង្ហាញថា វាមិនមានគ្រោះថ្នាក់នោះទេ»។ អ្នកស្រីបានលើកឡើងថា អ្នកវិទ្យាសាស្ត្រជឿថា កុមារមិនចម្លងជំងឺនេះដូចកម្រិតដែលមនុស្សពេញវ័យចម្លងនោះឡើយ។ អ្នកស្រី DeVos បានបញ្ជាក់ប្រាប់ទូរទស្សន៍ CNN ថា៖ «មានតម្រូវការចាំបាច់ឲ្យកុមារចូលរៀន។ សាលារៀនចាំបាច់ត្រូវតែបើកឡើងវិញ»។ ប៉ុន្តែអ្នកស្រីបានអនុញ្ញាតថា នៅក្នុងសហគមន៍ណាដែលអត្រាឆ្លងជំងឺនេះកើនឡើងភ្លាមៗ ការរៀនតាមអនឡាញអាចធ្វើឡើង «រយៈពេលប៉ុន្មានថ្ងៃ»។ អ្នកស្រីបានប្រាប់ទូរទស្សន៍ Fox News ថា៖ «នៅកន្លែងណាដែលមានការឆ្លងខ្លាំងក្លា យើងត្រូវតែដោះស្រាយជាមួយបញ្ហានោះ»។ មជ្ឈមណ្ឌលគ្រប់គ្រង និងបង្ការជំងឺសហរដ្ឋអាមេរិក បានផ្សព្វផ្សាយការណែនាំសម្រាប់ការបើកសាលារៀនឡើងវិញ ដែលអំពាវនាវឲ្យសិស្សពាក់ម៉ាស់ និងរក្សាគម្លាតពីអ្នកដទៃយ៉ាងតិច ២ ម៉ែត្រ ដែលនេះគឺជារឿងដែលមិនអាចទៅរួចទាំងស្រុងនៅតាមសាលារៀនភាគច្រើននៅក្នុងសហរដ្ឋអាមេរិក៕	2020-07-13T07:00:00+07:00	khmer.voanews.com	https://khmer.voanews.com/a/us-edu-chief-presses-reopen-schools/5500492.html
4bfeaf0a-2334-4b9b-836f-a1afc3a734d5	អភិបាលខេត្តព្រះសីហនុ បង្ហាញជំហរថា «មិនថមថយឡើយ ក្នុងយុទ្ធនាការប្រឆាំងជំងឺកូវីដ-១៩»	លោក គួច ចំរើន អភិបាលខេត្តព្រះសីហនុ បាបង្ហាញជំហរថា អាជ្ញាធរ និងមន្រ្តីសុខាភិបាលនៅក្នុងខេត្ត មិនថមថយឡើយ ក្នុងយុទ្ធនាការប្រឆាំងជំងឺកូវីដ-១៩។ លោកថា ។ ការបញ្ជាក់នេះ បានធ្វើឡើងក្នុងកិច្ចប្រជុំនៅព្រឹកថ្ងៃទី១២ ខែកក្កដា ឆ្នាំ២០២០ បន្ទាប់ពីក្រសួងសុខាភិបាល បានរកឃើញមានការឆ្លងថ្មីលើអ្នកត្រឡប់មកពីបរទេសចូលស្រុកខ្មែរ។ លោកបានបញ្ជាក់ទៅមន្រ្តីថា ។ សូមបញ្ជាក់ថា រហូតដល់ព្រឹកថ្ងៃទី១២ ខែកក្កដា ឆ្នាំ២០២០នេះ កម្ពុជារកឃើញអ្នកកើតជំងឺកូវីដ១៩សរុប ១៥៦នាក់។ ក្នុងនោះ ១៣៣នាក់ បានព្យាបាលជាសះស្បើយ ហើយ ២៣នាក់កំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត និងមជ្ឈមណ្ឌលចាក់អង្រែ។ តួលេខចំនួន១៥៦នាក់ បានកើនឡើង ក្រោយក្រសួងបានរកឃើញ១៥នាក់ទៀត បានឆ្លងកូវីដ១៩ ដែលធ្វើដំណើរមកពីប្រទេសអារ៉ាប់ឌីសាវអូឌី៕	2020-07-12T22:58:00+07:00	freshnewsasia.com	https://m.freshnewsasia.com/index.php/en/localnews/165071-2020-07-12-08-58-43.html
b7ab189f-cc97-43e2-8dd7-c45b64f9ec7b	អភិបាលស្រុក និងអធិការស្រុកបាទី ខេត្តតាកែវ នាំយកអំណោយរបស់ស្នងការខេត្តតាកែវ ប្រគល់ជូនមន្ត្រីនគរបាលដែលមានជំងឺប្រចាំកាយ	លោក ភួន ឈីម អភិបាលស្រុកបាទី និងលោកវរសេនីយ៍ទោ ឆាយ កែវមុន្នី អធិការនគរបាលស្រុកបាទី នៅព្រឹកថ្ងៃទី១២ ខែកក្កដា ឆ្នាំ២០២០នេះ បានដឹកនាំសហការីនាំយកអំណោយរបស់លោកសេនីយ៍ទោ សុខ សំណាង ស្នងការដ្ឋាននគរបាលខេត្តតាកែវ ប្រគល់ជូនដល់ លោកអនុសេនីយ៍ទោ សែម សម្បត្តិ ដែលមានជំងឺប្រចាំកាយមិនអាចបម្រើការងារបាន និងរស់នៅភូមិតានប់ ឃុំចំបក់ ស្រុកបាទី ខេត្តតាកែវ។ អំណោយដែលនាំយកមកប្រគល់ដល់មន្ត្រីនរគបាលដែលមានជំងឺ នាពេលនេះរួមមាន៖ អង្ករ មី ទឹកត្រី ទឹកស៊ីអ៊ីវ ទឹកសុទ្ធ និងថវិការចំនួន ៤៥០,០០០រៀល។ ក្នុងឱកាសនោះដែរ លោកវរសេនីយ៍ទោ ឆាយ កែវមុន្នី ក៏បានលើកទឹកចិត្តដល់មន្ត្រីនគរបាលដែលមានជំងឺប្រចាំកាយរូបនេះ សូមថែរក្សាសុខភាពឱ្យបានល្អ ដើម្បីឆាប់ជាសះស្បើយ និងអាចចូលបម្រើការងារជូនអង្គភាពវិញបានក្នុងពេលឆាប់ៗខាងមុខនេះ៕	2020-07-12T19:37:00+07:00	freshnewsasia.com	https://m.freshnewsasia.com/index.php/en/localnews/165053-2020-07-12-05-37-24.html
5e54fc87-bc14-4a9e-b690-547e07ef9739	ក្រុមការងារចុះជួយស្រុករំដួល អំពាវនាវពលរដ្ឋ ចេះថែរក្សាការពារសន្តិភាពឲ្យបានគង់វង្ស និងរួមគ្នាប្រយុទ្ធជំងឺកូវីដ១៩	លោក សៅ សុវណ្ណី អនុប្រធានការងារថ្នាក់កណ្ដាលចុះជួយស្រុករំដួល ខេត្តស្វាយរៀង បានថ្លែងអំពាវនាវពលរដ្ឋឲ្យចេះថែរក្សាការពារសន្តិភាព ឲ្យបានគង់វង្ស ព្រមទាំងត្រូវរួមគ្នាបង្ការទប់ស្កាត់ និងប្រុងប្រយត្ន័នៅការរីករាលដាលរលកទី២នៃជំងឺកូវីដ១៩ផងដែរ។ ការអំពាវនាវបែបនេះខណៈលោក សៅ សុវណ្ណី ដង្ហែរទៀនព្រះវស្សា និងទេយ្យទាន និងបច្ច័យមួយចំនួនប្រគេនដល់ព្រះសង្ឃគង់ចាំព្រះចំនួន១០វត្ត នៅឃុំបុសមន និងឃុំថ្នាធ្នង់ ស្រុករំដួល ខេត្តស្វាយរៀងនៅថ្ងៃទី១២ ខែកក្តដា ឆ្នាំ២០២០ ដែលពិធីនេះបានប្រព្រឹត្តិទៅនៅវត្តបុសផ្លាំង ឃុំបុសមន។ លោក សៅ សុវណ្ណី ក៏បានពាំនាំការសួរសុខទុក្ខ និងក្តីនឹករលឹកពីសំណាក់សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា និងសម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា និងលោកស្រីបណ្ឌិត ម៉ែន សំអន ប្រធានក្រុមការងារគណបក្សប្រជាជនកម្ពុជាចុះជួយខេត្តស្វាយរៀង ដែលជានិច្ចកាលតែងតែគិតគូរពីសុខទុក្ខប្រជាពលរដ្ឋទាំងអស់ ទីណាមានទុក្ខលំបាកទីនោះពិតជាមាន វត្តមាន សម្ដេចទាំងទ្វេរ និងក្រុមការងារគណបក្សប្រជាជនកម្ពុជា ចុះជួយឲ្យបានទាន់ ពេលវេលា។ លោកបញ្ជាក់ថា ការប្រារព្ធធ្វើពិធីនេះបាន គឺដោយសារប្រទេសជាតិមានសុខសន្តិភាព ជាពិសេសបង្ហាញពីទឹកចិត្តរបស់រាជរដ្ឋាភិបាលកម្ពុជា ដែលមានសម្តេចតេជោ ហ៊ុន សែន និងសម្តេចកិត្តិព្រឹទ្ធបណ្ឌិត គោរពស្រលាញ់ប្រតិបត្តិ ព្រះពុទ្ធសាសនា ដែលជាសាសនារបស់រដ្ឋ ដើម្បីថែរក្សាការពារវិស័យព្រះពុទ្ធសាសនានេះ ឲ្យកាន់តែមានភាពរុងរឿងថ្កុំថ្កើន ឈានទៅគម្រប់៥ពាន់ព្រះវស្សាតាមពុទ្ធិបញ្ញាត្តិ។ លោក សៅ សុវណ្ណី ក៏បានអំពាវនាវដល់គ្រប់ព្រះអង្គ ពុទ្ធបរិស័ទចំណុះជើងវត្ត និងប្រជាពរដ្ឋទាំងអស់ ត្រូវតែចូលរួមបង្ការទប់ស្កាត់ជំងឺកូវីដ១៩ ឲ្យបានខ្ជាប់ខ្ជួនតាមការណែនាំរបស់រាជរដ្ឋាភិបាល ក៏ដូចជាក្រសួងសុខាភិបាលផងដែរ។ ពីព្រោះនៅក្នុងប្រទេសកម្ពុជា ក៏ដូចជាពិភពលោក មិនទាន់រកថ្នាំព្យាបាលបាននៅឡើយទេ ហើយបើតាមក្រសួងសុខាភិបាលបានបញ្ជាក់ថា រហូតដល់ព្រឹកថ្ងៃទី១២ ខែកក្កដា ឆ្នាំ២០២០នេះ កម្ពុជារកឃើញអ្នកកើតជំងឺកូវីដ១៩សរុប ១៥៦នាក់។ ក្នុងនោះ ១៣៣នាក់ បានព្យាបាលជាសះស្បើយ ហើយ ២៣នាក់កំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត និងមជ្ឈមណ្ឌលចាក់អង្រែ។ លោកបានផ្តាំផ្ញើឲ្យប្រជាពលរដ្ឋទាំងអស់គ្នាត្រូវបង្កើនការផលិតផ្នែកកសិកម្ម តាមរយៈការដាំដុះ ការចិញ្ចឹមសត្វជាដើម ចំណែកឯអាជ្ញាធរត្រូវតែពង្រឹងឲ្យមានប្រសិទ្ធិភាពនូវ ភូមិ-ឃុំមានសុវត្ថិភាព និងចូលរួមគោរពច្បាប់ចរាចរណ៍ទាំងអស់គ្នា។ សូមបញ្ជាក់ថា ទៀនព្រះវស្សា និងទេយ្យទានប្រគេនព្រះសង្ឃគង់ចាំព្រះវស្សាចំនួន១០វត្ត ក្នុងមួយវត្តទទួលបានទៀនព្រះវស្សា ១គូរ និងទ័យទានជាគ្រឿងឧបភោគបរិភោគព្រមទាំងបច្ច័យចំនួន ២០ម៉ឺនរៀល ក្នុងនោះលោក សៅ សុវណ្ណី ក៏បានប្រគល់ថវិកាចំនួន ២០០ដុល្លារ ដើម្បីចាក់ដីនៅសាលាឃុំបុសមន ដែលសរុបថវិការទាំងអស់ប្រមាណ ៣ពាន់ដុល្លារនៅក្នុងពិធីនេះ បន្ទាប់លោកក៏បានចុះពិនិត្យមើលអគារសិក្សានៅសាលាអនុវិទ្យាល័យសៅយ៉ាត ដែលកសាងឡើងដោយលោកឪពុករបស់លោកផងដែរ៕	2020-07-12T19:29:00+07:00	freshnewsasia.com	https://m.freshnewsasia.com/index.php/en/localnews/165051-2020-07-12-05-29-06.html
1f79c266-d7f1-4932-b70c-6581a4be45d0	អ្នកស្រលាញ់សត្វចិញ្ចឹមសាទរចំពោះការហាមឃាត់លក់ដូរ ឆ្កែនៅសៀមរាប	ក្រុមអ្នកស្រលាញ់សត្វចិញ្ចឹម សាទររបស់ចំណាត់ការរបស់អាជ្ញាធរខេត្ដសៀមរាប ក្នុងការលប់បំបាត់ការជួញដូរសាច់ឆ្កែនៅក្នុងខេត្ដនេះ។ អង្គការធ្វើការខាងផ្នែកសុខុមាលភាពសត្វឈ្មោះហ្វ័រផាវស៍ (Four Paws Organization) ចាត់ទុកចំណាត់ការរបស់មន្ទីរកសិកម្ម និងរុក្ខាប្រមាញ់ខេត្ដសៀមរាប គឺជារបត់ដ៏សំខាន់មួយសម្រាប់សុខុមាលភាពរបស់សត្វក្នុងតំបន់។ ពេទ្យសត្វ និងជាប្រធាន អង្គការ ហ្វ័រផាវស៍ ខាងផ្នែកសត្វចិញ្ចឹមដែលគ្មានទីពឹង ប្រចាំតំបន់អាស៊ីអាគ្នេយ៍ វេជ្ជបណ្ឌិត កាតារីន ផូឡាក (Katherine Polak) ថ្លែងក្នុងសេចក្ដីប្រកាសព័ត៌មានរបស់អង្គការនេះថា ការសម្រេចរបស់អាជ្ញាធរខេត្តសៀមរាប ជាការសម្រេចចិត្ដជាប្រវត្ដិសាស្ដ្រមួយ ក្នុងការហាមឃាត់ការលក់ដូរសាច់ឆ្កែក្នុងតំបន់នោះ ហើយវាក៏ជាការចង់បានរបស់ប្រជាពលរដ្ឋខ្មែរផងដែរ។ អ្នកស្រីបន្ដថា ចំណាត់ការនេះ នឹងធ្វើជាគំរូសម្រាប់ប្រទេសដទៃក្នុងការអនុវត្ដតាម ដើម្បីការពារជីវិតសត្វឆ្កែរាប់លានក្បាល។ មន្ទីររុក្ខាប្រមាញ់ និងនេសាទខេត្ដសៀមរាប កាលពីថ្ងៃទី០៦ ខែកក្កដា បានហាមឃាត់ការធ្វើអាជីវកម្មទិញ លក់ ពិឃាដសត្វឆ្កែ។ ចំពោះអ្នកដែលល្មើស នឹងការហាមឃាត់នេះ នឹងត្រូវទទួលទោសយ៉ាងធ្ងន់ធ្ងរតាមមាត្រា១១២ ១១៣ និង ១១៥នៃច្បាប់ស្ដីពីសុខភាពសត្វ និងផលិតកម្មសត្វ ដែលអាចជាប់ពន្ធនាគារ រហូតដល់៥ឆ្នាំ ឬត្រូវផាកពិន័យជាទឹកប្រាក់ប្រមាណ ៥០លានរៀល។ អង្គការ ហ្វ័រផាវស៍ រកឃើញថា មានកន្លែងលក់សាច់ឆ្កែនៅក្រុងសៀមរាប ២១កន្លែង បានសម្លាប់សត្វឆ្កែប្រមាណជិតបីពាន់ក្បាល ២៩០០ក្បាលក្នុងមួយខែ។ ទីតាំងលក់សាច់ឆ្កែចំនួន ៥ទៅ ៦កន្លែង ធ្វើអាជីវកម្មក្នុងតំបន់អង្គរ។ ការស្រាវជ្រាវរបស់អង្គការនេះរកឃើញថា ប្រភេទរថយន្ដភ្ញៀវទេសចរតូចៗត្រូវបានគេឆ្នៃដាក់ទ្រុង សម្រាប់ដាក់ឆ្កែរស់ចេញពីខេត្តសៀមរាប ដែលឆ្កែជាង ៣៧៥០ក្បាល បានគេដឹកទៅតាមបណ្ដាខេត្ត និងក្រុងមួយចំនួនដូចជា ខេត្តកំពង់ធំ កំពង់ចាម និងក្រុងស្គន់ជាដើម។ អង្គការនេះក៏រកឃើញថា មានកន្លែងលក់សាច់ឆ្កែប្រមាណជាង១០០កន្លែង កំពុងធ្វើអាជីវកម្មនៅក្នុងរាជធានីភ្នំពេញផងដែរ៕	2020-07-12T17:30:00+07:00	rfa.org	https://www.rfa.org/khmer/news/health/Siemreap-to-ban-dog-meat-trading-07122020062709.html
89ca6378-1d88-4fa0-8bd6-5c618cb58352	សម្តេចតេជោ ហ៊ុន សែន អំពាវនាវឱ្យពលរដ្ឋខ្មែរកុំធ្វេសប្រហែសឱ្យសោះ ក្រោយមានករណីនាំចូលជំងឺកូវីដ១៩ ពីប្រទេសអារ៉ាប់១៥នាក់ (Video inside)	សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា នៅថ្ងៃទី១២ ខែកក្កដា ឆ្នាំ២០២០នេះ បានបន្តអំពាវនាវដល់ពលរដ្ឋខ្មែរទាំងអស់ កុំឱ្យមានការធ្វេសប្រហែសឱ្យសោះ ក្រោយមានករណីនាំចូលជំងឺកូវីដ១៩ ពីប្រទេសអារ៉ាប៊ីសាអូឌីតចំនួន១៥នាក់ទៀត។ តាមរយៈបណ្តាញសង្គម Facebook សម្តេចតេជោ ហ៊ុន សែន បានលើកឡើងថា៖ ។ សម្តេចតេជោ ហ៊ុន សែន បានជំរុញដល់ប្រជាពលរដ្ឋកុំធ្វេសប្រហែសឱ្យសោះ ហើយត្រូវឧស្សាហ៍ដុសលាងសម្អាតដៃជាមួយសាប៊ូ ចឹល ឬទឹកអាល់កុលជាប្រចាំ ហើយត្រូវពាក់ម៉ាសការពារឱ្យបានត្រឹមត្រូវ។ ។ សម្តេចបានជូនពរបងប្អូនធ្វើដំណើរមានសុខសុវត្ថិភាព នឹងចៀសផុតពីជំងឺឆ្លងកូវីដ-១៩ទាំងអស់គ្នា។ សូមបញ្ជាក់ថា ក្រសួងសុខាភិបាល បានប្រកាសឱ្យដឹងថា នៅព្រឹកថ្ងៃទី១២ ខែកក្កដា ឆ្នាំ២០២០នេះថា ខ្លួនបានរកឃើញអ្នកកើតជំងឺកូវីដ១៩ ចំនួន ១៥នាក់ថ្មីទៀត ជាករណីនាំចូល។ បុរសទាំង ១៥នាក់ខាងលើនេះ ជាអ្នកធ្វើដំណើរមកពីប្រទេសអារ៉ាប់ប៊ីសាអូឌី បន្តជើងហោះហើរពីប្រទេសម៉ាឡេស៊ី មកដល់កម្ពុជា កាលពីថ្ងៃទី១០ ខែកក្កដា ឆ្នាំ២០២០ វេលាម៉ោង១៧:២៥នាទីល្ងាច។ ការវិភាគវត្ថុសំណាកដោយវិទ្យាស្ថានប៉ាស្ទ័រកម្ពុជា បានបង្ហាញលទ្ធផល វិជ្ជមានវីរុសកូវីដ-១៩ និង បច្ចុប្បន្ននេះ អ្នកជំងឺទាំង ១៥នាក់ខាងលើនេះ ត្រូវបានដាក់ឱ្យសម្រាកព្យាបាលនៅមណ្ឌលសុខភាពចាក់ អង្រែ រាជធានីភ្នំពេញ។ រហូតដល់ព្រឹកថ្ងៃទី១២ ខែកក្កដា ឆ្នាំ២០២០នេះ កម្ពុជារកឃើញអ្នកកើតជំងឺកូវីដ១៩សរុប ១៥៦នាក់។ ក្នុងនោះ ១៣៣នាក់ បានព្យាបាលជាសះស្បើយ ហើយ ២៣នាក់កំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត និងមជ្ឈមណ្ឌលចាក់អង្រែ៕	2020-07-12T15:25:00+07:00	freshnewsasia.com	https://m.freshnewsasia.com/index.php/en/localnews/165034-2020-07-12-01-25-02.html
2158916d-9fc4-4219-a6d1-4de2191587f5	សម្តេចតេជោ បានបន្តអំពាវនាវដល់ពលរដ្ឋខ្មែរ កុំឱ្យមានការធ្វេសប្រហែស ក្រោយមានករណីនាំចូលជំងឺកូវីដ១៩ ពីប្រទេសអារ៉ាប៊ីសាអូឌីត ចំនួន១៥នាក់ទៀត	ភ្នំពេញ៖ សម្តេចតេជោ ហ៊ុន សែន នាយករដ្ឋមន្ត្រីនៃកម្ពុជា នៅថ្ងៃទី១២ ខែកក្កដា ឆ្នាំ២០២០ នេះ បានបន្តអំពាវនាវដល់ពលរដ្ឋខ្មែរទាំងអស់ កុំឱ្យមានការធ្វេសប្រហែសឱ្យសោះ ក្រោយមានករណីនាំចូលជំងឺកូវីដ១៩ ពីប្រទេសអារ៉ាប៊ីសាអូឌីតចំនួន១៥នាក់ទៀត។ តាមរយៈបណ្តាញសង្គម Facebook សម្តេចតេជោ ហ៊ុន សែន បានលើកឡើងថា៖ សំខាន់នៅពេលនេះ សូមបង ប្អូនបន្តយកចិត្តទុកដាក់ថែរក្សាសុខភាពឱ្យបានល្អ កុំឱ្យឆ្លងជំងឺកូវីដ-១៩ ឱ្យសោះ។ ថ្មីៗនេះកម្ពុជាយើងមានអ្នកដំណើរមកពីប្រទេសអារ៉ាប៊ីសាអូឌីត ១៥នាក់ទៀត ដែលមានឆ្លងមេរោគកូវីដ-១៩ ដែលកំពុងដាក់ឱ្យព្យាបាលជាបន្ទាន់។ សម្តេចតេជោ ហ៊ុន សែន បានជំរុញដល់ប្រជាពលរដ្ឋកុំធ្វេស ប្រហែសឱ្យសោះ ហើយត្រូវឧស្សាហ៍ដុសលាងសម្អាតដៃជាមួយសាប៊ូ ចឹល ឬទឹកអាល់ កុលជាប្រចាំ ហើយត្រូវពាក់ម៉ាសការពារឱ្យបានត្រឹមត្រូវ។ ទីកន្លែងដែលមានមនុស្សច្រើនដូចជាទីផ្សារ និង ផ្សារទំនើប តូបលក់ដូរទូទៅ ភោជនីយដ្ឋាន ផ្ទះសំណាក់ សណ្ឋាគារ កាស៊ីណូដែលទទួលបានការអនុញ្ញាត ឱ្យបើកដំណើរការ ជាពិសេសមន្ទីរពេទ្យឯកជន និងមន្ទីរពេទ្យរដ្ឋត្រូវតែមានទឹកអាល់កុល ជែលសម្លាប់មេរោគ និងម៉ាស សម្រាប់អតិថិជន រួមទាំងអ្នក ជំងឺ នឹងបងប្អូនមកសួរសុខទុក្ខពាក់ការពារចៀសវាងការឆ្លងរោគពីម្នាក់ទៅម្នាក់ ។ សូមបង ប្អូនប្រជាពលរដ្ឋបន្តធ្វើតាមការ ណែនាំរបស់ក្រសួងសខាភិបា លឱ្យបានខ្ជាប់ខ្ជួន។ សម្តេចតេជោ ក៏បានជូនពរបង ប្អូនធ្វើដំណើរមានសុខសុវត្ថិភា ពនឹងចៀសផុតពីជំងឺឆ្លងកូវីដ- ១៩ទាំងអស់គ្នា។ សូមបញ្ជាក់ថា ក្រសួងសុខាភិ បាល បានប្រកាសឱ្យដឹងថា នៅព្រឹកថ្ងៃទី១២ ខែកក្កដា ឆ្នាំ២០២០នេះថា ខ្លួនបានរកឃើញអ្នកកើតជំងឺកូវីដ១៩ ចំនួន ១៥នាក់ថ្មីទៀតជាករណីនាំចូល។ បុរសទាំង ១៥នាក់ខាងលើនេះ ជាអ្នកធ្វើដំណើរមកពីប្រទេសអារ៉ាប់ប៊ីសាអូឌី បន្តជើងហោះហើរពីប្រទេសម៉ាឡេស៊ី មកដល់កម្ពុជា កាល ពីថ្ងៃទី១០ខែកក្កដា ឆ្នាំ ២០២០ វេលាម៉ោង១៧និង២៥ នាទីល្ងាច។ការវិភាគវត្ថុសំណា កដោយវិទ្យាស្ថានប៉ាស្ទ័រកម្ពុជា បានបង្ហាញលទ្ធផល វិជ្ជមានវីរុសកូវីដ-១៩ និង បច្ចុប្បន្ននេះ អ្នកជំងឺទាំង ១៥នាក់ខាងលើនេះ ត្រូវបានដាក់ឱ្យសម្រាកព្យាបាលនៅមណ្ឌល សុខភាពចាក់អង្រែ រាជធានីភ្នំពេញ។ រហូតដល់ព្រឹកថ្ងៃទី ១២ ខែកក្កដា ឆ្នាំ២០២០នេះ កម្ពុជារកឃើញអ្នកកើតជំងឺកូវីដ១៩សរុប ១៥៦នាក់។ ក្នុងនោះ ១៣៣នាក់បានព្យាបាល ជាសះស្បើយ ហើយ ២៣នាក់កំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត និងមជ្ឈមណ្ឌលចាក់អង្រែ៕	2020-07-12T14:30:46+07:00	cen.com.kh	https://cen.com.kh/archives/224198.html
d69966bf-67ae-4971-9b92-cb99cc313bac	TOP NEWS: ក្រសួងសុខាភិបាល រកឃើញអ្នកកើតជំងឺកូវីដ១៩ ចំនួន ១៥នាក់ថ្មីទៀត ករណីនាំចូលពីអារ៉ាប់ (Video inside)	ក្រសួងសុខាភិបាល បានប្រកាសឱ្យដឹងថា នៅព្រឹកថ្ងៃទី១២ ខែកក្កដា ឆ្នាំ២០២០នេះថា បានរកឃើញអ្នកកើតជំងឺកូវីដ១៩ ចំនួន ១៥នាក់ថ្មីទៀត ជាករណីនាំចូលពីអារ៉ាប់។ - បុរសជានជាតិខ្មែរអាយុ ២៦ឆ្នាំ មានអាស័យដ្ឋាននៅភូមិថ្មី ឃុំពពេល ស្រុកពញាក្រែក ខេត្តត្បូងឃ្មុំ - បុរសជនជាតិខ្មែរអាយុ ២៩ឆ្នាំ មានអាស័យដ្ឋាននៅភូមិឃ ឃុំក្រាំងចំរេ២ ខណ្ឌឫស្សីកែវ រាជធានីភ្នំពេញ - បុរសជនជាតិខ្មែរអាយុ ២៦ឆ្នាំ មានអាស័យដ្ឋាននៅភូមិឃ្លាំងស្បែកឃុំ កំពង់ហ្លួង ស្រុកពញ្ញាឮខេត្តកណ្ដាល - បុរសជនជាតិខ្មែរអាយុ ២៣ឆ្នាំ មានអាស័យដ្ឋាននៅភូមិឃ្លាំងស្បែកឃុំកំពង់ហ្លួង ស្រុកពញ្ញាឮខេត្តកណ្ដាល - បុរសជនជាតិខ្មែរអាយុ ២១ឆ្នាំ មានអាស័យដ្ឋាននៅភូមិកំពង់អំពិលឃុំ បុរីជលសាស្រកបុរីជលសាខេត្តតាកែវ - បុរសជនជាតិខ្មែរអាយុ ៣១ឆ្នាំ មានអាស័យដ្ឋាននៅភូមិដំណាក់អំពិល ឃុំដារ ស្រុកត្បូងឃ្មុំ ខេត្តត្បូងឃ្មុំ - បុរសជនជាតិខ្មែរអាយុ ២៩ឆ្នាំ មានអាស័យដ្ឋាននៅភូមិបាតដីក្រោមឃុំបឹងព្រួលស្រុកត្បូងឃ្មុំ ខេត្តត្បូងឃ្មុំ - បុរសជនជាតិខ្មែរអាយុ ២៤ឆ្នាំ មានអាស័យដ្ឋាននៅភូមិបេងថ្មី ឃុំសេដា ស្រុកតំបែរ ខេត្តត្បូងឃ្មុំ - បុរសជនជាតិ ខ្មែរអាយុ ៣០ឆ្នាំ មានអាស័យដ្ឋាននៅភូមិកំពង់អំពិលឃុំបុរីជលសាស្រកបុរីជលសាខេត្តតាកែវ - បុរសជនជាតិខ្មែរអាយុ ២៧ឆ្នាំ មានអាស័យដ្ឋាននៅភូមិត្នោត ឃុំពង្រ ស្រុកឆ្លូង ខេត្តក្រចេះ - បុរសជនជាតិខ្មែរអាយុ ២១ឆ្នាំ មានអាស័យដ្ឋាននៅភូមិឃឃុំច្រាំងចំរេ២ ខណ្ឌឫស្សីកែវ រាជធានីភ្នំពេញ - បុរសជនជាតិខ្មែរអាយុ ២៨ឆ្នាំ មានអាស័យដ្ឋាននៅភូមិជ្រោយមន្ត្រីឃុំជ្រោយមន្ត្រី ស្រុកមុខកំពូលខេត្តកណ្ដាល - បុរសជនជាតិខ្មែរអាយុ ៣៣ឆ្នាំ មានអាស័យដ្ឋាននៅភូមិ៦ ឃុំរការខ្នុរ ស្រុកក្រូចឆ្មារ ខេត្តត្បូងឃ្មុំ - បុរសជនជាតិខ្មែរអាយុ ២៦ឆ្នាំ មានអាស័យដ្ឋាននៅភូមិជើងទុង ឃុំជើងទុង ស្រុកត្បូងឃ្មុំ ខេត្តត្បូងឃ្មុំ - បុរសជនជាតិខ្មែរអាយុ ២២ឆ្នាំ មានអាស័យដ្ឋាននៅភូមិជីមាន់ ឃុំក្រែក ស្រុកក្រែក ខេត្តត្បូងឃ្មុំ ។ ក្រសួងបន្ថែមថា បុរសទាំង ១៥នាក់ខាងលើនេះ ជាអ្នកធ្វើដំណើរមកពីប្រទេសអារ៉ាប់ប៊ីសាអូឌី បន្តជើងហោះហើរ ពីប្រទេសម៉ាឡេស៊ី មកដល់កម្ពុជា កាលពីថ្ងៃទី១០ ខែកក្កដា ឆ្នាំ២០២០ វេលាម៉ោង១៧:២៥នាទីល្ងាច។ ការវិភាគវត្ថុសំណាកដោយវិទ្យាស្ថានប៉ាស្ទ័រកម្ពុជា បានបង្ហាញលទ្ធផល វិជ្ជមានវីរុសកូវីដ-១៩ និង បច្ចុប្បន្ននេះ អ្នកជំងឺទាំង ១៥នាក់ខាងលើនេះ ត្រូវបានដាក់ឱ្យសម្រាកព្យាបាលនៅមណ្ឌលសុខភាពចាក់ អង្រែ រាជធានីភ្នំពេញ។ រីឯអ្នកដំណើរចំនួន ៧៩នាក់ ដែលមានលទ្ធផលតេស្តអវិជ្ជមានវីរុសកូវីដ-១៩ ត្រូវបានដាក់ឱ្យធ្វើចត្តាឡីស័កចំនួន ១៤ថ្ងៃ នៅមណ្ឌលចត្តាឡីស័កជំពូរវ័ន្តមួយក្នុងរាជធានីភ្នំពេញ។ ក្រសួងបានឱ្យដឹងថា ជើងហោះហើរនេះ មានអ្នកដំណើរសរុបទាំងអស់ចំនួន ៩៤នាក់ (ស្រី ៣នាក់ និង មានបុរសជនជាតិម៉ាឡេស៊ី ០១នាក់) ហើយក្នុងចំនួន ៩៤នាក់នេះ មាន ៨០នាក់ ជាអ្នកដែលបានធ្វើដំណើរមកពីប្រទេសអារ៉ាប់ប៊ីសាអូឌី។ សូមបញ្ជាក់ថា រហូតដល់ព្រឹកថ្ងៃទី១២ ខែកក្កដា ឆ្នាំ២០២០នេះ កម្ពុជារកឃើញអ្នកកើតជំងឺកូវីដ១៩សរុប ១៥៦នាក់។ ក្នុងនោះ ១៣៣នាក់ បានព្យាបាលជាសះស្បើយ ហើយ ២៣នាក់កំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត និងមជ្ឈមណ្ឌលចាក់អង្រែ៕	2020-07-12T14:30:00+07:00	freshnewsasia.com	https://m.freshnewsasia.com/index.php/en/localnews/165032-2020-07-12-00-30-31.html
a753bb2c-eb38-4466-9f0e-b6f1b4d09701	«បញ្ហាប្រឈមរបស់វិស័យខុនដូនៅកម្ពុជា ដោយសារជំងឺកូវីដេ១៩» ជាប្រធានបទកិច្ចសម្ភាសកម្មវិធី «ភ្ញៀវពិសេសប្រចាំសប្តាហ៍» ផ្សាយនៅថ្ងៃចន្ទស្អែកនេះ	កម្មវិធី «ភ្ញៀវពិសេសប្រចាំសប្តាហ៍» សម្រាប់នៅថ្ងៃចន្ទ ទី១៣ ខែកក្កដា ឆ្នាំ២០២០ លោកស្រី អាន សុធីតា អគ្គនាយិកាក្រុមហ៊ុន CBRE Cambodia នឹងពន្យល់ជុំវិញប្រធានបទ៖«បញ្ហាប្រឈមរបស់វិស័យខុនដូនៅកម្ពុជា ដោយសារជំងឺកូវីដេ១៩» ក្នុងកម្មវិធី «ភ្ញៀវពិសេសប្រចាំសប្តាហ៍» របស់ទូរទស្សន៍ Fresh News។ ការផ្សាយនៃកិច្ចសម្ភាសរវាងអង្គភាពព័ត៌មាន Fresh News និងលោកស្រី អាន សុធីតា ធ្វើឡើងនៅម៉ោង២រសៀល និងម៉ោង៩យប់ ថ្ងៃទី១៣ ខែកក្កដា ឆ្នាំ២០២០នេះ ហើយក៏នឹងមានការផ្សាយឡើងវិញ នៅម៉ោង២រសៀល និងម៉ោង៩យប់ ថ្ងៃអង្គារ ថ្ងៃសុក្រ និងថ្ងៃសៅរ៍ផងដែរ (ក្នុងសប្តាហ៍ដដែល)។ សូមប្រិយមិត្តរង់ចាំ និងតាមដានការផ្សាយ របស់បណ្តាញព័ត៌មាន Fresh News, ទូរទស្សន៍ព័ត៌មាន Fresh News ផ្សាយតាមរយៈទូរទស្សន៍ខ្សែកាបទូទាំងប្រទេស, ទូរទស្សន៍ Fresh News, Computer, Facebook & Youtube Fresh News.	2020-07-12T13:51:00+07:00	freshnewsasia.com	https://m.freshnewsasia.com/index.php/en/localnews/165030-2020-07-11-23-51-18.html
a8211179-2f8e-4d7f-a49c-0abc84583548	មិនបង្អន់យូរ ! សម្ដេច ហ៊ុន សែន បង្ហោះសារបែបនេះភ្លាម ក្រោយកម្ពុជារកឃើញករណីឆ្លងកូវីដ-១៩ ចំនួន១៥នាក់	សម្តេចតេជោ ហ៊ុន សែន នាយករដ្ឋមន្រ្តីនៃកម្ពុជា នៅថ្ងៃទី១២ ខែកក្កដា ឆ្នាំ២០២០នេះ បានបន្តអំពាវនាវដល់ពលរដ្ឋខ្មែរទាំងអស់ កុំឱ្យមានការធ្វេសប្រហែសឱ្យសោះ ក្រោយមានករណីនាំចូលជំងឺកូវីដ១៩ ពីប្រទេសអារ៉ាប៊ីសាអូឌីតចំនួន១៥នាក់ទៀត។ តាមរយៈបណ្តាញសង្គម Facebook សម្តេចតេជោ ហ៊ុន សែន បានលើកឡើងថា៖ សំខាន់នៅពេលនេះ សូមបងប្អូនបន្តយកចិត្តទុកដាក់ថែរក្សាសុខភាពឱ្យបានល្អ កុំឱ្យឆ្លងជំងឺកូវីដ-១៩ ឱ្យសោះ។ ថ្មីៗនេះកម្ពុជាយើងមានអ្នកដំណើរមកពីប្រទេសអារ៉ាប៊ីសាអូឌីត ១៥នាក់ទៀត ដែលមានឆ្លងមេរោគកូវីដ-១៩ ដែលកំពុងដាក់ឱ្យព្យាបាលជាបន្ទាន់»។ សម្តេចតេជោ ហ៊ុន សែន បានជំរុញដល់ប្រជាពលរដ្ឋកុំធ្វេសប្រហែសឱ្យសោះ ហើយត្រូវឧស្សាហ៍ដុសលាងសម្អាតដៃជាមួយសាប៊ូ ចឹល ឬទឹកអាល់កុលជាប្រចាំ ហើយត្រូវពាក់ម៉ាសការពារឱ្យបានត្រឹមត្រូវ។ «ទីកន្លែងដែលមានមនុស្សច្រើនដូចជាទីផ្សារ និង ផ្សារទំនើប តូបលក់ដូរទូទៅ ភោជនីយដ្ឋាន ផ្ទះសំណាក់ សណ្ឋាគារ កាស៊ីណូដែលទទួលបានការអនុញ្ញាត្តឱ្យបើកដំណើរការ ជាពិសេសមន្ទីពេទ្យឯកជន និងមន្ទីរពេទ្យរដ្ឋត្រូវតែមានទឹកអាល់កុល ចឹលសម្លាប់មេរោគ និងម៉ាស សម្រាប់អតិថិជន រួមទាំងអ្នកជំងឺ នឹងបងប្អូនមកសួរសុខទុក្ខពាក់ការពារចៀសវាងការឆ្លងរោគពីម្នាក់ទៅម្នាក់ ។ សូមបងប្អូនប្រជាពលរដ្ឋបន្តធ្វើតាមការណែនាំរបស់ក្រសួងសខាភិបាលឱ្យបានខ្ជាប់ខ្ជួន»។ សម្តេចបានជូនពរបងប្អូនធ្វើដំណើរមានសុខសុវត្ថិភាព នឹងចៀសផុតពីជំងឺឆ្លងកូវីដ-១៩ទាំងអស់គ្នា។ សូមបញ្ជាក់ថា ក្រសួងសុខាភិបាល បានប្រកាសឱ្យដឹងថា នៅព្រឹកថ្ងៃទី១២ ខែកក្កដា ឆ្នាំ២០២០នេះថា ខ្លួនបានរកឃើញអ្នកកើតជំងឺកូវីដ១៩ ចំនួន ១៥នាក់ថ្មីទៀត ជាករណីនាំចូល។ បុរសទាំង ១៥នាក់ខាងលើនេះ ជាអ្នកធ្វើដំណើរមកពីប្រទេសអារ៉ាប់ប៊ីសាអូឌី បន្តជើងហោះហើរពីប្រទេសម៉ាឡេស៊ី មកដល់កម្ពុជា កាលពីថ្ងៃទី១០ ខែកក្កដា ឆ្នាំ២០២០ វេលាម៉ោង១៧:២៥នាទីល្ងាច។ ការវិភាគវត្ថុសំណាកដោយវិទ្យាស្ថានប៉ាស្ទ័រកម្ពុជា បានបង្ហាញលទ្ធផល វិជ្ជមានវីរុសកូវីដ-១៩ និង បច្ចុប្បន្ននេះ អ្នកជំងឺទាំង ១៥នាក់ខាងលើនេះ ត្រូវបានដាក់ឱ្យសម្រាកព្យាបាលនៅមណ្ឌលសុខភាពចាក់ អង្រែ រាជធានីភ្នំពេញ។ រហូតដល់ព្រឹកថ្ងៃទី១២ ខែកក្កដា ឆ្នាំ២០២០នេះ កម្ពុជារកឃើញអ្នកកើតជំងឺកូវីដ១៩សរុប ១៥៦នាក់។ ក្នុងនោះ ១៣៣នាក់ បានព្យាបាលជាសះស្បើយ ហើយ ២៣នាក់កំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត និងមជ្ឈមណ្ឌលចាក់អង្រែ៕	2020-07-12T09:40:49+07:00	kbnnews.com	https://kbn.news/archives/171402
356cf8e9-3bb7-4c59-8726-519ff09311ad	ក្ដៅៗ ! កម្ពុជា រកឃើញអ្នកឆ្លងកូវីដ-១៩ ចំនួន១៥នាក់ ថ្មីទៀត	ក្រសួងសុខាភិបាល បានប្រកាសឱ្យដឹងថា នៅព្រឹកថ្ងៃទី១២ ខែកក្កដា ឆ្នាំ២០២០នេះថា បានរកឃើញអ្នកកើតជំងឺកូវីដ១៩ ចំនួន ១៥នាក់ថ្មីទៀត ជាករណីនាំចូលពីអារ៉ាប់។ ក្រសួងបន្ថែមថា បុរសទាំង ១៥នាក់ខាងលើនេះ ជាអ្នកធ្វើដំណើរមកពីប្រទេសអារ៉ាប់ប៊ីសាអូឌី បន្តជើងហោះហើរ ពីប្រទេសម៉ាឡេស៊ី មកដល់កម្ពុជា កាលពីថ្ងៃទី១០ ខែកក្កដា ឆ្នាំ២០២០ វេលាម៉ោង១៧:២៥នាទីល្ងាច។ ការវិភាគវត្ថុសំណាកដោយវិទ្យាស្ថានប៉ាស្ទ័រកម្ពុជា បានបង្ហាញលទ្ធផល វិជ្ជមានវីរុសកូវីដ-១៩ និង បច្ចុប្បន្ននេះ អ្នកជំងឺទាំង ១៥នាក់ខាងលើនេះ ត្រូវបានដាក់ឱ្យសម្រាកព្យាបាលនៅមណ្ឌលសុខភាពចាក់ អង្រែ រាជធានីភ្នំពេញ។ រីឯអ្នកដំណើរចំនួន ៧៩នាក់ ដែលមានលទ្ធផលតេស្តអវិជ្ជមានវីរុសកូវីដ-១៩ ត្រូវបានដាក់ឱ្យធ្វើចត្តាឡីស័កចំនួន ១៤ថ្ងៃ នៅមណ្ឌលចត្តាឡីស័កជំពូរវ័ន្តមួយក្នុងរាជធានីភ្នំពេញ។ ក្រសួងបានឱ្យដឹងថា ជើងហោះហើរនេះ មានអ្នកដំណើរសរុបទាំងអស់ចំនួន ៩៤នាក់ (ស្រី ៣នាក់ និង មានបុរសជនជាតិម៉ាឡេស៊ី ០១នាក់) ហើយក្នុងចំនួន ៩៤នាក់នេះ មាន ៨០នាក់ ជាអ្នកដែលបានធ្វើដំណើរមកពីប្រទេសអារ៉ាប់ប៊ីសាអូឌី។ សូមបញ្ជាក់ថា រហូតដល់ព្រឹកថ្ងៃទី១២ ខែកក្កដា ឆ្នាំ២០២០នេះ កម្ពុជារកឃើញអ្នកកើតជំងឺកូវីដ១៩សរុប ១៥៦នាក់។ ក្នុងនោះ ១៣៣នាក់ បានព្យាបាលជាសះស្បើយ ហើយ ២៣នាក់កំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត និងមជ្ឈមណ្ឌលចាក់អង្រែ៕	2020-07-12T09:28:35+07:00	kbnnews.com	https://kbn.news/archives/171399
f203682c-0def-44e5-ba2a-31394c2f89f4	គិតត្រឹមម៉ោង ៧ព្រឹកនេះ កម្ពុជាមានអ្នកឆ្លងជំងឺកូវីដ ១៩ ថ្មី ចំនួន ១៥នាក់ទៀត ទើបមកពីប្រទេសអារ៉ាប់ប៊ីសាអូឌី	ភ្នំពេញ ៖ បើយោងតាមសេចក្តីប្រកាសព័ត៌មាន របស់ក្រសួងសុខាភិបាល ត្រឹមម៉ោង ៧និង០០ព្រឹក ថ្ងៃទី១២ ខែកក្កដា ឆ្នាំ២០២០ នេះ កម្ពុជារកឃើញមានអ្នកឆ្លងជំងឺកូវីដ ១៩ ថ្មី ចំនួន ១៥នាក់បន្ថែមទៀត ។ អ្នកជាសះស្បើយទូទាំងប្រទេស ចំនួន ១៣៣នាក់ ។ អ្នកកំពុងសម្រាកព្យាបាល ចំនួន ២៣នាក់។ អ្នកឆ្លងជំងឺកូវីដ ១៩ ទូទាំងប្រទេស ចំនួន ១៥៦នាក់។ សូមពុកម៉ែ បងប្អូនប្រជាពលរដ្ឋទាំងអស់ រួមគ្នាការពារ ទប់ស្កាត់ និងបង្ការពីការរាតត្បាត នៃជំងឺកូវីដ ១៩ ដោយអនុវត្តតាមវិធានអនាម័យរបស់ក្រសួងសុខាភិបាល លាងដៃជាមួយសាប៊ូ ឬអាល់កុល ឬជែល និងត្រូវថែរក្សាសុខភាពឲ្យបានជាប្រចាំ ។ តាមសេចក្ដីប្រកាសព័ត៌មានបានបញ្ជាក់ថា អ្នកដំណើរមកពីប្រទេសអារ៉ាប់ប៊ីសាអូឌី ១៥នាក់ មានលទ្ធផលតេស្ត វិជ្ជមានវីរុសកូវីដ-១៩ ក្នុងចំណោមអ្នកដំណើរសរុបចំនួន ៩៤នាក់។ បុរសទាំង១៥នាក់ ជាអ្នកធ្វើដំណើរមកពីប្រទេសអារ៉ាប់ប៊ីសាអូឌី បន្តជើងហោះហើរពីប្រទេសម៉ឡេស៊ី មកដល់កម្ពុជា កាលពីថ្ងៃទី១០ ខែកក្តដា ឆ្នាំ២០២០ វេលាម៉ោង១៧និង២៥នាទីល្ងាច ហើយធ្វើការវិគាគវត្ថុសំណាកដោយវិទ្យាស្ថានប៉ាស្ទ័រកម្ពុជា បានបង្ហាញលទ្ធផល វិជ្ជមានវីរុសកូវីដ-១៩។ បច្ចុប្បន្ន អ្នកជំងឺទាំង១៥នាក់នេះ ត្រូវបានដាក់ឲ្យសម្រាកព្យាបាលនៅមណ្ឌលសុខភាពចាក់អង្រែ រាជធានីភ្នំពេញ។ សូមបងប្អូនទាំងអស់ត្រូវប្រុងប្រយ័ត្នថែមទៀត ជាពិសេសត្រូវរក្សាគម្លាត និង ធ្វើអនាម័យឲ្យបានត្រឹមត្រូវ ៕	2020-07-12T08:34:32+07:00	cen.com.kh	https://cen.com.kh/archives/224175.html
b2d7f989-f67b-43ae-bba1-e33e5e04d007	លោក Trump ពាក់ម៉ាស់នៅទីសាធារណៈជាលើកដំបូង ក្រោយអាមេរិកមានការឆ្លងថ្មីប្រចាំថ្ងៃនៃជំងឺកូវីដ១៩ ចំនួន ៦៦.៥២៨ ករណី	ករណីឆ្លងជំងឺកូវីដ១៩ បន្ដកើនឡើងឥតឈប់ឈរនៅក្នុងប្រទេសមួយចំនួននៅទូទាំងពិភពលោក។ ឥឡូវនេះមានករណីឆ្លងជំងឺកូវីដ១៩ ជាង ១២ លាន ៧ សែន ករណី និងករណីស្លាប់ដោយសារជំងឺនេះជាងកន្លះលានករណីនៅទូទាំងពិភពលោក។ នេះបើយោងតាមទិន្នន័យពីសាកលវិទ្យាល័យ Johns Hopkins ក្នុងសហរដ្ឋអាមេរិក។ សហរដ្ឋអាមេរិកមានករណីឆ្លងជំងឺកូវីដ១៩ ចំនួន ៣ លាន ២ សែន ករណី ដែលស្មើនឹងប្រមាណ ១ ភាគ ៤ នៃករណីឆ្លងសរុបនៅទូទាំងពិភពលោក ហើយករណីស្លាប់មានចំនួនជាង ១ សែន ៣ ម៉ឺន ៤ ពាន់ករណី។ កាលពីថ្ងៃសៅរ៍ម្សិលមិញនេះ ដែលជាថ្ងៃដែលសហរដ្ឋអាមេរិកបានរាយការណ៍ថាមានករណីឆ្លងថ្មីចំនួន ៦៦.៥២៨ ករណី លោកប្រធានាធិបតី Donald Trump បានពាក់ម៉ាស់នៅទីសាធារណៈជាលើកដំបូងបង្អស់ នៅឯមជ្ឈមណ្ឌលជាតិវេជ្ជសាស្ត្រយោធា Walter Reed នៅជាយរដ្ឋធានីវ៉ាស៊ីនតោន។ លោកប្រធានាធិបតីបានថ្លែងថា៖ «នៅពេលស្ថិតនៅក្នុងមន្ទីរពេទ្យ ខ្ញុំគិតថា យើងចាំបាច់គួរតែពាក់ម៉ាស់»។ លោក Trump ធ្លាប់ចំអកឲ្យអ្នកសារព័ត៌មាននិងអ្នកដទៃទៀតដែលពាក់ម៉ាស់។ ការពាក់ម៉ាស់នេះបានជួយដល់ប្រទេសជាច្រើនក្នុងការកាត់បន្ថយអត្រាឆ្លងនិងស្លាប់ដោយសារជំងឺកូវីដ១៩។ កាសែត Arizona Republic បានចេញផ្សាយអត្ថបទមួយកាលពីសប្ដាហ៍មុន ដែលសរសេរដោយស្ត្រីម្នាក់ឈ្មោះ Kristin Urquiza ដែលឪពុករបស់អ្នកស្រីបានស្លាប់ដោយសារជំងឺកូវីដ១៩។ នៅក្នុងអត្ថបទនោះ អ្នកស្រី Kristin Urquiza បានបន្ទោសអ្នកនយោបាយសហរដ្ឋអាមេរិក និងកង្វះខាតភាពជាអ្នកដឹកនាំរបស់ពួកគេ ដែលបណ្ដាលឲ្យឪពុករបស់អ្នកស្រីស្លាប់បាត់បង់ជីវិត។ អ្នកស្រី Urquiza បានសរសេរថា ឪពុករបស់អ្នកស្រីឈ្មោះ Mark Urquiza ដែលមានវ័យ ៦៥ ឆ្នាំ ជាពលរដ្ឋអាមេរិកាំងដើមកំណើតម៉ិកស៊ិក «បានស្លាប់ដោយសារតែការធ្វេសប្រហែសរបស់អ្នកនយោបាយ ដែលបន្ដបង្កហានិភ័យដល់ជាតិសាសន៍ Hispanic តាមរយៈកង្វះភាពជាអ្នកដឹកនាំយ៉ាងច្បាស់ក្រឡែត ការបដិសេធមិនព្រមទទួលស្គាល់នូវភាពធ្ងន់ធ្ងរនៃវិបត្តិនេះ ក៏ដូចជាបញ្ហាអសមត្ថភាព និងភាពគ្មានឆន្ទៈក្នុងការផ្ដល់ការណែនាំឲ្យបានច្បាស់លាស់និងប្រកបដោយការសម្រេចចិត្តខ្ពស់ក្នុងការកាត់បន្ថយជាអប្បបរមានូវហានិភ័យ»។ រដ្ឋ South Carolina បានរាយការណ៍ថាមានករណីឆ្លងថ្មីនៃជំងឺកូវីដ១៩ ចំនួនជាង ២.២០០ ករណីកាលពីថ្ងៃសៅរ៍ម្សិលមិញនេះ ខណៈដែលរដ្ឋ Louisiana បានរាយការណ៍ថាមានជាង ២.៦០០ ករណីកាលពីថ្ងៃសុក្រ៕	2020-07-12T07:00:00+07:00	khmer.voanews.com	https://khmer.voanews.com/a/trump-wears-masks-for-the-first-time/5499529.html
b29d1c4d-e73d-466c-bc3f-f6961d86a749	កិច្ចប្រឹងប្រែងទប់ស្កាត់ជំងឺគ្រុនឈាមត្រូវបានបង្អាក់ដោយវិបត្តិជំងឺកូវីដ១៩	ទោះបីជាឆ្នាំ ២០១៩ ជាឆ្នាំដែលមានករណីកើតជំងឺគ្រុនឈាមច្រើនជាងគេបំផុតកន្លងមកក៏ដោយ ក៏អ្នកជំនាញនានាមានការបារម្ភថា ការកើនឡើងករណីឆ្លងជំងឺគ្រុនឈាមដែលច្រើនជាងនេះទៀតគឺអាចទៅរួច ដោយសារតែវិបត្តិជំងឺកូវីដ១៩។ កន្លងមក គេឃើញថា ដើម្បីកាត់បន្ថយការឆ្លងរាលដាលជំងឺកូវីដ១៩ រដ្ឋាភិបាលនានាបានដាក់បម្រាមឲ្យពលរដ្ឋស្នាក់នៅក្នុងផ្ទះ និងបានរារាំងសកម្មភាពនានាដែលប៉ះពាល់ដល់សេវាកម្មផ្សេងៗដូចជាសេវាប្រមូលសំរាមជាដើម។ ប៉ុន្តែផលប៉ះពាល់នៃការដាក់កំហិតទាំងនេះក៏បានប៉ះពាល់ដល់កិច្ចប្រឹងប្រែងនៅក្នុងការទប់ទល់ជាមួយនឹងការឆ្លងរាលដាលនៃជំងឺគ្រុនឈាមតាមរដូវកាលផងដែរ។ បណ្ដាប្រទេសមួយចំនួននៅតំបន់អាស៊ីអាគ្នេយ៍ដូចជាសិង្ហបុរី និងឥណ្ឌូនេស៊ីជាដើម បានទប់ទល់ជាមួយនឹងការឆ្លងរាលដាលក្នុងពេលដំណាលគ្នានៃជំងឺគ្រុនឈាម និងជំងឺកូវីដ១៩ នៅក្នុងឆ្នាំនេះ។ នៅក្នុងប្រទេសប្រេស៊ីល ដែលមានករណីឆ្លងជំងឺកូវីដ១៩ ជាង ១ លាន ៦ សែនករណីនោះ គេឃើញមានការរាយការណ៍ថា យ៉ាងហោចណាស់មានករណីឆ្លងជំងឺគ្រុនឈាមចំនួន ១ លាន ១ សែនករណី ដែលក្នុងនោះមានការស្លាប់ជិត ៤០០ ករណី។ នេះបើយោងតាមអង្គការ Pan American Health។ ដោយរដូវភ្លៀងធ្លាក់បានចាប់ផ្ដើមនៅតាមបណ្ដាប្រទេសនៅតំបន់អាមេរិកឡាទីន ដូចជា គុយបា ឈីលី និងកូស្ដារីកា ក៏ដូចជានៅតាមបណ្ដាប្រទេសនៅតំបន់អាស៊ីខាងត្បូងដូចជាឥណ្ឌា និងប៉ាគីស្ថានជាដើម ជំងឺគ្រុនឈាមទំនងជានឹងកើនឡើងក្នុងពេលឆាប់ៗខាងមុខនេះ។ ជាធម្មតា ជំងឺគ្រុនឈាមមិនបណ្ដាលឲ្យស្លាប់នោះទេ ប៉ុន្តែករណីធ្ងន់ធ្ងរអាចបណ្ដាលឲ្យមានការចូលសម្រាកនៅមន្ទីរពេទ្យ។ កិច្ចប្រឹងប្រែងបង្ការជំងឺនេះ ដែលផ្ដោតលើការបំផ្លាញសំបុកមូស ដូចជាការប្រមូលសំរាម ឬក៏សំបកកង់ចាស់ៗ និងរបស់របរផ្សេងទៀតដែលអាចដក់ទឹកបាន គឺនៅតែជាវិធីដ៏ល្អបំផុតនៅក្នុងការទប់ស្កាត់ការឆ្លងរាលដាលនៃជំងឺនេះ។ ប៉ុន្តែ ការដាក់កំហិតសកម្មភាពសង្គមដើម្បីទប់ស្កាត់ជំងឺកូវីដ១៩ កន្លងមក បានបង្អាក់ដល់កិច្ចប្រឹងប្រែងទប់ស្កាត់ជំងឺគ្រុនឈាមនៅតាមប្រទេសជាច្រើននៅលើពិភពលោក៕	2020-07-12T07:00:00+07:00	khmer.voanews.com	https://khmer.voanews.com/a/dengue-prevention-efforts-stiffled-by-coronavirus-pandemic/5499595.html
e22883d2-7dde-46c5-bc26-0a7345313bb6	ឧត្តមសេនីយ៍ឯក ស ថេត អះអាងថា មិនត្រូវទុកមន្ត្រីណាម្នាក់នៅឯកាពេលមានជំងឺ គ្រោះថ្នាក់ចរាចរណ៍ ឬជួបបញ្ហាផ្សេងៗឡើយ	លោកឧត្តសេនីយ៍ឯក ស ថេត អគ្គស្នងការរងនគរបាលជាតិ និងជាស្នងការនគរបាលរាជធានីភ្នំពេញ ក្នុងឱកាសចុះសួរសុខទុក្ខមន្ដ្រីនគរបាល ដែលកំពុងសម្រាកព្យាបាលជំងឺ នៅថ្ងៃទី១១ ខែកក្កដា ឆ្នាំ២០២០នេះ បានអះអាងថា លោកមិនទុកឲ្យមន្ដ្រីណាម្នាក់នៅឯកោ ពេលមានជំងឺ គ្រោះថ្នាក់ចរាចរណ៍ ឬជួបបញ្ហាផ្សេងៗឡើយ។ លោកឧត្តមសេនីយ៍ឯក ស ថេត ក្នុងនាមជាថ្នាក់ដឹកនាំម្នាក់ ដែលតែងតែយកចិត្តទុកដាក់ និងបារម្មណ៍អំពីសុខទុក្ខរបស់មន្ត្រីក្រោមឱវាទ ហើយលោកតែងតែឆ្លៀតពេលជាប្រចាំ ទោះជាថ្ងៃសៅរ៍ អាទិត្យ ឬថ្ងៃឈប់សម្រាកក្តី ក៏ឆ្លៀតពេលដើម្បីចុះមើល និងសួរសុខទុក្ខដោយផ្ទាល់ ដើម្បីឲ្យបានឃើញច្បាស់ អំពីស្ថានភាពជាក់ស្តែង។ ជាពិសេសការចុះសួរសុខទុក្ខដោយផ្ទាល់នេះ គឺជាឱសថដ៏ស័ក្តសិទ្ធដែលបានលើកទឹកចិត្តដ៏ខ្លាំងក្លា ដល់មន្ត្រីដែលកំពុងសម្រាកព្យាបាលជំងឺផងដែរ ម្យ៉ាងវិញទៀត តាមការសង្កេតរបស់ក្រុមការងារ បានឃើញថា មន្ត្រីទាំងឡាយដែលបានលោកស្នងការចុះសួរសុខទុក្ខដោយផ្ទាល់ គាត់បានបង្ហាញអារម្មណ៍ ក្តុកក្តួល រំភើប ស្ទើរតែទប់ទឹកភ្នែកមិនបាន ព្រោះតែក្តីរីករាយខ្លាំងដោយបានឃើញថ្នាក់ដឹកនាំ ចំណាយពេលចុះសួរសុខទុក្ខមន្ត្រីរបស់ខ្លួនដល់មន្ទីរពេទ្យ និងគេហដ្ឋានដោយផ្ទាល់បែបនេះ។ ក្នុងការចុះសួរសុខទុក្ខនេះ លោកឧត្តមសេនីយ៍ឯក ស ថេត បាននាំយកជាសម្ភារ និងថវិកាមួយចំនួន ដើម្បីផ្តល់ជូនមន្ត្រីកំពុងសម្រាកព្យាបាលជំងឺ ហើយក៏អាចជួយសម្រាលមួយផ្នែក សម្រាប់ការព្យាបាលផងដែរ។ ជាមួយនោះដែរ លោកស្នងការបានណែនាំឲ្យមន្ត្រីទាំងអស់ យកចិត្តទុកដាក់ខ្ពស់ ក្នុងការថែទាំសុខភាព ហើយជូនពរឲ្យឆាប់ជាសះស្បើយ។ លោកឧត្តមសេនីយ៍ស្នងការ ក៏បានផ្តាំផ្ញើមន្ត្រីក្រោមឱវាទទាំងអស់ ត្រូវឆ្លៀតពេលទៅសួរសុខទុក្ខមិត្តរួមការងារ ដើម្បីជាលើកទឹកចិត្ត កុំឲ្យមានពាក្យនិយាយថា ពេលមន្ត្រីនៅមានកម្លាំងប្រើគាត់ ដើម្បីបម្រើប្រជាពលរដ្ឋ និងអង្គភាព ពេលគាត់ឈឺបែរជាគ្មាននរណាម្នាក់យកចិត្តទុក្ខដាក់ ឬមកសួរសុខទុក្ខគាត់ឡើយ៕	2020-07-12T00:49:00+07:00	freshnewsasia.com	https://m.freshnewsasia.com/index.php/en/localnews/165012-2020-07-11-10-49-13.html
609e16f2-ec05-4277-a5f7-3aac5e4f86f7	មនុស្សជាង ២៧,០០០នាក់ទៀតឆ្លងជំងឺ COVID-19 នៅឥណ្ឌា ក្នុងពេលតែ១ថ្ងៃប៉ុណ្ណោះ! (Video inside)	ស្ថានការណ៍ COVID-19 នៅក្នុងប្រទេសឥណ្ឌា នៅតែបន្តស្ថិតក្នុងស្ថានភាពធ្ងន់ធ្ងរឡើងៗ ពីមួយថ្ងៃទៅមួយថ្ងៃ ខណៈចំនួនករណីឆ្លងសរុបនៅទូទាំងប្រទេស បានកើនលើស ៨០០,០០០ករណីហើយ នៅថ្ងៃសៅរ៍ ទី១១ ខែកក្កដា ឆ្នាំ២០២០នេះ ដោយក្នុងនោះអ្នកជំងឺ ២២,១២៣នាក់ស្លាប់បាត់បង់ជីវិត។ នេះបើតាមការចេញផ្សាយ ដោយទីភ្នាក់ងារព័ត៌មានចិនស៊ីនហួរ។ ក្រសួងសុខាភិបាលឥណ្ឌា បានប្រកាសឲ្យដឹងថា នៅក្នុងរយៈពេល ២៤ម៉ោងកន្លងទៅនេះ អ្នកស្លាប់ដោយសារ COVID-19 ចំនួន ៥១៩នាក់ថ្មីទៀតត្រូវបានកត់ត្រា ដែលបានឲ្យចំនួនមនុស្សស្លាប់សរុប នៅទូទាំងប្រទេសបានកើនដល់ ២២,១២៣នាក់ហើយ។ នៅក្នុងរយៈពេលដូចគ្នានេះអ្នកឆ្លងថ្មីៗចំនួន ២៧,១១៤នាក់ ក៏ត្រូវបានរាយការណ៍ផងដែរ ដែលនាំឲ្យករណីឆ្លងសរុបនៅទូទាំងប្រទេស បានកើនដល់ ៨២០,៩១៦ករណី ដោយក្នុងនោះ ៥១៥,៣៨៦នាក់បានជាសះស្បើយឡើងវិញ។ ប្រការនេះវាបានធ្វើឲ្យតួលេខនៃអ្នកជំងឺសកម្ម ឬអ្នកជំងឺដែលកំពុងតែសម្រាកព្យាបាល នៅក្នុងមន្ទីរពេទ្យនាពេលបច្ចុប្បន្នមានចំនួន ២៨៣,៤០៧នាក់។ គួរជម្រាបថា ប្រទេសឥណ្ឌាបានក្លាយជាប្រទេសដែលមានអ្នកឆ្លង COVID-19 ជាងច្រើងគេបំផុតលំដាប់ទី៣ នៅលើពិភពលោក បន្ទាប់ពីបានវ៉ាដាច់រុស្ស៊ីកាលពីថ្ងៃចន្ទកន្លងទៅនេះ។ ទោះជាយ៉ាងនេះក្តី ប្រទេសឥណ្ឌាបានឈានចូលដំណាក់កាល បន្ធូរបន្ថយកម្រិត ២ ប៉ុន្តែការរឹតបន្តឹងនៅតែបន្តអនុវត្តនៅក្នុងតំបន់ ដែលមានករណីឆ្លងផ្ទុះខ្លាំងនៅឡើយ (Containment Zones)៕	2020-07-11T22:43:00+07:00	freshnewsasia.com	https://m.freshnewsasia.com/index.php/en/internationalnews/165001-2020-07-11-08-43-22.html
a05a6994-3269-49eb-acaa-e62822963027	ក្រសួងការងារ និងរដ្ឋបាលខេត្តស្វាយរៀង អំពាវនាវឲ្យកម្មករ-កម្មការិនី ចូលរួមបង្ការទប់ស្កាត់ការរីករាលដាលជំងឺកូវីដ-១៩	លោក ប្រាក់ ចាន់ធឿន រដ្ឋលេខាធិការក្រសួងការងារ និងបណ្តុះបណ្តាលវិជ្ជាជីវៈ និងលោក រស់ ផារិទ្ធ អភិបាលរងខេត្តស្វាយរៀង អំពាវនាវកម្មករ-កម្មការិនីរួមគ្នាបង្ការ ទប់ស្កាត់ការរីករាលដាលជំងឺកូវីដ-១៩ តាមការណែនាំរបស់រាជរដ្ឋាភិបាល និងវិធានការរបស់ក្រសួងសុខាភិបាល និងការចូលរួមអនុវត្តច្បាប់ចរាចរណ៍ផ្លូវគោកឲ្យបានត្រឹមត្រូវ និងមានប្រសិទ្ធភាព ដើម្បីលើកកម្ពស់សុខុមាលភាព និងសុវត្ថិភាព។ សារអំពាវនាវលោក រស់ ផារិទ្ធ និងលោក ប្រាក់ ចាន់ធឿន ធ្វើឡើងនៅព្រឹកថ្ងៃទី១១ ខែកក្កដា ឆ្នាំ២០២០នេះ ក្នុងឱកាសអញ្ជើញចូលរួមពិធី បើកវគ្គបណ្តុះបណ្តាល ជំនាញទន់ (Soft Skills) ជូនកម្មករនិយោជិត ដែលក្រុមហ៊ុនបានស្នើសុំព្យួរកិច្ចសន្យាការងារ ដោយសារផលប៉ះពាល់ក្នុងអំឡុងពេល នៃការរីករាលដាល ជំងឺកូវីដ-១៩ នៅតំបន់សេដ្ឋកិច្ចពិសេសសានតុងសាន់សែល ស្ថិតនៅសង្កាត់ព្រៃអង្គុញ ក្រុងបាវិត ខេខេត្តស្វាយរៀង។ លោក រស់ ផារិទ្ធ បានថ្លែងថា ការអនុវត្តកម្មវិធីគាំពារសង្គមរបស់រាជរដ្ឋាភិបាល ដែលរួមមាន កម្មវិធីឧបត្ថម្ភសាច់ប្រាក់ជូនស្រ្តីមានផ្ទៃពោះ និងកុមារអាយុក្រោម២ឆ្នាំ នៃគ្រួសារក្រីក្រ កម្មវិធីឧបត្ថម្ភសាច់ប្រាក់ជូនគ្រួសារក្រីក្រ និងងាយរងគ្រោះ ក្នុងអំឡុងពេលនៃជំងឺកូវីដ-១៩ និងគោលនយោបាយ ដោះស្រាយប្រាក់ឧបត្ថម្ភរបស់រដ្ឋាភិបាល (៤០ដុល្លារ) និងប្រាក់ឧបត្ថម្ភរបស់ម្ចាស់ក្រុមហ៊ុន រោងចក្រ សហគ្រាស (៣០ដុល្លារ) ជូនដល់កម្មករនិយោជិត ដែលបានព្យួរកិច្ចសន្យាការងារក្នុងអំឡុងពេលកូវីដ-១៩។ ដោយអនុវត្តតាមអនុសាសន៍ និងការណែនាំរបស់សម្តេចតេជោ ហ៊ុន សែន និងដោយមានការដឹកនាំចង្អុលបង្ហាញដោយផ្ទាល់ពីសំណាក់ឧបនាយករដ្ឋមន្ដ្រី ម៉ែន សំអន ប្រធានក្រុមការងារ រាជរដ្ឋាភិបាលចុះមូលដ្ឋាននៅខេត្តស្វាយរៀង ចំពោះការអនុវត្តជាក់ស្តែងនូវកម្មវិធីគាំពារសង្គមទាំងអស់ របស់រាជរដ្ឋាភិបាល នៅក្នុងខេត្តស្វាយរៀង បានអនុវត្តត្រឹមត្រូវស្របតាមនីតិវិធី គោលការណ៍ណែនាំ និងបានដោះស្រាយចំមុខសញ្ញាប្រកបដោយភាពយុត្តិធម៌ សុច្ចរិតភាព និងតម្លាភាព ដោយពុំមានបញ្ហាមិនប្រក្រតីណាមួយកើតឡើងនោះទេ។ ជាពិសេស ឧបនាយករដ្ឋមន្ដ្រី ម៉ែន សំអន បានដឹកនាំកិច្ចប្រជុំផ្សព្វផ្សាយ និងផ្តល់ការណែនាំដល់ក្រុមការងាររាជរដ្ឋាភិបាលចុះមូលដ្ឋាន នៅតាមបណ្តាក្រង ស្រុកទាំង៨ ឲ្យមានការខិតខំយកចិត្តទុកជំរុញ តាមដានត្រួតពិនិត្យ និងគាំទ្រ ដល់ការអនុវត្តនូវកម្មវិធីគាំពារសង្គមទាំងអស់របស់រាជរដ្ឋាភិបាល ក្នុងគោលបំណងធានាលំនឹងប្រាក់ចំណូល និងជីវភាពរបស់ប្រជាពលរដ្ឋ ក៏ដូចជាកម្មករនិយោជិត ដែលរងផលប៉ះពាល់ដោយសារជំងឺកូវីដ-១៩។ អភិបាលរងខេត្តរូបនេះ បានបញ្ជាក់ថា កម្មករនិយោជិត និងប្រជាពលរដ្ឋខេត្តស្វាយរៀង បានសម្តែងនូវការសប្បាយរីករាយ អបអរសាទរ គាំទ្រ និងថ្លែងអំណរគុណយ៉ាងជ្រាលជ្រៅបំផុត ចំពោះ រាជរដ្ឋាភិបាល ពិសេសសម្តេចតេជោ ហ៊ុន សែន ដែលជានិច្ចកាល តែងតែបានយកចិត្តទុកដាក់ គិតគូរអំពីសុខទុក្ខ និងជីវភាពរស់នៅរបស់ប្រជាពលរដ្ឋគ្រប់ពេលវេលា៕	2020-07-11T21:33:00+07:00	freshnewsasia.com	https://m.freshnewsasia.com/index.php/en/localnews/164993-2020-07-11-07-33-36.html
ebcebb57-3b2d-40e9-b4df-d56fefb8f0a5	ពលរដ្ឋខ្មែរពីរនាក់ទៀតបានជាសះស្បើយពីជំងឺកូវីដ-១៩	អ្នកជំងឺកូវីដ-១៩ ចំនួន២ នាក់ទៀតហើយ បានជាសះស្បើយ និងត្រូវបានក្រុមវេជ្ជបណ្ឌិតអនុញ្ញាតឱ្យចេញពីមន្ទីរពេទ្យត្រឡប់ទៅគេហដ្ឋានរៀងៗខ្លួន។ ក្រសួងសុខាភិបាលឱ្យដឹងតាមសេចក្តីប្រកាសព័ត៌មាននៅថ្ងៃទី១១ កក្កដាថា អ្នកជំងឺដែលទើបជាសះស្បើយទាំងពីរនាក់នេះ មានម្នាក់នៅខេត្តត្បូងឃ្មុំ និងម្នាក់ទៀតនៅខេត្តកណ្តាល ហើយពួកគាត់ទាំងពីរ គឺជាអ្នកធ្វើដំណើរមកពីប្រទេសម៉ាឡេស៊ី។ គិតត្រឹមព្រឹកថ្ងៃទី១១ កក្កដា កម្ពុជារកឃើញអ្នកកើតជំងឺកូវីដ-១៩ ចំនួន១៤១ នាក់ ក្នុងនោះព្យាបាលជាសះស្បើយចំនួន១៣៣ នាក់ និងកំពុងសម្រាកព្យាបាលចំនួន៨ នាក់ ដោយមិនមានករណីស្លាប់នោះទេ។ ទោះជាយ៉ាងណា ក្រសួងសុខាភិបាលបន្តអំពាវនាវដល់ពលរដ្ឋទាំងអស់ ឱ្យប្រុងប្រយ័ត្ន និងអនុវត្តអនាម័យជាប់ជានិច្ច ដោយសារជំងឺកូវីដ-១៩ នៅតែគំរាមកំហែងដល់សុខភាពសាធារណៈ៕	2020-07-11T18:50:00+07:00	rfa.org	https://www.rfa.org/khmer/news/health/two-Covid-19-patients-recovered-07112020074952.html
b2df88ec-6bc6-42b0-b6ae-7cab3e965de5	ទោះវិបត្តិរាតត្បាតនៃជំងឺកូវីដ-១៩ តែតំបន់អេកូទេសចរណ៍ជីផាត នៅតែជាមុខព្រួញសម្រាប់ភ្ញៀវទេសចរក្នុងស្រុក	លោក ទូច សុផាន់នី ប្រធានគម្រោងសហគមន៍អេកូទេសចរណ៍ នៃអង្គការសម្ព័ន្ធមិត្តសត្វព្រៃ បានបញ្ជាក់ថា បន្ទាប់ពីបង្កើតជាសហគមន៍អេកូទេសចរណ៍ជីផាត ចាប់តាំងពីឆ្នាំ២០០៧មក បានប្រែមុខមាត់តំបន់ដាច់ស្រយាលនេះយ៉ាងខ្លាំង គឺបានកាត់បន្ថយការធ្វើចំណាកស្រុក របស់ប្រជាពលរដ្ឋស្ទើរតែ១០០ភាគរយ ក៏ប៉ុន្តែក្នុងដំណាក់កាលរាតត្បាតជំងឺកូវីដ-១៩ តំបន់អេកូទេសចរណ៍ជីផាត នៅតែជាមុខព្រួញសម្រាប់ភ្ញៀវទេសចរជាតិ បើទោះបីភ្ញៀវបរទេសធ្លាក់ចុះបន្តិចក៏ដោយ។ បើតាមលោក នេត្រ ភក្រា្ត រដ្ឋលេខាធិការ និងជាអ្នកនាំពាក្យក្រសួងបរិស្ថាន បានបញ្ជាក់ប្រាប់អ្នកសារព័ត៌មាន នៅក្នុងដំណើរដឹកនាំប្រតិភូទស្សនកិច្ចខេត្តកោះកុង រយៈពេល២ថ្ងៃ ចាប់ពីថ្ងៃទី៩ ដល់ថ្ងៃទី១០ ខែកក្កដា ឆ្នាំ២០២០ បានលើកឡើងថា វាជាជោគជ័យមួយរបស់សហគមន៍អេកូទេសចរណ៍ នៃអង្គការសម្ព័ន្ធមិត្តសត្វព្រៃ ស្ថិតនៅក្នុងឃុំជីផាត ស្រុកថ្មបាំង ខេត្តកោះកុង ដែលបានប្រែក្លាយតំបន់ដែលទទួលរងការបំផ្លាញធនធានធម្មជាតិ ហើយប្រជាពលរដ្ឋងាកមកចូលរួមថែរក្សាការពារវិញ។ នេះបង្ហាញថាពួកគាត់បានយល់ដឹងពីតម្លៃធនធានធម្មជាតិ ដែលជាកំណប់មហាសាលមិនអាចកាត់ថ្លៃបាន។ រដ្ឋលេខាធិការក្រសួងបរិស្ថានរូបនេះ បានបញ្ជាក់ថា គោលបំណងរបស់រាជរដ្ឋភិបាលកម្ពុជា គឺធ្វើយ៉ាងណាប្រែក្លាយតំបន់ការពារធនធានធម្មជាតិ ដែលមានសក្តានុពលទេសចរណ៍ឱ្យក្លាយជាកន្លែងទេសចរណ៍ធម្មជាតិ។ លោក នេត្រ ភក្ត្រា ក៏បានពន្យល់ជុំវិញបញ្ហានេះយ៉ាងដូច្នេះថា៖ ។ ជាមួយគ្នានេះ លោកបានឱ្យដឹងថា ការចូលរួមរបស់អង្គការសម្ព័ន្ធមិត្តសត្វព្រៃ គឺជាការរួមវិភាគទានមួយដ៏មានតម្លៃជាមួយនឹងរាជរដ្ឋាភិបាលកម្ពុជា ក្នុងការទប់ស្កាត់បទល្មើសធនធានធម្មជាតិ ការថែរក្សាការពារ ការអភិរក្សធនធានធម្មជាតិ និងជីវៈចម្រុះនៅកម្ពុជា។ ទន្ទឹមនឹងនេះដដែរ លោកក៏បានបង្ហាញការកោតសរសើរ ចំពោះកិច្ចសហប្រតិបត្តិការ និងការអនុវត្តច្បាប់កន្លងមក របស់អាជ្ញាធរដែនដី និងភាគីដែលពាក់ព័ន្ធ នៅក្នុងតំបន់ការធម្មជាតិរបស់កម្ពុជា ជាពិសេសក្នុងខេត្តកោះកុង ពោធិ៍សាត់ និងកំពង់ស្ពឺ ដោយក្នុងនោះក្រុមការងារអង្គការសម្ព័ន្ធមិត្តសត្វព្រៃ បានផ្តោតលើកការពារពារ សក្តានុពលបរិស្ថាន និងធនធានធម្មជាតិ ក្នុងតំបន់ឧទ្យានជាតិក្រវាញខាងត្បូង តាតៃ និងក្រវាញកណ្តាល។ លោកបានចាត់ទុកថា កិច្ចសហការល្អ និងការអនុវត្តច្បាប់ប្រកបដោយប្រសិទ្ធភាព ក្នុងតំបន់ការពារធម្មជាតិពិតជាមានសារៈសំខាន់ណាស់ ក្នុងកិច្ចគាំពារបរិស្ថាន ការការពារធនធានធម្មជាតិ ការអភិវឌ្ឍន៍ជីវៈចម្រុះ សំដៅការរស់នៅដោយចីរភាព។ ជាមួយគ្នាក្រសួងបរិស្ថាន បានវាយតម្លៃខ្ពស់ ចំពោះកិច្ចខិតខំប្រឹងប្រែង របស់អង្គការសម្ព័ន្ធមិត្តសត្វព្រៃ ដែលកន្លងមកបានសម្របសម្រួល និងសហប្រតិបត្តិការយ៉ាងល្អជាមួយក្រសួងបរិស្ថាន ។ លោករដ្ឋលេខាធិការបានលើកឡើងថា ។ លោក ទូច សុផាន់នី ប្រធានគម្រោងសហគមន៍អេកូទេសចរណ៍ នៃអង្គការសម្ព័ន្ធមិត្តសត្វព្រៃ បានឱ្យដឹងយ៉ាងដូច្នេះថា៖ ។ លោក ទូច សុផាន់នី បានឱ្យដឹងថា ក្រោយបង្កើតជាសហគន៍មក ប្រជាពលរដ្ឋនៅក្នុងឃុំជីផាត ស្រុកថ្មបាំង ខេត្តកោះកុង បានងាកមកប្រកបរបរដាំដំណាំ នាំភ្ញៀវទេសចរដើរកម្សាន្ត និងប្រកបរបរផ្សេងៗទៀត ដើម្បីបំពេញតម្រូវការភ្ញៀវទេសចរ។ ពាក់ព័ន្ធក្នុងរឿងនេះដែរ លោក អន សុវណ្ណ ប្រធានសហគមន៍អេកូទេសចរណ៍ នៃអង្គការសម្ព័ន្ធមិត្តសត្វព្រៃ បានឱ្យដឹងថា តាមរយៈការបង្កើតតំបន់ជីផាត់ ឱ្យក្លាយជាកន្លែងអេកូទេសចណ៍នេះ ធ្វើឱ្យជីវភាពប្រជាជនសហគមន៍ បច្ចុប្បន្នផ្លាស់ប្តូរថ្មី ហើយប្រជាពលរដ្ឋដែលធ្លាប់ពឹងអាស្រ័យតែទៅលើការកាប់ព្រៃឈើ បរបាញ់សត្វក៏បានផ្លាស់ប្តូរមកប្រកបរបរបែបទេសចរណ៍វិញ។ លោកលោក អន សុវណ្ណ បានបន្តថា ប្រជាពលរដ្ឋក្នុងសហគមន៍បាននាំគ្នាចេះថែររក្សាបរិស្ថាន និងអនុវត្តអនាម័យល្អសំដៅធ្វើយ៉ាងឱ្យតំបន់ទីនេះ ក្លាយជាកន្លែងទេសចរណ៍យ៉ាងសំខាន់ ទាំងពេលបច្ចុប្បន្ន និងថ្ងៃអនាគត។ ដោយឡែក លោក ម៉ៅ ស្រស់ ជាប្រជាសហគមន៍បានលើកឡើងថា កាលពីមុនប្រជាពលរដ្ឋរស់នៅទីនេះ បានពឹងអាស្រ័យសំខាន់ក្នុងការប្រកបរបរចិញ្ចឹមជីវិត គឺអនុផលព្រៃឈើ ប៉ុន្តែ បច្ចុប្បន្ននេះពួកគាត់បានផ្លាស់ប្តូរច្រើន បន្ទាប់ពីចូលជាសហគមន៍ក្នុងនេះ ពួកគាត់កែប្រែពីការកាប់ព្រៃឈើមកបង្កើតមុខរបរ លើវិស័យទេសចរណ៍វិញដូចជា៖ សេវ៉ាទូក សេវ៉ាម៉ូតូឌុប សេវ៉ាលក់ម្ហូបអាហារ លក់របស់របរ ធ្វើផ្ទះសំណាក់ដល់ភ្ញៀវទេសចរជាដើម។ អ្នកស្រី ឡុង ចាន់ ជាប្រជាសហគមន៍មួយរូបទៀត បានបង្ហាញមោទកភាពពីតំបន់នេះ បច្ចុប្បន្នដែលជាតំបន់ទេសចរណ៍មួយ។ ទីនេះមិនត្រឹមតែជួយរកចំណូល ដល់ជីវភាពអ្នកស្រី តាមរយៈភ្ញៀវទេសចរទេ ប៉ុន្តែក៏ជាទឹកដីស្រស់ស្អាតបែបធម្មជាតិ គួរជាទីរស់នៅថែមទៀត។ គួរបញ្ជាក់ថាតំបន់សហគមន៍អេកូទេសចរណ៍ជីផាត មានកន្លែងស្រស់ស្អាតគួរឱ្យចង់ទស្សនាកម្សាន្តចំនួន១៥កន្លែង ក្នុងនោះរួមមាន៖ មើលថ្ងៃលិច មើលអំពិលអំពែកនាពេលយប់ និងជិះទូកចាក់បង្កងនៅតាមដងព្រែកជីផាត ផ្នូរបុរាណ និងពាងបុរាណ ដែលមានអាយុកាលជាង៥០០ឆ្នាំ រូងប្រចៀង អូរទឹកវេទ អូរពាមក្រវាញ អូរក្រូច អូរម្លូ វាលប្រាក់ វាលមាស ត្រពាំងកិត ដំណាក់ខុស ភ្នំត្រងោល ឆាយខ្ពស់ ឆាយជ្រៃជាដើម៕	2020-07-11T18:18:00+07:00	freshnewsasia.com	https://m.freshnewsasia.com/index.php/en/localnews/164970-2020-07-11-04-18-48.html
30213339-e3c3-4cae-a33e-4a09c49e8502	ជំងឺរាតត្បាតសកល COVID-19 ផ្តាច់ជីវិតមនុស្សជាង ៧០,០០០នាក់ហើយនៅប្រេស៊ីល	ប្រទេសប្រេស៊ីលនៅតែបន្តស្ថានភាពធ្ងន់ធ្ងរ នៃការឆ្លងរាតត្បាតជំងឺ COVID-19 ខណៈចំនួនមនុស្សស្លាប់ពេលនេះ បានកើនឡើងរហូតដល់ទៅជាង ៧០,០០០នាក់ហើយ ក្នុងចំណោមករណីឆ្លងជំងឺនេះសរុបជាង ១.៨លានករណី។ នេះបើតាមការចេញផ្សាយ ដោយទីភ្នាក់ងារព័ត៌មានចិនស៊ីនហួរ នាព្រឹកថ្ងៃសៅរ៍ ទី១១ ខែកក្កដា ឆ្នាំ២០២០។ ក្រសួងសុខាភិបាលប្រេស៊ីលបានប្រកាសឲ្យដឹងថា នៅក្នុងរយៈពេល ២៤ម៉ោងកន្លងទៅនេះ អ្នកស្លាប់ដោយសារ COVID-19 ចំនួន ១,២១៤នាក់ថ្មីទៀតត្រូវបានកត់ត្រា ដែលនាំឲ្យចំនួនមនុស្សស្លាប់សរុបកើនដល់ ៧០,៣៩៨នាក់។ នៅក្នុងរយៈពេលដូចគ្នានេះ អ្នកឆ្លងជំងឺ COVID-19 ថ្មីៗទៀតសរុប ៤៥,០៤៨នាក់ក៏ត្រូវបានរាយការណ៍ នៅទូទាំងប្រទេសប្រេស៊ីលផងដែរ។ គួរបញ្ជាក់ថា ប្រេស៊ីលគឺជាប្រទេសដែលមានករណីឆ្លង COVID-19 ច្រើនបំផុតបន្ទាប់ពីសហរដ្ឋអាមេរិក និងស្ថិតនៅចង្កោមទ្វីបអាមេរិកដូចគ្នា។ ក្នុងចំណោមករណីឆ្លងសរុបទាំងជាង ១.៨លានករណីនោះ រដ្ឋសៅប៉ូឡូដែលមានប្រជាជនរស់នៅច្រើនជាង កំពុងរាប់រងរហូតដល់ជិត ៣៦០,០០០ករណីតែឯងទៅហើយ ក្នុងនោះអ្នកស្លាប់មានជាង ១៧,៤០០នាក់៕	2020-07-11T16:09:00+07:00	freshnewsasia.com	https://m.freshnewsasia.com/index.php/en/internationalnews/164960-2020-07-11-02-09-34.html
b78cf66f-f35b-49e5-a158-b97dfc82557b	TOP NEWS: ថ្ងៃនេះក្រសួងសុខាភិបាលប្រកាសថា អ្នកជំងឺកូវីដ១៩ចំនួន២នាក់ទៀតបានជាសះស្បើយ ខណៈអ្នកកំពុងសម្រាកព្យាបាលសល់តែ៨នាក់ (Video inside)	ក្រសួងសុខាភិបាល នៅព្រឹកថ្ងៃទី១១ ខែកក្កដា ឆ្នាំ២០២០នេះ បានចេញសេចក្តីប្រកាសព័ត៌មាន ដោយបញ្ជាក់ថា អ្នកជំងឺកូវីដ១៩ ចំនួន២នាក់ បានព្យាបាលជាសះស្បើយ ខណៈអ្នកជំងឺចំនួន៨នាក់ទៀត កំពុងសម្រាកព្យាបាលជំងឺនៅមន្ទីរពេទ្យ។ សេចក្តីប្រកាសព័ត៌មានរបស់ក្រសួងសុខាភិបាល ដែលបណ្តាញព័ត៌មាន Fresh News ទទួលបាននៅមុននេះបន្តិចបានឲ្យដឹងថា អ្នកជាសះស្បើយ ទាំង០២នាក់ ជាបុរសជនជាតិខ្មែរ អាយុ២៣ឆ្នាំ មានអាស័យដ្ឋាននៅភូមិអំពិល ស្រុកក្រូចឆ្មារ ខេត្តត្បូងឃ្មុំ និងបុរសជនជាតិខ្មែរម្នាក់ទៀត អាយុ១៥ឆ្នាំ មានអាសយដ្ឋាននៅស្រុកព្រៃកប្បាស ខេត្តតាកែវ ជាអ្នកធ្វើដំណើរមកពីប្រទេសម៉ាឡេស៊ី បានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន០២ដង និងត្រូវបានអនុញ្ញាតឱ្យចេញពីមណ្ឌលសុខភាពចាក់អង្រែ រាជធានីភ្នំពេញ។ គិតត្រឹមម៉ោង០៧៖០០ព្រឹក ថ្ងៃទី១១ ខែកក្កដា ឆ្នាំ២០២០ ស្ថានភាពជំងឺកូវីដ-១៩ នៅកម្ពុជា បានរកឃើញអ្នកជំងឺទាំងអស់នៅទូទាំងប្រទេស សរុបចំនួន ១៤១នាក់ (ស្ត្រី ៤០នាក់ និងបុរស ១០១នាក់)។ ចំនួនអ្នកព្យាបាលជាសះស្បើយសរុបទូទាំងប្រទេស មានចំនួន ១៣៣នាក់ (ស្មើនឹង ៩៤.៣៣% ធៀប នឹងចំនួនអ្នកមានវីរុសកូវីដ-១៩ទាំងអស់) នៅក្នុងចំនួននេះ មានស្រី៣៩នាក់ និងបុរស៩៤នាក់។ អ្នកសម្រាកព្យាបាលនៅក្នុងមន្ទីរពេទ្យរដ្ឋ មានចំនួន០៨នាក់ ក្នុងនេះបុរសជនជាតិខ្មែរ ០៧ នាក់ និងស្ត្រីជនជាតិខ្មែរ ០១នាក់ ដែលបានវិលត្រឡប់មកពីប្រទេសឥណ្ឌូ ណេស៊ីកំពុងសម្រាកព្យាបាលនៅមន្ទីរពេទ្យមិត្តភាពខ្មែរ-សូវៀត អ្នកមានវីរុសកូវីដ-១៩៕	2020-07-11T14:28:00+07:00	freshnewsasia.com	https://m.freshnewsasia.com/index.php/en/localnews/164948-2020-07-11-00-28-53.html
4acb54c7-1ad7-4540-9778-83d100e9ade2	អីចឹងមិនវីវរហើយ! ក្រុមមាតាបិតាថា៖ ទឹកដោះគោ Nutrilatt បណ្តាលឱ្យកូនៗពួកគាត់មានជំងឺស្លេកស្លាំង…	ថ្មីៗនេះក្រុមមាតាបិតា នៃទារកដែលមានជំងឺស្លេកស្លាំង (ជំងឺកង្វះអាហាររូបត្ថម្ភ) បានដាក់លិខិតមួយច្បាប់ទៅកាន់ក្រសួងសុខាភិបាល ស្នើសុំឱ្យក្រសួងធ្វើការត្រួតពិនិត្យទៅលើគុណភាពម្សៅទឹកដោះគោណូទ្រីលេត (Nutrilatt) ដែលពួកគាត់ទាំងនេះអះអាងថា បានបង្កផលប៉ះពាល់ដល់សុខភាពទារកក្នុងរយៈពេលកន្លងមក ។ ក្រុមមាតាបិតានៃទារកដែលរងគ្រោះទាំងនេះ ធានាអះអាងថា មានឯកសារគ្រប់គ្រាន់ទាក់ទងទៅនឹងប្រវត្តិសុខភាព និងសេចក្តីពន្យល់ជាលក្ខណៈជីវសាស្រ្ត គួបផ្សំនូវការពិភាក្សាលម្អិតជាមួយនឹងវេជ្ជបណ្ឌិតឯកទេសផ្នែកគ្រាប់ឈាមបញ្ជាក់ថា កូនៗពួកគាត់រងផលប៉ះពាល់ពីម្សៅទឹកដោះគោ ម៉ាកណូទ្រីលេត(Nutrilatt) ដែលកំពុងចែកចាយដោយក្រុមហ៊ុន S&TK Trading Co.,LTD។ ដំណឹងអំពីផលប៉ះពាល់ដោយម្សៅទឹកដោះគោនេះ គឺចាប់ផ្តើមតាំងតែពីដើមខែឧសភា មកម្ល៉េះ ហើយករណីទារកដែលរងគ្រោះពីម្សៅទឹកដោះគោនេះ នៅតែបន្តកើតមានជាហូរហែរ ដែលមាតាបិតាទាំងនេះ មានការព្រួយបារម្ភជាខ្លាំងអំពីផលវិបាកដែលបណ្ដាលមកពីម្សៅទឹកដោះគោនេះ ដែលនឹងអាចជាហេតុផ្ដល់ផលប៉ះពាល់ដល់ទារកផ្សេងៗទៀតនាពេលអនាគត។ ម្ចាស់គណនីFacebook មួយមាន ឈ្មោះ Ratana Macchiato បានបង្ហោះសារថា៖ «ទឹកដោះគោនេះហើយ ទារកចូលពេទ្យច្រើនណាស់ ករណីរោគសញ្ញាចេញដូចៗគ្នា មានទាំងប្រទាញមាត់ វៀចមុខ ប៉ោងបង្ហើយ ខ្វះជាតិដែកខ្លាំង ខ្វះគ្រាប់ឈាមក្រហមខ្លាំង»។ Facebook Ratana Macchiato ដដែលបានបន្តថា៖ ក្រុមហ៊ុនបានត្រឹមចូលរួមសោកស្តាយ ? ចុះអាយុជីវិតកូនខ្ញុំបើមានបញ្ហា អ្នកណាទទួលខុសត្រូវ ..? ខំពពោះ ៩ខែ ១០ថ្ងៃ មកបំផ្លាញត្រឹមទឹកដោះគោនិងមែនទេ? នាងបន្តថា៖ ផ្លូវអារម្មណ៍នៃម្ដាយដែលមានកូនរងគ្រោះគឺប៉ះទង្គិចធ្ងន់ធ្ងរណាស់ ទោះបីជាកូនបានធូរស្បើយក៏ដោយ តែវិប្បដិសារីនៅតែមាន មិនគួរណាស្ដាយរើសផលិតផលខុស(បោកប្រាស់ថាផលិតផលសឹង្ហបុរី តែ….) ១០%នៃការគិតគឺតារានាំគ្នាសូត្របាលីថា កូនគេបៅហើយធ្លោសល្អ។ លោក ទឹម សុវណ្ណារ៉ា អ្នកគ្រប់គ្រង់ទូទៅរបស់ក្រុមហ៊ុនម្សៅទឹកដោះគោ Nutrilatt បានថ្លែងប្រាប់បណ្ដាញព័ត៌មានថា ៖ ក្រុមហ៊ុនបានទទួលព័ត៌មានទាក់ទងនឹងការជជែកដេញដោលនៅក្នុងបណ្តាញសង្គមនេះ ហើយក្រុមហ៊ុនក៏បានចាត់វិធានការភ្លាមៗដែរ ដោយបានយកសំណាកម្សៅទឹកដោះគោ ទៅធ្វើការវិភាគ ទាំងនៅកម្ពុជា និងប្រទេសម៉ាឡស៊ី ព្រមទាំងបានដាក់លទ្ធផលវិភាគទាំងអស់ទៅកាន់ក្រសួងសុខាភិបាល រួចរាល់ដែរ។ ក្រុមហ៊ុនសំណូមពរទៅមាតាបិតាទារកដែលអះអាងថារងផលប៉ះពាល់ពីម្សៅទឹកដោះនេះ សូមរង់ចាំចំណាត់ការពីក្រសួងសុខាភិបាល ជាមុនសិន ថាតើផលិតផលនេះគួរតែត្រូវប្រមូលទុក ឬមានចំណាត់ការអ្វីបន្តទៀត។ តែរហូតមកទល់ពេលនេះ ក្រសួងសុខាភិបាល មិនទាន់មានការឆ្លើយតបយ៉ាងណាទេជុំវិញករណីខាងលើនេះ ៕	2020-07-11T09:48:38+07:00	kbnnews.com	https://kbn.news/archives/171302
34f2c962-3322-4c51-8e32-1a1a091ad5ac	ថ្ងៃនេះ! អ្នកជំងឺកូវីដ១៩ ចំនួន២នាក់ទៀតបានជាសះស្បើយ នៅសល់៨នាក់ កំពុងសម្រាកព្យាបាល	ក្រសួងសុខាភិបាល នៅព្រឹកថ្ងៃទី១១ ខែកក្កដា ឆ្នាំ២០២០នេះ បានចេញសេចក្តីប្រកាសព័ត៌មាន ដោយបញ្ជាក់ថា អ្នកជំងឺកូវីដ១៩ ចំនួន២នាក់ បានព្យាបាលជាសះស្បើយ ខណៈអ្នកជំងឺចំនួន៨នាក់ទៀត កំពុងសម្រាកព្យាបាលជំងឺនៅមន្ទីរពេទ្យ។ អ្នកជំងឺកូវីដ១៩ ទាំង២នាក់ដែលបានជាសះស្បើយនោះ គឺម្នាក់ជាបុរសជនជាតិខ្មែរ អាយុ២៣ឆ្នាំ មានអាសយដ្ឋាននៅភូមិអំពិល ស្រុកក្រូចឆ្មារ ខេត្តត្បូងឃ្មុំ និងបុរសជនជាតិខ្មែរម្នាក់ទៀត អាយុ១៥ឆ្នាំ មានអាសយដ្ឋាននៅស្រុកព្រៃកប្បាស ខេត្តតាកែវ ជាអ្នកធ្វើដំណើរមកពីប្រទេសម៉ាឡេស៊ី បានព្យាបាលជាសះស្បើយ ដោយទទួលបានលទ្ធផលតេស្ត អវិជ្ជមានវីរុសកូវីដ-១៩ ចំនួន០២ដង និងត្រូវបានអនុញ្ញាតឱ្យចេញពីមណ្ឌលសុខភាពចាក់អង្រែ រាជធានីភ្នំពេញ។ គិតមកត្រឹមម៉ោង៧ព្រឹក ថ្ងៃទី១១ ខែកក្កដា ឆ្នាំ២០២០ កម្ពុជា បានរកឃើញអ្នកជំងឺកូវីដ-១៩ នៅទូទាំងប្រទេស សរុបចំនួន ១៤១នាក់ (ស្ត្រី ៤០នាក់ និងបុរស ១០១នាក់) ហើយព្យាបាលជាសះស្បើយសរុបចំនួន ១៣៣នាក់ ក្នុងនោះស្រី៣៩នាក់ និងបុរស៩៤នាក់។ (ស្មើនឹង ៩៤.៣៣% ធៀប នឹងចំនួនអ្នកមានវីរុសកូវីដ-១៩ទាំងអស់)៕	2020-07-11T08:54:36+07:00	kbnnews.com	https://kbn.news/archives/171290
4b27b2fe-7b4c-4d28-aa06-2657b4ee84b6	ការឆ្លងជំងឺកូវីដ១៩ អាចសម្លាប់មនុស្សក្នុងជំរំជនភៀសខ្លួននៅស៊ីរី	វីរុសកូរ៉ូណាត្រូវគេរកឃើញលើកដំបូងនៅតំបន់ភាគខាងជើងប្រទេសស៊ីរី ដែលជាដែនដីកាន់កាប់ដោយក្រុមឧទ្ទាម ហើយជាជំរំមានជនភៀសខ្លួនរស់នៅយ៉ាងច្រើននោះ។ មនុស្សដែលឆ្លងជំងឺនោះគឺវេជ្ជបណ្ឌិតម្នាក់រស់នៅក្នុងតំបន់អ៊ីដលីប ដែលត្រូវបានដាក់ឱ្យនៅដាច់ពីគេឯងភ្លាមៗក្រោយពីរកឃើញថាមានរោគសញ្ញាបង្ហាញចេញឱ្យដឹង។ ក្រុមមន្ត្រីនិយាយថា មនុស្សដែលមានការទាក់ទងនឹងវេជ្ជបណ្ឌិតរូបនេះត្រូវដាក់ឱ្យធ្វើតេស្តទាំងអស់។ សហព័ន្ធថែទាំសុខភាពហៅថា UOSSM ដែលជាអង្គការមនុស្សធម៌បាននិយាយនៅក្នុងសេចក្តីថ្លែងការណ៍ថា វីរុសនេះអាចនឹងឆ្លងរាលដាលពាសពេញជំរំជនភៀសខ្លួនដូចជាភ្លើងឆេះព្រៃ។ នៅកន្លែងផ្សេងទៀត ដូចជាដែនដីហុងកុង សាលារៀនទាំងអស់ត្រូវបិទទ្វារកាលពីថ្ងៃចន្ទ ដោយបានចាប់ផ្តើមអនុវត្តប្រព័ន្ធវិស្សមកាលក្នុងរដូវក្តៅមួយសប្តាហ៍មុនការគ្រោងទុក។ សាលារៀនបានបិទទ្វារមុនការកំណត់កាលពីដើមឆ្នាំដោយសារការផ្ទុះជំងឺកូវីដ១៩ តែបានចាប់ផ្តើមបើកជាបណ្តើរៗឡើងវិញកាលពីខែឧសភា។ នៅអាមេរិក មានសេចក្តីរាយការណ៍ថាចំនួនអ្នកឆ្លងកាលពីថ្ងៃព្រហស្បតិ៍មានដល់ទៅ៦៤.០០០ ករណី។ តំបន់ដែលមានការវាយប្រហារខ្លាំងជាងគេគឺស្ថិតនៅភាគខាងលិច និងខាងត្បូង ដូចជារដ្ឋArizona រដ្ឋ California រដ្ឋ Florida និងរដ្ឋ Texas៕	2020-07-11T07:00:00+07:00	khmer.voanews.com	https://khmer.voanews.com/a/syria-s-idlib-records-first-coronavirus-case-/5498679.html
321d47a3-273a-4878-82f1-d909cabb41fe	ចំណេះដឹងទូទៅ៖ ជំងឺផ្តាសាយដ៏កាចសាហាវបំផុត ដែលបានផ្តាច់ជីវិតមនុស្សចន្លោះ២០-៥០លាននាក់ កាលពីមួយសតវត្សរ៍មុន (Video inside)	ការរាតត្បាតជាសកលនៃ «ជំងឺផ្តាសាយអេស៉្បាញ» ដ៏កាចសាហាវកាលពីឆ្នាំ១៩១៨-១៩២០ បានឆ្លងដល់មនុស្សប្រហែល៥០០លាននាក់ នៅជុំវិញពិភពលោក គឺប្រមាណជាមួយភាគបីនៃចំនួនប្រជាជនសរុបនៅលើផែនដីនាពេលនោះ។ វាបានឆក់យកជីវិត ជនរងគ្រោះចន្លោះ២០-៥០លាននាក់។ ក្នុងដំណាក់កាលដំបូង ជំងឺផ្តាសាយអេស៉្បាញ បានលុកលុយនៅអឺរ៉ុប សហរដ្ឋអាមេរិក និងផ្នែកខ្លះនៃទ្វីបអាស៉ី មុនពេលរីករាតត្បាតយ៉ាងឆាប់រហ័សពាសពេញពិភពលោក។ ខណៈនោះពុំមានថ្នាំឬវ៉ាក់សាំងមួយ សម្រាប់ព្យាបាលប្រភេទជំងឺផ្តាសាយនេះឡើយ។ មនុស្សម្នាត្រូវបានបង្គាប់ឲ្យពាក់ម៉ាស ហើយសាលារៀន រោងភាពយន្ត និងអាជីវកម្មត្រូវបិទទ្វារ ស្របពេលដែលសាកសពនៅកកស្ទះពេញកន្លែងផ្ទុកសាកសព មុនពេលដែលជំងឺនេះ បានសាបរលាបបាត់ទៅវិញដោយខ្លួនវា។ រលកឆ្លងរាលដាលដំបូងនៃជំងឺផ្តាសាយអេស៉្បាញ បានចាប់ផ្តើមនៅខ្ទង់ដើម ឆ្នាំ១៩១៨ តែហាក់មិនទាន់សូវមានសភាពធ្ងន់ធ្ងរខ្លាំងនោះទេ។ អ្នកដែលឆ្លងភាគច្រើន គ្រាន់តែចេញរោគសញ្ញាផ្តាសាយស្រាលៗធម្មតា ដូចជាគ្រុនរងា ក្តៅខ្លួន និងអស់កម្លាំង ហើយក៏ធូរស្បើយវិញនៅប៉ុន្មានថ្ងៃក្រោយ ខណៈតួលេខអ្នកបាត់បង់ជីវិត មានចំនួនយ៉ាងទាប។ យ៉ាងណាមិញ ពេលមកដល់ខែសីហា ឆ្នាំដដែល រលកឆ្លងរាលដាលជាលើកទីពីរ (Second Wave) នៃជំងឺផ្តាសាយអេស៉្បាញ បានវិវត្តន៍ ទៅជាមានលក្ខណៈកាចសាហាវជាខ្លាំង។ អ្នកដែលឆ្លងក្នុងរលកទីពីរនេះ បានបង់ជីវិតក្នុងពេលត្រឹមប៉ុន្មានម៉ោង ឬប៉ុន្មានថ្ងៃតែប៉ុណ្ណោះ ក្រោយពីចេញរោគសញ្ញា ដោយស្បែករបស់ពួកគេបានប្រែពណ៌ទៅជាខៀវ ហើយសួតពោរពេញដោយទឹក ដែលធ្វើឲ្យអ្នកជំងឺទាំងនោះ ពិបាកដកដង្ហើម។ បើតាមក្រុមអ្នកជំនាញ មូលហេតុដែលបណ្តាលឲ្យជំងឺផ្តាសាយអេស៉្បាញ ផ្តាច់ជីវិតមនុស្សយ៉ាងរង្គាល គឺដោយសារតែវិស័យសុខាភិបាល សម័យនោះ នៅមានភាពទន់ខ្សោយខ្លាំង ដោយគ្មានឧបករណ៍ជួយការដកដង្ហើម ឬមធ្យោបាយដើម្បីអភិវឌ្ឍវ៉ាក់សាំងឡើយ។ បន្ថែមពីលើនេះ វិធានការធ្វើចត្តាឡីស័កក៏មិនសូវមាន ហើយការផ្សព្វផ្សាយព័ត៌មានអំពីការរាតត្បាតនៃជំងឺនេះ ក៏ពុំសូវទូលំទូលាយថែមទៀត បូករួមទាំង ការដែលវាកើតឡើងចំពេលសង្រ្គាមលោកលើកទី១។ រលកឆ្លងរាលដាលលើកទីពីរនេះ បានសម្លាប់មនុស្សច្រើនជាងគេ ដោយចាប់ផ្តើមពីខែសីហា ដល់ចុងឆ្នាំ១៩១៨។ ជំងឺផ្តាសាយអេស៉្បាញ បានអូសបន្លាយដល់ជិតពាក់កណ្តាលឆ្នាំ១៩២០ ជាមួយរលកឆ្លងរាលដាលលើកទី៣ និងលើកទី៤ មុនពេលវាសាបរលាបបាត់ទៅវិញ។ សរុបរយៈពេលនៃការរាតត្បាតចាប់ពីឆ្នាំ១៩១៨ ដល់ឆ្នាំ១៩២០ ជំងឺផ្តាសាយនេះបានសម្លាប់មនុស្សចន្លោះ២០-៥០លាននាក់ ក្នុងចំណោម អ្នកឆ្លងប្រហែល៥០០លាននាក់។ តួលេខនេះ គឺជាការប៉ាន់ស្មាន ព្រោះកាលនោះមិនមានការកត់ត្រាទិន្នន័យច្បាស់លាស់ ប៉ុន្មានទេ។ ជំងឺផ្តាសាយអេស៉្បាញ មិនមែនមានប្រភពចេញពីប្រទេសអេស៉្បាញឡើយ ប៉ុន្តែការផ្សព្វផ្សាយព័ត៌មានអំពីជំងឺនេះ គឺចេញមកពីអេស៉្បាញ ។ អំឡុងសង្រ្គាមលោកលើកទី១ អេស៉្បាញគឺជាប្រទេសអព្យាក្រឹត្យ ដែលប្រព័ន្ធសារព័ត៌មានដំណើរការដោយសេរីភាព មិនដូចនៅតាមបណ្តា ប្រទេសអឺរ៉ុបដទៃទៀតឡើយ។ ប្រទេសដែលពាក់ព័ន្ធក្នុងសង្រ្គាម បានដាក់ការរឹតត្បិតលើប្រព័ន្ធផ្សព្វផ្សាយ ដើម្បីកុំឲ្យមានការផ្សាយដែល ប៉ះពាល់ដល់ស្មារតីកងទ័ព។ ដូច្នេះហើយ ដោយសារតែបណ្តាព័ត៌មាននៅអេស៉្បាញ បានចុះផ្សាយយ៉ាងសកម្មអំពីជំងឺផ្តាសាយថ្មីខាងលើ មនុស្សភាគច្រើនក៏បានជឿថា វាមានប្រភពចេញពីទីនោះតែម្តងទៅ។ មកទល់សម័យបច្ចុប្បន្ននេះ អ្នកវិទ្យាសាស្រ្តនៅតែមិនអាចដឹងច្បាស់នោះឡើយអំពីប្រភពដើម របស់ជំងឺផ្តាសាយអេស៉្បាញ ដោយមាន ត្រឹមទ្រឹស្តីនិងការសង្ស័យដែលចង្អុលទៅកាន់បារាំង ចិន ចក្រភពអង់គ្លេស ឬមួយក៏សហរដ្ឋអាមេរិក ប៉ុណ្ណោះ។ ការរាតត្បាតនៃជំងឺផ្តាសាយអេស៉្បាញ បានផុតរលត់ទៅវិញ នៅជិតពាក់កណ្តាលឆ្នាំ១៩២០ ដោយសារតែលែងមានការឆ្លងរាលដាលខ្លាំងតទៅទៀត ដោយឯកឯង ហើយប្រហែលអ្នកឆ្លងភាគច្រើន បានអភិវឌ្ឍអង់ទីករការពារខ្លួនពីជំងឺនេះ។ គួរជម្រាបថា ចាប់តាំងពីពេលនោះមក ក៏មានជំងឺផ្តាសាយមួយចំនួនទៀត ដែលឆ្លងរាតត្បាតជាសកលផងដែរ ក៏ប៉ុន្តែមិនសាហាវដល់ជំងឺ ផ្តាសាយអេស៉្បាញទេ។ ក្នុងនោះការរាលដាលនៃជំងឺផ្តាសាយមួយ ចាប់ពីឆ្នាំ១៩៥៧-១៩៥៨ បានផ្តាច់ជីវិតមនុស្សខ្ទង់២លាននាក់ ជុំវិញ ពិភពលោក និងមួយទៀតពីឆ្នាំ១៩៦៨-១៩៦៩ បានសម្លាប់មនុស្សប្រហែល១លាននាក់។ បច្ចុប្បន្ននេះ មនុស្សលើភពផែនដីយើងកំពុងតែ ប្រឈមការរាតត្បាតនៃជំងឺរំលាកសួតថ្មីមួយ ដែលឆ្លងរាតត្បាតជាសកលហៅថា COVID-19។ គិតត្រឹមខែកក្កដា ឆ្នាំ២០២០ វាបានឆ្លងទៅដល់មនុស្ស ជាង១២លាននាក់ ក្នុងនោះស្លាប់ជាង៥៥ម៉ឺននាក់៕	2020-07-11T00:53:00+07:00	freshnewsasia.com	https://m.freshnewsasia.com/index.php/en/knowledge/164923-2020-07-10-10-53-14.html
d4c70ff5-6a51-4ac2-a19e-056ac2548042	ADB: ការផ្គត់ផ្គង់ផ្នែកវេជ្ជសាស្រ្តពីកម្ពុជា កំពុងជួយដល់ប្រទេសកំពុងអភិវឌ្ឍន៍ ក្នុងការប្រយុទ្ធនឹងការរីករាលដាលនៃជំងឺ COVID-19	ធនាគារអភិវឌ្ឍន៍អាស៊ី (ADB) នៅថ្ងៃទី១០ ខែកក្កដា ឆ្នាំ២០២០នេះ បានចេញផ្សាយនូវអត្ថបទមួយដែលមានចំណងជើងថា ។ ADB បានឲ្យដឹងថា ជាការឆ្លើយតបបន្ទាន់ ចំពោះកិច្ចខិតខំប្រឹងប្រែងជាសកល ដើម្បីប្រយុទ្ធប្រឆាំងនឹងការរាតត្បាតនេះ ក្រុមផ្នែកសុខាភិបាលនៃនាយកដ្ឋានអភិវឌ្ឍន៍ ប្រកបដោយចីរភាព និងការប្រែប្រួលអាកាសធាតុ (SDCC) បានកៀរគរមូលនិធិសម្រាប់ជំនួយបច្ចេកទេស (TA) ស្តីពីការគាំទ្រថ្នាក់តំបន់ដើម្បីដោះស្រាយការផ្ទុះឡើងនៃ COVID-19 ក្នុងចំនួនទឹកប្រាក់ ៤៨.៣លានដុល្លារនៅដើមឆ្នាំ ២០២០ ។ ធនាគារអភិវឌ្ឍន៍អាស៊ី (ADB) បានទទួលសំណើពីបណ្តាសមាជិក ដែលជាប្រទេសកំពុងអភិវឌ្ឍ ដើម្បីប្រើជំនួយបច្ចេកទេសផ្គត់ផ្គង់វេជ្ជសាស្ត្រ ដែលត្រូវការជាចាំបាច់សម្រាប់ ពង្រឹងសមត្ថភាពប្រព័ន្ធសុខាភិបាល ក្នុងការការពារ ការរកឃើញ និងព្យាបាលករណី COVID-19 ។ គិតត្រឹមចុងខែមិថុនាឆ្នាំ ២០២០ ធនាគារអភិវឌ្ឍន៍អាស៊ី តាមរយៈនាយកដ្ឋានលទ្ធកម្មផលប័ត្រ និងការគ្រប់គ្រងហិរញ្ញវត្ថុ (PPFD) របស់ខ្លួន បានដំណើការ និងផ្តល់កិច្ចព្រមពៀងចំនួន១៥ លានដុល្លារ ក្រោមជំនួយបច្ចេកទេស ជាមួយក្រុមផ្គត់ផ្គង់នានា នៃឧបករណ៍ការពារខ្លួន (PPE) សម្ភារធ្វើតេស្ត ឧបករណ៍ធ្វើរោគវិនិច្ឆ័យ គ្រឿងពិសោធន៍ និងបរិក្ខាសំខាន់ៗផ្សេងទៀតដើម្បីប្រយុទ្ធប្រឆាំងនឹងជំងឺនេះ។ នេះជាការបន្ថែមទៅលើសេវាកម្មលទ្ធកម្មចំនួន ១៦.៧ លានដុល្លារដែលត្រូវបានអនុវត្តដោយ UNICEF តាមរយៈជំនួយបច្ចេកទេសដូចគ្នា។ ក្រុមហ៊ុន Medtecs ជាអ្នកផ្គត់ផ្គង់មួយក្នុងចំណោមអ្នកផ្គត់ផ្គង់ ដែលបានជ្រើសរើសតាមរយៈដំណើរការលទ្ធកម្ម ប្រកបដោយភាពប្រកួតប្រជែង ដែលធ្វើឡើងដោយ PPFD ហើយត្រូវបានផ្តល់កិច្ចសន្យាក្នុងទឹកប្រាក់៥លានដុល្លារដើម្បីផលិតឈុត គម្របស្បែកជើង និងសម្ភារការពារ រ៉ូបការពារ ដើម្បីចែកចាយដល់បុគ្គលិកសុខភាពជួរមុខ នៅក្នុងប្រទេសកំពុងអភិវឌ្ឍចំនួន១១។ ក្រុមហ៊ុននេះបានដំណើរការ នៅក្នុងប្រទេសកម្ពុជាចាប់តាំងពីឆ្នាំ១៩៩៩មក និងមានបុគ្គលិកចំនួន៥ ៥០០នាក់នៅក្នុងរោងចក្រក្នុងខេត្តកំពង់ចាម។ ប្រមាណ ៨២ ភាគរយនៃបុគ្គលិករបស់ក្រុមហ៊ុននេះជាស្រ្តី។ រោងចក្រនេះបានផ្តល់ការងារប្រកបដោយស្ថេរភាពសម្រាប់ប្រជាពលរដ្ឋកម្ពុជាដែលរស់ ទីនោះ ហើយរួមចំណែកដល់សេដ្ឋកិច្ចក្នុងតំបន់ដែលមានសារៈសំខាន់ជាពិសេសខណៈដែលកម្ពុជាកំពុងទទួលរងឥទ្ធិពលប៉ះពាល់ដល់សេដ្ឋកិច្ច បង្ករដោយ COVID-19 ។ ក្រុមហ៊ុនបាន ចំណាយពេលប្រមាណមួយខែ ពង្រីកប្រតិបត្តិការរបស់ខ្លួន ដើម្បីឆ្លើយតបទៅនឹងតម្រូវការ PPE សកល សម្រាប់ ផលិតកម្មវាយនភ័ណ្ឌសរុបជិត១.២លានឈុត។ បច្ចុប្បន្នក្រុមហ៊ុនមានសមត្ថភាពផលិតប្រចាំខែ រហូតដល់ទៅ រ៉ូបការពារ៨លាន ឈុតការពារ២.៥លាន និងគម្របស្បែកជើង៤លាន។ ទំនិញបានឆ្លងកាត់ការត្រួតពិនិត្យ ដោយភាគីទីបីឯករាជ្យ ហើយបានចាប់ផ្តើមបញ្ជូនចេញពីប្រទេសកម្ពុជា នៅចុងខែមិថុនា ដើម្បីជញ្ជូនទៅកាន់ប្រទេសគោលដៅផ្សេងៗ។ លោក Jesper Pedersen អ្នកឯកទេសជំនាញលទ្ធកម្មរបស់ធនាគារអភិវឌ្ឍន៍អាស៊ី បានឲ្យដឹងថា ៕	2020-07-11T00:15:00+07:00	freshnewsasia.com	https://m.freshnewsasia.com/index.php/en/localnews/164913-2020-07-10-10-15-00.html
597260fa-3f97-41af-b5a4-d5952e40e326	UPDATE: ទឹកប្រាក់វិភាគទានប្រាក់បៀរវត្សដោយស្ម័គ្រចិត្តពីមន្រ្តីសាធារណៈ ជូនមូលនិធិប្រយុទ្ធប្រឆាំងជំងឺកូវីដ១៩ កើនដល់ជាង ៤២ពាន់លានរៀលហើយ	គិតត្រឹមថ្ងៃទី១០ ខែកក្កដា ឆ្នាំ២០២០នេះ ថ្នាក់ដឹកនាំ និងមន្រ្តីសាធារណៈចំនួន ៨៥ ២៥៣នាក់ មកពីក្រសួង ស្ថាប័ន ចំនួន៤២ បានចូលរួមវិភាគទានប្រាក់បៀវរត្សដោយស្ម័គ្រចិត្ត ជូនមូលនិធិប្រយុទ្ធប្រឆាំងជំងឺកូវីដ១៩ ដោយមានចំនួនទឹកប្រាក់សរុបកើនដល់ ៤២ ០៥៨ ៣៧២ ១៨១ រៀលហើយ។ សូមបញ្ជាក់ថា រាជរដ្ឋាភិបាលកម្ពុជា កាលពីថ្ងៃទី១៨ ខែមីនា ឆ្នាំ២០២០ បានចេញសេចក្តីសម្រេចមួយ បង្កើតគណៈកម្មការជាតិប្រយុទ្ធប្រឆាំងនឹងជំងឺកូវីដ១៩។ គណៈកម្មការនេះដឹកនាំដោយ សម្តេចតេជោ ហ៊ុន សែន អមដោយអនុប្រធានប្រធាន៥រូប និងសមាជិកជា៤០នាក់ ដែលក្នុងនោះមាន២០នាក់ មកពីបណ្តាក្រសួងស្ថាប័នផ្សេងៗ និងសមាជិកដទៃទៀតជាអភិបាលរាជធានីខេត្តទាំងអស់នៅកម្ពុជា៕	2020-07-10T22:37:00+07:00	freshnewsasia.com	https://m.freshnewsasia.com/index.php/en/localnews/164894-2020-07-10-08-37-45.html
3dd8dbca-b33b-4e96-b6ad-98fd8ba512e7	BREAKING: វាសាហាវជាងកូរ៉ូណាទៀត! ចិនព្រមានពីជំងឺរលាកសួតថ្មី ដែលផ្ទុះឡើងនៅកាហ្សាក់ស្ថាន (Video inside)	ជំងឺរលាតសួតថ្មីមួយ ដែលគេមិនទាន់ដឹងប្រភព និងឥទ្ធិពលច្បាស់លាស់ បានសម្លាប់ជីវិតមនុស្សជាង ១,៧០០នាក់ហើយនៅក្នុងប្រទេសកាហ្សាក់ស្ថាន ខណៈស្ថានទូតចិន ប្រចាំប្រទេសអាស៊ីកណ្តាលមួយនេះ បានចេញសេចក្តីព្រមានភ្លាមៗថា ជំងឺថ្មីនេះមានភាពសាហាវ ជាងវីរុសកូរ៉ូណាថ្មី (COVID-19) ទៅទៀត។ នេះបើតាមការចេញផ្សាយដោយ សារព័ត៌មានអាមេរិក CNN នារសៀលថ្ងៃសុក្រ ទី១០ ខែកក្កដា ឆ្នាំ២០២០។ ស្ថានទូតចិនប្រចាំប្រទេសកាហ្សាក់ស្ថាន បានចេញសេចក្តីថ្លែងការណ៍មួយ យ៉ាងដូច្នេះថា ។ មន្ត្រីចិនបានបន្តទៀតថា ជំងឺរលាកសួតថ្មីនេះ បានផ្ទុះឡើងខ្លាំងគួរឲ្យកត់សម្គាល់ កាលពីអំឡុងពាក់កណ្តាលខែមិថុនាកន្លងទៅនេះ ខណៈអាជ្ញាធរកាហ្សាក់ស្ថាន បានរាយការណ៍ពីករណីសង្ស័យឆ្លងជំងឺថ្មីនេះជាង ២០០នាក់ក្នុងមួយថ្ងៃៗ ដាច់ដោយឡែកពីការឆ្លងវីរុសកូរ៉ូណា (COVID-19)។ បើតាមរបាយការណ៍ចុងក្រោយពីអាជ្ញាធរកាហ្សាក់ស្ថាន មនុស្សសរុប ១,៧៧២នាក់ហើយបានស្លាប់ (៦២៨នាក់ស្លាប់តែនៅក្នុង ខែមិថុនាមួយប៉ុណ្ណោះ) និង ៥០០នាក់ទៀតទើបឆ្លង ក្នុងនោះជាង ៣០នាក់មានស្ថានភាពធ្ងន់ធ្ងរ។ តំបន់ចំនួនបីនៅកាហ្សាក់ស្ថាន ដែលកំពុងកើតមានករណីឆ្លងវីរុសប្រភេទថ្មី (មិនទាន់មានឈ្មោះ) មានដូចជា អាធីរ៉ូ (Atyrau), អាក់ថូបេ (Aktobe) និងសីមខេនត៍ (Shymkent)។ គួរបញ្ជាក់ថា ស្ថានទូតចិនប្រចាំប្រទេសកាហ្សាក់ស្ថាន បានអំពាវនាវឲ្យពលរដ្ឋរបស់ខ្លួន នៅក្នុងប្រទេសអាស៊ីកណ្តាលមួយនេះ ព្យាយាមស្ថិតនៅក្នុងផ្ទះ និងតាមដានព័ត៌មានជាប់ជានិច្ចអំពីស្ថានការណ៍វិវឌ្ឍ។ ដោយឡែកអង្គការ សុខភាពពិភពលោក (WHO) មិនទាន់ចេញសេចក្តីថ្លែងការណ៍ណាមួយ ពាក់ព័ន្ធនឹងជំងឺរលាកសួតថ្មីខាងលើនេះឡើយ។ ងាកមកកាន់ជំងឺ COVIID-19 វិញពេលនេះកាហ្សាក់ស្ថានមានករណីឆ្លងសរុបជាង ៥៣,០០០ករណី ក្នុងនោះស្លាប់ជាង ២៦០នាក់៕	2020-07-10T22:28:00+07:00	freshnewsasia.com	https://m.freshnewsasia.com/index.php/en/internationalnews/164893-2020-07-10-08-28-20.html
d00f698e-9bd9-486a-8e94-200e4294988e	រដ្ឋមន្រ្តីអប់រំ៖ ទោះជំងឺកូវីដ១៩រលាយបាត់ក៏ដោយ ក៏នៅបន្តបង្រៀនតាមប្រព័ន្ធអនឡាញ ដើម្បីបំពេញបន្ថែមសម្រាប់ការសិក្សារបស់សិស្ស (Video inside)	លោកបណ្ឌិតសភាចារ្យ ហង់ជួន ណារ៉ុន រដ្ឋមន្រ្តីក្រសួងអប់រំ យុវជន និងកីឡា បានថ្លែងថា បើទោះបីជាជំងឺកូវីដ-១៩ រលាយបាត់សាបសូន្យក៏ដោយ ក៏យើងនៅតែបន្តប្រើប្រាស់ប្រព័ន្ធអនឡាញនេះ បង្រៀនដល់សិស្ស ដើម្បីបំពេញបន្ថែមសម្រាប់ការសិក្សារៀនសូត្រ។ លោកបណ្ឌិតសភាចារ្យ ហង់ជួន ណារ៉ុន បានលើកឡើងយ៉ាងដូចនេះនាព្រឹកថ្ងៃទី១០ ខែកក្កដា ឆ្នាំ២០២០នេះ ក្នុងឱកាសដែលលោកបានដឹកនាំប្រតិភូដោយ មានការចូលរួមពីលោក ឈើយ ចាន់ណា សមាជិកព្រឹទ្ធសភា លោក អ៊ុ រាត្រី អភិបាលខេត្តបន្ទាយមានជ័យ ចុះពិនិត្យមើលសាស្រ្តាចារ្យ លោកគ្រូ អ្នកគ្រូ សិក្សាវគ្គខ្លីបង្រៀនតាម ប្រព័ន្ធអនឡាញ ដើម្បីពង្រឹងលើការងារបង្រៀនពីចម្ងាយ តាមរយៈប្រព័ន្ធអនឡាញឱ្យកាន់តែមានប្រសិទ្ធភាព។ លោកបណ្ឌិតសភាចារ្យ ហង់ជួន ណារ៉ុន បានឱ្យដឹងថា គោលដៅឥលូវនេះក្រសួងបានអនុម័តកម្មវិធី google ជាកម្មវិធីផ្លូវការសម្រាប់ការប្រើប្រាស់ប្រព័ន្ធសិក្សាផ្សេងៗ ពិសេសលោកគ្រូ អ្នកគ្រូ សាស្ត្រាចារ្យត្រូវតែចេះប្រើប្រាស់នូវប្រព័ន្ធថ្មីនេះទាំងអស់គ្នា ហើយក្រសួងនឹងបញ្ចូលការបង្រៀននេះ នៅតាមគ្រឹះស្ថានសិក្សាគ្រប់កម្រិតទាំងអស់។ ចំពោះសាលាគរុកោសល្យ និងវិក្រិតការ បានប្រើប្រាស់កម្មវិធីសិក្សាតាមប្រព័ន្ធ google ដែលតម្រូវឲ្យគណៈគ្រប់គ្រងសាលាត្រូវជ្រើសរើស ក្រុមការងារពីរនាក់ ដើម្បីដឹកនាំ ការរៀន និងការបង្រៀន ហើយក៏ត្រូវប្រើប្រាស់កម្មវិធីនេះ សម្រាប់បង្រៀនដល់សិស្សផងដែរ។ រដ្ឋមន្ត្រីក្រសួងអប់រំបានបញ្ជាក់ទៀតថា ក្រសួងក៏បានជូនដំណឹងហើយសម្រាប់គរុសិស្សឆ្នាំទី២ នៅសាលាគរុកោសល្យ និងវិក្រឹតការខេត្តបន្ទាយមានជ័យ ត្រូវរៀបចំការប្រឡងនៅនឹងកន្លែង សម្រាប់មុនពេលចេញទៅបំពេញការងារ។ តែសម្រាប់គរុកសិស្សឆ្នាំទី១វិញ ត្រូវបង្រៀនតាមប្រព័ន្ធអនឡាញ។ ថ្វីត្បិតតែក្រសួងគ្រោងនឹងបើក សាលារៀនតែនៅពេលនេះសាលាគរុកោសល្យ នៅតែបន្តរៀនតាមប្រព័ន្ធអនឡាញសម្រាប់ឆ្នាំទី១។ ក្នុងឱកាសនោះលោកបណ្ឌិតសភាចារ្យ ហង់ជួន ណារ៉ុន ក៏បានប្រគល់កុំព្យួទ័រយួរដៃ (Laptop) ១០គ្រឿង ដល់សាលាគរុកោសល្យ និងវិក្រឹតការខេត្តបន្ទាយមានជ័យផងដែរ៕	2020-07-10T21:27:00+07:00	freshnewsasia.com	https://m.freshnewsasia.com/index.php/en/localnews/164888-2020-07-10-07-27-24.html
b1033538-f014-4ce0-9ed6-4b88d4668358	អភិបាលខេត្តស្វាយរៀង ក្រើនរម្លឹកប្រជាពលរដ្ឋទាំងអស់ មិនត្រូវធ្វេសប្រហែសអំពីជំងឺកូវីដ១៩ ឡើយ	លោក ម៉ែន វិបុល ប្រធានគណៈកម្មាធិការសាខាកាកបាទក្រហមកម្ពុជាខេត្តស្វាយរៀង បានថ្លែងក្រើនរម្លឹកប្រជាពលរដ្ឋទាំងអស់ មិនត្រូវធ្វេសប្រហែសអំពីជំងឺកូវីដ១៩ ដែលជាបញ្ហា ប្រឈមរួមទូទាំងសកលលោកនាពេលនេះឡើយ បើទោះបីចំនួនអ្នកឆ្លងនៅក្នុងប្រទេសយើងមានតិចក្តី តែយើងត្រូវបង្កើនការយកចិត្តទុកដាក់ខ្ពស់ និងត្រៀមទប់ស្កាត់គ្រប់ពេលវេលា ដោយត្រូវធ្វើអនាម័យសុខភាពឱ្យបានជាប្រចាំ ដើមី្បការពារអាយុជីវិតសម្រាប់ខ្លួនឯងផ្ទាល់ និងក្រុមគ្រួសារកុំឱ្យមានឆ្លងមេរោគកូវីដ១៩ នេះឱ្យសោះក្នុងការចូលរួមប្រយុទ្ធប្រឆាំងទប់ស្កាត់ ជាមួយរាជរដ្ឋាភិបាលយើង។ ការថ្លែងរបស់អភិបាលខេត្តស្វាយរៀងបែបនេះនៅព្រឹកថ្ងៃទី១០ ខែកក្កដា ឆ្នាំ២០២០ ខណៈដែលលោក និងសហការី បានចុះជួបសំណេះសំណាលសួរសុខទុក្ខ និងនាំយកអំណោយមនុស្សធម៌របស់ សម្តេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ប្រធានកាកបាទក្រហមកម្ពុជា តាមរយៈសាខាកាកបាទក្រហមកម្ពុជាខេត្ត ផ្តល់ជូនជនងាយរងគ្រោះ (ចាស់ជរា ២៣ គ្រួសារ ជនពិកា ៣នាក់ ស្ត្រីមេម៉ាយ ១៤គ្រួសារ និងគ្រួសារមានជីវភាពខ្វះខាត ១៨គ្រួសារ) សរុប៥៨គ្រួសារ ក្នុងស្រុកស្វាយទាប មកពីឃុំរមាំងថ្កោល ១៥គ្រួសារ ស្វាយរំពារ ១៤គ្រួសារ គគីសោម ១៥ គ្រួសារ និងឃុំព្រៃតាអី ១៤គ្រួសារ។ លោក ម៉ែន វិបុល បានពាំនាំនូវការផ្ដាំផ្ញើសួរសុខទុក្ខពីសម្ដេចកិត្តិព្រឹទ្ធបណ្ឌិត ប៊ុន រ៉ានី ហ៊ុនសែន ដែលជានិច្ចកាលសម្តេចតែងតែយកចិត្តទុកដាក់គិតគូរខ្ពស់បំផុតចំពោះសុខទុក្ខប្រជាពលរដ្ឋគ្រប់រូប មិនប្រកាន់វណ្ណៈ ពណ៌សម្បុរ ជំនឿសាសនា ឬនិន្នាការនយោបាយណាមួយឡើយ។ ជាពិសេសក្នុងពេលដែលពិភពលោកកំពុងព្រួយបារម្ភ ការប្រយុទ្ធប្រឆាំងនឹងជំងឺកូវីដ១៩ សម្ដេចបានយកចិត្តទុក្ខ ដាក់ខ្ពស់ បំផុតចំពោះបងប្អូនប្រជាពលរដ្ឋងាយរងគ្រោះនៅមូលដ្ឋាន ព្រោះឥទ្ធិពលជំងឺកូវីដ-១៩ បានបណ្ដាលឱ្យប៉ះពាល់ដល់សេដ្ឋកិច្ច និងជីវភាពរបស់បងប្អូនក្នុងការប្រកបរបរទទួលទានប្រចាំថ្ងៃ។ លោកប្រធានគណៈកម្មាធិការសាខាក៏បានបញ្ជាក់ដែរថា អំណោយមនុស្សធម៌ទាំងអស់នេះ គ្រាន់តែអាចជួយសម្រួលការខ្វះខាតរបស់បងប្អូន បានមួយរយៈពេលប៉ុណ្ណោះ ហើយរដូវវស្សាបានឈានចូលមកដល់ហើយ ត្រូវរួសរាន់ត្រៀមលក្ខណៈបង្កបង្កើនផលដើម្បីជួយទ្រទ្រង់ជីវភាពប្រចាំថ្ងៃ។ លោកក៏បានអំពាវនាវដល់បងប្អូនប្រជាពលរដ្ឋទាំងអស់ ត្រូវតែអនុវត្តឱ្យបានជាប្រចាំនូវសេចក្តីណែនាំរបស់ក្រសួងសុខាភិបាល គឺត្រូវដុសលាងសម្អាតដៃជាប្រចាំដោយទឹកសាប៊ូ អាល់កុល ឬជែល និងពាក់ម៉ាស់ឱ្យបានត្រឹមត្រូវ និងត្រូវខ្ទប់មាត់ជាមួយក្រម៉ា ឬម៉ាស នៅពេលក្អក ឬកណ្តាស នៅក្នុងចំណោមក្រុមមនុស្សច្រើន ឬទីប្រជុំជននានា ម្យ៉ាងវិញទៀតត្រូវចូលរួមគោរពច្បាប់ចរាចរណ៍ ផ្លូវគោកថ្មី ដើម្បីការពារអាយុជីវិតខ្លួនឯង និងក្រុមគ្រួសារ សំខាន់កាត់បន្ថយឱ្យបាននូវគ្រោះថ្នាក់ចរាចរណ៍ ធ្វើការអប់រំកូនចៅ ជៀសឆ្ងាយពីគ្រឿងញៀន និងខិតខំប្រកបមុខរបរបង្កបន្ថែម ដើម្បីបង្កើនជីវភាពរស់នៅប្រចាំថ្ងៃ។ អំណោយដែលបានផ្តល់ជូនប្រជាពលរដ្ឋ ទាំង៥៨គ្រួសារ ក្នុង១គ្រួសារ ទទួលបាន អង្ករ ២៥គ.ក្រ មី១កេស ត្រីខ១០កំប៉ុង ក្រមា១សាប៊ូ២ដុំ អាវយឺត២ម៉ាស់១ និងថវិកា ៤០,០០០រៀល៕	2020-07-10T19:16:00+07:00	freshnewsasia.com	https://m.freshnewsasia.com/index.php/en/localnews/164871-2020-07-10-05-16-18.html
1ea30e5a-8039-4f1d-8ace-6ab72e161746	ការផ្គត់ផ្គង់ផ្នែកវេជ្ជសាស្ត្រពីប្រទេសកម្ពុជា កំពុងជួយដល់ប្រទេសកំពុងអភិវឌ្ឍន៍ ក្នុងការប្រយុទ្ធប្រឆាំង នឹងការរីករាលដាលនៃជំងឺ COVID-19	ភ្នំពេញ៖ ការផ្គត់ផ្គង់ផ្នែកវេជ្ជសាស្ត្រពីប្រទេសកម្ពុជា កំពុងជួយ ដល់ប្រទេសកំពុងអភិវឌ្ឍន៍ ក្នុងការប្រយុទ្ធប្រឆាំងនឹងការរីករាលដាលនៃជំងឺ COVID-19។ នេះបើយោងតាមការចេញផ្សាយរបាយការណ៍របស់ធនាគារអភិវឌ្ឍន៍អាស៊ី (ADB) នាថ្ងៃទី៩ ខែកក្កដា ឆ្នាំ២០២០។ របាយការណ៍ដដែល បានលើកឡើងថា ជាការឆ្លើយតបបន្ទាន់ចំពោះកិច្ចខិតខំប្រឹងប្រែងជាសកល ដើម្បីប្រយុទ្ធប្រឆាំងនឹងការរាតត្បាតនេះ ក្រុមផ្នែកសុខាភិបាល នៃនាយកដ្ឋានអភិវឌ្ឍន៍ប្រកបដោយចីរភាព និងការប្រែប្រួលអាកាសធាតុ (SDCC) បានកៀរគរមូលនិធិសម្រាប់ជំនួយបច្ចេកទេស (TA) ស្តីពីការគាំទ្រថ្នាក់តំបន់ដើម្បីដោះស្រាយការផ្ទុះឡើងនៃជំងឺ COVID-19 ក្នុងចំនួនទឹកប្រាក់ ៤៨,៣ លានដុល្លារ នៅដើមឆ្នាំ២០២០ ។ ធនាគារអភិវឌ្ឍន៍អាស៊ី បានទទួលសំណើពីបណ្តាសមាជិកដែលជាប្រទេសកំពុងអភិវឌ្ឍន៍ ដើម្បីប្រើជំនួយបច្ចេកទេសផ្គត់ផ្គង់វេជ្ជសាស្ត្រ ដែលត្រូវការជាចាំបាច់សម្រាប់ពង្រឹងសមត្ថភាព ប្រព័ន្ធសុខាភិបាលក្នុងការការពារ ការរកឃើញ និងព្យាបាលករណី COVID-19 ។ គិតត្រឹមចុងខែមិថុនា ឆ្នាំ២០២០ ធនាគារអភិវឌ្ឍន៍អាស៊ី តាមរយៈនាយកដ្ឋានលទ្ធកម្មផលបត្រ និងការគ្រប់គ្រងហិរញ្ញវត្ថុ (PPFD) របស់ខ្លួន បានដំណើការ និងផ្តល់កិច្ចព្រមពៀងចំនួន ១៥ លានដុល្លារ ក្រោមជំនួយបច្ចេកទេស ជាមួយក្រុមផ្គត់ផ្គង់នានា នៃឧបករណ៍ការពារខ្លួន (PPE) សម្ភារធ្វើតេស្ត ឧបករណ៍ធ្វើរោគវិនិច្ឆ័យ គ្រឿងពិសោធន៍ និងបរិក្ខារសំខាន់ៗផ្សេងទៀត ដើម្បីប្រយុទ្ធប្រឆាំងនឹងជំងឺនេះ។ នេះជាការបន្ថែមទៅលើសេវាកម្មលទ្ធកម្មចំនួន ១៦,៧ លានដុល្លារដែលត្រូវបានអនុវត្តដោយ UNICEF តាមរយៈជំនួយបច្ចេកទេសដូចគ្នា។ ក្រុមហ៊ុន Medtecs ជាអ្នកផ្គត់ផ្គង់មួយ ក្នុងចំណោមអ្នកផ្គត់ផ្គង់ ដែលបានជ្រើសរើសតាមរយៈដំណើរការលទ្ធកម្មប្រកបដោយភាពប្រកួតប្រជែងដែលធ្វើឡើងដោយ PPFD ហើយត្រូវបានផ្តល់កិច្ចសន្យាក្នុងទឹកប្រាក់ ៥ លានដុល្លារដើម្បីផលិតឈុត គម្របស្បែកជើង និងសម្ភារការពារ រ៉ូបការពារ ដើម្បីចែកចាយដល់បុគ្គលិកសុខភាពជួរមុខនៅក្នុងប្រទេសកំពុងអភិវឌ្ឍន៍ចំនួន ១១ ។ ក្រុមហ៊ុននេះបានដំណើរការនៅក្នុងប្រទេសកម្ពុជា ចាប់តាំងពីឆ្នាំ១៩៩៩ មក និងមានបុគ្គលិកចំនួន ៥.៥០០ នាក់នៅក្នុងរោងចក្រក្នុងខេត្តកំពង់ចាម។ ប្រមាណ ៨២ ភាគរយ នៃបុគ្គលិករបស់ក្រុមហ៊ុននេះជាស្ត្រី។ រោងចក្រនេះបានផ្តល់ការងារប្រកបដោយស្ថេរភាព សម្រាប់ប្រជាពលរដ្ឋកម្ពុជាដែលរស់នៅទីនោះ ហើយរួមចំណែកដល់សេដ្ឋកិច្ចក្នុងតំបន់ដែលមានសារសំខាន់ជាពិសេស ខណៈដែលកម្ពុជាកំពុងទទួលរងឥទ្ធិពលប៉ះពាល់ដល់សេដ្ឋកិច្ច បង្កដោយជំងឺ COVID-19 ។ ក្រុមហ៊ុនបានចំណាយពេលប្រមាណមួយខែពង្រីកប្រតិបត្តិការរបស់ខ្លួន ដើម្បីឆ្លើយតបទៅនឹងតម្រូវការ PPE សកល សម្រាប់ផលិតកម្មវាយនភណ្ឌសរុបជិត ១,២ លានឈុត។ បច្ចុប្បន្នក្រុមហ៊ុនមានសមត្ថភាពផលិតប្រចាំខែរហូតដល់ទៅ៖ រ៉ូបការពារ៨លាន ឈុតការពារ ២,៥លាន និងគម្របស្បែកជើង ៤លាន។ ទំនិញបានឆ្លងកាត់ការត្រួតពិនិត្យដោយភាគីទីបីឯករាជ្យ ហើយបានចាប់ផ្តើមបញ្ជូនចេញពីប្រទេសកម្ពុជានៅចុងខែមិថុនា ដើម្បីនាំចេញទៅកាន់ប្រទេសគោលដៅផ្សេងៗ។ លោក Jesper Pedersen អ្នកឯកទេសជំនាញលទ្ធកម្មរបស់ធនាគារអភិវឌ្ឍន៍អាស៊ី បានមានប្រសាសន៍ថា៖ “ទំនិញដំបូងដែលបានទិញក្រោមគោលការណ៍ណែនាំស្តីពីលទ្ធកម្មបន្ទាន់របស់ធនាគារអភិវឌ្ឍន៍អាស៊ីសម្រាប់ឆ្លើយតបនឹង COVID-19 ត្រូវបានផលិតនៅក្នុងប្រទេសកំពុងអភិវឌ្ឍន៍ ដែលជាប្រទេសទទួលជំនួយផលិតផលទាំងនោះដែរ។ ធនាគារអភិវឌ្ឍន៍អាស៊ី មានសេចក្តីរីករាយ ដែលបានចូលរួមចំណែកក្នុងការធ្វើលទ្ធកម្មដោយផ្ទាល់ និងជួយសម្រួលដល់ការកៀរគរការផ្គត់ផ្គង់ សម្រាប់តម្រូវការបន្ទាន់ពីប្រភពនានាក្នុងសកលលោក និងទៅកាន់ប្រទេសកំពុងអភិវឌ្ឍផ្សេងៗ” ៕	2020-07-10T18:55:30+07:00	cen.com.kh	https://cen.com.kh/archives/223852.html
48144ebc-19f9-4cfe-9445-99b6f378043c	អាសូរពលករខ្មែរ១០៧នាក់ ចាញ់បោកមេខ្យល់ឆ្លងដែនចូលដីថៃខុសច្បាប់ ត្រូវអាជ្ញាធរថៃក្របួចចាប់បានទាំងអស់	នាយប់ថ្ងៃទី០៩ ខែកក្កដា ឆ្នាំ២០២០ មានពលករខ្មែរយើងជាច្រើន បានឆ្លងដែនចូលក្នុងប្រទេសថៃ ខុសច្បាប់តាមរយៈមេខ្យល់ ដោយត្រូវបានអជ្ញាធរថៃ ចាប់បានហើយត្រៀមបញ្ជូនមកប្រទេសកម្ពុជាវិញ។ យោងតាមប្រភពព័ត៌មានបានឲ្យដឹងថា ពលករខ្មែរយើងបានឆ្លងដែនចូលក្នុងប្រទេសថៃតាមរយះមេខ្យល់ ដោយបានឲ្យលុយទៅមេខ្យល់នោះក្នុងម្នាក់៣ ៥០០បាត ដោយពលករនៅក្នុងនោះមានស្រី៤៩នាក់ ប្រុស៥៨នាក់។ ដោយត្រូវបានអាជ្ញាធរថៃ ចាប់បាននៅព្រំដែនថៃ-កម្ពុជានៅក្នុងឃុំទ័ពសៀម ស្រុកតាបយ៉ា ខេត្តស្រះកែវ ប្រទេសថៃ ៕	2020-07-10T15:31:52+07:00	kbnnews.com	https://kbn.news/archives/171179
e47813d5-ed94-4654-a541-ffb7092ae986	រដ្ឋមន្ត្រីក្រសួងសុខាភិបាល បញ្ជូនសារពីរលកទី២ នៃការរីករាលដាលជំងឺកូវីដ១៩ ហើយបន្តអំពាវនាវដល់ប្រជាពលរដ្ឋទាំងអស់ ឱ្យយកចិត្តទុកដាក់ការពារខ្លួន (Video inside)	ក្រោយពីបានពិភាក្សា និងបានពិនិត្យលើការណែនាំរបស់ អង្គការសុខភាពពិភពលោកប្រចាំនៅកម្ពុជានាថ្ងៃទី១០ ខែកក្កដា ឆ្នាំ២០២០ លោកសាស្ត្រាចារ្យ ម៉ម ប៊ុនហេង រដ្ឋមន្ត្រីក្រសួងសុខាភិបាល បានបញ្ជូនសារអំពីរលកទី២ នៃការរីករាលដាលជំងឺកូវីដ១៩ ហើយបន្តអំពាវនាវដល់ប្រជាពលរដ្ឋទាំងអស់ បន្តយកចិត្តទុកដាក់ការពារការចម្លងវីរុសកូវីដ-១៩ ដើម្បីសុខភាពផ្ទាល់ខ្លួន ក្រុមគ្រួសាររបស់ខ្លួន មិនមានការចម្លងនៅក្នុងសហគមន៍។ នេះបើតាម លោកស្រី ឱ វណ្ណឌីន អ្នកនាំពាក្យក្រសួងសុខាភិបាល។ * តាមទស្សនៈសុខភាពសាធារណៈ «រលកទីមួយ» សំដៅទៅលើខ្សែកោងនៃការរីករាលដាលនៃជំងឺឆ្លង ដែលករណីកើនឡើងដោយសារតែមានការចម្លងជំងឺជាទ្រង់ទ្រាយធំក្នុងសហគមន៍ ហើយបន្ទាប់មកក៏ធ្លាក់ចុះរហូតដល់ជិតដល់សូន្យ ដោយសារតែការអនុវត្តវិធានការសុខភាពសាធារណៈ។ * នៅក្នុងប្រទេសកម្ពុជា ក្រោមការដឹកនាំប្រកបដោយគតិបណ្ឌិតរបស់ សម្តេចអគ្គមហាសេនាបតីតេជោ ហ៊ុន សែន នាយករដ្ឋមន្ត្រីនៃព្រះរាជាណាចក្រកម្ពុជា បានដាក់ចេញនូវវិធានការបានទាន់ពេលវេលា រួមជាមួយនឹងកិច្ចខិតខំប្រឹងប្រែងក្នុងការរៀបចំ និងការឆ្លើយតបរហ័សរបស់យើងទាំងអស់គ្នា ព្រមទាំងមានការចូលរួមប្រតិបត្តិនូវវិធានការដែលបានដាក់ចេញ ប្រទេសកម្ពុជាទទួលបានលទ្ធផលល្អក្នុងការទប់ស្កាត់ការឆ្លងរាលដាល ហើយយើងមិនមានការចម្លងវីរុសកូវិឌ-១៩ ជាទ្រង់ទ្រាយធំក្នុងសហគមន៍នោះទេមកដល់ពេលនេះ។ * ប្រទេសកម្ពុជា មិនមានការកើនឡើងជាស្វ័យគុណនូវករណីវិជ្ជមានវីរុសកូវីដ-១៩ ដែលបង្កបានជារលក ដូចដែលកើតមានឡើងនៅក្នុងប្រទេសដទៃទៀតនៅលើសាកលលោក។ ផ្ទុយទៅវិញ យើងកំពុងតែស្ថិតក្នុងដំណាក់កាលដំបូងដោយមានករណីវិជ្ជមានជំងឺកូវីដ-១៩ ដែល ភាគច្រើននៃករណីទាំងនោះ ជាករណីនាំចូល។ * បច្ចុប្បន្ននៅទូទាំងសលកលោក មានករណីវិជ្ជមានវីរុសកូវីដ-១៩ ឡើងដល់ជាង១១លានករណី និងអ្នកស្លាប់កើនឡើងដល់ជាងកន្លះលាននាក់ហើយ ដែលត្រូវបានរាយការណ៍ទៅអង្គការសុខភាពពិភពលោកគិតត្រឹមថ្ងៃនេះ។ វីរុសនេះ កំពុងរាលដាលដូចភ្លើងឆេះព្រៃនៅជុំវិញពិភពលោក ដូច្នេះ ប្រទេសកម្ពុជា នៅតែប្រឈមនឹងហានិភ័យ ដរាបណាវីរុសនេះនៅកំពុងតែរាលដាលពាសពេញពិភពលោក។ * យើងត្រូវគិតអំពីករណីនិមួយៗដូចជាផ្កាភ្លើង – ផ្កាភ្លើងដែលអាចចាប់ផ្តើមឆេះ ឬយើងអាចពន្លត់វាបានមុនពេលដែលវាមានឱកាសរីករាលដាល។ * នេះជាមូលហេតុដែលការធ្វើតេស្តយ៉ាងតឹងរឹងដែលកំពុងត្រូវបានធ្វើឡើងនៅតាមព្រំដែន នៅពេលដែលប្រជាជនធ្វើដំណើរចូលមកក្នុងប្រទេស។ វិធានការណ៍ត្រួតពិនិត្យនៅតាមព្រំដែននិងការធ្វើចត្តាឡីស័កចំនួន១៤ថ្ងៃ គឺជាកិច្ចការចាំបាច់ដើម្បីទប់ស្កាត់ការកើនឡើងនូវចំនួនករណីវិជ្ជមានវីរុសកូវីដ-១៩ នៅក្នុងប្រទេសកម្ពុជា។ * យើងទាំងអស់គ្នាត្រូវមានការប្រុងប្រយ័ត្នខ្ពស់ ដោយនៅក្នុងចំណោមប្រជាជនដែលងាយនឹងឆ្លងវីរុសនេះ បែបដូចជាផ្កាភ្លើងតែមួយប៉ុណ្ណោះ វាអាចធ្វើឱ្យឆាបឆេះបាន និងរាលដាលទៀតផង។ * ប៉ុន្តែប្រសិនបើយើងទាំងអស់គ្នាមានការប្រុងប្រយ័ត្នខ្ពស់ ចៀសវាងការជួបជុំកកកុញ ចៀសវាងការមានទំនាក់ទំនងជិតស្និទ្ធ និងលំហចង្អៀត ដែលយើងត្រូវតែកាត់បន្ថយនូវហានិភ័យ ក្នុងការចម្លងជំងឺពីមនុស្សម្នាក់ទៅអ្នកដទៃផ្សេងទៀត។ ប្រសិនបើយើងលាងដៃឱ្យបានទៀងទាត់ ហើយយើងពាក់ម៉ាស់នៅពេលចាំបាច់ ព្រមទាំងរក្សាបាននូវគម្លាតសុវត្ថិភាពបុគ្គល គឺ យើងអាចការពារការចម្លង និងកាត់បន្ថយនូវឱកាសនៃការរីករាលដាល ក្នុងករណីមានផ្កាភ្លើងកើតឡើង។ * ប្រទេសកម្ពុជាមិនអាចកាត់ផ្តាច់ខ្លួនឯងទាំងស្រុងពីពិភពលោកបានទេ ហើយរិតតែមានសារៈសំខាន់ណាស់ ដែលសេដ្ឋកិច្ចកម្ពុជា ត្រូវតែគិតគូររក្សាឲ្យនៅរឹងមាំ។ * នៅពេលនេះ ជំងឺកូវីដ-១៩ គឺជាការរំលឹកមួយថា សុខភាពជាសមូហភាពរបស់យើង គឺផ្អែកលើសកម្មភាពរបស់បុគ្គលម្នាក់ៗ។ * យើងដឹងថា ផលប៉ះពាល់នៃជំងឺរាតត្បាតនេះមានទំហំធំណាស់សម្រាប់គ្រួសារ សង្គមជាតិ និងសេដ្ឋកិច្ច ហើយប្រជាជនមានការថប់បារម្ភ និងមានអារម្មណ៍អស់កម្លាំង។ ប៉ុន្តែក្នុងកាលៈទេសៈនេះ ភាពពេញចិត្តឬតម្រូវចិត្តបុគ្គលឲ្យបានគ្រប់ៗគ្នានោះ ជាការលំបាកណាស់ ដរាបណាវីរុសនេះ នៅតែបន្តរីករាលដាលនៅកន្លែងណាមួយ ដែលគ្មានប្រទេសណាមួយ និងគ្មាននរណាម្នាក់មានសុវត្ថិភាពនោះឡើយ ប្រសិនបើយើងមិនរួមគ្នាអនុវត្តន៍វិធានការការពារ។ * បន្ថែមលើវិធានការទាំងឡាយរបស់រាជរដ្ឋាភិបាល បុគ្គលម្នាក់ៗ សហគមន៍ និងធុរកិច្ចទាំងអស់ត្រូវបន្តធ្វើការជ្រើសរើសជម្រើសដែលមានសុខភាពល្អ និងចាត់វិធានការការពារ - រួមមានការអនុវត្តអនាម័យដៃ និងអនាម័យផ្លូវដង្ហើមស្អាតល្អ ស្ថិតនៅយ៉ាងតិច ១ម៉ែត្រកន្លះពីអ្នកដទៃ និងស្នាក់នៅផ្ទះប្រសិនបើមានរោគសញ្ញាសង្ស័យជាចាំបាច់។ * យើងទាំងអស់គ្នាត្រូវចូលរួមចំណែកទាំងអស់គ្នា ដើម្បីធានាឱ្យបានថាករណីនិមួយៗមិនក្លាយជាអណ្តាតភ្លើងហើយមិនវិវត្តទៅជាភ្លើងនាពេលបន្ទាប់។ ប្រសិនបើយើងធ្វើសកម្មភាពដោយមានសាមគ្គីភាព យើងអាចការពារប្រទេសកម្ពុជា ពីការចម្លងជំងឺជាទ្រង់ទ្រាយធំក្នុងសហគមន៍ ដូចដែលយើងធ្លាប់បានឃើញនៅក្នុងបណ្តាប្រទេសមួយចំនួននៅលើសាកលលោក។ * រួមគ្នាទប់ស្កាត់ការចម្លងវីរុសកូវីដ-១៩ គឺជាកាតព្វកិច្ចរបស់បុគ្គលគ្រប់រូប ដើម្បីសហគមន៍គ្មានការរាតត្បាតជំងឺដ៏កាចសាហាវនេះ៕	2020-07-10T14:59:00+07:00	freshnewsasia.com	https://m.freshnewsasia.com/index.php/en/localnews/164839-2020-07-10-00-59-10.html
eb5fc846-d468-4709-8b24-fca598b1acf4	ជូនជាដំណឹង! ទូតកម្ពុជានៅអាមេរិក ប្រកាសឲ្យពលរដ្ឋខ្មែរ មានគម្រោងមកស្រុកកំណើត ដាក់លិខិតឆ្លងដែនតាមខ្លួន ដើម្បីបង្ការបញ្ហាផ្សេងៗ	ស្ថានឯកអគ្គរាជទូតកម្ពុជា ប្រចាំសហរដ្ឋអាមេរិក សូមជម្រាបជូនបងប្អូនប្រជាពលរដ្ឋពលរដ្ឋ សិស្សនិងនិស្សិតខ្មែរទាំងអស់ ទាំងអ្នកកាន់លិខិតឆ្លងដែនខ្មែរ ឬលិខិតឆ្លងដែនបរទេស ដែលមានទិដ្ឋការ K (រួមទាំងលិខិតឆ្លងដែនអាមេរិក) ដែលមានគម្រោងធ្វើដំណើរទៅកម្ពុជា ក្នុងពេលបច្ចុប្បន្ននេះ សូមបងប្អូនយកជាប់តាមខ្លួនពេលធ្វើដំណើរ នូវលិខិតបញ្ជាក់របស់ស្ថានទូត ចុះថ្ងៃទី៦ ខែកក្កដា សម្រាប់អ្នកកាន់លិខិតឆ្លងដែនខ្មែរ ឬថ្ងៃទី៧ ខែកក្កដា សម្រាប់អ្នកកាន់លិខិតឆ្លងដែនបរទេសដែលមានទិដ្ឋការ K ដើម្បីបង្ការបញ្ហាផ្សេងៗ ដែលអាចកើតមាននៅលើយន្តហោះ។ ស្ថានទូតកម្ពុជា ប្រចាំសហរដ្ឋអាមេរិកបានបញ្ជាក់ថា លិខិតទាំងពីរនេះអាចព្រីន ចេញពីហ្វេសប៊ុក ឬវេបសាយរបស់ស្ថានទូត៕	2020-07-10T13:51:47+07:00	kbnnews.com	https://kbn.news/archives/171160
086c1e72-b55a-45e5-a536-327bc8ceea6b	សហរដ្ឋអាមេរិករាយការណ៍ពីចំនួនឆ្លងមេរោគកូរ៉ូណាប្រចាំថ្ងៃខ្ពស់បំផុត	សហរដ្ឋអាមេរិកបានរាយការណ៍ថា មានការឆ្លងមេរោគកូរ៉ូណាជាង៦ម៉ឺន៤ពាន់ករណីកាលពីថ្ងៃព្រហស្បតិ៍ម្សិលមិញជាចំនួនខ្ពស់បំផុតដែលបានដាក់បន្ទុកខ្លាំងហួសដល់បន្ទប់សង្គ្រោះបន្ទាន់នៅក្នុងមន្ទីរពេទ្យនានានៅក្នុងតំបន់ខាងលិច និងខាងកើតដែលរងការប៉ះពាល់ខ្លាំងបំផុតនៅក្នុងប្រទេស រួមមានរដ្ឋអារីហ្សូណា កាលីហ្វ័រញ៉ា Florida និងរដ្ឋតិចសាស។ លោកវេជ្ជបណ្ឌិត Anthony Fauci មន្រ្តីកំពូលខាងជំងឺឆ្លងរបស់សហរដ្ឋអាមេរិកបានជំរុញឱ្យអភិបាលរដ្ឋពន្យារផែនការបើកសេដ្ឋកិច្ចរបស់ខ្លួនឡើងវិញដើម្បីទប់ស្កាត់ការកើនឡើងនូវវីរុសនោះ។ អង្គការសុខភាពពិភពលោកកំពុងចាប់ផ្តើមការស៊ើបអង្កេតឯករាជ្យមួយនៅក្នុងការឆ្លើយតបដល់ការរាតត្បាតនៃមេរោគកូរ៉ូណាបន្ទាប់ពីប្រទេសខ្លះហាក់ដូចជាបានធ្វើកិច្ចល្អប្រសើរដើម្បីដោះស្រាយការផ្ទុះឡើងជាងប្រទេសផ្សេងៗទៀត។ លោក Tedros Adhanom Ghebreyesus អគ្គនាយកអង្គការសុខភាពពិភពលោក (WHO) បាននិយាយកាលពីថ្ងៃព្រហស្បតិ៍ថា «នេះជាពេលវេលាសម្រាប់ឆ្លុះបញ្ចាំងខ្លួនឯង ដើម្បីក្រឡេកមើលពិភពលោកដែលយើងរស់នៅហើយនឹងស្វែងរកមធ្យោ បាយនានាដើម្បីពង្រឹងកិច្ចសហការរបស់យើងនៅពេលដែលយើងធ្វើការជាមួយគ្នាដើម្បីជួយសង្គ្រោះមនុស្ស និងត្រួតត្រាការរាតត្បាតនៃមេរោគនេះ។ទំហំនៃការរាតត្បាតនេះដែលបានប៉ះពាល់មនុស្សគ្រប់រូបនៅទូទាំងពិភពលោកសក្តិសមទទួលបានការវាយតម្លៃស្មើៗគ្នា»។ អតីតនាយករដ្ឋមន្រ្តីប្រទេសនូវែលសេឡង់ លោកស្រី Helen Clack និងអតីតប្រធា នាធិបតីនៃប្រទេសលីបេរីយ៉ា លោកស្រី Ellen Sirleaf Johnson នឹងដឹកនាំគណៈកម្មការស៊ើបអង្កេតនេះ។ សមាជិកផ្សេងទៀតនឹងត្រូវបន្ថែមនៅពេលក្រោយ។ ប្រធានអង្គការសុខភាពពិភពលោកនិយាយជាច្រើនលើកហើយថា ការសម្របសម្រួលសាកលជាគន្លឹះដើម្បីប្រយុទ្ធប្រឆាំងការរាតត្បាតនៃជំងឺរួមមានការងារស្តីពីការអភិឌ្ឍថ្នាំវ៉ាក់សាំងផងដែលលោកនិយាយថា ត្រូវតែមានគ្រប់គ្រាន់សម្រាប់ប្រទេសទាំងអស់ ហើយមិនមែនសម្រាប់ប្រទេសមានលុយតែប៉ុណ្ណោះទេ៕	2020-07-10T07:00:00+07:00	khmer.voanews.com	https://khmer.voanews.com/a/us-reports-record-number-of-daily-coronavirus-cases/5497643.html

Subsets and Splits

No community queries yet

The top public SQL queries from the community will appear here once available.